
1821,  17  Aar  gammel,  afgik  jeg  som  Lieutenant 
fra  Søcadet- Akademiet.  Det  paafølgende  Aar  blev  jeg 
commanderet  til  Vestindien  med  Corvetten  Najaden,  ført 
af  Capitain,  senere  General -Adjudant  Uldall;  i  August 
1823  kom  Corvetten  tilbage  til  Kjøbenhavn,  og  kort  efter 
besluttede  jeg,  i  Forening  med  daværende  Second-Lieute- 
nant  U.  Dirckinck,  senere  dansk  Gesandt  i  Paris,  at  be- 
give mig  til  Frankrig  for  om  muligt  at  opnaae  Ansættelse 
i  den  franske  Marine. 

Tre  danske  Officerer,  nemlig  Brødrene  Bille  og  F. 
Scholten,  var  det  lykkedes  nogle  Aar  iforveien,  ved  Under- 
støttelse af  formaaende  Paarørende,  at  opnaae  denne 
Begunstigelse;  Dirckinck  og  jeg  vare  derimod  ikke  saa 
heldig  stillede.  Vel  havde  min  Fader  endeel  Bekjendt- 
skaber  i  Frankrig  fra  den  Tid,  han  havde  commanderet 
de  med  Danske  bemandede  Skibe  ved  Antwerpen;  men 
uvist  var  det,  om  nogen  af  disse  beklædte  saadanne  Stil- 

l 


linger,  at  de  kunde  være  os  til  særlig  Nytte.  Dvn  Op- 
muntring, der  blev  os  tildeel  fra  Regjeringens  Side  var 

dertil  kun  ringe,  Og  vi  maatte  altsaa  være  beredte  paa 
at  bane  OS  Vei  ved  egne  Kræfter.  I  October  toriode  vi 
Kjøbenhavn,  ledsagede  af  Manges  gode  Ønsker,  men  sam- 
tidig dermed  af  endnu  Fleres  Tvivl  om,  hvorvidt  vort 
Korehavende  vilde  lykkes. 

Pengemidlerne  vare  knappe,  og  ombord  i  en  af  de 
da  farende  Kieler-Paketter  naaede  vi  Kiel.  En  velforsynet 
Madkurv  var  medbragt  fra  Kjøbenhavn,  og  Udgiften  ved 
denne  Deel  af  Reisen  bestred  jeg  med  4  Rd.  Flere 
Passagerer  ombord  enedes  om  at  leie  en  Vogn  fra  Kiel 
til  Altona;  Udgiften  herved  beløb  sig  til  3  Rd.,  og  for 
7  Rd.  naaede  jeg  saaledes  Hamborg.  Aldrig  er  det 
senere  lykkedes  mig  at  foretage  saa  billig  en   Reise. 

Ved  Ankomsten  til  Paris  fremstillede  vi  os  for 
Kammerherre  Juel,  Danmarks  Repræsentant  ved  det  franske 
Hof.  Vi  anmodede  ham  om  at  anvende  sin  formaaende 
Indflydelse  til  Gunst  for  Opnaaelsen  af  vort  ønske.  Mod- 
tagelsen fra  hans  Side  var  imidlertid  ingenlunde  opmun- 
trende. Forst  og  fremmest  bade  vi  ham  om  at  ville 
forestille  os  for  den  franske  Marineminister.  Dette, 
meente  han,  vilde  ikke  kunne  finde  Sted  i  en  nær  Frem- 
tid, da  Ministeren  var  paa  Landet;  flere  Uger  vilde  uden- 
tvivl hengaae,  for  vort  ønske  kunde  blive  bragt  paa  Bane, 
ligesom  vi  overhovedet  maatte  være  forberedte  paa  Op- 
sættelse og  lang  Venten,  da  det  var  hoist  tvivlsomt, 
hvorvidt  vor  Ansættelse  vilde  kunne  sættes  igjennem,  og 
Sagen  i  ethvert  Tilfælde  vilde  være  forbunden  med  megen 
Vanskelighed. 


Vi  forlode  Ministeren  i  Fortvivlelse.  Til  et  Ophold 
i  Paris  den  større  Deel  af  Vinteren  var  det  let  at  forudsee, 
at  Pengene  ikke  vilde  slaae  til.  I  en  af  de  lange  Gange 
i   Tuileri -Haven   blev    holdt    Raadslagning    imellem    Dir- 

ckinek  og  mig;   vi   maatte   forsøge  ad  anden  Vei  at  faae 

vort  Anliggende  fremmet,  og  de  os  fra  Kjøbenhavn  med- 
givne  Anbefalingsbreve  vare  da  det,  vi  nærmest  havde 
at  holde  os  til. 

Min  Fader  havde  medgivet  mig  Skrivelser  til  for- 
skjellige  hoitstaaende  Officerer,  med  hvilke  han  tidligere 
havde  staaet  i  Forbindelse.  Blandt  disse  Skrivelser  var 
ogsaa  et  Brev,  ifølge  daværende  Lieutenant  Zahrthmanns 
Raad,  til  Admiral  Holgan,  der  for  kort  Tid  siden  havde 
beklædt  Posten  som  chef  du  personnel  i  det  franske 
Marineministerium.  Ogsaa  Dirckinck  havde  et  Brev  til 
denne,  og  næste  Dag  begave  vi  os  til  Admiralen,  som  vi 
traf  i  Ministeriet.  Han  tog  imod  mig  med  en  Hjerte- 
lighed, der  viste,  at  min  Fader  havde  efterladt  sig  Venner 
i  den  franske  Marine.  „Har  De  seet  Ministeren?"  spurgte 
han;  „vil  De,  at  jeg  skal  forestille  Dem  for  ham?"  „Vi 
kunne  jo  strax  forhøre,  om  han  er  i  sit  Kabinet."  Vi 
yttrede  Tvivl  om,  det  ikke  vilde  være  rigtigt,  at  vor  Ge- 
sandt blev  underrettet  om  hans  velvillige  Tilbud,  førend 
vi  benyttede  det.  „De  har  Ret,"  indrømmede  Admi- 
ralen, „tal  altsaa  med  Deres  Minister  og  kom  saa  herhen 
til   mig  imorgen!" 

Kammerherre  Juel  havde  naturligviis  Intet  imod,  at 
Andre  paatoge  sig  at  tale  vor  Sag.  Af  Admiral  Holgan 
bleve  vi  altsaa  den  næste  Dag  fremstillede  for  Marine- 
ministeren,   Marquis   de  Clermont-Tonnerre,    en   behagelig 


Mand  med  et  vindende  Udvortes,  Han  modtog  os  med 
udsøgt  Forekommenhed.  Den  danske  Marines  Officerer, 
sagde  han,  havde  efterladt  smukke  Minder  i  Frankrig. 
Han  heste  min  Faders  Brev  til  Admiral  Holgan,  spurgte, 
om  ikke  min  Fader  var  Officeer  af  Æreslegionen,  og 
sluttede  med  at  sige,  at  han  vilde  forelægge  vort  An- 
dragende for  H.  M.  Kongen. 

Otte  Dage  efter  modtoge  vi  Meddelelse  om,  at  Til- 
ladelse til  at  gjøre  Tjeneste  paa  franske  Skibe  var  os 
tilstaaet.  Vor  Stilling  ombord  skulde  bestemmes  ifølge 
den  Anciennetet,  vi  havde  i  den  danske  Marine;  der  blev 
dertil  tilsagt  os  Gage  i  Lighed  med  franske  Officerer, 
saalænge  vi  gjorde  Tjeneste  ombord,  og  vore  Ønskers 
Maal  var  saaledes  ikke  alene  opfyldt,  men  for  mit  Ved- 
kommende idetmindste,  endog  langt  overtruffet.  Jeg- 
jublede;  den  nærmeste  Fremtid  viste  sig  for  mig  i  lyse 
og  smukke  Farver,  der  bleve  endmere  tiltalende,  naar  jeg 
saae  hen  til  Forholdene  i  vor  ogen  Marine,  der  ved  den 
Tid  saavist  ikke  vare  opmuntrende. 

Da  vi  hilste  paa  Kammerherre  Juel,  efterat  vor  An- 
sættelse var  bevilget,  syntes  enhver  Betænkelighed  hos 
ham  ved  at  fremstille  os  for  Marineministeren  med  eet 
at  være  forsvunden.  Det  træffer  sig  saa  heldigt,  y Urede 
Kammerherren,  at  jeg  paa  Tirsdag  er  buden  til  Middag- 
hos  Ministeren;  efter  Bordet  er  der  Soirée,  og,  naar  De 
indfinder  Dem  i  Ministerens  Salon  Kl.  9,  vil  det  være  mig 
en  Fornøielse  at  forestille  Dem  for  Hans  Excellence. 
Naturligviis  begave  vi  os  til  fastsat  Tid  til  Marinemini- 
steriet —  og  modte  Kammerherre  Juel  paa  Trappen,  tæt 
indsvøbt    i   sin    Kappe,    iværk    med   at   begive   sig   hjem. 


Naturligviis    fik    vi    ham    til   at  vende  om;    men  man    vil 

heraf  kunne  slutte  sig  til  den  Interesse,  der  fra  vor  Mini- 
sters Side  blev  vort  Anliggende  som  ogsaa  os  selv  per- 
sonligen  tildeel. 

Det  kom  nu  an  paa  snarest  muligt  at  opnaae  Ud- 
commando.  Admiral  Holgan,  der  var  utrættelig  i  sin 
Interesse  for  os,  forestillede  os  for  chef  du  personnel, 
Admiral  d'Augier.  Atter  af  ham  bleve  vi  modtagne  med 
en  Velvillie,  som  jeg  altid  vil  mindes  med  Erkjendtlighed. 
Admiralen  omtalte  de  forskjellige  Expeditioner,  som  i  den 
nærmeste  Fremtid  vilde  blive  udrustede.  „Der  vil  afgaae 
Skibe  til  Østersøen  og  til  Vestindien",  anførte  han;  „men 
Ansættelsen  derombord  vil  næppe  være,  hvad  De  kan 
ønske,  da  De  jo  kjender  disse  Farvande.  Der  bliver  ud- 
rustet en  Fregat  til  Sydhavet;  men  der  er  saa  stor  Rift 
om  at  opnaae  Udcommando  til  dette  Togt,  at  jeg  ikke 
seer  mig  istand  til  at  ansætte  nogen  af  D'Hrr.  derombord. 
Et  Linieskib  vil  derimod  om  kort  Tid  afgaae  til  Rio-Ja- 
neiro;  dette  vil  kunne  blive  et  behageligt  Togt  for  Dem." 
Det  syntes,  som  om  Valget  af  den  Udcommando,  der 
behagede  os  mest,  var  overladt  til  os  selv:  vi  bleve 
baarne  paa  Hænderne  —  aldrig  er  jeg  bleven  behandlet 
med  en  mere  udsøgt  Forekommenhed. 

Nogle  Dage  efter  indbødes  vi  til  Middag  hos  Marine- 
ministeren. At  blive  buden  til  Middag  hos  en  Minister 
er  en  Begivenhed  for  en  nittenaarig  Lieutenant;  det  er  dog 
ikke  dette,  der  nærmest  bringer  mig  til  at  omtale  denne 
Indbydelse,  hvorimod  den  fik  en  saa  afgjørende  Indflydelse 
paa  min  hele  Stilling  i  fransk  Tjeneste,  at  jeg  derved  til- 
skyndes til  nærmere  at  omtale  denne  Diner. 


Selskabet  var  ikke  talrigt.    Foruden  en  Fyrst  Hohen- 
lohe,  forfremmet  til  Marschal  under  den  nys  tilendebragte 

Krig  i  Spanien,  bestod  det  af  Admiral  Rosamel,  samt 
nogle  ældre  og  yngre  Søofficerer,  ialt  omtrent  fjorten  eller 
atten  Personer.  Næppe  havde  jeg  gjort  min  Opvartning  for 
Ministeren,  for  en  Officeer  kom  hen  imod  mig  og  navn- 
gav sig  som  Mr.  Collet,  capitaine  de  vaisseau;  han  havde, 
sagde  han,  commanderet  Linieskibet  „Auguste"  paa 
Schelde-Floden  og  kj endte  derfra  min  Fader;  han  nærede 
den  største  Hengivenhed  og  Agtelse  for  ham,  og  Intet  vilde 
være  ham  kjærere,  end  om  han  kunde  være  sin  tidligere 
Vens  Søn  til  Nytte.  Collet  var  en  kjøn  og  livlig  Mand 
med  et  determineret  Udvortes,  og  i  høi  Grad  følte  jeg 
mig  tiltrukken  af  al  den  Venlighed,  hvormed  han  over- 
øste mig. 

Som  vi  skulde  gaae  tilbords,  kom  han  hen  til  Dir- 
ckinck,  der  stod  tæt  ved  mig,  og  spurgte,  om  han  vilde 
tage  Plads  ved  Siden  af  ham.  Dirckinck  var  naturligviis 
hoist  villig  hertil,  og  ved  Bordet  kom  Marschal  Hohenlohe 
til  at  indtage  Sæde  ved  Ministerens  høire  Side,  dernæst 
kom  Capt.  Collet  og  saa  Dirckinck.  Jeg  havde  Plads 
ligeoverfor  og  kunde  saaledes  ikke  undgaae  at  høre  Alt, 
hvad  der  foregik  paa  den  anden  Side  af  Bordet.  Ved 
Slutningen  af  Maaltidet  hørte  jeg  Collet  sige  til  Dirckinck, 
at  det  vilde  være  ham  kjært,  om  han  vilde  modtage  An- 
sættelse ombord  i  Linieskibet  „Jean-Bart",  bestemt  til  Bra- 
silien, af  hvilket  han  havde  faaet  Commando;  da  Dirckinck 
y Urede,  at  Intet  vilde  være  ham  kjærere,  fortsatte  Collet: 
„Saa  kunne  vi  jo  strax  faae  den  Ting  afgjort."  Bag  om 
Hohenlohe  henvendte   han   sig   til  Ministeren   med  ønske 

om,  at  den  unge  officeer,  der  sad  ved  hans  Side,  maatte 
blive  ansat  under  hans  Commando;  Ministeren  indvilgede 
med   Fornøielse  heri,   og  hermed  var  Dirckinck   udcom- 

manderet  paa  et  Togt,  der  maatte  betragtes  baade  som 
lærerigt  og  behageligt. 

Hvormeget  jeg  end  glædede  mig  over  Dirckincks 
Udsigt  til  hurtigere  at  komme  tilsøes,  negter  jeg  ikke,  at 
(  apt.  Collets  pludselige  og  varme  Venskab  for  ham  var 
mig  paafaldende.  Jeg  følte  mig  noget  tilsidesat  og  an- 
stillede Betragtninger  over  de  Chancer,  jeg  vilde  have  til 
at  komme  i  Activitet,  da  Capt.  Collet  kom  hen  til  mig 
for  at  sige,  at  han  vilde  forestille  mig  for  Admiral  Rosa- 
mel. „Admiralen",  fortsatte  han,  „har  Commando  af  den 
Expedition,  der  udrustes  til  Sydhavet;  han  tager  Dem 
ombord  i  sin  Fregat,  og  jeg  kan  ikke  andet  end  lykønske 
Dem  til  den  smukke  Campagne,  som  De  under  hans 
Commando  vil  tiltræde."  Jeg  blev  fremstillet  for  Admiral 
Rosamel,  han  sagde  mig  nogle  venlige  Ord,  og  hermed 
var  jeg  ansat  ombord  i  60  Kanons  Fregatten  „Marie- 
Thérése",  der  var  under  Udrustning  i  Toulon. 

Senere  erfoer  jeg  til  min  store  Morskab,  at  Alt,  hvad 
der  for  Dirckincks  og  mit  Vedkommende  var  foregaaet 
under  hiin  Middag  hos  Marineministeren,  beroede  paa 
en  Forvexling  fra  Collets  Side  imellem  Dirckinck  og  mig, 
der  begge  bare  dansk  Søofficeers-Uniform.  Ved  Bordet 
troede  Collet  at  have  mig  ved  Siden  af  sig,  da  han  af 
Ministeren  udbad  sig,  at  denne  unge  Lieutenant  maatte 
blive  udseet  til  at  gjøre  Togt  under  hans  Commando. 
Først  efter  Maaltidet  blev  han  Forvexlingen  vaer,  og  for 
at  bøde  paa  den  indløbne  Feiltagelse,  stilede  han  lige  hen 


til  Admiral  Rosamel  med  Anmodning  om,  at  denne  vilde 
rede  ham  ud  af  den  piinlige  Stilling,  i  hvilken  han  var 
bleven  stedet,  ved  at  tage  mig  med  sig  til  Sydhavet. 
Admiral  Rosamel  vægrede  sig,  da  han  alt  havde  fuldtop 
af  Officerer  ombord  i  Fregatten;  Collet  forestillede  ham, 
at  han  ligeoverfor  sin  Ven,  Admiral  van  Dockum,  vilde 
være  stillet  i  et  hoist  uheldigt  Lys,  om  ikke  Admiral 
Rosamel  vilde  tage  sig  af  mig.  Han  udbad  sig  som 
en  Venskabs -Tjeneste,  at  Rosamel  bragte  ham  ud  af 
Forlegenheden,  og  Rosamel  endte  med  at  give  efter. 
Saaledes  skete  det,  at  jeg  kom  til  at  gjøre  et  Togt,  der 
hos  mangen  fransk  Officeer  dengang  var  Gjenstand  for 
de  ivrigste  ønsker,  og  at  jeg  blev  udcommanderet  netop 
med  det  Skib,  hvorombord  Admiral  d'Augier  havde  ud- 
talt, at  ingen  af  os  turde  gjøre  sig  Haab  om  at  opnaae 
Ansættelse. 

Collet  kom  slet  ikke  til  at  føre  „Jean -Bart".  Han  blev 
syg,  men  lovede  U.  Dirckinck  at  sende  en  Anbefalings- 
Skrivelse  for  ham  til  Admiral  Duperré,  dengang  Marine- 
Præfect  i  Brest.  Da  Dirckinck  meldte  sig  hos  Admiral 
Duperré,  modtog  denne  ham  høist  venlig,  men  kaldte 
ham  bestandig  Mr.  van  Dockum.  Forundringen  herover 
ophørte,  da  Dirckinck  saae  mit  Visitkort  henlagt  paa 
Admiralens  Bord.  Collet  havde  anbefalet  den  danske 
Officeer:  „hvis  Kort  jeg  tillader  mig  at  vedlægge":  men 
Dirckincks  og  mit  Kort,  der  under  hans  Sygdom  sam- 
tidig vare  blevne  ham  leverede,  havde  han  forvexlet,  saa 
at  han,  hvor  dygtig  en  Officeer  han  end  anerkj endtes  at 
være,  dog  næppe  vil  kunne  siges  fri  for  at  have  været 
distrait  i  en  temmelig  betydelig  Grad. 


Nogen  Tid  hengik  nu  i  Forventning  om  den  ende- 
lige Udcommando.  Jeg  tilbragte  Tiden  med  at  besee 
Paris,  med  at  besøge  Theatrenc  og  med  at  høre  nogle 
Forelæsninger  over  Mathcmatik,  der  imidlertid,  skjøndt 
jeg  paa  Akademiet  blev  betragtet  som  Mathematiker,  gik 
langt  over  min  Kundskabs  Rækkevidde.  En  fornøielig 
Juul  med  behørigt  Juletræ,  Sange  og  Foræringer  tilbragtes  i 
dansk  Kreds,  bestaaende  af  Brøndsted,  Malte -Bruun, 
Just  Thiele,  Violoncellisten  Funck,  Lieut.  Ræder  m.  FL, 
og  til  Gjengjæld  samledes  vi  Ny taars  -  Aften  hos  Malte- 
Bruun,  der  syntes  at  leve  op  i  den  muntre  danske  Om- 
givelse. 1823  havde  for  mig  været  et  lykkeligt  Aar,  og 
med  taknemmeligt  Sind  paaskjønnede  jeg  alt  det  Gode, 
som  det  havde  bragt  mig. 


Afreise  fra  Paris. 


LJen  5te  Januar  modtog  jeg  den  længselsfuldt 
ventede  Ordre  at  afgaae  til  Toulon  for  at  træde  til  Tje- 
neste ombord  i  „Marie -Therese".  Reisepenge,  320  Francs, 
bleve  mig  udbetalte,  og  jeg  forlod  Paris.  Med  Ministerens 
Tilladelse  afgik  jeg  imidlertid  ikke  directe  til  min  Be- 
stemmelse, men  dreven  af  Længsel  begav  jeg  mig  over 
Nancy  til  Epinal  i  Vogeserne  for  at  gjensee  en  gammel 
Tante,  der  havde  ledet  min  første  Opdragelse,  samt  de 
Egne,  i  hvilke  jeg  som  Dreng  havde  tilbragt  nogle  lykke- 
lige Aar.  Opholdet  var  imidlertid  kun  kort.  Uagtet  de 
Oplysninger,  man  havde  givet  mig  i  Ministeriet,  levede 
jeg  i  bestandig  Frygt  for,  at  min  Fregat  skulde  seile  fra 
mig,  og  i  skingrende  Frost,  med  Veiene  tildeels  ufarbare 
paa  Grund  af  Snee  og  lis,  sagde  jeg  mine  Venner  i 
Epinal  Farvel.  Befordringerne  grebe  saa  slet  i  hinanden, 
at  jeg  tilbragte  syv  Nætter  itræk  i  Diligence,  førend  jeg 
naaede    Marseille.       Fra    Høiderne,    der    omgive    Staden, 

udbredte  det  skjønne  Middelhav  sig  for  Øiet;  Solen 
skinnede  paa  den  blanke  Flade,  Og  i  Byen  overraskedes 
jeg  ved  at  see  Damer  for  aabne  Vinduer,  beskjæftigede 
med  deres  Haandgjerning.  Navnlig  dette  sidste  var 
mig  paafaldende  ved  Sammenligning  med  den  bidende 
Kulde,  under  hvilken  jeg  havde  forladt  Bjergene  paa 
Frankrigs  østgrændse.  Med  eet  fandt  jeg  mig  henflyttet 
til  Foraars-Duft  og  Foraars- Varme;  Luften  var  stille,  reen 
og  klar;  Provences  oplivende  Sol  sendte  mig  sin  første 
Hilsen. 


Ankomst  til  Toulon. 


-Ly  en  21de  Januar  1824  ankom  jeg  til  Toulon. 
Næppe  gav  jeg  mig  Tid  til  Omklædning,  før  jeg  ilede 
ned  til  Havnen.  Paa  Rheden  laa  en  Mængde  Skibe, 
fyrende  Minutskud  og  med  Ræerne  braste  ifølge  Sørge- 
Ceremoniellet  i  Anledning  af  Aarsdagen  for  Ludvig  den 
16des  Henrettelse.  Snart  fik  jeg  øie  paa  min  Fregat, 
kj endelig  paa  det  hvide  Flag,  vaiende  fra  Krydstoppen. 
Mit  Hjerte  bankede  af  Glæde  ved  at  see  det  smukke  Skib; 
i  henved  tre  Aar  skulde  det  blive  mit  Hjem. 

Admiral  Rosamel  var  nylig  ankommen  til  Toulon. 
Han  modtog  mig  med  den  største  Forekommenhed.  Han 
var  en  Mand  paa  44  eller  45  Aar,  med  et  udmærket 
smukt  Udvortes.  Uagtet  al  den  Taknemmelighed,  jeg- 
skylder  ham,  kan  jeg  dog  ikke  nu,  naar  jeg  seer  tilbage 
til  hiin  Tid,  frigjøre  mig  for  den  Tanke,  at  det  impo- 
nerende Ydre,  af  hvilket  han  var  i  Besiddelse,  ikke  lidet 
har  bidraget  til  hans  hurtige  Forfremmelse.     Det  Indtryk, 

han  har  efterladt  hos  mig  efter  „Marie-Thérése"s  Togt, 
er  temmelig  tarveligt.  Livet  ombord  medfører,  at  man 
kommer  hinanden  saa  nær,  at  selv  ikke  den  Skillevæg,  som 
Commandoforholdet  reiser  imellem  de  Befalende  og  de 
Undergivne,  er  istand  til  at  skjule  Mangler  og  Svagheder, 
hvor  disse  end  findes.  Forgjæves  søgte  Admiral  Rosamel, 
ved  at  omgive  sig  med  Storheds-Former  og  i  Kraft  af 
Epauletternes  Betydning,  at  stille  sig  paa  en  Piedestal, 
foran  hvilken  Alle  vare  kaldede  til  at  yttre  Beundring. 
Ved  nærmere  Beskuelse  svandt  imidlertid  Piedestalen  bort 
under  hans  Fødder,  og  tilbage  blev  en  brav,  godmodig 
Mand  med  begrændsede  Evner  og  megen  Selvfølelse,  hvil- 
ken sidste  Egenskab  han  forøvrigt  havde  tilfælles  med 
den  store  Fleerhed  af  de  franske  Commanderende,  med 
hvilke  jeg  under  min  Tjeneste  i  franske  Skibe  er  kommen 
i  Berøring. 

Officeerspersonalet  ombord  i  „Marie -Therese"  var 
talrigt,  som  Følge  af  Admiralens  Omgivelser,  og  bestod  i 
sin  Heelhed  af  behagelige  Mænd.  Jeg  vil  ikke  sige,  at 
Officeersbesætningen  var  udsøgt,  men  ikke  destomindre 
fandtes  der  ombord  i  forskjellige  Retninger  udmærkede 
Officerer,  af  hvilke  tvende  i  Tidens  Løb  ved  Dygtighed 
svang  sig  op  til  Viceadmiraler.  En  ung  Mand  paa  25 
Aar  var  Overlæge  ombord.  Han  var  fuld  af  Kundskaber 
og  Dygtighed;  til  ham  sluttede  jeg  mig,  og  et  inderligt 
Venskab  opstod  imellem  os.  Han  er  den  Mand,  der 
mere  end  nogen  Anden  har  havt  Indflydelse  paa  min 
Udvikling  og  Verdensanskuelse.  Mindet  om  Le  Nicaire 
vil  altid  staae  for  mig  som  en  kjær  Erindring  fra  mit 
Ophold  i  Frankrig.    Vor  Brevvexling  endte  først  ved  hans 

Død,  der  indtraf  kort  efter  det  ulykkelige  Aar  1870,  hvis 
Trængsler  han  anede.  I  et  næsten  prophetisk  Brev,  som 
han  tilskrev  mig  i  Mai  i  det  skjæbnesvangre  Aar,  udtalte 
han  sig  med  Fortvivlelse  om  de  indre  Ulykker,  der  fore- 
stode  lians  Fædreland.  Dette  blev  det  sidste  Brev,  jeg 
modtog  fra  hans  Haand,  og  jeg  opbevarer  det  som  et 
øjensynligt  Beviis  for,  at  tænkende  Franskmænd  havde  et 
aabent  øie  for  den  Oplosning  og  al  den  Raaddenskab, 
der  havde  grebet  om  sig  i  det  franske  Samfund. 

Af  Kammeraterne  ombord  blev  jeg  modtagen  med 
mere  end  almindelig  Hjertelighed;  det  syntes,  som  om 
den  Velvillie,  der  siden  vor  Ankomst  til  Frankrig  var 
bleven  Dirckinck  og  mig  tildeel  fra  franske  Autoriteters 
Side,  ogsaa  skulde  gjore  sig  gjældende  i  den  Kreds,  i 
hvilken  jeg  nu  blev  hensat.  Ung,  som  jeg  var,  yngre  i 
Alder  end  de  fleste  Cadetter  ombord,  kjælede  man  for 
mig,  dette  er  det  mest  betegnende  Udtryk  for  den 
Maade,  paa  hvilken  jeg  blev  behandlet.  Stedse  vil  jeg 
med  Glæde  mindes  Vennerne  fra  „Marie-Thérése",  lige- 
som jeg  er  vis  paa,  at  flere  af  dem  i  Aarenes  Lob  have 
skjenket  mig  en  venlig  Tanke. 

Et  Togt  til  Sydhavet  blev  i  1824  attraaet  af  enhver 
Ofticeer  i  Marinen.  Chili  havde  nylig  løsrevet  sig  fra  det 
spanske  Aag  og  var  endnu  tildeels  et  ubekjendt  Land 
som  Folge  af  den  Afspærring,  som  Spanien  i  Aarhun- 
dreder  havde  gjennemført  for  sine  Colonier;  Enhver  søgte 
dertil  at  tjene  under  et  Admiralsflag,  og,  som  Admiral 
d'Augier  allerede  havde  anført  for  mig  i  Paris,  var  Offlceers- 
Besætningen  i  "Marie-Thérése"  forlængst  fuldtallig,  da 
jeg  stødte  til  Fregatten.     Jeg  blev  altsaa  commanderet  til 

Skibet  som  overcomplet.  Faa  Dage,  før  vi  forlode  Tou- 
lon,  indtraf  imidlertid  til  Held  for  mig,  at  en  Officeer  blev 
syg  og  maatte  indlægges  paa  Hospitalet.  Jeg  rykkede 
op  i  hans  Plads  og  traadte  saaledes  ind  i  fast  Nummer 
ombord.  Kort  før  Afseilingen  spurgte  Admiralen,  om  jeg 
saae  mig  istand  til  strax  at  overtage  Qvarteer.  Skjøndt 
jeg  var  det  franske  Sprog  mægtig  som  mit  Modersmaal, 
gjorde  jeg  opmærksom  paa  den  Vanskelighed,  som  Sø- 
udtrykkene  vilde  lægge  mig  iveien.  Som  Følge  heraf 
bestemte  Admiralen,  at  jeg  foreløbig  skulde  gjøre  Vagt 
under  den  ældste  vagtgjørende  Officeer,  „og,  saasnart  De 
selv  finder  Dem  tilstrækkelig  inde  i  vort  Commando- 
sprog,"  tilføiede  Admiral  Rosamel,  „da  lad  mig  det  vide, 
og  Qvarteer  vil  da  blive  Dem  betroet." 

En  Maaned  efter  Af  reisen  fra  Toulon  optraadte  jeg 
som  Qvarteerchef  ombord  i  Fregatten.  At  man  overlod 
til  mig  selv  at  afgjøre,  naar  dette  kunde  finde  Sted,  har 
altid  forekommet  mig  som  et  smigrende  Beviis  paa  Tillid, 
en  Tillid,  paa  hvilken  jeg  senere  kunde  glæde  mig  ved 
mange  Beviser  herombord  under  Togtets  Løb. 

Det  var  imidlertid  ikke  nok  med  Commandosproget ; 
de  provencalske  Matrosers  Dialekt  forstod  jeg  kun  høist 
van  skelig,  og  af  de  ombordværende  Corsikaneres  Sprog 
forstod  jeg  ikke  et  eneste  Ord.  Aldrig  beredte  dette  mig 
imidlertid  nogen  Vanskelighed.  Det  gik.  Matroserne 
kaldte  mig  som  oftest  le  hollandais;  Officererne  morede 
sig  jævnligen  med  at  betegne  mig  som  le  sauvage  eller 
le  barbare  du  Nord,  men  aldrig  blev  det  gode  Forhold 
forstyrret,  og  ikke  alene  behagelige,  men  nyttige  vare  de 
Ungdomsaar,  jeg  tilbragte  i  „Marie-Thérése".   Officererne 

gik  i  sex  Qvarterer,  saa  at  Jer  gaves  fuldtop  af  Tid  til 
Beskjæftigelse;  ved  anstrengt  Flid  søgte  jeg  at  udvide 
den  ringe  Kundskabsmasse,  som  jeg  havde  medbragt  fra 

Akademiet.  At  dette,  omend  langtfra  i  det  Omfang,  jeg 
havde  ønsket,  dog  nogenlunde  er  lykkedes  mig,  har 
væsentlig  bidraget  til  det  Held,  der  senere  har  fulgt  mig 
paa  min  Bane,  og  i  mangfoldige  Henseender  er  saaledes 
Collets  Feiltagelse  under  hiin  Middag  hos  den  franske 
Marineminister  kommen  mig  tilgode  her  i  Livet. 


Doublets  første  Tjenesteaar 


M, 


.r.  Doublet,  lieutenant  de  vaisseau,  med  hvem 
jeg  gjorde  Vagt  under  den  første  Maaned  af  „Marie- 
Thérése"'s  Togt,  havde  begyndt  sin  Carriére  under  sørge- 
lige Forhold.  Som  Cadet  deeltog  han  i  1805  i  Slaget 
ved  Trafalgar  ombord  i  Linieskibet  „Alges  i  ras8,  der  førte 
Admiral  Macons  Flag.  Admiralen  blev  truffen  af  en 
Kugle  i  Brystet;  med  sin  Paryk  søgte  han  at  standse 
Blodet  og  faldt  under  gjentagen  Opmuntring  til  Mand- 
skabet: „å  fabordage  mes  enfants,  å  Tabordage!"  Doublet 
havde  Post  i  Foremærs;  Linieskibets  Master  bleve  bort- 
skudte, og  med  Fokkemasten  gik  Doublet  overbord.  Han 
kunde  ikke  svømme;  ikkedestomindre  lykkedes  det  ham 
efter  lang  Tids  Anstrengelse  atter  at  naae  ombord;  men 
her  modtoges  han  af  en  engelsk  Officeer,  der  gjorde  ham 
til  Fange.  Imedens  han,  klamrende  sig  til  den  nedfaldne 
Reisning  og  om  flydende  Gods,  bestræbte  sig  for  at  naae 
Skibet,    var   dette   nemlig   faldet   i  Englændernes  Vold   og 

blevet  besat  af  engelsk  Prisemandskab.  Med  den  øvrige 
Deel  af  Besætningen  blev  Doublet  altsaa  indespærret  paa 
Banjerne,  uden  at  synderlig  Kundskab  naaede  dem  om 
Slagets  videre  Gang. 

Som  bekjendt  paakom  der  Storm  Natten  etter  Slaget. 
Det  blev  nødvendigt  at  faae  Nødmaster  op  for  at  kunne 

faae  noget  Styr  paa  Skibet;  det  engelske  Prisemandskab 
var  imidlertid  ikke  tilstrækkeligt  hertil,  og  endeel  af  det 
iranske  Mandskab  maatte  altsaa  kaldes  op  paa  Dækket 
for  at  yde  Hjælp.  Altsom  Stormen  tiltog,  bleve  tiere 
iranske  Matroser  tilkaldte;  tilsidst  blev  deres  Tal  saa  stort, 
at  de  overmandede  Engkenderne ;  det  blev  nu  disse  i 
Tour  at  blive  indespærrede  om  Læ,  og  Skibet  kom  atter 
i  fransk  Besiddelse.  Seil  tik  man  til,  og  man  sogte  nu 
at  naae  Cadix.  Med  den  ufuldkomne  Seilføring  lod  Ski- 
bet sig  imidlertid  kun  vanskeligen  styre,  og  man  maatte 
ankre  udenfor  Indløbet,  hvor  man  stededes  i  overhæn- 
gende Fare  for  at  forlise  paa  Klipperne.  Endelig  naaede 
man  ind,  og  her  samledes  otte  Linieskibe,  Resten  af  \  llle- 
neuves  stolte  Flaade,  der  under  en  dygtigere  Ledels  j 
vilde  have  været  istand  til  en  Tidlang  at  beherske  Ca- 
nalen  og  til  at  muliggjøre  Napoleons  store  Tanke,  at 
gjøre  Landgang  i  England  med  den  i  Boulogne  og  Ostende 
samlede  Styrke. 

Skibene  i  Cadix  bleve  blokerede  af  de  Engelske  og 
kunde  ikke  komme  ud.  I  liere  Aar  laae  de  uvirksomme 
paa  Cadix1  Rhed,  indtil  1808,  da  General  Duponts  Neder- 
lag ved  Baylen  bragte  hele  Spanien  til  at  reise  sig. 
Cadix  blev  en  fjendtlig  Stad,  og,  indespærret  paa  Søsiden 
af  den   engelske  Flaade,    faldt   den   paa  Rheden  værendj 

franske  Styrke  i  spaniernes  Vold.  Min  Ven  Doublet  blev 
altsaa  spansk  Krigsfange,  og  med  de  øvrige  Skibes  Be- 
sætninger tortes  han  til  Cabrera,  en  lille,  øde  Klippe-Ø  i 
Middelhavet,  ikke  langt  fra  Minorca. 

Krigsfangernes  Tilstand  paa  Cabrera  beskrev  Doublet 
som  noget  af  det  Forfærdeligste,  man  kan  tænke  sig.  For 
Boliger  var  der  ikke  sørget,  Proviant  skulde  tilføres  dem 
fra  Land;  men,  naar  haardt  Veir  indtraf,  udeblev  For- 
syningen, og  ofte  flere  Dage  itræk  forbleve  da  Fangerne 
overladte  til  deres  egen  Skjæbne,  udsatte  for  Nød  og  Sult. 
Sygdom  udbrød  som  Følge  af  den  herskende  Elendighed, 
Pleie  gaves  dem  ikke,  og  man  gyser  ved  Tanken  om,  at 
efter  henved  tre  Aars  Forløb  vare  af  to  eller  tre  tusind  Mand 
kun  nogle  faa  Hundrede  tilbage.  Fortvivlelse  havde  be- 
taget Enhver,  og  de  Scener,  til  hvilke  Doublet  havde 
været  Vidne,  vare  gruopvækkende.  Det  Hele  var  saa  op- 
rørende, at  man  selv  i  England  omsider  synes  at  have 
fattet  Medynk  med  de  Ulykkelige:  hvad  der  endnu  var 
ilive  af  de  fangne  Skibsmandskaber  blev  ifølge  den 
engelske  Regjerings  Foranstaltning  ført  til  Themsen,  og 
ombord  i  engelske  Fangeskibe  henslæbtes  derefter  de  føl- 
gende Aar,  indtil  Fredens  Afslutning  gjorde  Ende  paa 
Fangernes  Lidelser. 

„I  Havre,"  sagde  Doublet,  „betraadte  jeg  paany  mit 
Fædreland.  Jeg  var  bleven  en  gammel  Karl,  men  videre 
end  til  Cadet  havde  jeg  ikke  bragt  det;  hvad  var  der  for 
mig  at  gjøre?  Intet  andet  Valg  end  Marinen  frembød  sig 
for  mig;  nogle  Aars  fortsat  Fart  maatte  der  til  for  at  op- 
fylde Betingelserne  for  Forfremmelse  — jeg  blev  Lieutenant; 
men    mit    glade  Ungdomshaab    var   tilintetgjort.      Senere 

er  jeg  bleven  lieutenant  de   vaisseau,   og  nu  længes  jeg 

kun  etter  det  Øjeblik,    da   jeg  har  tjent  mine   25   Aar 
kan    gjøre    Fordring    paa    den    Pension,    der    under    mit 

øvrige  Liv  vil  sikre  mig  et  tarveligt  Udkomme.'* 

Doublet  havde  fra  sit  Ophold  i  England  medbragt 
enkelte  engelske  Sædvaner.  Naar  jeg  gjorde  Dagvagt 
med  ham,  indbod  han  mig  med  en  vis  triumpherende 
Mine  til  at  drikke  Thee  med  sig.  For  en  Nordbo  antog 
lian,  at  dette  maatte  være  et  Tractement.  Theen  var 
naturligviis  uden  Klode,  og  istedenfor  Smør  serveredes 
Syltetoi.  Jeg  fandt  det  Hele  fortræffeligt,  og  det  inter- 
srede  mig  at  hore  den  brave  Doublets  Skildringer  af  hans 
l  mgdomsaar,  hvad  der  endnu  staaer  for  mig  som  et  sørge- 
ligt Bidrag  til  det  store  Kejserdommes  Krigshistorie. 


Capitain  Bazoches  Garderobe. 


M, 


.r.  Bazochc,  Chef  for  Fregatten  „Marie-Thérése", 
var  en  excentrisk  Personlighed.  Han  var  superlativ  i  Alt, 
hvadenten  det  var  Tjenestesager,  personlige  Anliggender 
eller  Ubetydeligheder,  der  tiltrak  sig  hans  Opmærsomhed. 
Opfarende  og  heftig  var  han  samtidig  dermed  godmodig 
og  interesserede  sig  til  enhver  Tid  for  sine  Underhavendes 
Vel.  Han  var  som  Følge  heraf  afholdt  af  Officerer  og 
Mandskab  ombord,  og  de  Aar,  jeg  tilbragte  under  hans 
Commando,  henregner  jeg  blandt  de  behageligste,  jeg  har 
tilbragt  under  min  Tjeneste  i  Frankrig. 

Capitain  Bazoche  sværmede  for  Klæder.  Ikke  at 
han  selv  udpyntede  sig  som  saa  mange  andre  Officerer, 
man  færdedes  iblandt,  men  overalt,  hvor  han  kom  hen, 
vakte  en  eller  anden  Nationaldragt  hans  Beundring ;  en  saa- 
dan  maatte  han  eie,  og,  da  han  havde  faret  endeel,  var  hans 
Garderobe  efterhaanden  voxetop  til  et  Slags  Museum,  i  hvil- 
ket Tyrkedragter  og  Burnusser,  sydamerikanske  Ponchoer 


Sømandsklædninger  af  forskjellig  Art   afvexlede   med 

hinanden  i  utrolig  Sammenblanding.  Alt  dette  forte  han 
med  sig  ombord.  Fra  Tid  til  anden  skulde  samtlige 
Sager  udluftes;  det  var  da  en  Morskab  for  Officererne  at 
beskue  Garderobens  forskjellige  Dele,  ligesom  det  i  hoi 
Grad  smigrede  Chefen,  naar  Noget  syntes  at  vinde  Bi- 
fald eller  at  opvække  Beundring. 

En  graa  strikket  Klædning,  bestaaende  af  Trøie  og 
tætsluttende  Beenklæder  med  ivævede  Sokker,  det  Hele 
belagt  med  et  tommetykt,  indvendigt  Lag  Uldgarn  som 
en  spækket  Maatte,  tiltrak  sig  min  Opmærksomhed.  »Tør 
„jeg  spørge,  lir.  Capitainen,  hvorfra  disse  Klædningsstykker 
..stamme?"  Forklarende  meddeelte  han,  at  Dragten  hørte 
hjemme  paa  Ny  fundland.  „Intet  er  fortrinligere  end 
„denne  Dragt,"  fortsatte  han;  „altid  om  Natten  bor  man 
„have  den  ved  sin  Koie;  i  en  Haandvending  er  man  heelt 
„paaklædt  blot  ved  at  iføre  sig  disse  to  Klædningsstykker, 
„og  i  et  Nu  kan  man  være  paa  Dækket  i  paakommende 
„Tilfælde,  Jeg  begriber  ikke,  hvorfor  den  Klodrian  af  en 
„Hovmester  stuver  disse  Sager  bort  om  Læ!"  Hov- 
mesteren blev  kaldt,  og  til  ham  udstedtes  streng  Befa- 
ling til,  at  de  omhandlede  Klæder  altid  skulde  være  ved 
Haanden,  at  de  skulde  ophænges  paa  en  særegen  Krog 
ved  Hovedgjerdet  af  Capitainens  Koie,  saaledes,  at  han 
om  Natten  i  storste  Skynding  kunde  komme  paa  Dækket, 
om  uforudseete  Begivenheder  skulde  indtræffe. 

Tre  Dage  efter  havde  jeg  Hundevagt.  I  al  Ro  gik 
jeg  paa  Dækket,  da  en  graa  Skikkelse  med  eet  viste  sig 
for  mig;  det  var  Mr.  Bazoche  i  sine  Ny  fundlands-Klæder. 
—   „Jeg  saae  paa  Uhret,"   udbrod  han,   „ikke  15  Secunder 

„har  jeg  været  om  at  iføre  mig  disse  Overstykker;  de 
„ere  ganske  fortræffelige.*  Vi  vare  dengang  naaede  ned 
noget  sønden  for  Æquator,  en  svag  Syd-Ost  Passat  fyldte 
næppe  vore  Seil,  Alt  var  Stilhed  og  Ro,  og  i  nogen  Tid 
spadserede  den  graa  Mand  ved  min  Side  op  og  ned  ad 
Dækket  med  lydlose  Trin  paa  sine  spækkede  Hosesokker. 
Med  eet  standsede  han.  „Det  er  forfærdelig  varmt  inat!" 
udbrud  han.  Jeg  yttrede,  at  det  næppe  var  varmere 
end  de  forrige  Nætter.  Han  gjentog:  „Jeg  finder  det 
..afskyelig  varmt,"  og,  da  jeg  i  al  Ydmyghed  bemærkede, 
at  den  varme  Klædning  dog  muligen  kunde  bidrage  hertil, 
forsikkrede  han,  at  Dragten  var  fortræffelig;  han  antog 
derimod,  at  han  ikke  befandt  sig  ganske  vel,  ønskede 
mig  Godnat  og  forsvandt  i  sin  Hytte. 

Et  Par  Dage  efter  fortalte  en  af  Officererne  ved 
Messebordet,  at  en  lignende  Scene  var  foregaaet  paa  hans 
Vagt  den  foregaaende  Nat.  Vi  morede  os  over  den  graa 
Chef,  og  naturligviis  afgav  det  spækkede  Hylster,  som 
han  iførte  sig  saagodtsom  lige  under  Linien,  rigelig  An- 
ledning til  Spøg  og  Bemærkninger. 

Faa  Dage  senere  havde  jeg  atter  Nattevagt.  Den 
graa  Mand  kom  paany  tilsyne.  Efter  nogen  Tids  Forløb 
klagede  han  atter  over  den  utaalelige  Varme,  hvilket 
paany  blev  imødegaaet  med  den  Bemærkning,  at  det  dog 
sikkert  maatte  være  Nyfundlands-Dragten,  som  nærmest 
var  Aarsag  hertil.  Dennegang  svarede  han  Intet,  men 
med  ønske  om   „God  Vagt"  forlod  han  Dækket. 

Næste  Morgen  stor  Scene.  Hovmesteren  blev  kaldet, 
og  ud  fra  Hytten  kom  de  graa  Klæder  ham  farende  lige 
i  Hovedet.     „De  fordømte  Klæder!"    lød   det   i   en   heftig 

Tone,  —  „man  kvæles  jo  i  dem  af  Varme!  —  Skaf  dem 
„øjeblikkelig  afVeien!  —  Jeg  vil  ikke  have  dem  her,  jeg 

„vil  ikke  see  dem  for  mine  Oine,  bort  med  dem!"  og  den 
graa  Klædning  forsvandt  nede  i  det  Inderste  af  Garde- 
•n,  for  senere  at  erstattes  med  en  eller  anden  af  de 
øvrige  phantastiske  Dragter,  som  det  kunde  forudsees 
snart  vilde  faae  en  lignende  Skjæbne. 


Rio-Janeiro. 


R 


jo-Janeiro  udmærker  sig  ved  sjelden  Skjønhed. 
Allerede  fiaar  man  anduver  det  høie  Cap  Frio,  faaer  man 
en  Følelse  af  den  Naturs  Storhed,  som  her  udfolder  sig. 
Bjerge  i  alle  Skikkelser  optaarne  sig  over  hverandre;  ikke 
faa  ere  formede  som  Sukkertoppe ;  snart  hælde  de  til  den 
ene,  snart  til  den  anden  Side,  og  atter  gives  der  andre, 
der  staae  paa  Hovedet  med  den  spidse  Side  ned  efter  og 
Basis  iveiret.  En  af  vore  Cadetter  bemærkede,  at  Vor- 
herre maatte  have  moret  sig  med  at  spille  Tærninger  med 
alle  disse  Bjergmasser,  og  at  han  under  Spillet  havde 
ladet  dem  falde  til  Jorden  og  ordne  sig,  som  de  bedst 
kunde. 

Ad  et  snevert  Indløb,  forsvaret  paa  begge  Sider  af 
mægtige  Fæstningsværker,  kommer  man  ind  paa  Rio- 
Janeiros  Rhed.  Synet,  der  her  viser  sig,  er  fortryllende. 
Tilvenstre  den  udstrakte  By  med  sine  Taarne,  Klostere 
og  Kirker,    forsvaret   af  fremskudte   Casteller   paa  nærlig- 


gende  Klippeøer;   tilhøire   det   smilende  Praya-Grand 
Slags  Anhang  til  Rio,  der  efterhaanden  er  fremstaaet  paa 

den  modsatte  Side  af  Bugten;  foran  sig  den  vidtstrakte 
Rhed,  istand  til  at  rumme  Alverdens  Flaader,  kenger  borte 
en  Mængde  skovbevoxede  øer,  og  det  Hele  omkrandset 
af   Bjerge,    der    i    det   Indre   af  Bugten    træde    tilbage   og 

antage  en  blaaagtig,  gjennemsigtig  Farve  —  Skuet  er 
imponerende!  En  Masse  Skibe  findes  altid  paa  Rheden, 
en  utallig  Masse  Smaafartøier,  der  vedligeholde  Forbin- 
delsen imellem  Staden  og  den  anden  Side  af  Bugten,  giver 
det  Hele  et  sjeldent  Præg  af  Livlighed,  og  endelig  en 
Vegetation,  kraftigere  og  yppigere,  end  jeg  andensteds 
har  seet  den  imellem  Vendekredsene  —  man  forestille 
sig  alt  dette,  og  man  vil  fatte,  at  jeg  anseer  Rio-Janeiro 
tur  det  skjonneste  Sted,  der  gives  i  denne  Verden.  Den 
saa  ofte  beundrede  Golfo  di  Napoli  er  Intet  i  Sammen- 
ligning dermed. 

Kommer  man  ind  i  Staden,  modifieeres  Indtrykkket, 
og  Rio  er  da,  som  saamange  andre  Byer,  en  Samling  af 
1  luse  og  Gader,  uden  at  noget  Særligt  tiltrækker  sig  Op- 
mærksomhed. Et  Theater,  hvor  der  hver  Aften  under 
vort  Ophold  blev  opført  Tancredo,  og  hvori  Titelrollen 
blev  sungen  af  en  stor,  fed  og  bleg  Castrat,  et  Museum, 
fuldtop  af  Kirker  og  Klostere,  samt  enkelte  ret  smukke 
Qvarterer,  dette  er,  hvad  Rio-Janeiro  har  at  opvise. 
Kommer  man  udenfor  Byen,  da  frydes  man  derimod  ved 
al  den  Rigdom,  som  Naturen  i  alle  Retninger  fremstiller 
for  øiet.  San  Christoval,  Keiserens  landlige  Residents  en 
Miilsvei  fra  Staden,  er  udmærket  smukt  beliggende;  Bota- 
fago,  en  lille  Bugt,  der  skærer  sig  ind  noget  søndenfor  Byen, 

er  en  yndig  Plet;  Udsigten  fra  el  Corcovado,  et  flere 
tusind  Fod  høit,  spidst  Bjerg  tæt  bagved  Byen,  er  for- 
bavsende smuk,  og  en  mægtig  Ledning  fra  dette  Bjerg, 
der  fører  Vand  til  Byens  Forsyning,  viser,  at  Portugiserne 
tilbage  i  Tiden,  ikke  alene  i  Retning  af  Gasteller  og 
Klostere,  have  udfort  storartede  Arbeider. 

En  Modsætning  til  al  ^cn  Skjønhed,  som  den  om- 
givende Natur  udfolder,  forekom  mig  derimod  Befolk- 
ningen at  være.  Ingensteds  har  jeg  seet  gulere,  mere 
udtærede  og  overhovedet  mindre  tiltalende  Skikkelser  end 
blandt  Rio- Janeiros  „blanke"  (o:  hvide)  Befolkning;  for- 
underligt, hvilken  Contrast  imod  de  spanske  Colonier! 
Blandt  Negrene  derimod  fandtes  ikke  sjelden  skjønne 
Skikkelser,  saavel  Mænd  som  Kvinder.  Istedenfor  den 
flade  Næse  og  de  tykke  fremstaaende  Læber  saaes  ofte 
smukke,  regelmæssige  Træk  og  langt  glindsende  Haar, 
altsaa  Negre  af  en  Race  heelt  forskjellig  fra  den,  der 
lindes  paa  vore  Øer.  Ofte  er  jeg  bleven  staaende  for  at 
beundre  en  eller  anden  Negerindes  slanke  Væxt  og  gra- 
cieuse  Holdning,  naar  hun  med  sin  Vandkumme  paa 
Hovedet  vandrede  hen  ad  Gaden.  Der  var  en  Smidighed 
og  Lethed  i  Bevægelser,  som  kun  en  vildt  opvoxen 
Stamme  er  istand  til  at  bevare. 

Negerhandelen  blomstrede  endnu  i  Brasilien  ved  det 
Tidspunct,  som  her  omtales.  Naturligviis  besøgte  jeg  med 
andre  af  Skibets  Officerer  forskjellige  Negermarkeder, 
men  Indtrykket  var  saa  frastødende,  at  man  ikke  fristedes 
til  at  gjentage  Besøget.  Liggende  eller  rullede  sammen  i 
sammenkrympet  Stilling  laae  de  usle  Skabninger  langs 
Væggene    i    en    stor,    mørk   Hal,    i  hvilken   alene  Atmo- 

sphæren  vilde  have  været  tilstrækkelig  til  at  virke  af- 
skrækkende.     Enkelte    Kjøbere    gik    omkring    og  befølte 

Arme  og  Muskler,  ligesom  man  andensteds  undersøger 
Trækdyr  for  at  forvisse  sig  om  deres  Styrke  —  og  saa 
Forestillingen  om  den  Fremtid,  der  ventede  disse  Ulykke- 
lige! -  Nei,  man  behøver  kun  at  have  betraadt  et  saa- 
dant  Marked  for  i  sit  fulde  Omfang  at  paaskjønne  den 
Velgjerning,  som  Bestræbelserne  for  at  modarbeide  Neger- 
handelen have  været  for  Menneskeheden.  Vel  er  det  endnu 
ikke  lykkedes  at  bringe  denne  afskyelige  Handel  til  aldeles 
at  ophore,  da  enkelte  Eventyrere,  lokkede  af  den  uhyre 
Fordeel,  som  en  heldig  tilendebragt  Expedition  afgiver, 
endnu  ledes  til  at  give  sig  af  med  den;  men,  omend 
Bestræbelserne  tilsoes  endnu  ikke  ganske  have  kunnet  ud- 
rydde Ondet,  vil  Forbedring  af  Forholdene  i  det  Indre  af 
Africa  forhaabentlig  lose  denne  Opgave,  alt  som  større 
Kundskab  erhverves  om  denne  vidtstrakte,  men  hidtil  kun 
saalidet  kjendte  Verdensdeel. 

Naar  man  træder  iland  ved  det  almindelige  Landings- 
sted i  Rio-Janeiro,  er  det  Forste,  der  fremstiller  sig,  del 
keiserlige  Palads,  en  vidtstrakt,  men  intetsigende  Bygning, 
ved  Siden  af  hvilket  findes  det  keiserlige  Capel,  udstyret 
med  al  mulig  Pragt.  Hoialteret  var  prydet  med  Frelserens 
Skikkelse  i  opreist  Stilling,  og  over  den  venstre  Skulder 
bar  Frelseren  Christus-Ordenens  store  Ordensbaand  med 
tilhorende  Stjerne  som  Stormester  for  den  Orden,  der 
bærer  hans  Navn.  Man  seer,  i  hvilken  Grad  Katholieismen 
er  boielig  og  former  sig  efter  de  Folkeslags  Begreber  og 
Forestillinger,  som  den  har  til  Formaal  at  paavirke. 
Yderligere  Beviis  herpaa   ere   de  sorte  Helgener,   som  det 

ikke  er  nogen  Sjeldenhed  at  see  opstillede  i  disse  Egne, 
og  endog  Frelseren  har  jeg  seet  fremstillet  som  Neger. 
Med  alle  disse  F<  »rkeertheder  Og  Afvigelser  fra  den  sunde 
Fornuft  maa  det  ikkedestomindre  erkjendes,  at  Katholicis- 
men  udøver  en  civilisatorisk  Indflydelse  hvor  Neger- 
Slaveriet  er  herskende.  Den  sætter  en  Dæmper  paa  Liden- 
skaberne Og  vænner  ^\cn  raa  Hob  til  at  underordne  sig, 
hvilket  er  det  første  Skridt  til  Opnaaelse  af  civiliserede 
og  bedre  Tilstande. 

For  en  Lieutenant  er  Rio-Janeiro  et  misligt  Opholds- 
sted i  pecuniair  Henseende.  Jeg  skulde  i  Selskab  en 
Aften  og  gik  i  Forbigaaende  ind  i  en  af  de  store  Mode- 
boutikker  i  Rua  de  Ouvidor  for  at  kjøbe  et  Par  Handsker. 
Paa  den  elskværdigste  Maade  af  Verden  fremviste  den 
franske  Modehandlerinde  mig  Handsker  af  forkjellig  Stør- 
relse og  Beskaffenhed,  og  efterat  have  truffet  mit  Valg 
spurgte  jeg  om  Prisen.  1500  Reis  —  omtrent  6  Kr.  i 
danske  Penge,  var  Svaret.  Jeg  fandt  denne  Priis  over- 
ordentlig høi;  „mais  non,  Monsieur",  forsikkrede  Mode- 
handlerinden,  „De  vil  næppe  noget  Sted  i  Rio  kunne 
erholde  dem  for  bedre  Kjøb."  Naturligviis  var  denne  For- 
sikring mig  ikke  aldeles  fyldestgjørende,  og  jeg  yttrede,  at 
man  i  Paris  vilde  kunne  kjøbe  slige  Handsker  for  halv- 
anden eller  to  Kroner  i  det  Høieste.  „Mais  monsieur,"  ud- 
brød Mme.  la  modiste,  bestandig  i  den  mest  indsmigrende 
Tone,  „troer  De  da,  at  vi  ere  dragne  hertil  alene  for  at 
kunne  glæde  os  ved  Forandring  af  Luft."  Dette  Argu- 
ment slog  mig.  Jeg  betalte  mine  Penge,  og  ofte  senere, 
naar  Colonialpriser  have  bragt  mig  til  Forbauselse,  have 
Modehandlerindens  Ord  gjenlydt  for  mig:   „Mais  monsieur, 

„croyez    vous   <\onc   que    nous  sommes  venus   ici  pour 

changer  d'air." 

Blandt  andre  brasilianske  Orlogsmænd  forefandt  vi 
paa  Rio-Janeiros  Rhed  Fregatten  „Donna  Paula*^  com- 
manderet  af  Capitain  Prytz,  oprindeligen  dansk  Søøfficeer, 
der  ved  en  Reduction  var  bleven  afskediget  og  derpaa 
havde  ansøgt  dg  opnaaet  Ansættelse  som  Capitain  mar 
a  guerra  i  den  brasilianske  Marine.  Prytz  var  noget  be- 
slægtet  med  mig,  og  Sammentræffet  her  med  ham  bidrog 
meget  til  Behageligheden  af  mit  Ophold  i  Rio.  Da  Prytz 
modtog  Meddelelsen  om  sin  Ansætttelse  i  Brasilien,  bi- 
han sig  til  London  for  derfra  at  fortsætte  sin  videre 
Reise.  Den  brasilianske  Regjering  havde  dengang 
netop  afsluttet  Kjøb  i  England  om  Fregatten  „Donna 
Paula",  en  svær  Ostindiefarer,  der  blev  omformet  til  Orlogs- 
mand, og  man  tilbød  Prytz  at  overtage  Commandoen. 
Forskjellige  Grunde  bevægede  ham  imidlertid  til  foreløbig 
at  afslaae  dette;  en  engelsk  Koffardicapitain  forte  som 
Følge  heraf  Skibet  over  til  Rio,  og  Prytz  gik  med  Fre- 
gatten som  Passageer.  Ved  Ankomsten  til  Rio  modtog 
Prytz  imidlertid  formelig  Udnævnelse  til  Chef,  og  som 
saadan  begav  han  sig  til  Fregatten  for  at  tiltræde  sin 
Commando.  Den  engelske  Koffardicapitain,  der  havde 
fort  Skibet  over,  attraaede  imidlertid,  i  Lighed  med  Pryt  :. 
at  blive  optagen  i  den  brasilianske  Marine;  han  antog, 
at  den  Omstændighed,  at  han  factisk  var  Chef  for  Fre- 
gatten, væsentlig  maatte  bidrage  til,  at  man  overdrog 
ham  den  endelige  Commando,  og,  da  Prytz  viste  sig 
langs  Siden,  negtedes  det  ham  at  komme  ombord.  For- 
handlinger  ble  ve  frugteslose,    den  engelske  Capitain  vilde 


ikke  opgive  Skibet,  bg  midt  paa  Rio-Janeiro's  Rhed  maatte 
Fregatten  entres  af  en  militær  Styrke  og  erobres,  før 
Prytz  kunde  heise  sin  VimpeJ  detombord. 

Prytz  vandt  megen  Anseelse  i  den  brasilianske  Ma- 
rine. Under  Krigen  med  Buenos-Ayres  førte  han  en 
Tidlang  Commandoen  af  den  brasilianske  Styrke  paa 
Plata-Floden,  fik  derefter  det  Tillidshverv  at  overføre  Don 
Pedro's  anden  Gemalinde,  Prindsesse  af  Leuchtenberg, 
fra  England  til  Rio-Janeiro,  men  afskedigedes  senere 
uformodet,  samtidig  med  alle  fremmede  Officerer,  under 
en  af  de  politiske  Omvæltninger,  som  dengang  hørte  til 
Dagens  Orden  i  Brasilien.  Senere  udnævntes  Prytz  til 
dansk  chargé  d'affaires  i  Rio,  i  hvilken  Stilling  han  for- 
blev, indtil  Posten  blev  inddragen  og  erstattet  ved  en 
( ieneralconsul. 

Commanderende  paa  Rheden  var  en  anden  Fremmed, 
nemlig  Admiral  Cochrane,  der  førte  sit  Storadmirals-Flag 
ombord  i  den  brasilianske  Fregat  „Pichincha".  Cochrane 
var  en  hoi,  mager,  rødhaaret  Skikkelse,  kantet  og  utilta- 
lende i  sin  Fremtræden,  med  et  leddeløst  Overlegeme, 
som  han  ikke  havde  i  sin  Magt,  en  udpræget  Typus-  af 
en  ægte  Scotchman.  Ingen  kan  drage  hans  Dygtighed 
som  Søofficeer  i  Tvivl;  Erobringen  af  den  spanske  Fregat 
„Esmeralda"  under  Fæstningen  Callaos  Kanoner  hører 
til  det  Dristigste,  som  i  den  Retning  er  udført ;  men  baade 
den  Buenos-Ayrianske,  den  Peruvianske  og  den  Brasilianske 
Tjeneste,  i  hvilke  han  efterhaanden  var  ansat  som  Høist- 
commanderende,  forlod  han  med  et  tvivlsomt  Rygte  som 
Følge  af  hans  umættelig  Pengegridskhed.  Det  være  imid- 
lertid  sagt  til  hans  Berømmelse,    at   det   altid  var  paa  en 


storslaaet  Maade,  at  han  tilfredsstillede  denne  Begjerlighed. 
Afsendt  til  Maranhao  for  at  dæmpe  et  Oprør,  brand- 
skattede   han  saaledes  Provindsen   for  egen  Regning   for 

en  uhyre  Sum,  der  efter  hans  Beregning  skulde  til- 
komme ham  som  Priispenge,  men  hvilken  Beregnings 
Rigtighed  den  brasilianske  Regjering  ikke  vilde  anerkjende. 
Med  de  saaledes  udpressede  Penge  seilede  han  directe  til 
England  og  sendte  derfra  sin  Fregat  tilbage  til  Rio  med 
Quittering  til  Keiseren  for  Modtagelsen  af  det  af  ham  be- 
regnede Beløb.  Dette  var  Maaden,  paa  hvilken  Admiral 
( \ »ehrane  udtraadte  af  den  brasilianske  Søkrigstjeneste, 
efter  hvad  vi  erfore  under  et  senere  Ophold  i  Rio- Janeiro 
i   1826. 


To  Dage  paa  Reisen  om  Cap  Hoorn. 


K, 


.lokken  4  var  jeg  kommen  ned,  efter  en  kold  og 
stormende  Hundevagt.  Jeg  drømte  om  det  Bal,  som  den 
ærværdige  General  Lecor  havde  givet  for  os  under  vort 
Ophold  i  Montevideo,  hvor  de  brasilianske  Officerer  syn- 
tes at  være  opstillede  som  Decorationer  langs  Væggene, 
medens  vi  dandsede  med  deres  olivenfarvede  Fruer. 
Musiken  til  den  graciøse  spanske  Contredands  syntes  at 
gjenlyde  for  mine  øren,  da  jeg  pludselig  blev  vakt  af 
vældige  Slag  paa  den  store  Musiktromme  i  min  umidddel- 
bare  Nærhed.  Fra  Drømmenes  Rige  blev  jeg  med  eet 
hensat  til  den  haandgribelige  Virkelighed.  Jeg  fandt  mig 
henstrakt  i  min  Koie,  vugget  efter  Skibets  voldsomme 
Overhalinger,  under  hvilke  Alt  syntes  at  skulle  tabe 
Ligevægten,  medens  det  lige  udenfor  min  Dør  gjenlød  af 
falske  Toner  og  skingrende  Clarinetlob.  Det  blev  mig 
snart  klart,    at   det   var   en  Serenade,    der   bødes    mig   af 

Mr.    Bonasse,    vor    ivrige   Musikdirecteur,    hvem  jeg  til— 

staaer,    at  jeg  under  øjeblikkets  Forhold   bandte  paa  det 

eftertrykkeligste  for  den  mig  viste  Opmærksomhed. 

Musikøvelser  og  Musik  om  Dagen,  deri  maatte  man 
tinde  sig,  men  at  forstyrres  under  sin  bedste  Sovn,  dette 
var  dog  alttor  galt!  Vranten  raabte  jeg:  „Kom  ind!" 
—  det  bankede  kort  efter  paa  min  Der,  og  ind  traadte 
Mr.  Bonasse,  en  lille,  koparret,  koxthalset  og  smudsig 
Figur,  der  under  Skibets  Bevægelser  havde  stor  Vanske- 
lighed ved  at  holde  sig  paa  Benene.  I  kengere  Tid,  saa 
udtalte  han  sig,  havde  det  været  hans  Ønske  at  yde  et 
Bidrag  til  en  værdig  Høitideligholdelse  af  den  Dag,  paa 
hvilken  Fregatten  passerede  Cap  Hoorn;  han  havde  der- 
for componeret  og  ladet  indstudere  et  Musiknummer,  i 
hvilket  han  havde  lagt  an  paa  i  Toner  at  gjengive  Vin- 
dens Hylen  og  Stormens  Bragen,  der  vare  saa  uadskille- 
lige fra  Ildlandets  Nærhed;  han  smigrede  sig  med,  at 
dette  Arbeide  vilde  vinde  mit  og  øvrige  Kjenderes  Bifald, 
og  haabede,  at  man  ikke  vilde  tage  ham  det  ilde  op,  at 
han  havde  dediceret  til  Admiralen  og  Skibets  Officerer 
denne  Composition,  for  hvilken  han  havde  valgt  det 
meget  passende  Navn:    „le  passage  du  Cap  Hoorn". 

Hvad  var  der  at  svare  paa  en  saa  vidt  dreven  Op- 
mærksomhed. Jeg  takkede  ham  naturligviis  paa  det  for- 
bindtligste, bandte  ham  i  mit  Inderste  af  bedste  Evne,  og 
forst,  efterat  enhver  af  de  andre  Officerer  havde  faaet 
deres  Serenade,  lykkedes  det  mig  atter  at  falde  i  Søvn 
og  saaledes  at  glemme  Cap  Hoorn  baade  i  Virkelighed 
og  i  Musikcomposition. 

Hr.  Bonasses  Bestik  havde  været  fuldkommen  rigtigt. 
Ved  Middag  satte  den  gissede  Længde  os  6  Miil  vestenfor 

det  i  flere  Aarhundreder  saa  befrygtede  Forbjerg,  medens 
en  usikker  l  Observation  gav  os  en  Syd-Brede  af  59°  57'. 
Midt  i  luli,  i  Hjertet  altsaa  af  denne  Halvklodes  Vinter, 
var  det  gode  Veir,  med  hvilket  denne  Dag  var  indtraadt, 
en  sand  Vederkvægelse  efter  den  Række  af  ondt  Veir, 
Kulde  og  Fugtighed,  der  i  længere  Tid  havde  været 
herskende.  Solen  var  endelig,  om  end  noget  disig, 
kommen  frem,  Thermometret  var  steget  til  den  usædvan- 
lige Høide  af  3°  over  Frysepunctet  og  Vinden  havde 
endelig  forladt  det  kjedsommelige  vestlige  Hjørne,  netop 
den  Kant,  henad  hvilken  vi  stræbte.  Kulingen  havde 
dertil  næsten  lagt  sig  aldeles,  og,  vedblev  end  Dønningen 
at  være  saa  stærk,  at  man  ikke  uden  øvelse  var  istand 
til  at  holde  sig  opreist,  lokkede  dog  idag  den  behageligere 
Luft  enhver  af  Skibets  Beboere  ud  af  deres  Smuthuller. 
For  første  Gang  i  længere  Tid  var  Dækket  atter  opfyldt 
af  spadserende  Mennesker;  Munterhed  og  Liv  herskede 
paany,  og  Skibet  afgav  saaledes  denne  Morgen  en  mærkelig 
Contrast  mod  de  foregaaende  Dages  Uhyggelighed. 

En  Dags  Tørveir  efter  langvarig  Fugtighed  er  et 
Gode,  der  ligemeget  paaskjønnes  af  Enhver  ombord  i  et 
Skib.  Lugerne  vare  saaledes  idag  overalt  blevne  aab- 
nede  for  at  tørre  og  give  Luft  nede  om  Læ;  man  havde 
dristet  sig  til  at  oplukke  enkelte  Batterieporte  agter,  dog 
med  Folk  ansatte  for  strax  at  lukke  dem,  hvis  Søen 
under  Skibets  Opduvninger  skulde  skvalpe  ind;  Joller 
vare  strakte  imellem  Masterne,  fra  hvilke  Mandskabets 
vaade  Klæder  dinglede  efter  Skibets  Bevægelser;  de  mindre 
Seil  vare  gjorte  los  og  hang  i  Festons  ned  fra  Mærs 
og     Vant;     Finkenetsklæderne     vare    blevne    oplukkede, 


for  at   Folkenes  Koier  kunde  blive  udsatte  for  Lufttræk, 

kurt,  Intet  var  forsi  mit,  der  kunde  bidrage  til  Skibets 
Beboeres  Velvære.    I  ^\cn  Iver,  man  viste  for  at  naae  dette 

Maal,  saaes  det  endog  at  være  blevet  tilladt  nogle  tilbage- 
blevne, halvdøde  Høns  at  udsøge  sig  en  Plads  i  Sol- 
skinnet, medens  et  Par  Grises  Grynten  lydelig  tilkjende- 
gav  disses  Tilfredshed  over  ved  særdeles  Naade  af  Næst- 
commanderende  at  have  erholdt  Frihed  til  i  en  Timestid 
at  spadsere  omkring  og  nyde  frisk  Luft  paa  Bakken. 

„Mildt  Veir  i  Dag!"  udbrod  en  Officeer,  der  blæste 
sig  i  Fingrene,  idet  Commissairen,  Skibets  Regnskabs- 
fører, indhyllet  i  en  Kavai  op  til  Ørene,  endelig  engang 
lod  sig  see  paa  Dækket.  „Meget  mildt"  gjentog  denne, 
idet  han  trykkede  sin  lodne  Hue  længere  ned  over 
Hovedet.  „Jeg  erindrer,  at  paa  Campagnen  til  San  Do- 
mingo —  —  — ."  Denne  Campagne  til  San  Domingo, 
under  hvilken  Commissairen  havde  været  ansat  som 
agent-eomptable  ombord  i  Linieskibet  „Swiftsure",  syntes 
altid  at  foresvæve  ham  som  noget  af  det  mest  Tilfreds- 
stillende, han  havde  oplevet.  De  Blanke  paa  øen  vare 
blevne  myrdede,  de  storste  Grusomheder  vare  blevne  be- 
gaaede,  Colonien  var  gaaet  tabt  for  Frankrig;  men  bestandig 
stod  Campagnen  til  San  Domingo  for  ham  som  et  Ideal, 
til  hvilket  han  altid  sogte  at  bringe  Tanken  tilbage. 

Et  „Velkommen  fra  Underverdenen !* ,  der  lod  fra  en 
Gruppe  agter,  afbrod  imidlertid  enhver  videre  Udtalelse 
fra  Commissairens  Side,  om  hvad  der  under  hiin  skjæbne- 
svangre  Campagne  havde  tildraget  sig.  „Et  sandt  Under 
dog  atter  engang  at  see  Dem  heroppe  iblandt  os",  tilraabte 
man    ham;    „vi    troede   Dem    forlængst    begraven    under 


Massen  af  Deres  etats  å  colonne,"  og  Gruppen  samlede  sig 
nu  omkring  den  Optrædende  for  at  forklare  denne  i  hans 
Egenskab  af  Messeforstander,  hvos  passende  en  Anledning 
der  i  hans  Komme  paa  Dækket  maatte  være  til  iaften  at 
festligholde  Dagen  ved  en  Bolle  afbrændt  Rødviin.  Le  passage 
du  Cap  Hoorn  var  jo  en  Høitid,  Ur.  Bonasse  havde  alt 
givet  det  gode  Exempel,  og,  tilfoiede  en  Officeer  spøgende, 
det  var  dertil  første  Gang  i  de  sidste  14  Dage,  at  det 
samtlige  fornemme  Borgerskab  havde  været  seet  paa  Dæk- 
ket til  Luftning.  Denne  Spøg  var  uheldig,  helst  i  det 
Øieblik,  da  Forslaget  om  Dagens  Festligholdelse  skulde 
afgiores.  Messeforstanderen,  hvis  Ansigt  alt  havde  for- 
trukket sig  noget  ved  den  megen  Velkomst,  da  han  forst 
kom  tilsyne,  blev  ved  denne  Udtalelse  end  mere  alvorlig. 
„Jeg  vil  frabede  mig  al  Ansættelse  i  Borgerskabet",  tog 
han  meget  stødt  tilorde;  „siden  jeg  var  agent-comptable 
med  Orlogsskibet  „Swiftsure",  har  jeg  faret  saameget,  at 
jeg  nok  troer  at  kunne  hævde  min  Plads,  endog  blandt 
Skibets  mere  erfarne  Sømænd."  —  „Godt  Ord  igjen!",  be- 
mærkede Officeren,  „dog  synes  det,  at,  om  De  i  Aarenes 
Løb  skulde  have  faret  saaledes,  som  De  i  den  sidste  Tid 
har  faret  her  ombord,  har  Leiligheden  just  ikke  været 
stor  for  Dem  til  at  samle  Erfaring."  —  „Undskyld,  men, 
siden  jeg  var  med  til  San  Domingo,  kan  jeg  forsikre  Dem 
om,  at  jeg  aldrig  har  været  paa  Soen,  uden  daglig  at 
afsætte  Skibets  Plads  i  mit  Kaart."  Her  trak  man  lidt 
paa  Smilebaandet  ad  Talerens  Begreb  om  Sømandskab  — 
»Nok  muligt,  Commissair,  men  De  maa  dog  tilstaae,  at 
det  hele  civile  Personale  i  de  sidste  Uger  er  blevet  ført 
omkring  med  Skibet  som  sande  Murmeldyr  i  deres  Baase." 


Dette  var  den  meget  ømfindtlige  Commissair  for  meget. 
„Man  kan  være  Sømand  uden  netop  at  bære  Epauletter*, 
udbrød  han  forbitret;  „siden  jeg  var  med  Linieskibet 
„Swiftsure"  for  20  Aar  siden,  troer  jeg  at  kunne  bestaae 
min  Prøve  mod  mangen  Anden,  hvor  store  Ord  han  end 
fører  i  Munden;  jeg  vil  sige  Dem,  at  jeg  endnu  aldrig 
er  faret  over  Soen  som  en  Kuffert." 

Som  var  det  oprørte  sydlandske  Blod  ikke  tilstrække- 
ligt til  at  holde  Varmen  vedlige,  gav  Commissairen  sig 
til  trampende  at  spadsere  hen  ad  Dækket.  „  Blæk-So- 
manden  blev  vred!"  udbrod  Taleren;  „Murmeldyret  var 
ham  for  svært  at  døie",  bemærkede  en  Anden,  og,  idet 
denne  leende  vendte  sig  til  Admiralens  Seeretair,  som 
netop  var  kommen  til,  fortsatte  han:  „hørte  De,  at  han 
frabad  sig  al  Sammenligning  med  en  Kuffert?  Jeg  vil 
sværge  paa,  at  det  var  Deres  Kæmpe-Meubel,  som  han  i 
sin  Vrede  sigtede  til." 

Secretæren,  Mr.  Rampal,  var  en  rar  og  godmodig 
1 ' n  »vencaler.  Togtet  med  „Marie-Thérése"  var  hans  første 
Campagne  tilsoes,  og,  ukjendt  med  den  Mængde  Smaa- 
Installationer,  der  saa  væsentlig  bidrage  til  Behageligheden 
ved  Opholdet  ombord,  havde  han,  mulig  ogsaa  af  øko- 
nomiske Hensyn,  ladet  sig  forfærdige  en  eneste  stor, 
fiirkantet  Kuffert,  som  i  Forbindelse  med  en  Sofa,  der  be- 
nyttedes som  Seng,  udgjorde  det  hele  Bohave,  der  fand- 
tes i  hans  Lukaf.  Naturligviis  blev  Secretairen  jævnlig 
drillet  med  Hentydninger  til  hans  udsøgte  Smag  for  be- 
kvem Møblering,  og,  da  Talen  atter  rettedes  hen  mod 
Kufferten,  yttrede  han,  at  det  dog  efterhaanden  blev  noget 
eensformifft  altid  at  skulle  hore  tale  om  dette  uheldssvangre 

Møbel.  „Ja,  „svanger8,  det  var  et  sandt  Ord,  De  der 
kom  med",  fortsatte  Officeren ;  „det  Bedste,  De  kunde gjøre, 
vilde  være  at  lade  den  rasere."  —  „Og  mit  Tøi?"  ind- 
vendte Secrairen.  —  „Ja,  Deres  Tøi  er  saa  vel  forvaret, 

at  De  i  mindre  end  en  halv  Time  jo  ikke  er  istand  til 
at    bringe    nogen   Skjorte    frem    fra  Kuffert-Bunden. *    — 

Her  begyndte  den  Angrebne  sin  allerede  tidt  gjentagne 
Forklaring  om  hiint  Møbels  1  [ensigtsmæssighed,  og  som  altid 
endte  han  med,  at  Kufferten  var  ham  aldeles  uundværlig; 
den  støttede  hans  Koie  tværskibs  paa  den  solideste 
Maade  af  alle,  uden  den  vilde  han  ikke  være  istand  til 
rolig  at  sove  i  sin  Seng,  og  høiligen  maatte  han  prise  den 
Indskydelse,  der  ved  Afreisen  havde  bragt  ham  til  at  lade 
sig  forfærdige  et  saa  fortræffeligt  Møbel. 

Medens  man  endnu  morede  sig  over  Secretairens 
Sands  for  hensigtsmæssigt  Arrangement,  lededes  Opmærk- 
somheden pludselig  hen  i  en  ganske  anden  Retning.  En 
mægtig  Albatros,  Kæmpe  af  en  Søfugl,  der  er  Cap  Hoorns 
og  Cap  Godthaabs  Breder  egen,  var  bleven  fangen  paa 
en  Line  med  noget  Flæsk,  som  man  havde  ladet  slæbe 
i  Skibets  Kjølvand.  Med  udstrakte  Vinger  blev  Fuglen  i 
dette  Oieblik  trukken  ind  over  Hakkebrættet;  den  foer 
forefter  hen  ad  Dækket,  og,  idet  den  kom  forbi  Commis- 
sairen,  der  endnu  med  lange  Skridt  spadserede  frem  og 
tilbage,  tørnede  den  med  Næbet  imod  hans  ene  Støvle  og 
overgød  denne  med  en  Opkasten,  der  stedse  frembringes 
hos  disse  Søfugle,  naar  de  komme  ind  i  et  mere  inde- 
sluttet Rum.  Commissairen  sparkede  og  bandte ;  men  Doc- 
toren  tog  den  herlige  Søfugl  under  sin  Beskyttelse.  „Aldrig 
Fred  her  paa  Dækket",  udbrød  Commissairen  i  Heftighed, 

—  „ikke  nok  med  Kulde,  Snee  og  Regn,  men  ovenikj 

skal  man  endnu  bides  i  Benene  af  saadanne  fordømte 
Dyr!"  Paa  Campagnen  til  San  Dumingo  var  noget  Lig- 
nende aldrig  hændet  ham;  han  svor  paa,  at  han  i  de 
første  14  Dage  ikke  igjen  vilde  sætte  sin  Fod  paa  Skand- 
sen,  011;  med  sine  Regnskabs-Bøger  lukkede  han  sig  inde 
i  sit  Lukaf;  han  trak  Gardinerne  tæt  sammen  for  ikke  at 
forstyrres  i  sit  Arbeide,  —  og  ved  en  god  og  rolig  Søvn 
sogte  han  'Frost  saavel  over  Frost  som  og  over 
ringe  Avancement,  der  havde  fundet  Sted  i  Søadmini- 
strationen  siden  „Swiftsure"'s  Togt  under  Lederes  ulykke- 
lige Expedition  i  1801. 

Jeg  imødesaae  imidlertid  det  øieblik,  da  Albatrossen 
vilde  blive  flaaet.  Naturligt,  at  Doctorens  kraftige  Bistand 
mod  Commissairens  Vrede  kun  var  foranlediget  ved  Lyst 
til  at  besidde  Dyret  udstoppet.  En  Fugl  med  lo  Fods 
Vingeslag,  ikkun  at  finde  paa  høie  sydlige  Breder,  vilde 
være  en  smuk  Aequisition  for  en  naturhistorisk  Samling; 
den  vilde  danne  et  værdigt  Sidestykke  til  de  Exemplarer 
af  Petreller,  pailles  en  cul,  Torskefugle  m.  fl.,  der  Tid 
efter  anden  vare  blevne  underkastede  Doctorens  viden- 
skabelige Behandling,  og  ingensinde  blev  det  tydeligere 
end  her,  hvilken  Fare  man  udsætter  sig  for  ved  at  være 
udmærket  og  fremtrædende  i  sin  Art. 

Fuglen  sad  imidlertid  og  krøb  sammen  i  Krogen  ved 
en  Rapert.  Da  Intet  hindrede  den,  havde  den  gjentagne 
Gange  udspilet  sine  Vinger  og  forsøgt  at  begive  sig  paa 
sin  vante  Flugt,  men  forgjæves.  Dækket  er  ikke  elastisk 
nok  for  disse  Fugle  til  at  give  sig  Fart,  Rummet  er 
dertil,    som   Følge    af  Bastingagen,    altfor    indsnevret,    og 

det  blev  saaledes  umuligt  for  Albatrossen  at  hæve  sig  op 
over  Finkenettet.  Den  var  nu  udmattet  af  sine  for- 
gjæves  Forsøg,  den  søgte  blot  at  forsvare  sig  mod  Enhver, 
som  kom  den  nær,  og  afgav  et  levende  Billed  paa  den 
ulykkelige  Tilstand,  i  hvilken  hver  den  bliver  hensat,  der 
ikke  kenger  er  istand  til  at  bevæge  sig  i  den  Sphære, 
for  hvilken  Naturen  har  begavet  ham  med  Anlæg. 

Aldeles  uventet  opgik  imidlertid  et  Glimt  af  Haab 
for  den  saagodtsotn  allerede  til  Videnskaben  hjemfaldne 
Albatros.  Hr.  Bonasses  Exempel  blev  paany  bragt  i 
Erindring,  og  det  blev  foreslaaet,  at  Albatrossen,  forsynet 
med  et  Halsbaand  med  Datum  og  Skibets  Navn,  skulde 
blive  et  svævende  Monument  paa  denne  Høide  for  Skibet 
og  dets  Besætning.  Det  gjør  mig  ondt  for  Officerernes 
Interesse  for  Zoologien  at  maatte  tilstaae,  at  denne  Idee 
fandt  Tilslutning.  Doctoren  protesterede  forgjæves  paa 
det  Ivrigste;  han  havde  ikke  ventet  at  finde  saa  liden 
Sands  for  Videnskabelighed  blandt  Skibets  Officerer;  det 
vilde  være  et  formeligt  Barbari  at  unddrage  et  saa  ud- 
mærket Kxemplar  fra  hans  Behandling  —  Alt  forgjæves. 
Vaabensmeden  blev  kaldet,  Halsbaandet  blev  bestilt,  og 
Fuglen  var  frelst. 

Ved  denne  Tid  var  Luften,  omend  bestandig  disig, 
bleven  noget  klarere,  og  til  stor  Overraskelse  lød  det 
uventet  fra  Manden  paa  Udkig  paa  Fokkeraaen:  „Land 
forud  om  Bagbord!"  —  „Land  forud  om  Bagbord", 
gjentog  en  Underofficeer  meldende  til  den  vagthavende 
Cadet;  man  varskoer  for  Land  forud  om  Bagbord,  meldte 
denne  igjen  til  Officeren  paa  Vagtsbænken.  „Jeg  tror 
Fanden  plager  Dem",  udbrod  denne,   „Smørland",  smaalo 

en  Anden,  „bestemt  en  Deel  af  det  sydlige  Continent", 
raabte  en  Cadet  i  Kxtase,  og  man  forglemte  nu  baade 
Albatrossen  og  Officerernes  Barbari.  Uagtet  enhver  Tvivl 
var   dog   i   et   Øieblik   det  hele   Bagbords-Finkenet  besat 

med  Hoveder  og  Kikkerter,  der  i  den  angivne  Retning 
speidede  den  disige  Horizont.     Den  vagthavende   Officeer 

beordrede  en  af  de  vagthavende  Cadetter  at  gaae  Op  paa 
Fokkeraaen  for  at  forvisse  sig  om,  hvad  det  var,  Ud- 
kiggen havde  seet.  „To  temmelig  høie  Humpler,  omtrent 
4  Streger  foranfor  tværs",  lød  Cadettens  Stemme  kort 
efter  fra  Fokkevantet.  „En  ny  Opdagelse!"  gjenlød  det 
fra  flere  Munde,  medens  nogle  af  Officererne  fra  et  høiere 
Standpunct  søgte  at  erholde  Sigte  af  den  ubegribelige 
Kyst.  At  det  ikke  var  Smørland,  forekom  det  disse  for 
afgjort;  det  saae  ud,  som  om  flere  Steder  af  Landet  vare 
bedækkede  med  Snee,  og,  var  det  ikke  for  det  Usand- 
synlige derved,  tog  det  Hele  sig  ud  som  en  0  eller  en 
Klippe,  mulig  henhørende  til  den  da  nylig  opdagede 
Øgruppe,  der  endnu  ikke  var  aflagt  i  Kaartene,  og  som 
havde  Navn  af  Syd-Shetlands  øerne. 

Hvilken  Mark  for  videnskabelig  Undersøgelse!  meente 
en  af  Underlægerne  og  glemte  endog  ved  Forestillingen 
herom  den  lave  Thermometer-Stand,  der  hidtil  ikke  havde 
tilladt  ham  at  forblive  mere  end  høist  en  halv  Time  dag- 
lig paa  Dækket.  I  Tankerne  smigrede  han  sig  alt  med 
den  glade  Forventning,  at  Kystens  nærmere  Undersøgelse 
muligen  kunde  hidføre  en  hæderlig  Omtale  for  ham  til 
Ministeren  og  ved  forefaldende  Avancement  komme  ham 
tilgode. 

Chefen    var    imidlertid    kommen    paa    Dækket.     Man 

havde  loddet  uden  at  faae  Bund,  og,  saa  godt  som  det 
løie  Veir  og  den  svære  Dønning  tillode  det,  var  Coursen 
bleven  sat  skjønsere  ind  imod  den  opdagede  Kyst.  Klok- 
ken var  alt  bleven  '<\\  den  korte  Dag  nærmede  sig  sin 
Ende,  og  lidet  Haab  var  der  kun  tilbage  om  at  faae 
nogen  ordentlig  Kjending  af  Landet,  da  Disen,  idet  Solen 
blodrod  gik  ned  i  det  Stille-Oeean,  et  Øieblik  blev  brudt 
i  Horizonten;  vi  vare  da  kun  l1  2  Miil  fra  den  gaade- 
fulde  0,  —  den  viste  sig  at  være,  ikke  fast  Land,  men 
derimod  at  bestaae  af  to  tæt  til  hinanden  stødende  Is- 
bjerge. 

„Doctor,  Deres  Forventninger  bleve  til  Vand",  yttrede 
en  Nærstaaende  kort  efter  til  den  skuffede  Læge,  der, 
efterat  Fregatten  havde  forandret  Cours,  endnu  i  Tus- 
mørket vedblev  at  stirre  hen  imod  de  svære  Ismasser. 
Han  blev  afbrudt  i  sine  Betragtninger  af  Vaabensmeden, 
der  bragte  det  fuldførte  Albatros-Halsbaand  op  paa  Dæk- 
ket. Man  trøstede  Overlægen  med,  at  man  nok  vilde 
fange  en  ligesaa  smuk  Albatros  igjen,  der  da  skulde  være 
ham  hjemfalden.  Med  nogen  Grund  indvendte  han,  at 
een  Fugl  i  Haanden  var  bedre  end  ti  i  Luften;  han  ind- 
saae  imidlertid,  at  Yttringer  af  Misnøie  kun  vilde  være 
til  ringe  Nytte,  omend  den  tilbudte  Expectance  paa  et  af 
de  flyvende  Exemplarer  kun  syntes  at  være  ham  lidet 
tilfredsstillende. 

Paa  den  tynde  Messing-Strimmel  læstes:  „Fregatten 
Marie-Thérése,  6»>°  Syd-Brede,  Cap  Hoorns  Meridian,  1)(  I 
Juli  1824".  Denne  Indskrift  blev  gjort  fast  om  Fuglens 
I  [als,  og  Albatrossen  blev  herpaa  kastet  iveiret,  ud  over 
Finkenettet.     Først   efterat   have   berørt   Vandet   blev  den 


istand  til  at  hæve  sig  paa  sine  Vinger,  og  strax  flokkede 
sig  fire  eller  fem  andre  Søfugle  om  den,  som   var  det  for 

at  betragte  dens  uvante  Pynt  eller  for  af  Indskriften  at 
erfare  Skibets  Navn.  Uanfegtet  af  sit  tvungne  Ophold 
ombord,  vedblev  Albatrossen  med  sin  graeieuse  Flugt  at 
Omsvæve  Skibet.  Da  Mørket  kort  efter  faldt  paa,  kunde 
man  endnu  skjelne  den  i  vort  Kjølvand,  og  fire  Dage 
efter  blev  den,  til  stor  Morskab  for  Mandskabet,  endnu 
gjentagne  Gange  seet  med  sit  blanke  Halsbaand  tum- 
lende sig  i  Skibets  Nærhed. 

Veiret  holdt  sig  vedvarende  smukt.  Efter  Solens 
Nedgang  havde  en  frisk  Brise  af  ostlig  Vind  reist  sig,  og, 
omend  den  jævnlige  Opmuntring,  der  hortes  til  Udkigs- 
Folkene  om  at  see  vel  ud,  samt  Mængden  af  Øine,  der 
bestræbte  sig  for  at  gjennemtrænge  Mørket  forud,  viste, 
at  man  ikke  var  uden  Frygt  for  at  lobe  imod  omdrivende 
Ismasser,  vedblev  den  glade  Stemning  uforstyrret  at  gjøre 
sig  gjældende,  som  altid  paa  Soen  er  en  Folge  af  god 
Vind  og  godt  Veir. 

Under  den  vedholdende  Dønning  var  det  forbundet 
med  Vanskelighed  at  faae  en  Stol  til  at  staae  fast;  ikke 
destomindre  optoge  Skak-,  Domino-  og  Tokadille-Spil  de 
sædvanlige  Eftermiddags-Timer.  Uanseet  Messeforstand.- 
rens  Vrantenhed  lykkedes  det  at  faae  nogle  Boller 
afbrændt  Rødviin  med  en  efter  Messens  Beholdning  af- 
passet Souper  paa  Bordet,  ved  hvilken  vi  under  Spog  og 
Lystighed  festligholdt  den  Dag,  paa  hvilken  vi  vare  naaede 
forbi  Syd-Amerikas  yderste  Spidse.  Et  af  Messemed- 
lemmerne havde  til  Ære  for  Dagen  forfattet  et  Digt,  der 
forte    Tanken    den    lange   Vei    hen    til    Omgivelserne,    vi 

havde  forladt  i  Hjemmet.  Mangen  Skaal  blev  udbragt, 
og  mangt  et  Glas  blev  tømt  paa  alle  derværende  Kjæres 
Velgaaende,  og  først  seent  brod  man  op  for  efter  et  flyg- 
tigt Besøg  paa  Dækket  at  søge  den  Hvile,  hvortil  en- 
hver af  os  vagtgjørende  Officerer  efter  de  foregaaende 
Dages  stormfulde  Vcir  høilig  kunde  trænge. 


Den  næste  Morgen  var  Veiret  endnu  smukt.  Vinden 
holdt  sig  østlig;  med  rask  Fart  stode  vi  Nord-Vest  hen, 
Og  som  sædvanlig  ombord  under  saadanne  Omstændig- 
heder beskjæftigede  man  sig  allerede  med  allehaande  Gis- 
ninger og  Beregninger  om  den  Dag,  paa  hvilken  vi  vilde 
være  istand  til  at  naae  Havn.  Dønningen,  der  ved- 
blivende havde  været  voldsom,  syntes  imidlertid,  snarere 
end  at  lægge  sig,  at  være  i  Tiltagende.  Ud  paa  Efter- 
midddagen  antog  Veiret  et  truende  Udseende,  og,  da 
Mørket  faldt  paa,  indhylledes  vi  i  den  samme  tætte  Taage, 
der  i  de  sidste  14  Dage  næsten  bestandig  havde  omgivet 
os.  Thermometrct  faldt  under  Frysepunctet,  og  Kulingen 
tiltog  saa  hurtig,  at,  da  Trommen  kaldte  os  til  Middags- 
bordet, var  Fregatten  allerede  under  torebede  Mærsseil. 
Middagen  hengik  ikke  uden  Forstyrrelse.  Under  den 
stærke  Bevægelse  snublede  en  Oppasser  med  Suppeter- 
rinen; Commissairen,  hvem  Landofficeren  kom  til  at 
spilde  en  Tallerken  Bønnesuppe  i  Skjødet,  forsikkrede, 
at  han  siden  Linieskibet  ,,S\viftsure"'s  Togt  aldrig  havde 
havt  en  saa  ubehændig  Nabo  ved  Bordet;  Secretairen 
tumlede  med  en  Stol,   nogle  Viinflasker,  adskillige  Taller- 

kener   og    sin   Sidemands  Kjoleskjøde   ned  i  Læ;   under 

hver  Overhaling  truede  Messebordet  med  at  give  efter 
under  Vægten  af  de  Mennesker,  der  klamrede  sig  til  det 
for  at  holde  Balance,  og  under  disse  lidet  tiltalende  For- 
hold var  Maaltidet  naturligviis  snart  tilende.  Allerede 
Klokken  5  gik  tredie  Reb  i  Mærsseilene,  og  Krydsseilet 
blev  beslaaet;  tiere  af  Officererne  fik  Tjenesteforret- 
ninger at  varetage,  andre  forlode  Messen  tor  at  være  ved 
Haanden,  om  noget  skulde  forefalde,  medens  det  øvrige 
Me-sepersonale  efterhaanden  trak  sig  bort  og  sogte  Til- 
flugt i  deres  respective  Lukafer. 

Det  er  en  Mærkelighed  paa  disse  Breder,  hvor  hur- 
tigt godt  Yeir  kan  blive  paafulgt  af  Storm.  To  Timer 
tidligere  skod  Fregatten  som  en  Maage  igjennem  Vandet, 
nu  knagede  den  01^  vred  sig,  altsom  den  svære  Kuling- 
med  Voldsomhed  trængte  den  igjennem  den  høie  Sø. 
Ruskregn  og  Sneebyger  vare  fulgte  ovenpaa  det  forhold>- 
viis  klare  Veir,  og  for  Mørket  var  man  næppe  istand  til 
at  see  en  Haand  fra  sig.  Skummet  for  Bougen  stod  ind 
over  Bakken,  Soen  havde  jaget  Udkigsfolkene  høit  op 
i  Fokkevantet,  og  selv  Mandskabets  sædvanlige  Opstilling 
ved  Koiernes  Modtagelse  var  efter  Ordre  bortfalden  for 
ikke  at  udsætte  Koierne  for  at  blive  gjennemblødte. 
Tokadille  optog  ikke  denne  Aften  de  vante  Timer.  En 
klagede  over,  at  det  var  ham  for  uroligt  at  læse,  en 
Anden  over,  at  det  lækkede  igjennem  Dækket  ned  paa 
hans  Skrivepult,  og  tidlig  søgte  Enhver  til  Ro,  hvem  ikke 
Tjeneste  netop  kaldte  paa  Dækket. 

Jeg  var  ifærd  med  at  følge  disses  Exempel  for  at 
samle    Kræfter   til    Dagvagten  den  næste  Morgen,    da  jeg 

hørte,  at  et  af  Vagtskifterne  blev  purret  ud  for  at 
mindske  Seil.  Herved  var  vel  egentlig  intet  Overordent- 
ligt; Folkene  gik  i  tre  Qvarterer,  en  Trediedeel  af  Mand- 
skabet var  altsaa  kun  paa  Dækket,  og  i  haardt  Veir 
maatte  den  anden  Trediedeel  ikke  sjeiden  gaae  Vagt- 
Skiftet  tilhaande.  Ikkedestomindre  var  jeg  hurtig  i 
Klæderne  og  igjen  paa  Dækket.  Kulingen  var  i  bestandig 
Tiltagende,  Skibets  Bevægelser  meget  voldsomme  og  Mør- 
ket uigjennemtrængeligt.  Man  var  iværk  med  at  bjerge 
Storseilet;  de  stivfrosne  Touge  skurede  hen  langs  Dækket, 
langsomt  hævede  det  bugnende  Seil  sig  op  under  Raaen, 
Og  som  befriet  fra  en  mægtig  Byrde  gjennemskar  Fre- 
gatten med  fornyet  Lethed  de  svære  Bølger,  hvis  Skum 
dog  jævnligen  vedblev  at  oversvømme  den  forreste  Deel 
af  Dækket,  medens  Søstænk  fra  Laaringen  fra  Tid  til 
anden  foer  hen  over   den   med   Sand   bestrøede   Skandse. 

Der  var  givet  Ordre  til,  at  Storseilet  skulde  beslaaes. 
Isslaget,  der  havde  gjennemtrængt  Dugen,  vanskelig- 
gjorde dette  Arbeide,  og  herved  var  det  blevet  gjort  nød- 
vendigt at  kalde  Frivagts -Qvarteret  op  paa  Dækket. 
Mandskab  blev  sendt  tilveirs,  vel  omtrent  en  halvhundrede 
Mand,  og  i  bogstavelig  Forstand  vare  disse  snart  ude  af 
Sigte;  de  sorte  Pletter,  som  de  først  dannede  i  det  luv 
Storvant,  forsvandt  aldeles;  de  hensmeltede  i  den  mørke 
Masse,  som  Fregattens  Seil  og  Keisning  dannede,  og  snart 
var  det  kun,  naar  deres  Raab  om  at  hale  et  Givtoug  eller 
en  Gaarding  for  igjennem  Vindens  Larm  naaede  Dækket, 
at  man  erholdt  Bevidsthed  om,  at  de  vare  beskjæftigede 
med  at  opfiske  det  stivfrosne  Seil. 

Den,  der  ikke  er  Sømand,  eller  som  kun  om  Sommer- 

dage  har  seet  Matrosen  udture  sin  besværlige  Dont,  vil 
vanskelig  kunne  danne  sig  en  klar  Forestilling  om  de 
M  risommeligheder,  for  hvilke  Matrosen  Vinterdage,  paa 
høie  Bredegrader,  er  udsat.  Sammenlignet  med  haardt 
Veir  om  Sommeren,  er  Vinterstormen  ikke  sjelden  orkan- 
mæssig;  den  er  hyppig,  vedvarende,  og,  hvad  der  endnu 
er  værst,  den  er  saagodtsom  altid  ledsaget  af  Fugtighed  og 
Kulde.  Disse  er  det  især,  der  trykke  Matrosen.  Engang 
vaad,  er  det  i  et  Seilskib  saagodtsom  umuligt  for  ham 
atter  at  faae  sine  Klæder  tørre;  vaad  gaaer  han  fra  Dæk- 
ket, og  vaad  kommer  han  paa  Dækket,  medens  en  Be- 
vægelse af  nogle  faa  Skridt  frem  og  tilbage  er  Alt,  hvad 
han  har  i  sin  Magt  for  at  holde  Kulden  ude;  han  maa 
under  saadanne  Forhold  ofte  tilbringe  liere  Dage  uden  at 
være  istand  til  at  faae  varm  Spise;  han  er  udsat  for 
det  haardeste  Arbeide,  og  dog  vil  man  aldrig  see  ham 
tabe  Modet.  Han  er  ufortrøden,  munter,  sorgløs  og  ved- 
holdende i  sine  Anstrengelser;  han  leer  ad  Soen,  der  i 
et  Skvalp  dypper  ham  og  det  halve  Vagtsmandskab,  som 
havde  de  Alle  været  overbord;  han  er  rede  til  hvert  et 
Arbeide,  det  være  nok  saa  strengt,  naar  Omstændighederne 
fordre  det,  og  skyer  ingensomhelst  Vanskelighed  eller  Op- 
offrelse,  naar  Noden  er  forhaanden,  selv  om  Liv  eller 
Lemmer  derved  skulde  blive  satte  i  Fare. 

Dette  er  Matrosens  Lod;  sammenligner  man  den  med 
andre  Almueklassers,  da  vil  man  ikke  finde  den  misundel- 
sesværdig, og  dog  fordres  der  mere  end  almindelige  Evner 
for  at  kunne  blive  en  dygtig  Matros.  Kraft,  Mod,  Aands- 
nærværelse,  hurtigt  Begreb,  saa  at  der  øieblikkelig  kan 
findes  paa   Raad   i   uventede   forekommende   Tilfælde,   ere 

nødvendige  Betingelser,  og,  seer  man  i  Forbindelse  her- 
med hen  til  det  Omfang,  i  hvilket  Matrosens  Arbeide 
kommer  Staten  tilgode,  er  det  sikkert,  at  den  duelige 
Matros  hos  en  søfarende  Nation  har  et  velfortjent  Krav 
baade  paa  Agtelse  og  Velvillie. 

Fregatten  lob  med  en  Fart  af  11  — 12  Miil  vester- 
efter.  Soen  var  tiltagen,  og  Alt  syntes  at  tyde  paa  heftig 
og  vedvarende  Storm.  Det  var  et  stolt  Syn  i  Mørket  at 
see  de  lysende  Bølger  taarne  sig  agtenfor  Fregatten, 
følge  den  et  Stykke  og  ligesom  kjede  af  ikke  at  kunne 
naae  den  atter  lægge  sig,  kun  for  at  lade  en  anden  Sø, 
skummende  og  brusende,  begynde  den  samme  unyttige 
Forfølgelse.  Som  var  den  stolt  af  enhver  overvunden  Mod- 
stand, hævede  Fregatten  sig  majestætisk  efter  hver  af  dens 
Overhalinger,  for  atter  at  kastes  over  af  enhver  ny  for- 
følgende Bølge.  Den  bælgmørke  Nat,  Vindens  Piben, 
Søens  Brusen  og  Larmen  for  Bougen,  nu  og  da  blandet 
med  Lyden  af  Storseilets  Pidsken  og  Mandskabets  Opsang 
paa  Raaen,  forenede  sig  for  at  give  Scenen  et  Præg  af 
Vildhed  og  Storhed,  der  nødvendig  vilde  have  gjort  et 
mægtigt  Indtryk  paa  hver  den,  der  havde  havt  Ro  til  at 
anstille  Betragtninger.  Man  saae  Mennesket  i  Kamp  med 
Elementerne,  der  syntes  at  udfolde  deres  hele  Barskhed 
og  Kraft. 

Midt  under  en  Sneebyge  hørtes  et  stærkt  Brag  til- 
veirs.  Et  Par  Slag  paafulgte,  som  Smældene  af  et  Seil, 
der  pidsker,  —  Skrig  fra  Storraaen  naaede  øret,  og  i 
samme  Nu  hørtes  der  dumpe  Lyd  som  af  Gjenstande, 
der   fra   Veiret   falde   ned  paa  Dækket.     En    Jamren,    der 

fra  flere  Steder  opstod,  gav  kun  altfor  snart  tilkjende,  at 
en  stor  Ulykke  maatte  være  hændet. 

Undertoplent  og  Mærseskjøde  til  Luvart  vare  begge 
sprungne;  Storraaen  havde  kaiet  sig  op  under  Mærset; 
Mærsseilets  Slag,  Raaens  uventede  og  heftige  Bevægelse, 
dens  Glathed  i  Forbindelse  med  Skibets  Overhalinger 
havde  gjort  det  umuligt  for  Mandskabet  paa  Raaen  at 
holde  sig  fast,  og  flere  Ulykkelige  vare  styrtede  ned. 

H vormange?  dette  var  natuiiigviis  det  første  Sporgs- 
maal,  der  paatrængte  sig.  Lanterner  bleve  bragte  op; 
ved  Skinnet  af  disse  sogte  man  i  Ordets  strenge  Betyd- 
ning paa  Dækket  og  i  alle  Kroge  efter  de  Nedfaldne  inden- 
bords. —  Men  kunde  ikke  Andre  være  faldne  udenfor 
Skibet!  Disses  Redning  var  det  ikke  engang  muligt  at 
tænke  paa;  et  uigjennemtrængeligt  Mørke  omgav  osr 
Søen  taarnede  sig  som  Bjerge,  og  med  henved  12  Miles 
Fart  vilde  ikke  engang  saadanne  Ulykkeliges  Skrig  have 
været  istand  til  at  naae  Fregatten. 

Syv  Mand  med  brækkede  Been  og  Lemmer  bleve  op- 
samlede bevidstløse  i  Fartøierne  og  paa  forskjellige  Steder 
langs  Kobryggen.  Mandskabet,  der  kom  ned  fra  Veiret, 
blev  adspurgt,  om  de  savnede  flere  af  deres  Kammerater; 
det  viste  sig  umuligt  at  faae  nogen  paalidelig  Oplysning 
herom.  Indtil  næste  Morgen  forblev  man  altsaa  i  den 
piinlige  Uvished,  om  Nogen,  og  da  hvormange,  havde 
fristet  den  ulykkelige  Skjæbne  at  falde  udenfor  Skibet; 
Usikkerheden  tyngede  paa  enhver  Mand  ombord. 

Med  et  godt  Skib  under  Fodder  har  en  Storm  i  og 
for  sig  sjelden  eller  aldrig  nogen  umiddelbar  Indflydelse 
paa  den  herskende  Stemning.     Det  er  forst,  naar  en  eller 

anden  Ulykke  indtræffer,  at  en  mere  alvorlig  Sindsstem- 
ning gjør  sig  gjældende  hos  et  Skibs  Besætning.  Dækket 
var  i  et  ( fieblik  blevet  fuldt  af  Mennesker,  Enhver  kom 
til  for  at  erfare,  hvad  Ulykke  der  var  hændet  —  det  var 
ikke  længer  Formiddagens  Sorgløshed;  hos  Enhver  var 
Alvor  traadt  istedet,  og  det  var,  som  om  Tanken  med 
eet  paatvang  sig  om  den  hurtige  Omvexling,  som  Søman- 
dens Liv  er  underkastet. 

Hvor  er  Jean-Baptiste?  spurgte  En,  hvor  er  Michel 
Antoine?  spurgte  en  Anden.  En  Matros,  som  med  en 
forstuvet  Arm  slæbte  sig  ned  fra  Veiret,  forhørte  sig  med 
Ængstelighed  om  sin  Kammerat,  som  han  med  eet  havde 
savnet  paa  Raaen;  det  var  ham  en  Beroligelse  at  erfare, 
at  denne  med  et  brækket  Been  var  bleven  bragt  ned  til 
Doctoren;  „godt  endda,  at  han  ikke  er  bleven  Fiske- 
føde!" mumlede  han.  „Havde  det  ikke  været  for  den 
fordømte  Kulde",  tilføiede  en  Anden,  der  ligeledes  kom 
ned  fra  Storraaen,  „vilde  vi  forlængst  have  været  klare 
med  det  Hele;  Dugen  deroppe  er  haard  som  Jern",  og, 
altsom  flere  Tilskadekomne  naaede  Dækket,  førtes  de  ned 
til  Sygelukafet  for  at  erholde  Hjælp  af  Lægerne. 

Storemærsseilet  havde  imidlertid  pidsket  sig  istykker; 
man  havde  ikke  hurtig  nok  kunnet  faae  det  opgivet,  og 
det  var  blæst  i  Stumper.  Foremærsseil  blev  nu  bjerget; 
Folk  bleve  sendte  tilveirs  for  at  beslaae  det,  og  Storraaen 
blev  rettet.  Man  fandt,  at  denne  havde  faaet  et  Bræk, 
dog  ikke  af  Betydenhed.  Folk  bleve  atter  sendte  op  for 
at  fuldføre  Storseilets  Opfiskning;  men  at  faae  Foremærs- 
seil beslaaet  maatte  opgives.  Foremærseskjøder  bleve 
atter   forskoddede    for   om    muligt    at   frelse   Seilet   fra   at 

blæse  bort,    det    ikke-vagthavende  Mandskab  blev  sendt 

tilkois,  Og,  efter  endnu  engang  at  have  seet  til  de  Kvæ- 
stede og  talt  med  Overlægen,  begav  jeg  mig  ved  Mid- 
nat til  mit  Lukaf. 


Siden  Seilføringen  var  bleven  formindsket,  vare 
Skibets  Bevægelser,  om  muligt,  blevne  endnu  voldsom- 
mere. En  Mængde  Vand  tog  Skibet  ind  over  Dækket, 
men  næsten  fuldt  saameget  tog  det  ind  paa  Batteriet 
igjennem  de  slet  tilpassede  Batteriporte.  Ved  hver  Over- 
haling styrtede  Vandet  ned  over  de  lave  Lugkarme,  01^, 
da  jeg  naaede  Bannierne,  fandt  jeg  disse  aldeles  over- 
svømmede. Ledsaget  af  en  Lanterne  havde  jeg  vadende 
n;esten  banet  mig  Vei  til  mit  Lukaf,  da  et  Skrald  pludse- 
lig hortes  til  Luvart:  Skoddet  til  Secretairens  Kammer 
havde  givet  efter  under  Trykket  af  hans  umaadelige  Kuffert, 
Og  i  et  Nu  var  dette  Kæmpemeubel,  Secretairen  selv  med 
samt  Sofa,  Koieklæder,  Vasketøi,  Støvler  og  Bøger  kastede 
ud  af  Lukafet,  svømmende  i  Læ  imellem  hverandre  paa 
de  overskyllede  Bannier.  Mennesket  troede,  at  Skibet  gik 
linder,  i  bar  Skjorte  vilde  han  tåre  op  paa  Dækket,  og 
virkelig  havde  jeg  Møie  med  at  faae  ham  til  blot  at  tænke 
paa  at  redde  sit  skibbrudne,  omflydende  Gods.  Scenen 
var  altfor  latterlig  til,  at  man  kunde  forblive  alvorlig, 
h vorlidet  tilbøielig  til  Morskab  man  end  forresten  kunde 
være. 

Der  stod  det  halvnøgne,  vadende  Menneske,  ikke 
istand  til  i  første  Oieblik  at  sætte  sig  ind  i,  hvad  der  var 

foregaaet.     „Fordømte  Kuffert!"   udbrød   han  en  Juli-,  da 

han  havde  besindet  sig  noget.  „Metier  de  ehien!" 
med  en  [ver,  <\lt  trodsede  baade  Anstrengelse  Og  det 
kolde  Fodbad,  gav  han  sig  til,  under  fortsatte  Forban- 
delser, at  optiske  Skjorter,  Papirer  og  Protokoller.  „Fan- 
den tage  baade  Skib  og  Sø!"  —  „Admiralens  Bemærk- 
ninger gaaede  i  Vandet!"  —  „Attendez  qu'on  m'y 
rattrape!"  —  „Der  svømmer  da  Voltaire  omkring  med 
mine  Underbuxer!"  —  her  saae  jeg  den  opsamlende  Oppas- 
ser lige  ved  at  briste  i  Latter  —  „Metier  du  Diable!"  — 
..Maudite  galere!" 

Commissairen  var  under  alt  dette  i  dybeste  Negligé 
styrtet  til.  Med  saadan  Voldsomhed  var  Kufferten  tørnet 
imod  hans  Lukaf,  at  ogsaa  han  kom  frem  i  den  Tro,  at 
en  ny  Ulykke  var  paafærde.  „Ogsaa  afskyeligt,  at  man 
ikke  engang  om  Natten  kan  have  Ro",  udbrød  han  arrig, 
da  han  saae,  hvad  der  var  Aarsag  til  den  hele  Larm.  — 
„Secretair,  De  burde  dog  idetmindste  sørge  for,  at  De 
ikke  forstyrrede  Andre  paa  en  Tid  som  denne!"  —  „Les 
caractéres  de  La  Bruyére  gaaede  i  Pølen",  vedblev  Secre- 
tairen  ufortrøden,  „den  hele  Papirbeholdning  ødelagt!  — 
Bliv,  til  man  skal  faae  fat  paa  mig  igjen!"  —  „Mary 
rompu  de  Tron  de  Diou ! ! " 

Jeg  havde  imidlertid  skaffet  nogen  Assistance  tilveie 
og  antog  det  nu  for  Tid  til  at  trække  mig  tilbage  fra 
denne  Forstyrrelsens  Scene.  De  stridende  Parter  lod  jeg 
komme  tilrette,  saa  godt  de  kunde.  Commissairens 
Stemme  blev  alt  mere  og  niere  barsk,  og  mere  end  een 
Gang  naaede  mig  endnu   paa  Afstand  Lyden    af  Ordene: 

„gammel  Sømand",  „Swiftsure*  og  „Campagne  til  San- 
Domingo". 

Mit  eget  Lukaf  var  da  naturligviis  eiheller  blevet  for- 
skaanet  for  Vandets  Indbrud.  Nogle  Sko  og  et  Par  andre 
Ubetydeligheder  fandt  jeg  flyde  omkring;  men  længe 
varede  det  ikke,  før  disse  Smaating  igjen  vare  bragte  i 
Orden,  og  i  Hængekoien  bleve  snart  Skibets  Bevægelser 
umærkelige.  Vandets  Rislen  langs  Dækket  baade  i  og 
udenfor  Lukafet,  som  naar  Bølger  bryde  sig  imod  en 
Strandbred,  i  Forbindelse  med  Vandet,  der  ved  hver  Over- 
haling styrtede  ned  som  Cascader  fra  Dæk  til  Dæk,  kunde 
vel  have  bragt  En  eller  Anden  med  levende  Indbildnings- 
kraft til  at  tænke  sig  hensat  til  en  Bjergsø,  hvor  brusende 
Vandfald  hørtes  i  det  Fjerne,  medens  de  oprørte  Vover 
brøde  sig  imod  Klippevæggen;  dog  kun  lidet  var  jeg 
stemt  til  at  romantisere,  og  længe  varede  det  ikke,  før 
enhver  Lyd  var  tabt  for  mit  øre.  Den,  der  er  træt,  søger 
ikke  forgjæves  Hvile. 

Da  jeg  overtog  Dagvagten  den  næste  Morgen  Kl.  4, 
var  Foremærsseil  skjøret  og  blæst  bort  fra  Ligene.  Fok- 
ken stod  endnu;  men  ved  hver  Duvning  var  det,  som  om 
Raa  og  Alt,  hvortil  den  var  udspilet,  skulde  springe.  Med 
en  skjøn  Fart  trak  den  os  imidlertid  vesterefter,  —  og 
en  Storm  kan  jo  ikke  vare  evig. 

Opholdet  paa  Vagtsbænken  og  paa  Dækket  var  kun 
lidet  tillokkende.  Thermometret  stod  5°  under  Fryse- 
punctet,  og,  hvor  man  end  rørte,  fik  man  fat  paa  et  Lag 
af  lis.  Tiden  faldt  lang  indtil  Mandskabets  Udpurring, 
da  Folkene,  strax  efterat  de  vare  komne  paa  Dækket, 
bleve   mønstrede  for   at   erholde  Vished,   om  Nogen   den 


55 

foregaaende  Nat  skulde  være   faklen   overbord.     Ethvert 

Navn,  der  ikke  øieblikkelig  blev  besvaret,  frembragte  et 
synligt  Røre,  og  strax  stimlede  der  Folk  til  alle  Dele  af 
Skibet  for  at  søge  den  Paagjældende.  Altsom  Møn- 
stringen skred  frem,  saae  man,  hvorledes  Ansigterne  efter- 
haanden  bleve  opklarede;  et  Under,  at  Ingen  blev  savnet 
af  Besætningen!  Vort  Tab  beløb  sig  altsaa  til  de  syv 
Nedfaldne.  Hvor  stor  end  denne  Ulykke  monne  være, 
maatte  det  dog  ansees  for  et  Held  under  de  stedfundne 
Omstændigheder,  at  det  indskrænkede  sig  hertil.  Hvor 
let  kunde  ikke  det  halve  af  Raaens  Mandskab  være  blevet 
kastet  ned  fra  denne;  en  Fod  indenfor  eller  udenfor  Skibs- 
siden var  da  Livet  om  at  gjøre ! 

Med  Dagen  viste  sig  først  Skibet  i  sin  hele  Uhygge- 
lighed. Styrbords  Finkenet  var  blevet  borttaget  af  Søen, 
Dækket  var  belagt  med  Snee,  og  Iistappe  saaes  hængende, 
næsten  hvor  man  vendte  sig.  Hønsene  vare  ynkeligen 
omkomne  i  Nattens  Løb,  Svinene,  anbragte  under  Sprydet, 
vare  halv  druknede  af  det  bestandig  indskyllende  Vand, 
saa  at  Messebordets  Udsigter  for  den  nærmeste  Fremtid 
vare  høist  bedrøvelige.  En  Tilfredsstillelse  blev  mig  imid- 
lertid tildeel:  Gaarsdagens  smukke  Veir  havde  Kunst- 
neren paa  den  store  Tromme  benyttet  til  at  lufte  denne 
i  Travaille-Chaluppen,  han  havde  glemt  den  der  Natten 
over,  og  det  fandtes,  at  en  af  Folkene,  ved  at  styrte  ned 
fra  Storraaen,  maa  være  falden  paa  Instrumentet  og  være 
gaaet  tværs  igjennem  dette.  Mulig  var  Mandens  Liv 
bleven  reddet  ved  at  falde  paa  en  saa  elastisk  Gjenstand; 
dog,  for  Hr.  Bonasse  var  dette  kun  en  Biting:  hans  For- 
tvivlelse  var   ikke   til  at  beskrive.     For   mig   som   Vagt- 


56 

havende  klagede  han  sin  Nød  i  de  bittreste  Udtryk. 
„Ingen  Mulighed  mere  for  at  kunne  benytte  hverken  Mu- 
siktrommen eller  Bækken,  tur  vi  kunne  taae  fat  paa  en 
duelig  Artist!"  hvilken  angribende  Tanke!  —  „Og  hvor 
er  vel  en  saadan  at  linde  paa  Sydhavets  barbariske 
Kyster",  lagde  han  til  i  en  høist  jamrende  Tone.  —  Den 
lille  Mand  var  virkelig  i  hoieste  Grad  komisk. 


De  to  Dage  ere  her  tilende.  Fregatten  lændser  vester- 
efter  med  en  foielig,  omend  noget  stiv  Kuling,  og  vi  ville 
her  for  en  Tid  ikke  dvæle  ved  dens  Seilads. 

Skulde  imidlertid  Nogen  interessere  sig  for  dens  videre 
Skjæbne  paa  denne  Overfart,  da  kan  det  i  Korthed  til- 
føies,  at  det  stormende  Veir,  istedenfor  at  lægge  sig, 
varede  i  sexten  samfulde  Dage,  at  Vinden  trak  sig  nordlig 
og  saaledes  hindrede  Fregatten  fra,  førend  henne  i  Au- 
gust, paa  Høiden  af  Chiloé,  at  naae  et  mere  tempereret 
Klima.  Reisen  blev  saaledes  ligesaa  besværlig  som  lang- 
varig, da  vi  først  tre  Uger  efterat  have  passeret  Cap 
Hoorns  Meridian  og  37  Dage  efterat  have  forladt  Plata- 
Floden  bleve  istand  til  at  naae  Valparaiso,  Hovedstationen 
for  den  franske  Flaadestyrke  paa  Amerikas  Vestkyst. 


Et  Bal  hos  Hr.  Rosalés. 


i 


Begyndelsen  af  September,  kort  efter  vor  Ankomst 
til  Yalparaiso,  bleve  Fregattens  Officerer  overraskede  paa 
behagelig  Maade  ved  en  Indbydelse  til  Bal  hos  el  Senior 
Polycarpe  Rosalés,  der  var  Chilianer  af  Fødsel,  men  i 
mange  Aar  havde  opholdt  sig  i  Frankrig.  Denne  Fest, 
given  af  et  af  Stedets  rigeste  Handelshuse  i  Anledning  af 
Fregattens  Ankomst,  var  naturligviis  vel  skikket  til  at 
vække  levende  Interesse  iblandt  os;  et  chiliansk  Bal  var 
jo  noget  Nyt,  vi  skulde  her  finde  samlet  hele  Valparaisos 
beau-monde,  og  for  Folk,  der  lige  komme  fra  Soen,  vil 
til  alle  Tider  en  Dands  være  et  virksomt  Middel  til  at 
udslette  selv  den  sidste  Erindring  om  havte  Strabadser 
og  Møisommeligheder.  De  nye  Epauletter  kom  altsaa  for 
Dagen  efter  længere  Tids  Hvile,  Stadsmunderingerne  bleve 
luftede  og  iførte,  og  med  al  mulig  Anstand  begave  Offi- 
cererne sig  til  bestemt  Tid,  igjennem  Brændingen,  iland 
paa  den  sandede  Strandbred. 

Det  havde  regnet,  Brolægningen  var  slet  eller  fandtes 
i  mange  Gader  slet  ikke,  saa  at  det  var  en  velbetænkt 
Forsigtighed,  at  Oppasserne,  med  Dandseskoene  under 
Armen,  paa  Aistand  fulgte  Toget.  En  norsk  Kjøbmand 
King,  bosat  i  Valparaiso  og  senere  velbekjendt  i  Norge 
under  Betegnelse  af  „Guldfisken"  eller  „Kongen  i  Drøbak44, 
havde  jeg  som  halv  Landsmand  faaet  under  Armen,  og 
uden  at  ændse  Smuds  eller  Snavs  nærmede  vi  os  Hr. 
Rosalés'  Bolig,  en  kjøn  Bygning  paa  een  Etage  som  alle 
Vaaninger  her  paa  Stedet.  En  Stimmel  af  Mennesker 
havde  samlet  sig  udenfor  Huset;  rned  nogen  Uleilighed 
havde  alt  enkelte  af  Officererne  banet  sig  Vei  igjennem 
Klyngen,  da  en  forunderlig  knirkende  og  knagende  Lyd 
i  Afstand  naaede  mit  Ore.  Jeg  standsede  og  spurgte  min 
Ledsager,  hvad  det  var  for  en  ukjendt  Lyd,  der  kom  til 
os.  „Naturligviis" ,  svarede  han,  „komme  de  fjernest 
boende  Damer  kjørende  til  Ballet,  det  er  for  smudsigt 
for  dem  at  gaae,  og  den  Bragen,  De  hører,  stammer 
fra  deres  Kjoretøi.44  Jeg  yttrede  Lyst  til  at  see  denne 
knirkende  Befordring  nærmere,  og  Hr.  Ring  tilbød  mig 
sin  Ledsagelse.  Istedenfor  at  gaae  ind  i  Huset  dreiede 
vi  altsaa  tilvenstre,  og  snart  vare  vi  i  fuld  Gang  henad 
en  Gade,  der  langs  Stranden  fører  til  el  Almendral. 

Knagningen  blev  stærkere  og  stærkere,  alt  som  vi 
nærmede  os  denne  Ende  af  Byen.  Meget  langt  gik  vi, 
indtil  vi  endelig  traf  paa  et  uhyre  Skrummel  af  en  to- 
hjulet Kærre  med  Seildug  over,  ikke  ulig  de  store  Fragt- 
vogne, der  langs  Rhinen  føre  Varer  fra  det  Indre  af  Tydsk- 
land;  min  Mentor  forklarede  mig,  at  dette  var  Landets 
Eqvipager.     To  ti  Tommer  tykke  Skiver  af  et  eller  andet 

uhyre  Træ  dannede  Hjulene,  midt  i  disse  vare  ftirkantede 
I  luller  anbragte,  og  i  disse  var  igjen  Vognaxlen  indfalset. 

Denne  var  afrundet  paa  Midten,  saa  at  det  paa  denne 
Maade  var  Axlen,  der  dreiede  sig  under  Vognen,  og  ved 
Træets  Gnidning  mod  Træ,  uden  nogetsomhelst  Mellemlag, 
blev  den  uhyre  Knirken  frembragt,  der  uden  Overdrivelse 
kunde  hores  en  Fjerdingvej  borte. 

Forestiller  man  sig  denne  Karre  —  til  at  kaldes  Vogn, 
tænkte  jeg,  er  Kunsten  hertillands  dog  endnu  formeget  i 
sin  Barndom  —  tænker  man  sig  den  trukken  af  sex  Stude, 
og  disse  igjen  drevne  frem  af  en  Gaucho  tilhest  med 
Poncho  og  Lazo,  uophørlig  flankerende  tilhøire  og  til- 
venstre,  saa  har  man  en  Idee  om  vore  Baldamers  Be- 
fordringsmiddel. Rytteren  eller  Kusken  med  sit  lange 
Spyd  stak  og  brummede  som  la  mouche  du  coche;  men 
at  drive  det  Hele  fremad  med  en  blot  nogenlunde  Hurtig- 
hed laa  udenfor  Mulighedens  Grændse.  Studene  fortsatte 
rolig  deres  vante  Skridtgang  og  contrasterede  herved 
stærkt  med  den  beredne  Kusk,  der  med  fældet  Landse 
idelig  foer  fra  den  ene  Side  til  den  anden  i  evigvarende 
Galop. 

Som  vi  kom  hen  til  dette  Optog,  holdt  Vognen 
udenfor  en  Dames  Dør.  Lad  os  stige  ind!  sagde  min 
Ven,  og  i  et  Nu  var  han  oppe  ad  en  bagpaa  Vognen 
anbragt  lille  Trappe,  der  igjennem  en  udskaaren  Aab- 
ning  i  Seilduget  førte  ind  i  denne.  „Me  pongo  å  los  pies 
de  las  Senioritas",  lød  den  sædvanlige  Compliment,  han 
bukkede  for  en  af  Damerne,  og  jeg  blev  herefter  i  be- 
hørig Form  introduceret  til  Forskjellige  af  det  her  for- 
samlede Selskab,  iblandt  hvilke  der  var  flere  unge  Damer, 


af  hvis  Øine  der  straalede  Glæde  ved  Tanken  om  den 
forestaaende  Fest.  Min  Forundring  tillod  mig  imidlertid 
ikke  i  første  Øieblik  at  lægge  Mærke  til  hele  Vognens  Ind- 
hold, men  selve  dennes  mærkelige  Arrangement  tiltrak  sig 
nu  min  Opmærksomhed.  Paa  Skamler,  Stole  og  Tæpper, 
lagte  paa  Bunden  af  Kier  ren,  vare  de  forskjell  ige  Skjøn- 
heder  placerede  imellem  hverandre  i  det  endda  ikke  ube- 
tydelige Rum.  Man  spadserede  her  omkring  fra  den  Ene 
til  den  Anden,  som  havde  man  allerede  været  i  Hr. 
Rosalés's  Balsal,  medens  den  hele  Scene  ovenfra  blev 
belyst  af  smaa  Lampetter,  der  hang  under  Vognhimlen. 
Det  lod  dertil,  som  om  der  aldeles  ikke  var  noget  Usæd- 
vanligt ved  vor  Visit;  et  Par  Herrer  kom  kort  efter  os 
anstigende,  og,  efterat  have  engageret  nogle  Damer  til 
Dands  paa  det  forestaaende  Bal,  forlode  vi  atter  med  et: 
„Hasta  ahora"  denne  usædvanlige  omkjørende  soirée  en 
miniature. 

Da  vi  naaede  tilbage  til  Hr.  Rosalés's  Huus,  fandt 
vi,  at  den  om  Døren  forsamlede  Klynge  end  yderligere 
var  tiltagen  under  vor  Fraværelse,  saa  at  det  endog  var 
forbundet  med  megen  Vanskelighed  for  os  at  bane  os 
Vei  igjennem  den  tætsluttede  Hob.  Imod  Sædvane  syntes 
dertil  Stemningen  at  være  afgjort  fjendtlig  imod  os.  Da 
jeg  yttrede  Forundring  herover  for  min  Ledsager,  med- 
deelte  han  mig,  at  Hr.  Rosalés  iaften  havde  besluttet  at 
give  sin  Fest  et  fransk  Anstrøg,  at  Vinduer  og  Døre  i 
den  Anledning  vare  blevne  lukkede  for  Uvedkommende, 
og  at  dette,  der  aldeles  stred  imod  de  hertillands  gjæl- 
dende  Sædvaner,  var  Aarsag  til  det  Opløb  udenfor  Huset, 
vi  havde  været  Vidne  til. 

Da  vi  traadte  Ind  i  Balsalen,  var  et  talrigt  Selskab 
allerede  forsamlet.  Vi  bleve  modtagne  med  den  største 
Forekommenhed,  og  man  saae  strax,  at  Hr.  Rosales  var 
en  Mand,  der  forenede  Smag  med  Formue.  Istedenfor  de 
Skrumler  af  Værelser  med  kalkede  Vægge,  uden  Meubler 
Og  uden  nogetsomhelst  hyggeligt  Arrangement,  der  saa- 
godtsom  altid  træffes  i  spanske  Colonier,  overraskedes 
man  her  behagelig  ved  en  Luxus  og  en  Elegance,  der 
tydede  paa  vor  Værts  europæiske  Uddannelse.  Speile, 
Gardiner,  Lysekroner,  Sjeldenheder  hertillands,  prydede 
de  høie  og  luftige  Værelser;  Damer,  den  ene  smukkere 
end  den  anden,  vare  placerede  paa  Divaner,  der  omgave 
Salen,  og  Alt  forenede  sig  for  at  tilveiebringe  et  høist 
behageligt  Indtryk,  naar  man  traadte  ind  i  det  smukt  op- 
lyste og  smukt  decorerede  Locale. 

Samtidig  hermed  overraskedes  man  ved  Synet  af  den 
Mængde  Uniformer,  der  i  broget  Mangfoldighed  bevægede  sig, 
hvor  man  vendte  Øiet.  Fire  eller  fem  forskjellige  Nationers 
Officerer  udgjorde  den  overveiende  Deel  af  Selskabet,  saa 
at  nogle  faa  civilklædte  Personer  forekom  som  mørke 
Puncter,  der  kun  syntes  at  være  tilstede  for  endmere  at 
fremhæve  Glandsen  af  Epauletter,  Galoner  og  Guldbroderier. 
Forskjelligheden  i  Holdning,  Manerer  og  Ansigtsudtryk 
var  hertil  ligesaa  paafaldende  som  Forskjelligheden  i 
Paaklædning.  Englænderen  med  sin  aabne  Munderings- 
kjole  og  sit  langt  fremragende  Kalvekryds  var  ligesaa  let 
at  skjelne  fra  den  siirlige  franske  Officeer,  tilknappet  heelt 
op  under  Hagen  og  med  Maltheser-  og  Liliekors  paa- 
Brystet,  som  Amerikaneren  med  sin  lange,  dinglende 
Epaulet    paa    Skulderen    fra    en    Chilianer     i     sin    guld- 

baldyrede  Uniform  ;  kun  maa  man  tilstaae,  at  denne,  efter 
Kjolen  idetmindste  at  dumme,  maatte  antages  at  vrille 
vinde    Prisen    for    enhver   anden    af    de    tilstedeværende 

Gjæster. 

Efterat    de    første   Præsentationer   vare   tilendebragte, 

og  den  første  Gene  begyndte  at  fortage  sig,  nærmede 
disse  heterogene  Masser  sig  alt  mere  og  mere  til  hinanden. 
Altsom  Selskabet  blandede  sig,  vil  man  imidlertid  kunne 
forestille  sig,  hvilken  latterlig  Grad  af  Sprogforvirring  der 
i  alle  Retninger  maatte  vise  sig.  Hist  var  det  engelske 
Officerer,  der  havde  gjort  the  great  tour  on  the  continent; 
de  troede  sig  perfecte  i  det  Franske  og  havde  i  den  An- 
ledning faaet  fat  paa  nogle  af  vore  Lieutenanter,  for  hvem 
deres  barokke  Udtale  gjorde  Sproget  aldeles  uforstaaeligt. 
Her  var  det  vor  Chef,  der  heftig  discuterede  med  den 
chilianske  Admiral  Blanco  angaaende  Bolivars  Indkaldelse 
til  Peru.  Stor  Meningsforskjellighed  syntes  at  være  til- 
stede, og  begge  vare  de  ivrige;  men  heldigviis  blev  Ordenes 
Varme  afkølet  ved  at  gaae  igjennem  en  Tolk,  i  hvilken 
Egenskab  en  her  ansat  Oberst  Beauchef,  tidligere  Sergeant 
i  Napoleons  Armee,  ved  denne  Leilighed  fungerede. 
Længere  henne  var  det  Englændere  og  nogle  Indfødte, 
der  discuterede  om  Maaden,  paa  hvilken  Heste  bedst 
burde  opdrættes,  tæt  derved  et  Par  franske  Officerer,  der 
bragte  nogle  Damer  deres  Hyldest,  paa  hvad  Sprog  maa 
li  ud  vide,  medens  nogle  amerikanske,  engelske  og  franske 
Cadetter,  snarere  ved  Miner  end  ved  Ord,  morede  sig 
over  Mærkerne  paa  flere  af  de  Tilstedeværendes  Dragter, 
der  synligen  tydede  paa,  at  disse  Herrer  efter  chiliansk 
Skik   vare   komne  ridende  til  Ballet.      Hvert   øieblik  traf 

man  paa  en  ny  Gruppe,  der  radbrækkede  et  fremmed 
Tungemaal,  overalt  gjenlød  det:  plait-il  Monsieur?  eller 
don't  understand  Sir;  men  ikke  destomindre  hørte  man 
Udbrud  af  Latter  og  Munterhed  allevegne.  De  chilianske 
Officerer  alene  syntes  at  modstaae  Lysten  til  Meddelelse; 
trods  deres  stadselige  Uniform  og  deres  tilsnørede  Kjoler 
syntes  de  snart  at  være  de  Eneste,  som  her  ei  vare 
hjemme.  De  trykkede  deres  Lange,  lave,  trekantede  Hat, 
med  Cocarde  saa  stor  som  et  Kaalhoved,  tættere  op  under 
Armen,  de  paatoge  sig  en  yderst  stadselig  Mine  og  syntes 
kun  at  være  beskjæftigede  med  at  gjøre  deres  fuldkomne 
Ubetydelighed  ubemærket  af  de  Tilstedeværende. 

„Hvem  er  den  Dame,  som  sidder  der?"  spurgte  jeg 
min  Ven  Ring,  efter  i  nogen  Tid  at  have  spadseret  om- 
kring i  Salen.  —  „Ah,  la  Juanita,  ja  hun  gjør  Furore; 
kom,  skal  jeg  præsentere  Dem  for  hendes  Mama."  Paa 
en  lav  Divan  i  det  ene  Hjørne  af  Salen  sad  tre  eller  fire 
Modre  med  Benene  trukne  op  under  sig;  til  en  af  disse, 
der  bed  i  en  allerede  halv  opspiist  Citron,  blev  jeg  nu 
trukken  hen  og  forestillet  paa  sædvanlig  Maade:  „Un 
amigo  mio,  Official  Dinamarqués,  —  la  Seniorita  Almassa." 
Madamen  saae  meget  venlig  paa  mig.  „La  Seniora," 
begyndte  jeg  —  „det  er  galt,"  hviskede  min  Ven  mig  i 
Øret,  „Seniorita  hedder  det" ;  —  „ja,  men  hun  er  over  60," 
—  „Tout  de  méme" ;  —  altsaa,  „Seniorita",  begyndte  jeg 
paany,  og  Fortrydelsens  begyndende  Taage  forsvandt  øie- 
blikkelig  fra  det  rynkede  Ansigt.  Hun  bød  mig  en 
Lugte-Melon,  stor  som  et  Æble,  hvilke  man  dertillands 
bruger  at  gnide  i  Hænderne  istedenfor  Eau  de  Cologne; 
Datteren    forærede    mie    en    duftende    Nellike,    som    hun 

plukkede  af  sit  kastaniebrune  Haar,    og   Bekjendtskabet 
var  saaledes  snart  i  fuld  Gang.      Uagtet  mit  vel  næppe 

rene  Spanske  var  Samtalen  ikke  destomindre  levende, 
førend   jeg    forlod   Familien,    var    Huset   paa   almindelig 

spansk  Viis  sat  a  la  disposicion  del  Senior  de  Dinamarca. 

Den  knirkende  Vogn  Var  imidlertid  kommen  for 
Doren.  Dens  Indhold  var  blevet  aflæsset,  Musiken 
spillede  op,  og  i  muntre  Rækker  stillede  man  sig  op  til 
Dands.  Ballet  begyndte;  den  første  Tour  af  en  spansk 
Contradands  var  allerede  næsten  tilende,  da  en  Tummel 
udenfor,  der  allerede  tidligere  var  bleven  hørt,  med  eet 
naaede  en  frygtelig  Høide.  Under  rasende  Larmen  og 
Skraalen  bleve  Vinduesskodderne  trykkede  ind,  Dørene 
bragede,  Vinduerne  klirrede,  enkelte  Steen  fløi  ind  igjennem 
Ruderne,  og  for  Uorden  og  Spectakel  ophørte  Musiken  at 
være  horlig.  Dette  frembragte  naturligviis  en  Afbrydelse. 
Jeg  gjorde  mig  rede  til  at  afslaae  et  Angreb,  da  jeg  saae 
Folk  ad  alle  Døre  trænge  ind  i  Balsalen;  flere  Andre 
saae  jeg  sætte  sig  i  Positur  til  at  modsætte  sig  en  saa 
uventet  Storm  —  da,  forunderligt  nok,  den  hele  Tumult  med 
eet  lagde  sig.  Indtil  en  vis  Afstand  ind  i  Salen  havde 
de  forsamlede  Mennesker  fra  Gaden  taget  alle  Døre  i  Be- 
siddelse; paa  det  af  dem  indtagne  Terrain  forholdt  de  sig 
aldeles  rolige;  Stilhed  indtraadte  atter,  og  i  taus  Forvent- 
ning syntes  Mængden  at  oppebie,  at  Dandsen  skulde 
blive  optagen  paany.  Musiken  spillede  op  igjen,  den 
spanske  Contradands  begyndte  atter,  og  Ballet  fortsattes, 
som  om  aldeles  Intet  var  hændet. 

Tilskyndet  af  den  ringe  Opmærksomhed,  man  syntes 
at  skjænke  et  saa  uventet  Optrin,    spurgte  jeg   min  Side- 

mand  i  Dandsen,  en  engelsk  Officcer,  der  i  længere  Tid 
havde  været  paa  Stationen,  om  det  var  Skik  hertillands 
at   slaae  Kuderne  ind   for  at   forhøie  Lystigheden.      „X" 

Sir",  svarede  han,  „by  no  mcans",  men  man  giver  altid 
Folk  hertillands  Adgang  til  at  see  til;  iaften  havde  man 
imidlertid  lukket  til  for  Uvedkommende,  og  de  have 
sparket  Dørene  ind:  „ All's  right  now!"  Hvert  Land  har 
sine  Skikke,  tænkte  jeg,  og,  idet  jeg  saae  et  Ansigt 
stukket  ind  igjennem  hver  klinket  Rude  samt  Dørene 
fulde  af  Hoveder  i  amphitheatralsk  Opstilling,  kunde  jeg 
ikke  frigjøre  mig  for  Tanken  om  at  være  henflyttet  til  et 
Theater,  i  hvilket  Selskabet,  jeg  selv  inclusive,  befandt 
sig  paa  Bræderne,  medens  de  Udenforstaaende  agerede 
Publicum. 

Efter  Dandsen  fik  jeg  Leilighed  til  nærmere  at  be- 
tragte de  Grupper,  der  saaledes  havde  taget  alle  Indgange 
i  Besiddelse.  Halvnøgne  Børn  og  Mænd  med  uhyre 
Sporer  dannede  i  disse  en  forunderlig  Modsætning  til  det 
egentlige  Selskabs  pyntede  Personale;  dog  forunderligst 
af  Alt  forekom  mig  Synet  af  de  tilhyllede  Fruentimmer- 
Gestalter,  der  udgjorde  den  overveiende  Fleerhed  blandt 
Tilskuerne,  og  som  øiensynlig  maatte  være  aldeles  ukj ende- 
lige for  Enhver,  uden  netop  for  enkelte  Indviede.  Med 
Mantillaen  over  Hovedet,  kneben  sammen,  saa  at  kun  det 
ene  øie  var  synligt,  lignede  de  Masker  eller  sortklædte 
Nonner;  de  betegnedes  i  denne  Skikkelse  som  „Tapadas" 
Tilhyllede,  og  syntes  i  Almindelighed  at  vaage  strengt 
over  deres  saa  forunderlige  Incognito. 

Af  alle  Landes  Dandse  har  til  enhver  Tid  Spaniernes 
Contradands  forekommet  mig  at  være  den  eleganteste  og 

mest  gracieuse.  Stillet  op  i  Rækker,  hver  Herre  med  sin 
Dame  ved  Siden,  afløser  den  ene  smukke  Figur  den  anden, 
og,  har  først  det  opførende  Par  naaet  Enden  af  Quadrillen, 

seer    man    den    hele    Række    af  Dandsende    i   gracieus   Be- 
slse,   vel  skikket  til  at  forhøie  det  Tiltrækkende  ved 

en  smuk  Skabning  eller  til  at  vise  en  nydelig  Fod  i  al 
sin  C  Uands.  Valsetacten,  hvorefter  denne  Dands  udføres, 
er  derhos  tiltalende  i  hoi  Grad,  og  som  Folge  af  sin 
Dames  Nærhed  sættes  den  Dandsende  istand  til  at  nyde 
baade  Dandsens  og  Conyersationens  Behagelighed.  For 
Tilskuerne  afgive  disse  Contradanzas  et  ligesaa  tiltræk- 
kende som  afvexlende  Skue. 

Efter  Contradandsen  fulgte,  til  Ære  for  de  engelske 
Officerer,  en  saakaldet  lang  Engelsk.  Den  tog  sig  saavist 
ikke  godt  ud  efter  den  ædle  og  stadselige  spanske  Qua- 
drille.  De  chiUanske  Modre  frygtede,  at  deres  Pigebørn 
skulde  lobe  Livet  af  sig;  trætte  og  stakaandede  naaede 
disse  endelig  tilbage  til  deres  Siddeplads  efter  det  evige 
„op  og  ned  og  Kjæde",  og  længe  varede  det,  forend 
man  fik  udpustet  oy^  paany  blev  istand  til  at  lade  sig 
fore  ud  paa  Gulvet.  Endelig  fik  man  dog  en  Vals  igang. 
De  mangehaande  Omdreininger  og  Figurer,  der  her  under 
Valsen  ere  Landets  Skik,  vare  saavist  ikke  nogen  ringe 
Vanskeligheder  for  os  Europæere  at  sætte  os  ind  i;  men  lidt 
efter  lidt  bleve  ogsaa  disse  Vanskeligheder  overvundne; 
ledede  af  bløde  Hænder  og  smukke  Øine  bleve  vi  førte 
igjennem  disse  Labyrinther,  og  snart  troede  idetmindste 
vi  os  istand  til  at  kunne  maale  os  med  Held  endog  med 
de  mere  Bevandrede  i  den  chilianske  Dandseverden. 

Den  franske  Quadrille  blev  dandset  maadelig.      Ude- 

lukkende  vante  til  Valse-Tacten ,  medførte  tofjerdedeels- 
Tacten  en  ikke  ringe  Vanskelighed  for  Damerne.  For 
Nyhedens  Skyld  y Urede  man  ikke  destomindre  stor  Lyst 
til  at  Kere  en  bayle  tan  agradable,  en  saa  behagelig  Dands, 
og  her  blev  det  øieblikket  for  en  af  vore  Officerer,  min  Ven 
Barral,  til  at  optræde  paa  en  eclatant  Maade.  Med  et  pas- 
sende Antal  Damer  blev  det  aftalt,  at  han  under  vort  Ophold 
skulde  give  dem  regelmæssige  Timer  i  Trin-Øvelser,  og,  da  vi 
efter  flere  Maaneders  Forløb  afseilede  herfra,  forsikkrede 
han,  at,  havde  end  ikke  Valparaisos  Damer  Geni  for 
Dands  å  la  francaise,  vare  de  ikke  destomindre  de  elsk- 
værdigste Væsener,  han  sit  Liv  igjennem  havde  truffet 
paa  —  han  var  dengang  et  godt  Stykke  over  40  Aar, 
endnu  10  Aar  ældre  af  Udseende  og  dertil  begavet  med 
en  Næse  saa  rød,  at  den  længe  forgjæves  kunde  søge 
sin  Mage. 

Hans  Roes  over  de  chilianske  Damer  vil  imidlertid 
næppe  Nogen  finde  sig  tilskyndet  til  at  modsige,  som 
denne  Aften  var  samlet  med  et  saa  smukt  Udvalg  af 
disse  i  Hr.  Rosalés's  Balsal.  En  gjennemsigtig  Hud, 
skjøn  Ansigtsfarve,  levende  Øine,  en  nydelig  Fod,  en 
yppig  og  fyldig  Væxt  høre  til  de  Skjønheder,  med  hvilke 
dette  paradisiske  Himmelstrøg  har  begavet  sine  kvindelige 
Beboere;  mere  behøves  næppe  for  at  kunne  gjøre  Krav 
paa  Skjønhed.  At  dertil  noget  Coquetteri  ikke  ganske 
manglede,  fremgik  af  den  synlige  Tilfredshed,  hvormed 
enhver  Hyldest  blev  modtagen ;  Viftens  snart  afmaalte  og 
snart  hurtige  Bevægelse  tilkjendegav  paa  synlig  Maade, 
hvad  der  foregik  i  det  Indre,  og  let  var  det  at  spore  det 
spanske  Blod,  der  flyder  i  denne  Nations  Aarer.   Dette  Blod 

er,  hvad  Skjønhed  angaaer,  saavist  ikke  udartet  hos  Racen 
paa  den  anden  Side  af  det  atlantiske  Ocean. 

Naturligt,  at  Mængden  af  de  Tilstedeværendes  Huse 
med  samt  alle  Besiddernes  Kiendele  [aften  bleve  satte  til 
min  ligesom  ogsaa  til  de  øvrige  Officerers  Disposition. 
Af  en  Dame  blev  jeg  tracteret  med  Frugt,  af  hvilken  hun 
allerede  havde  bidt,  af  en  Anden  raktes  mig  en  Skefuld 
Syltetøi,  paa  hvilken  hun  allerede  havde  smagt,  kort, 
snart  var  jeg  bekjendt  med  den  store  Fleerhed  af  de  Til- 
stedeværende. Blandt  disse  straalede  som  Sole  la  Luz 
og  la  Juanita  Gana,  Svigerinder  til  Republikens  Admiral 
Blanco;  som  var  det  for  at  forhoie  hines  livlige,  tiltræk- 
kende Skjonhed,  sad  ved  Siden  af  dem  en  uheldig  Re- 
præsentant for  vore  nordiske  Kvinder,  gift  med  en  chiliansk 
Commandeur  Forster,  en  Søster  til  Admiral,  Lord  Cochrane; 
hun  var  Broderens  udtrykte  Billede,  lang,  tynd,  Had,  rødhaa- 
ret,  og  atter  nær  denne  sad  en  fremblomstrende  Skjonhed,  la 
Malenita  af  Familien  Carrera,  velbekjendt  Slægt  i  Chilis 
Revolutionshistorie.  Som  Nordens  Taage  forekom  mig 
den  stive  Englænderinde  ved  Siden  af  Sydens  oplivende 
Sol;  Modsætningen  bidrog  endmere  til  at  fremhæve  hine 
Skjonheders  Tiltrækningskraft,  og  nye  Grupper  samlede 
sig  bestandig  om  dem;  man  kappedes  om  at  radbrække 
Spansk  ved  Tilsætning  af  Fransk  eller  Engelsk,  og  det 
var  kun  ved  Udbrud  af  Latter,  at  den  levende  Samtale 
blev  afbrudt,  eller  naar  en  begyndende  Dands  bragte  al 
Flirtation  hen  i  de  Dandsendes  Rækker. 

Tiden  til  Spiisning  var  imidlertid  kommen.  Et  rigt 
besat  Bord  fandtes  dækket,  og  ved  dette,  bugnende  af 
Madvarer,   bleve  nu  Damerne  deponerede.      Det  viste  sig 


69 

her  snart,  at  det  Sylpheagtige  hos  disse  ikke  kunde  mod- 
staae  Duften  af  spækkede  Agerhøns  og  kolde  Posteier, 
en  uhyre  Madbegjerlighed  gjorde  sig  gjældende  hos  vore 
Skjønne,   det  var,  som  om   graadige  I71\c   havde  kastet 

sig  over  de  frenibaarne  Spiser,  Og,  fortvivlet  over  en  safl 
paafaldende  jordisk  Tendens  hos  saa  ætheriske  Væsener, 
sluttede  jeg  mig  snart  til  en  Gruppe,  der  i  Fordybningen 
af  et  Vindue  meget  hyggelig  gjorde  sig  tilgode  med 
Skinke  og  Macaroni. 

„Jeg  vil  være  fordømt!"  lød  kort  efter  en  Stemme 
fra  en  Officeer,  der  som  jeg  tyede  hen  til  vort  Selskab  i 
Vinduet,  „om  jeg  nogensinde  har  seet  Appetit  yttre  sig 
paa  en  saa  glubende  Maade,  endnu  har  jeg  ikke  været 
istand  til  selv  at  faae  det  mindste  at  spise.  -  -  Kom  her!" 
afbrød  han  sig,  idet  en  Opvarter  foer  forbi  med  en  Bakke, 
„lad  see,  hvad  Du  har  at  byde  over!"  og  snart  var  Vin- 
gen af  en  Kalkun,  Salat,  Oliven  m.  m.  i  pyramidalsk 
Form  ophobede  paa  hans  Tallerken.  Knive  og  Gafler 
fandt  han  imidlertid  vanskeligere  at  skaffe  tilveie  end 
baade  Viin  og  Mad.  „Man  maa  vide  at  hjælpe  sig", 
trøstede  han  sig  med,  „Tænderne  ere  dog  det  Vig- 
tigste", og  med  Fingrene  greb  han  om  Vingen,  der  laa 
paa  hans  Tallerken;  „fortræffelig  Lugt  af  Trøfler",  ud- 
brød han,  og  allerede  aabnede  han  Munden,  i  hvilken 
den  lækre  Mundfuld  efterhaanden  skulde  forsvinde,  da  en 
mørk,  skiden  Haand  fra  Gaden  blev  stukken  ind  igjennem 
en  af  de  ituslagne  Ruder.  Haanden  greb  med  Kraft  om 
den  delicate  Vinge,  og  i  et  Nu  var  den  Eieren  fra- 
røvet. Tænderne  lukkede  sig  instinktmæssig  sammen,  en 
mørk  Sky  trak  hen  over  det  ved  Trøffellugten  oplivede  An- 

sigt,  og  med  Haanden  holdt  beskyttende  over  sin  Tal- 
lerken foer  dun  Sultne  bort  fra  en  Rads,  hvor  hans  For- 
ventninger saa  skammelig  vare  blevne  tilintetgjorte.  For 
os  Andre  blev  naturligviis  dette  Ran  Signal  til  et  høit 
Udbrud  af  Latter.  Mængden  udenfor  istemmede  af  fuld 
Hals  dette  skingrende  Udbrud;  selv  den  Lidende  maatte 
snart  lee  med  over  en  saa  komisk  Scene,  og  mangt  et 
Stykke  saavel  mere  som  mindre  solid  Fode  blev  siden 
igjennem  de  ituslagne  Ruder  rakt  ud  til  det  paa  Gaden 
staaende  Publicum. 

En  Tildragelse  ved  Døren  af  en  anden  Beskaffenhed 
tiltrak  sig  imidlertid  snart  vor  Opmærksomhed.  Medens 
Selskabet  var  beskjæftiget  med  Spiisningen,  havde  Fregattens 
tredie  Læge,  et  ældre  Menneske,  der  tidligere  havde  været 
Cavallerist,  trængt  sig  ind  blandt  de  ved  Indgangen 
staaende  Grupper,  og  her  havde  han  af  Nysgjerrighed 
søgt  at  trække  en  af  de  tilslørede  Tilskuerinders  Mantilla 
tilside  for  nærmere  at  betragte  hendes  Ansigtstræk.  Dette 
Brud  paa  de  Rettigheder,  der  i  disse  Lande  tilstaaes  las 
tapadas,  blev  naturligvis  strax  anseet  som  en  ikke  ringe 
Fornærmelse  imod  den  paagjældende  Dame;  Brødre  og 
Slægtninge  viste  sig,  og,  havde  vor  Doctor  ikke  været 
saa  heldig  atter  at  slippe  ind  i  Balsalen,  er  det  vel  mu- 
ligt, at  denne  Scene  kunde  have  antaget  en  alvorligere 
Charakteer.  Værten  kom  imidlertid  til,  Bevægelsen  lagde 
sig,  og  uforstyrrede  toge  atter  de  formummede  Skikkelser 
Besiddelsen  af  det  tidligere  indtagne  Terrain. 

Vinen  havde  imidlertid  frit  circuleret  og  bragt  Blo- 
det hurtigere  i  Omløb.  Den  ene  Brindo  eller  Toast  havde 
afløst    den    anden,    og   Damernes   Bord,    der    et    øieblik 

næsten  var  blevet  forladt  af  Herrerne,  var  nu  atter  Midt- 
punctet  for  Spøg  og  Latter.  Champagnen  kom.  Denne 
i    Syd    som    i   Nord    lige    oplivende    Drik    forøgede    om 

muligt  endnu  mere  den  almindelige  Munterhed,  og,  da 
Musikken  faldt  ind  med  ^\cn  smukke  Melodi  af  Chilis 
Nationalhymne:  „Oid  mortales  el  grito  >agrado,  Libertad!" 
hævede  sig  fra  alle  Dele  af  Salen  et  Chor,  der  med  Be- 
geistring  istemmede  denne  Landets  Befrielsessang.  Skade 
kun,  at  Chilianerne,  der  jævnlig  med  saa  stor  Enthusiasme 
paakaldte  Frihedens  Genius,  kun  saa  lidet  syntes  modne 
til  rettelig  at  benytte  Frihedens  Goder. 

Under  Larm  og  Sang  brød  man  op  fra  Bordet ;  de  alvor- 
ligere Toner  af  „Vive  Henry  IV"  og  „God  save  the  king" 
afløstes  af  Dandsemusiken,  og  det  lykkeligste  Menneske  af 
Verden  fandt  jeg  mig  at  være,  da  jeg  ved  la  Seniorita 
Carreras  Side  stillede  mig  op  til  Borddands.  Selskabet 
syntes  at  dele  denne  Tilfredshed  med  mig,  Glæden  stod 
afmalet  paa  ethvert  Aasyn,  det  Spanske  flød  ud  af  de 
mest  uøvede  Munde,  som  havde  det  været  Moders- 
maalet,  man  talte,  ja  endog  al  Nationalforskjellighed  syn- 
tes ved  denne  Tid  at  være  udslettet  i  Massen  af  Skaaler 
og  gjentagne  Ønsker  for  hinandens  Vel. 

Omend  ikke  ukyndig  i  Spansk,  fandt  jeg  mig  dog 
foranlediget  til  at  rette  en  Undskyldning  til  min  Dame 
for  den  mindre  correcte  Maade,  paa  hvilken  jeg  var  istand 
til  at  udtrykke  mig.  Dette,  har  jeg  erfaret,  tilgives  meget 
let  af  den  unge  Dame,  hvem  man  synfigen  bringer  sin 
Hyldest.  Forskjellen  imellem  Sæder  og  Skikke  her  og  i 
Europa,  hvorpaa  jeg  alt  denne  Aften  havde  seet  saa  paa- 
faldende   Exempler,   gav   Anledning  til   Bemærkninger   fra 

min  Dames  Side,  der  morede  mig  meget;  men  det  var 
først,  da  vi  kom  til  at  omtale  det  tilstedeværende 
Selskab,  de  forskjellige  Damer,  deres  Paaklædning,  Fa- 
milie m.  m.,  at  la  Seniorita  syntes  at  føle  sig  fuldkom- 
men hjemme.  Hendes  Anmærkninger  vare  baade  træf- 
fende og  fulde  af  Lune,  men  fremfor  alt  forundredes  jeg 
over  det  ultra-aristokratiske  Standpunct,  Ira  hvilket  hun 
betragtede  Kleerheden  af  de  Familier,  der  bleve  Gjenstand 
for  Omtale.  Snarere  end  ved  en  Kepublicanerindes  Side 
skulde  man  have  troet  sig  ved  en  Lady' s  i  en  engelsk 
Salon.  Dog  en  smuk  Pige  bliver  altid  tiltrækkende,  jeg 
fandt  la  Malenita  indtagende,  og  de  sorte,  talende  Øine, 
det  deilige  Haar,  den  runde,  fyldige  Figur  forfeilede 
eiheller  deres  begeistrende  Virkning. 

Omend  min  Skjønne  dannede  en  hæderlig  Und- 
tagelse, er  det  tungt  at  maatte  tilstaae,  naar  man  omtaler 
de  af  Naturen  i  saamange  Henseender  rigt  begavede 
Chilianerinder,  at  de  desværre  oftest  savne  den  Dannelse, 
som  kun  selskabelig  Orden  og  Civilisation  ere  istand  til 
at  medføre.  Ikke  engang  altid  er  Dømmekraft  istand  til 
at  formilde  dette  Onde,  og  man  træffer  da  undertiden  en 
Uvidenhed,  der  ofte  kan  sætte  Europæeren  i  Forundring. 
Et  romantisk  Sving  i  Charakteren  og  en  glødende  Natur 
gjøre  hertil  Manglen  paa  Dannelse  endmere  følelig,  og 
man  vil  lettelig  kunne  tænke  sig  den  Indflydelse,  som 
Lediggang  og  en  slet  Opdragelse,  forenet  med  locale 
Omstændigheder,  ofte  maa  udøve  paa  disse,  forøvrigt  saa 
elskværdige  Væseners  hele  Udvikling. 

Hang    til    Fornøielse     hører    til    de    mest     fremtræ- 
dende   Træk    i    Sydamerikanerindernes    Charakteer,      og 

fremfor  Alt  umættelig  Dandselyst.  Baldamerne  hos  lir. 
Rosales  vare  saaledes,  især  efter  Bordet,  utrættelige.  Den 
livlige   Stemning    bragte   Herrerne    i  evig  Bevægelse,    og 

den  ene  Dands  fulgte  paa  den  anden  med  korte  Mellem- 
rum.    Munterheden  var  i  bestandigt  Tiltagende,  Selskabet 

blev  larmende  og  Støiende,  Og  det  er  naturligt,  at  Folk, 
der  som  vi  netop  kom  fra  Soen.  ikke  undlode  at  give 
vor  Skjærv  til  den  herskende  glade  Stemning. 

Jeg  havde  i  en  Vals  med  la  Seniorita  Malenita  Car- 
rera  netop  sluppet  min  Dame  for  efter  en  Omdreining 
ifølge  Landets  Skik  atter  at  gribe  hende  i  den  anden 
Arm,  da  jeg  til  min  Bestyrtelse,  istedenfor  at  see  hende 
komme  mig  imode,  saae  hende  med  et  Skrig  fare  bort 
og  styrte  ud  paa  Gaden  igjennem  et  af  de  aabent- 
staaende  Vinduer.  I  samme  Nu  opstaaer  der  i  Salen  et 
almindeligt  Oprør;  det  gjenlyder  af  Skrigene  „Temblor!" 
,,Terremoto!"  Latteren  forstummer;  Jesus  og  Maria  høres 
paakaldte  fra  alle  Sider,  og  i  grændseløs  Forvirring  seer 
man  pludselig  Gamle  og  Unge,  Herrer  og  Damer  imellem 
hverandre  styrte  hen  imod  hver  en  Aabning,  ad  hvil- 
ken man  er  istand  til  at  naae  ud  af  Huset.  Ingen  ændser 
den  opstaaede  Trængsel;  Enhver  søger  blot  at  bane  sig 
Vei  ud  af  det  indeluttede  Rum,  medens  Udbrud  af  Ræd- 
sel og  Fortvivlelse,  Græden  og  Jamren  samtidig  høres 
fra  alle  Sider. 

Jeg  stod  som  forstenet  og  betragtede,  hvad  der  fore- 
gik omkring  mig.  Det  var  mig  umuligt  i  første  Øjeblik 
at  fatte,  hvilken  panisk  Skræk  der  paa  en  Gang  havde 
bemestret  sig  alle  Gemytter;  forgjæves  saae  jeg  mig  om 
efter   nogen   antagelig  Aarsag   hertil,   da  Klirren   af  nogle 

('.las,  en  let  Kysten  under  Fødderne  med  eet  gjorde  det 
klart  for  mig,  at  et  Jordskjalv  var  Aarsag  til  den  alminde- 
lige Forstyrrelse.  Er  det  end  ikke  Forudfølelse,  saa  er 
det  dog  en  stærkt  skærpet  Sands  for  Iagttagelsen  af  denne 
Naturbegivenhed,  der  bringer  Sydamerikaneren  til  flere 
Secunder  før  Europæeren  at  spore  enhver  saadan  Rystelse; 
ud  paa  Gaden  eller  til  ethvert  andet  aabent  Sted  søger 
han  da  for  at  sikre  sig  imod  nedfaldende  Mure  eller  Tage, 
han  ændser  under  saadanne  Omstændigheder  Intet  uden 
den  Angest,  der  betager  ham,  enhver  Bygnings  Nærhed 
indgyder  ham  Frygt,  og  sikkert  ville  Generationer  hen- 
gaae,  forend  Valparaisos  Indvaanere  forvinde  Indtrykket 
af  Jordskjælvet  i  1821,  altsaa  tre  Aar  før  den  Tid,  som 
her  omtales,  da  flere  end  10,000  af  Indbyggerne  bleve 
begravede  under  Ruinerne  af  omstyrtende  Huse  og  Fæst- 
ningsværker. 

Ude  paa  Gaden  var  Scenen  ligesaa  mærkelig  som 
den,  hvortil  jeg  i  Salen  havde  været  Vidne.  Skrigen 
Og  Larmen  gjenlod  fra  alle  Kanter,  medens  Nattens  Mørke 
endmere  bidrog  til  at  fremhæve  det  Uvante  ved,  hvad 
der  foregik.  Man  forestille  sig  en  stor  By  es  Befolkning 
med  eet  blive  vakt  af  sin  bedste  Søvn  og  lige  fra  Sen- 
gen blive  henflyttet  midt  ud  paa  Gaden;  man  tænke 
sig  denne  Masse  af  nøgne  eller  halvnøgne  Mennesker  i 
oprørt  Vrimmel  fare  om  imellem  hverandre,  skraalende, 
skrigende  og  betagne  af  Skræk,  en  Mængde  paa  Knæ 
midt  i  Trængselen,  det  Hele  oplyst  af  omvankende  Lys, 
med  hvilke  hver  søger  at  forsyne  sig,  der  blot  i  Øieblikket 
kan  faae  fat  paa  et  saadant,  og  man  vil  kunne  gjøre  sig 
en   svag  Forestilling  om   de  Forstyrrelsens  og  Forskræk- 

kelsens  Scener,  til  hvilke  man  ved  en  saadan  Leilighed 
bliver  Vidne.  Føier  man  hertil,  at  det  ikke  er  Mennesket 
alene,  men  at  ethvert  Dyr  lægger  sin  Forfærdelse  for 
Dagen  ved  en  saadan  Begivenhed,  at  Tuden  af  Hunde, 
Brølen  af  Køer,  Galen  af  Haner,  Brægen  af  Æsler  paa 
engang  gjenlyde  fra  alle  Kanter,  at  Våaningerne  knage 
eller  styrte  sammen,  at  Husenes  Indhold  kommer  i  en 
sittrende  og  klirrende  Bevægelse,  og  man  vil  være  istand 
til  at  gjøre  sig  en  Idee  om  den  utrolige  Larm  og  den  til 
Fortvivlelse  grændsende  Uro,  der  til  alle  Tider  ere  et 
Jordskjælvs  uadskillelige  Ledsagere. 

Rystelsen  dennegang  blev  imidlertid  ikke  af  nogen 
Betydenhed;  Husene  bleve  alle  staaende,  og  Faren  var 
saaledes  snart  forbi.  Forst  da  var  det  egentlig,  at  man 
fik  Ro  til  nærmere  at  betragte  de  forskjellige  Grupper, 
paa  hvilke  de  utallige  bevægelige  Lys  kastede  et  rødt  og 
usikkert  Skjær.  Hist  saaes  en  halvklædt  Matrone,  der  for- 
tvivlet gjentog  sit  Paternoster,  her  var  det  Beboerne  af 
et  Huus,  der  under  Angestskrig  og  Forfærdelse  i  de  mærke- 
ligste Dragter  styrtede  ud  paa  Gaden;  forvildede  Mødre 
fore  omkring  med  deres  skraalende  Børn,  pjaltede  Unger 
blandede  sig  imellem  vort  pyntede  Balselskab,  guldbro- 
derede chilianske  Officerer  laae  paa  Knæ  i  Snavset  og  op- 
sendte Bønner  til  den  hellige  Jomfru,  medens  lige  i  Nær- 
heden en  balklædt  Seniorita  med  foldede  Hænder  og  med 
største  Salvelse  gjentog  sit  A ve-Maria;  i  deres  Forvirring 
havde  nogle  smudsige  Børn  klamret  sig  fast  til  hendes 
sneehvide  Balkjole  og  søgt  Ly  og  Beskyttelse  i  dennes 
omfangsrige  Folder;  en  tudende  Hund  accompagnerede 
den  forskrækkede  Senioritas  fromme  Bønner,  og  Gruppen 

blev  belyst  al  en  mindre  end  halvklædt  svær  Mandsperson 
med  en  Praas  i  Haanden,  ved  hvis  Skin  man  tydelig 
kunde  spore  det  tilbagetrængte  Smiil  paa  et  Rar  nærstaaende 
Cadetters  Ansigter.    Hvor  man  vendte  sig,  dannede  nøgne 

Mennesker,  balklædte  Damer,  Hunde,  Børn,  pyntede  Her- 
rer en  lige  saa  barok  som  forvirret  Hob,  og  jeg  negter 
ikke,  at  meget  af  det,  man  fik  Oie  paa,  vel  var  skikket 
til  at  frembringe  Latter,  helst  naar  man  gav  Agt  paa  de 
Bemærkninger,  der  ikke  udebleve,  hverken  fra  vore  eller 
fra  andre  til  slige  Optrin  ligesaa  uvante  europæiske  Offi- 
cerer. 

Det  Hele  stod  imidlertid  ikke  længe  paa.  Jord- 
skjælvet  indskrænkede  sig  dennegang  til  nogle  faa  Rystel- 
ser, og  atter  samledes  Selskabet  i  Hr.  Rosales's  Balsal. 
Skræk  havde  imidlertid  forjaget  den  tidligere  Glæde,  og 
enhver  Anstrengelse  saavel  fra  Værtens  som  fra  de  frem- 
mede Officerers  Side  for  igjen  at  bringe  den  svundne 
Livlighed  tilbage  blev  frugtesløs.  Det  var  dertil  blevet 
silde;  Contradandsens  Rækker  bleve  alt  tyndere  og  tyndere, 
Selskabet  brod  op,  og  naturligt  var  det,  at  jeg,  da  Fa- 
milien Carrera  forlod  Salen,  tilbød  en  af  disse  Damer  min 
Arm  og  min  Ledsagelse  hjemefter. 

Jeg  var  færdig  at  rende  Livet  af  mig  for  ikke  efter 
denne  natlige  Spadseretour  at  blive  agterudseilet  af  Fregat- 
tens Fartøier.  Pustende  og  stønnende  naaede  jeg  Land- 
gangspladsen,  hvor  jeg  frygtede,  at  man  alt  havde  ventet 
paa  mig,  men  endnu  manglede  heldigviis  en  af  Skibets 
Besætning,  vor  tredie  Doctor,  hvem  Ingen  erindrede  at 
have  seet  i  Balsalen  efter  Spiisningen.  Man  tøvede  endnu 
omtrent   et  Ovarteerstid ;    Doctoren    kom    imidlertid    ikke, 

og  utaalmodig  satte  man  endelig  af.  Under  levende 
Passiar  angaaende  Aftenens  Begivenheder  naaede  vi  Fre- 
gatten, og  næppe  nar  jeg  været  den  Eneste,  der  denne 
Nat  har  drømt  om  smukke,  levende  øine,  om  klirrende 
Vinduer,  om  Jordskjælv  og  om  chilianske  Senioritas. 

Huset  (  aiiera  blev  senere  under  vort  lange  Ophold 
i  Valparaiso  saagodtsom  mit  andet  Hjem.  La  Malenita 
skinnede  som  en  lysende  Stjerne,  og  mange  ere  de  lykke- 
lige Timer,  jeg  tilbragte  i  denne  dannede  og  elskværdige 
Families  Kreds,  hvilke  jeg  endnu  mindes  som  Glands- 
puncter  i  mit  Ungdomsliv. 

Næste  Dag  ved  Frokosten  erfoer  jeg  med  Forundring, 
at  vor  tredie  Doctor  endnu  ikke  var  indtruffen  ombord. 
Middagen  kom,  og  endnu  blev  der  Intet  hørt  til  ham. 
Jeg  havde  Vagt  om  Eftermiddagen,  da  det  blev  mig 
meldt,  at  et  Fartøi  lagde  til  Siden  om  Bagbord.  En 
fattigklædt  Mand  kom  op  ad  Faldrebet;  han  sagde,  at 
han  var  pensioneret  Munk,  og  henvendte  sig  til  mig 
med  Sporgsmaal,  om  man  ikke  herombord  savnede  nogen 
af  Skibets  Officerer.  Han  medbragte  vor  Doctors  knæk- 
kede Kaarde,  fuld  af  Blod,  samt  hans  trekantede  Hat, 
hvis  hvide  Cocarde  havde  bragt  Munken  til  at  forhøre 
sig  ombord  i  Fregatten,  hvor  han  forklarede,  at  han 
havde  fundet  disses  Eiermand,  mere  død  end  levende, 
henstrakt  i  hans  Staldbygdning. 

Overlægen  med  en  Koie  og  behørigt  Mandskab  blev 
strax  sendt  i  Land,  og  efter  kort  Tids  Forløb  blev  den 
Savnede,  tildeels  endnu  uden  Besindelse,  bragt  ombord. 
Han  var  saaret  og  blodig,  Klæderne  sønderrevne  og  blod- 
bestænkte;   med    desto   større  Tilfredshed   erfore    vi    dog, 

at  der,  efterat  han  var  bleven  turbunden  og  bragt  til 
Hvile,  saa  vidt  man  kunde  skjønne,  ikke  syntes  at  være 
nogen  egentlig  Fare  paafærde. 

lifter  et  Par  Dages  Forlob  var  Patienten  istand  til 
at  fortælle  sine  Hændelser  paa  hiin  for  ham  saa  sørgelige 
Balaften.  Efter  forst  at  have  henvendt  sig  til  en  af  de  i 
Duren  staaende  tapadas,  ved  hvilken  Leilighed  kun  Hr. 
Rosalés's  Mellemkomst  havde  reddet  ham  for  Ubehagelig- 
heder, havde  han  senere  været  heldigere,  og  med  sin 
Skjonne  under  Armen  var  han  bleven  ført  op  til  en  af 
de  høiere  liggende  Dele  af  Staden,  hvor  Byen  er  opført 
langs  Skrænterne  af  tre  Quebradas,  Bjergkløfter,  der  hver 
for  sig  danne  forskjellige  Qvarterer  af  Valparaiso.  Under 
hans  Vandring  her  om  i  Mørket,  blev  han  pludselig  over- 
falden af  tre  Guasos,  ehilianske  Landfolk,  der  styrtede  løs 
paa  ham.  Han  greb  sit  Værge,  disse  deres  Knive,  som 
Landboerne  hertillands  altid  bære  i  en  af  deres  Støvletter, 
og  en  heftig  Kamp  begyndte.  Doctoren  forsvarede  sig 
tappert.  LTagtet  Overmagten  var  det  lykkedes  ham  en 
Tidlang  at  holde  sine  Angribere  fra  sig,  fegtende  søgte 
han  at  trække  sig  tilbage;  men  i  Nattens  Mørke  var  han 
kommen  den  lodrette  Skrænt  for  nær,  han  var  traadt 
udenfor  Klippen  og  var  falden  baglængs  ud  over  dens 
Rand;  —  her  slog  Besindelsen  ham  feil,  han  erindrede 
aldeles  Intet  af,  hvad  der  senere  maatte  have  tildraget  sig 
med  ham. 

Munken  oplyste  det  øvrige.  Doctoren  var  falden 
igjennem  Taget  paa  hans  Staldbygning,  der  med  Tag- 
ryggen var  bygget  op  imod  Klippens  steile  Væg;  han  var 
derfra   falden   ned   paa    Hovedet   af  et  Æsel,    paa    hvilket 

han  havde  knækket  Halsen,  og,  da  Munken  ved  Middagstid 
havde  havt  Brug  for  Dyret,  havde  han  fundet  Doctoren 
halvdød  ved  Siden  af  den  ihjelslagne  burico. 

Munken  indgav  Regning  for  det  lidte  Tab.  Skaden 
paa  Huset  var  ret  billig  anslaaet,  hvorimod  Prisen  for  el 
burico  var  ansat  uforholdsmæssig  hoi.  Chefen  gjorde  ham 
opmærksom  herpaa;  men  Manden  paastod,  at  Dyret  havde 
reddet  et  Menneskes  Liv,  Og  at  det  som  saadant  var 
uskatteerligt.  Æslet  kom  altsaa  paa  Skibets  Regning  uden 
Rabat,  og  mangen  Gang  blev  Doctoren  senere  drillet  med 
de  Forklaringer,  der  ved  vor  Hjemkomst  naturligen  vilde 
blive  fordrede  af  Revisionen,  naar  Udsættelse,  som  man 
kunde  forudsee,  blev  gjort  angaaende  Posten  om  Æslet  i 
Fregattens  Regnskaber. 


Chefens  Stokke. 


.Fregatten  laa  tilankers  ved  Valparaiso,  denne  „para- 
disiske Dal",  hvis  storartede  Natur  og  yppige  Vegetation 
uvilkaarlig  bringer  til  at  erkjende  Berettigelsen  af  det 
smukke  Navn,  som  de  første  Erobrere  have  givet  denne 
Chilis  vigtigste  Handelsplads.  Capitain  Lasusse  —  senere 
Viceadmiral  og  i  1853  Chef  for  den  franske  Middelhavs- 
escadre  —  kom  ombord.  Han  var  „un  elegant".  Rime- 
ligviis  kom  han  tilbage  fra  en  Ridetour  og  stod  nu  for  os 
som  en  complet  Guasso:  spidspuldet  Straahat,  stribet 
Poncho  af  et  særegent  Væv,  der  i  Folder  hang  ned  over 
Skuldre  og  Arme,  vide,  sorte  Støvletter,  store  Sporer  med 
Hjul  af  Størrelse  som  Speciesdalere,  og  dertil  i  Haanden 
en  Stok,  der  gav  det  Hele  et  Gentleman-Sving,  der  var 
hoist  tiltalende.  Vor  Chef,  Mr.  Bazoche,  hvem  hans  Besøg 
gjaldt,  var  henrykt  og  fortabt  i  Beskuelsen.  Lasusse 
maatte  gjøre  Regnskab  for,  hvor  han  havde  anskaffet 
disse    vidunderlige    Sager,    hvis    Mage    vi    altsaa    kunde 

vente  snart  at  see    indlemmede  i  vor  Chefs  Garderobe- 
samling. 

„Og  Jon  Stok,  De  har  der",  fortsatte  Mr.  Bazochc, 
„Acn  cv  jo  allerkjæreste;  har  De  ogsaa  kjobt  den  her  i 
Valparaiso?"  Lasusse  meddeelte,  at  det  Rør,  af  hvilket 
den  bestod,  en  Art  Bambusrør,  voxede  i  Mængde  i  en 
lille  Bugt  ved  Vid  å  la  mar,  en  Miilsvei  nordenfor  vor 
Ankerplads,  og  at  altsaa  Intet  var  lettere  end  at  skaffe 
saadanne  Ror  tilveie. 

Næppe  havde  Capitain  Lasusse  forladt  Skibet,  for 
Capitain  Bazoche  lod  Qvarteermesteren  paa  Chefssluppen 
kalde.  „Du  har  at  gjøre  Sluppen  klar  til  at  gaae  fra- 
borde imorgen,  strax  efter  Udpurringen  Kl.  5.  I  skulle 
roe  hen  i  Bugten  ved  Vid  å  la  mar,  hvor  Sluproerne 
skulle  gaae  iværk  med  at  afskære  Ror,  saamange,  som 
Sluppen  kan  rumme.  Frokost  og  Middag  skulle  I  tage 
med  Eder,  og  jeg  tænker,  at  I  kunne  være  her  tilbage 
henad  Eftermiddagen." 

Næste  Aften  kom  Sluppen  hjem  fra  sin  Expedition. 
Den  saae  ud  som  en  Jungle  eller  et  flydende  Skovparti. 
Chefen  yttrede  sin  hoie  Grad  af  Tilfredshed,  og  Skov- 
partiet blev  langet  om  Bord. 

Den  paafølgende  Dag  begyndte  det  egentlige  Arbeide. 
Sluproere  og  Flagmænd  bleve  satte  igang  med  at  sortere 
de  forskjellige  Rør  efter  Tykkelse  og  Beskaffenhed.  De 
bleve  afkappede  i  Længde  af  tre  Alen,  samlede  i  Bundter, 
tolv  i  hver,  og  derefter  ophængte  under  et  horizontalt 
Jerngelænder,  der  var  anbragt  omkring  et  stort,  fritstaaende 
Ruf  paa  Dækket,  opført  til  Chefens  Afbenyttelse. 

„Det  var  en  god  Anviisning  af  Lasusse'',  yttrede  vor 

Chef  og  gned  sig  i  I  kenderne;  „ved  min  Tilbagekomst 
til  Brest  vil  jeg  kunne  tonere  alle  mine  Bekjendte  af  disse 
udmærkede  Stokke:  de  ville  alle  paaskjønne  og  glæde 
>ig  over  den  gode  Idee." 

Naturligviis  bleve  Stokkebundternejævnligen  bekikkede, 
befølte  og  undersøgte.  Efter  nogen  Tids  Forløb  viste  det 
sig,  at  de  lange  Ror  ved  at  ophænges  horizontalt  krum- 
mede sig  i  Midten  som  Folge  af  egen  Tyngde.  Sluproerne 
bleve  altsaa  hidkaldte,  hver  enkelt  Ror  blev  overskaaret 
paa  Midten,  saa  at  Længden  blev  noget  større  end  en  al- 
mindelig Spadserestoks;  de  bleve  derefter  ophængte  under 
Chefens  Jerngelænder  efter  forst  at  være  blevne  sorterede 
paany,  hvoraf  fulgte,  at  Tallet  blev  betydelig  reduceret, 
idet  de  krummeste  Ror  bleve  kastede  overbord. 

Den  foretagne  Operation  viste  sig  imidlertid  efter 
nogen  Tids  Forlob  ikke  ganske  at  have  afhjulpet  Ondet; 
enkelte  Ror  begyndte  igjen  at  krumme  sig,  og  for  at 
bode  herpaa  udfandt  Chefen,  at  det  hensigtsmæssigste 
Middel  vilde  være  at  anbringe  dem  i  en  vertical,  isteden- 
for  som  hidtil  i  en  horizontal  Stilling.  Atter  Sluproerne  til 
Arbeid,  ny  Sortering  og  ny  Overbordkastning,  hvorefter 
Resten  af  Rorene  bleve  fæstede  lodret  til  det  alt  anførte 
Gelænder  om  Hytten,  saa  at  denne  kom  til  at  se  ud  som 
en  Art  Fæstning,  omgiven  af  en  lav  Palissade. 

En  Maanedstid  gik  hen;  da  bemærkede  Mr.  Bazoche 
en  smuk  Dag,  at  en  Mængde  af  Rørene  vare  hentørrede 
og  tildeels  opskinnede  som  Følge  af  den  brændende  Sols 
Indvirkning.  Vel  havde  Enthusiasmen  for  Stokkevæsenet 
kolnet  sig  noget  hos  ham;  men  jævnlig  fremstod  dog 
Tanken   paany    om    den   Tilfredsstillelse,    han   lovede   sig 


ved  sin  Hjemkomst  til  Frankrig,  ol;;  Solens  Paavirkning 
maatte  s<  >m  Fj  rige  heraf  m<  »darbeides.   Dette  meente  vor  Chef 

vilde  naaes,  naar  det  kunde  lykkes  at  gjennemtrænge  de 
forskjellige  Rør  med  Olie.  Rorene,  antog  han,  vilde  da 
paany  opnaae  deres  forrige  (ilands  og  gjenvinde  al  den 
Skjønhed,  som  han  tidligere  havde  beundret. 

Øjeblikkelig  blev  Sagen  sat  i  Gang.  Xaturligviis  be- 
gyndte Arbeidet  med  ny  Sortering  og  ny  Overbordkast- 
ning, hvorefter  der  i  Toppen  af  hvert  af  de  tilbageblevne 
Rør  blev  anbragt  en  Huling  eller  Fordybning,  som  Plag- 
mændene bleve  beordrede  til  hver  Morgen  at  fylde  med 
Olie.  Naar  Nathuslamperne  om  Morgenen  bleve  gjorte 
istand,  saae  man  altsaa  Flagmænd  og  Lærlinger  i  fuld 
Activitet,  hver  med  en  Oliekande  i  Haanden,  beskjæftigede 
med  Vedligeholdelsen  af  den  lodrette,  men  efterhaanden 
mindre  tætsluttede  Palissade. 

Jeg  troer,  at  Fortrædeligheder  ere  sjeldnere  ombord 
end  iland,  og  at  dette  væsentlig  medvirker  til  den  Til- 
trækningskraft, som  Sølivet  almindelig  udøver;  dog  selv 
paa  Søen  er  man  naturligviis  ikke  ganske  fri  for  Mod- 
gang, og  det  var  i  ondt  Lune,  at  Capitain  Bazoche  en 
Dag  paa  Hjemreisen  kom  ud  paa  Dækket.  Intet  var  ham 
tilpas:  Mærsseilene  vare  ham  ikke  tilstrækkelig  strakte, 
han  gav  den  vagthavende  Officeer  Ordre  at  sætte  Seilene 
bedre  kant;  Koierne,  fandt  han,  vare  slet  stuvede  i  Finke- 
netterne; der  var  ikke  spulet  reent  under  Kanonerne  — ■ 
„og  alle  disse  Oliepletter!"  udbrød  han,  „hvor  komme  de 
fra?  Jeg  kan  ikke  udstaae  Pletter  paa  Dækket!  Vil  De 
lade  Næstcommanderende  kalde."  Næstcommanderende 
kom,  og  til  ham  blev  det  gjentaget,  at  Chefen  ikke  kunde 

fordrage  I 'letter,    at   Dækket    skulde    holdes  tilbørlig  reent, 
at  navnlig  Oliepletter  paa  enhver  Maade  skulde  und- 
gaaes. 

Næstcommanderende  tog  Sagen  meget  rolig.  Han 
forestillede  Chefen,  at,  naar  Flagmændene  hver  Morgen 
skulde  gaae  omkring  med  Oliekander  for  at  fornye  Olien 
i  de  opstillede  Rørstokke,  var  det  umuligt  at  forhindre, 
at  der  fra  Tid  til  anden  kunde  spildes  noget  Olie,  og  at 
Pletterne  paa  Dækket  ganske  naturlig  vare  en  Følge 
heraf.  Capitain  Bazoche  maatte  indrømme  denne  Mulig- 
hed. „De  fordømte  Kor!"  udbrod  han,  „jeg  har  ikke 
havt  Andet  end  Ærgrelse  af  alt  det  Kram  —  lad  dem  strax 
alle  blive  kastede  overbord!" 

Overbord  gik  de,  og  hermed  var  de  beundrede  Bam- 
busrørs Rolle  udspillet.  —  Jeg  forlod  Fregatten  i  Rio- 
Janeiro;  sikkert  har  vor  brave  Chef  senere  truffet  nye 
Gjenstande,  ligesaa  værdige  som  Spadserestokkene  til  at 
fængsle  hans  særlige  Opmærksomhed. 


Capitain  Gallois's  Hvalfisk. 


LJet  var  blevet  Admiral  Rosamel  meddeelt,  at 
Gabarren  „l'Arriége",  Transportskib  som  en  halvarmeret 
Fregat,  var  afgaaet  fra  Frankrig  for  at  bringe  os  Proviant 
og  Varegods;  høiligen  trængte  vi  efterhaanden  hertil,  og 
paa  Valparaisos  Rhed  irrødesaae  vi  hver  Dag  Transport- 
skibets Ankomst.  Maaneder  hengik  imidlertid,  og  „TArriége" 
kom  ikke.  Heldigviis  havde  vi  efterhaanden  levet  os  ind 
i  de  selskabelige  Forhold  i  Valparaiso,  saa  at  Opholdet 
der  var  yderst  behageligt;  den  lange  Venten  vilde  ellers 
have  været  utaalelig.  Endelig  kaldte  Omstændighederne 
os  nordefter;  der  maatte  kjøbes  Provisioner,  og  jeg 
erindrer,  at  hver  Foustage  Meel  blev  betalt  med  30  Piaster. 
„Arriége"'s  Udeblivelse  var  en  dyr  Historie  for  den  franske 
Regjering. 

Vi  lob  op  langs  Kysten  af  Peru.  En  mere  øde  og 
afskrækkende  Kyst  troer  jeg  aldrig  at  have  seet.  Overalt 
mørke   Klipper,    bedækkede   med   hvidt   Sand,    ingensteds 

nogen  Vegetation,  aer  kunde  bryde  den  trættende  Eens- 
formighed,  og,  som  om  Forsynet  var  kommet  til  den 
Overbeviisning,  at  Læ  for  Skibe  vilde  være  overflødig  paa 
en  Kyststrækning,   hvor  haardt  Veir  er  ukjendt,    fandtes 

ikke  en  eneste  Havn  ligefra  Arica  til  Callao,  en  Stræk- 
ning af  over  hundrede  danske  Miil.  Paa  de  enkelte  Steder, 
vi  ankrede  ved  denne  aabne  Kyst,  var  Massen  af  det 
Fugleskarn,  der  i  Løbet  af  Aarhundreder  havde  ophobet 
sig,  saagodtsom  det  Eneste,  der  var  istand  til  at  tiltrække 
sig  vor  Opmærksomhed.  Allerede  dengang  havde  man 
begyndt  at  udfore  til  Europa  dette  Product,  der  nu  som 
Guano  spiller  saa  stor  en  Rolle. 

De  politiske  Begivenheder  i  Peru  var  det,  der  havde 
bragt  os  nordpaa.  Vi  ankrede  ved  Churillos,  et  Par 
Miil  søndenfor  Lima,  og  herfra  begav  vor  Admiral  sig 
til  den  peruvianske  Hovedstad.  Ogsaa  ved  Churillos 
ankrer  man  paa  en  aldeles  aaben  Rhed.  Under  dette 
mærkelige  Himmelstrøg,  hvor  man  ligesaa  lidet  kjender 
til  Regn  som  til  Blæst,  er  den  svære,  uophørlige  Dønning 
imod  Land  saagodtsom  den  eneste  Ulempe,  for  hvilken 
Skibe  ere  udsatte.  For  Hyggeligheden  ombord  er  imidler- 
tid denne  Ulempe  langt  større,  end  man  almindelig  fore- 
stiller sig.  Man  tænke  sig:  Maaneder  igjennem  knap  at 
kunne  staae  paa  Benene  —  den  evige  rullende  Bevægelse 
bliver  i  Længden  formelig  opirrende. 

Vi  begyndte  atter  at  see  ud  efter  „rArriége",  men 
endnu  i  lang  Tid  forgjæves.  Endelig  kom  den  da,  men 
i  hvilken  Tilstand!  Spor  af  Havarier  i  flere  Retninger 
vare  tydelige  at  see,  og,  da  dens  Chef,  Mr.  Gallois,  capi- 
.taine  de  frégate,   kom  ombord,   var  der  ingen  Ende  paa 

hans  Beretning  om  Modgang  og  Ulykker  af  enhver  Art, 

for  hvilke  Skibet  havde  været  udsat.  Først  var  „l'Arriege'" 
bleven  læk  <\ur  maatte  udlosse  sin  hele  Ladning  for  at 
reparere.  Stadig  havde  man  dernæst  maattet  kæmpe 
imod  haard   Kuling  og  ondt  Veir,   og  under  Falklands- 

I  lerne  var  man  endelig  bleven  overfalden  af  en  Storm, 
under  hvilken  en  Braadsø  havde  sonderslaaet  Kobrygs- 
Finkenetterne,  taget  Fartoierne  bort  midtskibs  og  skyllet 
ti  Mand  overbord.  Mandskabet  syntes  herved  at  være 
blevet  aldeles  demoraliseret;  det  syntes,  som  om  al  Tillid 
til  Officererne  ombord  var  forsvunden;  Seil  blæste  bort; 
men  Folkene  negtede  at  arbeide,  saa  at  man  med 
dragen  Sabel  havde  været  nødsaget  til  at  tvinge  dem  til 
at  gaae  tilveirs.  For  Modvind  havde  man  søgt  ned  til 
7(  i  °  sydlig  Brede,  her  var  man  stødt  paa  Iisbjerge,  Kulden 
var  gaaet  ned  til  6°  R.,  og  det  var  lige  ved,  at  Chefen 
havde  taget  den  Beslutning  at  opgive  det  Hele  og  at 
staae  tilbage  østefter,  da  et  Omslag  heldigviis  var  ind- 
truffet, saa  at  det  efter  89  Dages  Reise  fra  Rio-Janeiro 
lykkedes  at  naae  Valparaiso.  Beskrivelsen  af  denne  Reise 
ledede  Tanken  uvilkaarlig  tilbage  til  Lord  Anson,  da  han 
i  forrige  Aarhundrede  skulde  omseile  Cap  Hoorn  for  at 
rette  et  Angreb  imod  de  spanske  Colonier,  kun  har  Mr. 
Gallois's  Beretning  om,  hvad  der  var  tilstødt  ham,  ganske 
sikkert  havt  en  mere  poetisk  Flugt,  end  der  laa  i  den 
engelske  Admirals  Charakteer;  ved  Beskrivelsen  af  den 
Braadsø,  der  under  Falklands-Øerne  var  styrtet  ind  over 
Skibet,  og  som  efter  Chefens  Mening  havde  bragt  dette  i 
øiensynlig  Fare,  hed  det  i  Capt.  Gallois's  Rapport:   ,,Ikke 


vidste  jeg  i  hiint  Øieblik,  om  jeg  endnu  commanderede 
H.  M.  Skib  rArriége  " 

Paa  et  senere  Tidspunct  fik  i  det  adriatiske  Hav  Mr. 
Gallois  Commando  af  en  fransk  Division,  der  blokerede 

Ancona.  Overholdelsen  af  denne  Blocade  synes  at  have 
været  ham  for  besværlig,  og  istedenfor  at  blokere  fandt 
han  en  smuk  Dag  paa  at  entre  Fæstningen  Og  at  tage 
den  i  Besiddelse,  uagtet  ingen  Krigserklæring  havde  fundet 
Sted.  Den  franske  Regjering  satte  han  derved  i  den 
største  Forlegenhed.  En  chevaleresk  Aand  boede  der  i 
ham;  men  Militair  var  han  saavist  ikke,  og  endnu  mindre 
fandtes  der  hos  ham  Spor  af  Sømandskab,  hvilket  efter 
min  Formening  ikke  lidet  har  bidraget  til  hans  ulykkelige 
Passage  om  Cap  Hoorn. 

Den  største  Deel  af  den  medbragte  Proviant  var 
naturligviis  havareret.  Den  blev  udlosset,  Tømmermænd 
og  anden  Hjælp  blev  sendt  for  at  paaskynde  Transport- 
skibets Udbedring;  men,  da  denne  endnu  ikke  var  fuldført, 
dengang  vi  kort  efter  stode  Syd  paa,  blev  der  tillagt  Capt. 
Gallois  udtrykkelig  Ordre  snarest  muligt  at  følge  efter  og 
at  støde  til  Admiralen  i  Valparaiso.  Otte  Dage  efter  vor 
Ankomst  dertil  begyndte  vi  altsaa  paany  at  speide  efter 
„rArriége",  men  „TArriége'4  kom  ikke.  En  Maanedstid 
hengik,  og  endda  saaes  Intet  til  Skibet,  hvorimod  vi  af  et 
nordfra  kommende  Fartøi  hørte,  at  man  havde  seet  Skibet 
tilankers  ved  San  Lorenzo,  en  tildeels  ubeboet  0,  der 
ligger  udfor  Indløbet  til  Callao.  Dette  var  aldeles  ufor- 
klarligt. Atter  lang  Tid  hengik,  forend  paalidelig  Under- 
retning  kunde  indhentes,    og   til   Forbauselse   for   os,    og 

sikkert  til  endnu  større  Forbauselse  for  Admiralen,  ind- 
lob Efterretning  om,  at  Mr.  Gallois  havde  fanget  en  Hval- 
tisk,  og  at  heri  maatte  søges  Anledningen  til  Transport- 
skibets  lange  Udeblivelse. 

Hvorvidt  denne  Begivenhed  skyldes  egen  Foretagel* 
sesaand,  eller  om  man  havde  fundet  Hvalen  død  paa 
Havet,  er  mig  ubekjendt;  men  vist  er  det,  at  Hvalfisken 
var  kommen  i  Mr.  Gallois's  Vold.  Han  troede  at  skylde 
sit  Mandskab,  meldte  han,  at  gjøre  det  mest  Mulige  ud 
af  denne  brillante  Fangst,  og  han  var  derfor  med  sin 
1  [valfisk  søgt  ind  til  San  Lorenzo,  hvor  Hvalen  blev 
halet  paa  Land,  Spækket  afflændset  og  et  formeligt  Tran- 
kogeri indrettet,  saa  godt  som  det  med  forhaandenværende 
Midler  lod  sig  udføre.  Efter  Udsmeltningen  skulde  nu 
denne  Tran  sælges,  den  blev  ført  til  Lima,  Klæder  bleve 
kjøbte  til  Mandskabet  for  det  indvundne  Beløb,  og  her- 
med meente  Mr.  Gallois  at  have  gjort  sine  Sager  for- 
træffelig, medens  Admiralen  i  Valparaiso,  Maaneder 
igjennem,  med  Utaalmodighed  havde  maattet  vente  paa 
hans  Komme. 

Tilsidst  kom  da  endelig  den  saalænge  ventede 
„l'Arriége"  i  Sigte.  Alt  som  den  nærmede  sig,  viste  den 
sig  for  os  i  en  heel  anden  Skikkelse,  end  da  den  første 
Gang  stødte  til  Escadren.  „L'Arriége"  var  bleven  nymalet 
og  skinnende,  Mandskabet  straalede  i  ny,  hvid  Klæde- 
dragt, og,  da  Skibet  med  tilsatte  Bram-  og  Bovenbram- 
seil  stod  ind  paa  Valparaisos  Rhed,  var  det  øiensynligt, 
at  Mr.  Gallois  havde  isinde  at  forbause  os  ved  Udførelsen 
af  en   brillant  Manovre.      Benyttende   den   lette  Brise  var 

det  hans  Hensigt  at  sætte  sit  yderste  Anker  i   passende 
Afstand    fra    Admiralen    Og    derefter    at    løbe    Fortøiningen 

ud  tinder  Seil.  Stor  Bugt  af  Kjættingen  var  halet  paa 
Dækket;  thi  i  de  Tider,  Ankerkjættingernes  Barndom,  var 
man  endnu  ikke  bleven  fortrolig  med  disses  Behandling; 
alle  Forberedelser  vare  trufne,  og  ved  Ankerne  stod  man 
klar,  lyttende  efter  Lodhiverne,  der  endnu  stadig  sang 
ud  for  „20  Favne  uden  Bund".  Da  kom  der  pludselig 
en  af  de  Kastevinde  fra  Bjergene,  der  om  Efter- 
middagen ere  saa  hyppige  paa  Valparaisos  Rhed.  Skibet 
krængede  over,  i  Hast  maatte  Smaaseilene  bjerges,  og 
istedentor  at  lobe  ind  med  fire  Miles  Fart  begyndte 
man  med  eet  at  nærme  sig  Ankerpladsen  med  foruroligende 
Hurtighed.  Der  kom  Uro  i  Blodet:  „Lad  falde  Ankeret!" 
commanderede  Chefen.  „Lodhiverne  varskoe  endnu  l't ' 
Favne  uden  Bund",  indvendte  Næstcommanderende  fra 
Bakken.  „Lad  falde  Ankeret!"  gjentog  Chefen  utaalmodig, 
og  Ankret  faldt.  Skibet  blev  imidlertid  ved  at  løbe. 
„Men  hvorfor  stoppe  vi  ikke  op  for  Ankret?"  lod  det  efter 
et  øieblik  fra  Chefen,  der  begyndte  at  blive  ængstelig. 
„Kjættingen  er  forlængst  sprungen",  lod  Næstcomman- 
derendes  Svar,  „og  den  har  endda  ikke  taget  saa  lidt  af 
Bedingen  med  sig."  Ankret  var  gaaet  i  Bund  paa  40 
til  50  Favne  Vand,  Alt  var  gaaet  istykker,  og  istedenfor 
den  paatænkte  Pragt-Manøvre  gik  „TArnége"  lige  ombord  i 
Admiralens  Fregat,  borttog  vor  Klyverbom  og  maatte 
ankre  i  største  Uorden  indenfor  os.  — 

Faa   Dage    efter    stode    vi    paany    ad    Lima    til,    og 
„rArriége"  blev  afsendt  til  Frankrig.     Capitain  Gallois  er 

ikke  blandt  de  mindst  mærkelige  Personligheder,  med 
hvilke  jeg  i  dc\]  Tid  k<>m  i  Berøring,  og  hvad  hans 
Hvalfisk  angaaer,  da  viste  det  sig  senere,  at  Hvalen  kom 

til  at  udøve  en  ikke  ringe  Indtlydel.se,  ikke  alene  paa 
Admiralens,  men  paa  det  franske  Flags  Stilling  i  Syd- 
havet ved  den   Tid,   som   her  er  (ijenstand  for  Omtale. 


Audients  hos  Bolivar. 


i 


de  Aaringer,  jeg  tilbragte  i  det  Stille  Hav,  var 
Krigen  imod  Spanien  i  fuld  Gang.  Chili  havde  nylig  til- 
fegtet  sig  Uafhængighed,  Peru  havde  reist  sig,  og  med 
en  Armee  paa  12  til  15,000  Mand  kom  Don  Simon 
Bolivar  i  1824  Peruvianerne  tilhjælp,  efterat  forst  Colum- 
biens  Uafhængighed  kunde  antages  at  være  sikkret. 
Moderlandet  var  ikke  mere  det  gamle  Spanien;  det  var 
sønderslidt  af  indre  Uroligheder,  og  Colonierne  maatte 
overlades  til  deres  egen  Skjæbne.  Kampen  i  Peru  var 
længe  tvivlsom;  men  endelig  vandt  Independenterne  det 
afgjorende  Slag  ved  Ayacucho,  den  spanske  Vicekonge 
toges  tilfange  efter  en  tapper  Modstand,  og  hermed 
maatte  Peru  ansees  som  tabt  for  den  spanske  Krone. 
Levningerne  af  den  spanske  Hær  trak  sig  tilbage  til 
Callao ,  den  indsluttede  sig  i  Fæstningen ,  og  her  for- 
svarede General  Rodil  sig  med  en  Udholdenhed,  der 
kaster  et  sidste  lysende  Skjær  over   Spaniernes  Bedrifter 

paa  det  amerikanske  Fastland.  Da  Callao  faldt,  var 
imidlertid  Alt  forbi:  for  stedse  havde  Spanien  tabt  disse 
rige  og  vidtstrakte  Colonier. 

Da  Fregatten  „Marie  Therese"  dennegang  ankom  til 

Churillos,  havde  Don  Simon  holdt  sit  Indtog  i  Lima,  hvor 
han  blev  hilset  som  Fædrelandets  Befrier.  Officielt  blev 
^\cv  tillagt  ham  Titel  af  Libertador,  og  han  stod  nu  foran 
Callao  med  sine  Tropper  og  ledede  Angrebet  imod  denne 
Fæstning.  Det  er  naturligt,  at  Admiralen  maatte  hilse 
paa  Columbiens  Præsident,  og  kort  efter  vor  Ankomst 
blev  en  Dag  berammet,  da  det  officielle  Besøg  skulde 
finde  Sted. 

En  høist  liberal  Aand  var  herskende  blandt  Med- 
lemmerne af  Fregattens  Messe.  Med  Beundring  saae 
Officererne  op  til  Bolivar,  der  havde  grundlagt  sit  Fædre- 
lands Frihed,  og  Sammenligningen  med  Washington,  der 
hyppig  blev  discuteret,  faldt  somoftest  ud  til  Bolivars 
Fordeel.  Imod  denne  Anskuelse  ivrede  Commissairen 
med  stor  Styrke.  „Jeg  kan  ikke  indrømme  Bolivar  For- 
rangen", sagde  han,  „om  jeg  end  anerkj ender  Bolivar  at 
være  Washingtons  Samtidige."  Udtrykket  „contemporain" 
blev  herefter  et  Stikord  i  Messen  og  var  os  ofte  til  stor 
Morskab. 

Medens  vi  fortabte  os  i  Beundring  over  Amerikas 
Helt,  er  det  vist,  at  Bolivar  med  kun  liden  Velvillie  saae 
det  franske  Admiralsflag  vaie  paa  Churillos' s  Rhed  i  saa 
kort  Afstand  fra  den  af  ham  beleirede  Fæstning,  øiemedet 
med  Hertugen  af  Angoulémes  nylig  afsluttede  Felttog  i 
Spanien  havde  jo  været  at  befæste  den  spanske  Throne 
og  at  underkue  de  liberale  Bevægelser  i  dette  Land;  hvor 

rimeligt  var  det  da  ikke  at  antage,  at  Rodil  af  os  maatte 
kunne   vente  Understøttelse,    og  at  vi   af  al  Magt   vilde 

bestræbe  OS  for  at  styrke  hans  Stilling.  Hertil  kom  endnu 
Mr.  Gallois's  Hvalfisk.  Kunde  man  tænke  sig,  at  Tran- 
kogeri  alene  i  henved  et  Par  Maaneder  skulde  have  bragt 
en  fransk  Orlogsmand  til  at  søge  Ankerplads  ved  San 
Lorenzo,  saagodtsom  umiddelbart  i  Callaos  Nærhed.  Andre 
Øiemed  maatte  ganske  naturlig  antages  at  ligge  til  Grund 
herfor,  og  det  Rimeligste  var  da,  at  „l'Arriege"  under  sit 
Ophold  havde  havt  det  Hverv  fra  Søsiden  at  forsyne 
Callao  med  Proviant,  hvorved  Fæstningen  vilde  blive  istand 
til  at  forkenge  sit  Forsvar.  Disse  og  lignende  Betragt- 
ninger gjorde,  at  man  saae  os  med  onde  øine,  og  det 
var  under  Indtrykket  af  denne  Stemning,  at  den  officielle 
Visit  hos  Don  Simon  skulde  gaae  for  sig. 

Overeensstemmende  med  fransk  Opfattelse  og  med 
egen  Tilboielighed  var  det  Admiralens  Ønske  at  give  dette 
Besøg  en  vis  éclat;  Skibschef,  Adj  utanter  og  flere  af  Fre- 
gattens Officerer  bleve  altsaa  udseete  til  at  danne  et  talrigt 
Folge,  og  med  Glæde  modtog  jeg  Admiralens  Tilbud  om 
at  udgjore  en  Deel  af  dette.  I  fuld  Pragt,  Admiralen  i 
Spidsen,  stege  vi  tilhest  den  berammede  Dags  Morgen, 
og  efter  et  Par  Timers  Ridt  ad  de  støvede  Veie  indtraf 
vi  i  Santa  Magdalena,  Libertadorens  Hovedquarteer.  Vi 
bleve  forte  ind  i  en  Modtagelsessalon ,  høist  tarvelig  møb- 
leret. Med  megen  tilsyneladende  Venlighed  modtoges 
Admiralen  af  Don  Simon,  som  med  ham  tog  Plads  i  en 
Sofa,  medens  vi  Andre  fik  anviist  Stole,  der  vare  stillede 
i  en  Halvkreds,  saa  at  ethvert  Ord  kunde  hores,  der  blev 
vexlet  imellem  Don  Simon  og  vor  Commanderende. 

Bolivar  var  iført  en  blaa  Uniform  med  noget  Guld- 
broderi. Udenpaa  snevre  Pantalons  bar  han  et  Par 
mægtige  Støvler,  der  naaede  ham  heelt  op  over  Knæene, 
og  tydelig  saae  man  paa  ham,  at  den  militaire  Retning 
var  den  fremherskende.  I  Ian  var  af  middelmaadig  Høide, 
meget  mager  og  temmelig  spinkel  af  Legemsbygning. 
Det  store,  sorte  Mundskjæg,  der  ligesom  hans  rigelige 
Haarvæxt  begyndte  at  blive  isprængt  med  Graat,  gav  ham 
et  martialsk  Udseende,  der  stod  i  skærende  Modsætning 
til  hans  svage  Stemme  og  hans  uanseelige  Figur.  Det 
indfaldne  Ansigt,  mørkt  og  forbrændt  af  Solen,  vidnede 
om  de  Strabadser,  han  havde  undergaaet,  medens  den 
høie  Pande  og  det  Alvorlige  i  hans  Væsen  indgød  Ære- 
frygt og  bragte  En  til  uvilkaarlig  at  bøie  sig  for  ham, 
uagtet  hans  Fremtræden  hverken  havde  noget  Anmassende 
eller  Bydende  ved  sig.  Man  —  eller  idetmindste  jeg  — 
saae  i  ham  den  store  Mand,  og  i  enhver  Henseende  op- 
fyldte han  de  Forventninger,  som  jeg,  efter  mangehaande 
Beskrivelser,  havde  gjort  mig  om  ham. 

Admiral  Rosamel  var  en  fuldstændig  Modsætning  til 
Don  Simon.  Han  var  en  smuk  Mand  i  Ordets  alminde- 
lige Betydning,  stor  og  kraftig,  rødmusset,  smilende  og 
fuld  af  Higen  efter  at  gjøre  sin  Person  gjældende.  Med 
høie  Ideer  om  sig  selv  vare  hans  Evner  ikke  destomindre 
som  tidligere  udtalt  ikkun  ringe,  og  det  var  forgjæves,  at 
han  ved  Overholdelse  af  Former  og  ved  imponerende 
Optræden  søgte  at  dække  sin  Ubetydelighed  i  aandelig 
Henseende. 

Imellem  disse  to  Mænd  blev  nu  i  Sofaen  indledet  en 


Samtale,    der    først    drejede    sig    om    de    i     Peru    bosatte 

Franskmænd,  samt  om  det  franske  Hofs  Neutralitet  lige- 
overfor den  Frihedsbevægelse,  der  gjorde  sig  gjældende 
i  Sydamerika.  Bolivar  talte  Fransk  med  Lethed,  saa  at 
Sproget  ikke  lagde  nogensomhelst  Hindring  iveien.  Der- 
efter ledede  Bolivar  Samtalen  hen  paa  Napoleon,  et  Emne, 
der  ved  de  Tider  var  en  kilden  Sag  for  en  fransk  Admiral 
at  behandle.  Bolivar  meente,  at  de  Engelske  havde  lidt 
et  stort  Tab  ved  Napoleons  Død,  da  den  Omstændighed, 
at  han  var  i  dette  Lands  Magt,  var  tilstrækkelig  til  at 
holde  hele  Europa  i  Tømme.  Han  efterlader  sig  store 
Minder,  sagde  Libertadoren,  og  han  var  vis  paa,  at  alle 
Franskmænd  tilbade  ham  i  deres  Hjerte.  Det  var  synligt, 
at  Admiralen  blev  mere  og  mere  ømfindtlig  ved  den 
Vending,  som  Don  Simon  havde  givet  Samtalen.  Med 
Salvelse,  beregnet  paa  at  gjore  Indtryk  paa  de  mange 
tilstedeværende  Vidner,  forsikrede  han,  at  enhver  Fransk- 
mand nærede  uskrømtet  Kjærlighed  og  Hengivenhed  for 
Ludvig  den  18de  og  det  Bourbonske  Dynasti.  „Da  er 
jeg  dog  vis  paa",  meente  Bolivar,  idet  et  halv  ondskabs- 
midt  Smiil  gik  over  hans  Ansigt,  „at,  dersom  Hertugen 
af  Reichstadt  i  dette  øieblik  viste  sig  i  Frankrig,  vilde 
hele  Nationen  juble  og  samle  sig  som  een  Mand  om  den 
store  Keisers  Søn."  Mere  og  mere  steg  Blodet  Admiralen 
til  Hovedet.  Afbryde  Samtalen  og  derved  stille  sig  i 
fjendtligt  Forhold  til  Præsidenten  turde  han  ikke;  han 
sad  som  paa  Gløder  og  mumlede  nogle  Ord  om  Loyalitet, 
om  Elskelighed  hos  Frankrigs  Souverain  og  deslige.  Det 
var   imidlertid,   som   om  Ordene   skulde   kvæle  ham,    rød 

var  han,  som  Om  Hovedet  skulde  sprænges,  og,  da  Bolivar 
endnu  ved  et  Par  Yttringcr  havde  bragt  Admiralen  til 
end  yderligere  at  tabe  Besindelsen,  bad  han  denne  om  at 
forestille  ham  de  tilstedeværende  Officerer.  Chefen  var 
naturligviis  den  Første  i  Rækken.  Man  skulde  have 
troet,  at  denne  Gjerning  vilde  være  en  Lettelse  for  Admi- 
ralen; men  han  var  saa  betagen,  at  al  Besindelse  var 
borte.  „Det  er  Mr.  Ra — ",  stammede  han,  „nei,  Mr. 
Ro — "  —  i  sin  Forvirring  havde  han  glemt  sin  Skibs- 
chefs Navn.  Nu  var  det  Chefen,  hvem  Blodet  foer  til 
Hovedet:  man  saae,  hvor  Arrigheden  kom  over  ham,  og 
indigneret  nævnte  han  sig  som  Mr.  Bazoche,  comman- 
dant  la  frégate  de  S.  M.  la  Marie  Therese.  Bolivar  gav 
ham  Haanden,  sagde  ham  nogle  venlige  Ord,  og  det  gik 
derpaa  til  den  Næste  i  Rækken,  Mr.  Cazy,  Admiralens 
første  Adjutant.  Eiheller  dennes  Navn  var  Admiralen 
istand  til  at  gjøre  Rede  for,  Cazy  maatte  nævne  sig  selv, 
og,  da  det  nu  var  gaaet  saa  galt,  forestillede  Admiralen 
os  øvrige  en  bloc  som  tjenstgj ørende  Officerer  ombord 
i  FYegatten.  Det  forekom  mig,  at  et  særegent  Træk  atter 
gik  over  Don  Simons  alvorlige  Ansigt.  Med  udsøgt 
\  enlighed  begav  han  sig  hen  til  enhver  af  de  tilstede- 
værende Officerer  for  at  spørge  os  om  vort  Navn  og  om 
vor  Stilling  ombord.  Paa  Navnene  især  syntes  han  at 
lægge  Vægt,  og  til  enhver  af  os  henvendte  han  nogle 
velvillige  Yttringer,  der  endmere  fremhævede  vor  Admirals 
aandelige  Ubehjælpsomhed.  Som  klædt  i  dansk  Stads- 
mundering,  altsaa  noget  afvigende  fra  de  andre  Officerer, 
forespurgte  han  sig  om  Grunden  hertil,  og,  da  han  erfoer, 


at  jeg  tilhørte  den  danske  Marine,  gav  dette  Anledning 
til,  at  han  henvendte  til  mig  nogle  hoist  smigrende  ( )rd 
om  mit  Fædreland.  Han  tog  os  Alle  i  Haanden,  og  efter 
henved  en  Times  Forlob  var  Audientsen  tilende.  Aldrig 
har  jeg  seet  den  overlegne  Aands  Magt  travle  skarpere 
frem  end  under  dette  Mode. 


Fest  hos  el  Senior  Reglos  for 
el  Libertador. 


N, 


aturligviis  blev  der  i  Lima  ved  denne  Tid  givet 
Fester  af  enhver  Art  til  Ære  for  Don  Simon,  Landets 
Befrier.  Flere  af  disse  Fester,  blandt  andre  hos  en  Hr. 
Reglos,  rig  Kjøbmand  fra  Buenos  Ayres,  var  jeg  saa 
heldig  at  bivaane.  Den  Luxus,  som  jeg  ved  slige  Lei- 
ligheder  forefandt,  var  mig  paafaldende,  og  navnlig 
erindrer  jeg,  at,  da  Soupéen  hos  Hr.  Reglos  var  anrettet, 
og  Dørene  til  Spisesalen  bleve  aabnede,  overraskedes  jeg 
ved  at  see  det  lange  Bord,  bugnende  under  Vægten  af 
kostbare  Sølvsager,  istedenfor  Borddug,  at  være  dækket 
med  skarlagenrødt  Klæde.  Indtrykket  var  glimrende.  Op- 
dækningen vakte  ikke  alene  min,  men  Alles  Beundring. 
Det  er  en  Selvfølge,  at  jeg  hilste  paa  Don  Simon, 
men  lige  saa  naturligt  er  det,  at  jeg  kun  efter  tilfældig 
Meddelelse  er  bleven  i  Stand  til  at  gjétlgive  en  Samtale, 
som  samme  Aften  —  April  1825  —  fandt  Sted  imellem 
ham  og  en  høitstaaende  Ofriceer,  hvilken  Samtales  Indhold 


jeg  dengang,  som  historisk  mærkelig,  fandt  mig  tilskyndet 
til  at  nedskrive.  Ffterat  Libertadoren  først  temmelig  ud- 
forlig havde  omtalt  Amerikas  Anliggender  for  denne 
Officeer,  vedblev  han,  idet  han  gik  over  til  at  omtale 
sine  Kremtidsplaner:  „Imorgen  reiser  jeg  herfra  for  at 
„gjore  mig  bekjendt  med  den  sydlige  Deel  af  Peru;  der- 
efter gaaer  jeg  til  Potosi,  hvor  jeg  haaber  at  ville  være  i 
„Stand  til  at  dæmpe  de  der  herskende  Uroligheder.  Om- 
trent i  Juli  Maaned  vil  jeg  altsaa  være  her  tilbage,  og, 
„hvor  kjæk  en  Mand  Rodil  end  er,  vil  han  ikke  kunne 
„holde  sig  i  Callao  synderlig  længer  som  Følge  af  Mangel 
„paa  Levnetsmidler.  Jeg  haaber  altsaa,  at  man  snart  vil 
„kunne  faae  Ende  paa  denne  ødelæggende  Krig,  og  at 
„Amerikas  Frihed  og  Uafhængighed  da  vil  være  grundlagt 
„for  stedse.  Dette  er  mine  ønskers  Maal.  Naar  dette  er 
„opnaaet,  trækker  jeg  mig  tilbage  fra  den  Skueplads,  paa 
„hvilken  jeg  hidtil  har  virket,  og  er  det  da  mit  Ønske 
„at  kunne  tilbringe  Resten  af  mine  Dage  i  Paris." 

Bolivar  var  dengang  paa  Hojdepunctet  af  sin  Storhed. 
Han  havde  reist  Forsvarsbanneret  i  sit  Land,  og  under 
lians  Ledelse  var  det  lykkedes  at  afkaste  det  trykkende 
og  forhadte  spanske  Aag.  Han  var  Republiken  Colum- 
biens  Præsident,  Perus  Befrier,  og  Alt  bøiede  sig  for  hans 
overlegne  Aand  og  Dygtighed.  I  een  Retning  viste  det 
sig  imidlertid,  at  han  havde  været  for  sangvinsk;  i  16 
Maaneder  forsvarede  Rodil  sig  heltemodig  i  sin  Fæstning, 
bestandig  haabende  paa  Undsætning  fra  det  sygnende 
Fædreland.  Callao  blev  efterhaanden,  efterat  saavel  Vera- 
cruz  som  St.  Juan  de  Ulloa  vare  faldne,  den  sidste  Rest 
af  Spaniens  Storhed  og  Magt  paa  det  amerikanske   Fast- 

land,  og  med  det  spanske  Flag  paa  Callaos  Taarne  svandt 
Resultaterne  af  Cortez'  og  Pizarro's  eventyrlige  Helte- 
bedrifter. 


Otte  Aar  senere  var  jeg  i  St.  Thomas  som  Næstcom- 
manderende  ombord  i  Briggen  „All  art".  En  Dag  kom  jeg 
ind  i  et  af  St.  Thomas'  store  Vareoplag  for  at  tale  med 
Eieren,  Mr.  Thompson.  Denne  var  netop  beskjæftiget  med 
nogle  Kunder,  og  ved  at  see  mig  om  i  Magasinet  faldt 
mine  øine  paa  en  Bunke  Tallerkener,  prydede  i  Midten 
med  et  Billed,  omkring  hvilket  der  stod:  „Governor-Gene- 
ral  Peter  von  Scholten".  Jeg  betragtede  Portraitet,  da 
Mr.  Thompson  kom  til,  og  yttrede  min  Forundring  over 
den  ringe  Lighed,  som  fandtes  imellem  dette  og  Originalen. 
Mr.  Thompson  maatte  indrømme,  at  Ligheden  ikke  var 
stor.  „Men  aldrig",  bemærkede  jeg,  „har  General  Scholten 
„havt  den  store  sorte  Knevelsbart,  eiheller  den  rige,  sorte 
„Haarvæxt,  som  man  her  har  givet  ham".  „Atter  uheldigt", 
„tilstod  Mr.  Thompson;  „og  den  blaa  Mundering  med  Guld- 
broderi", udbrød  jeg  videre,  „men  ingensinde  har  jo  Gene- 
„ral  Scholten  havt  nogen  saadan."  I  al  Fortrolighed  med- 
deelte  Mr.  Thompson  mig  nu,  at  Billedet  oprindelig  var 
et  Portrait  af  Don  Simon  Bolivar  ved  den  Tid,  da  han 
var  paa  sin  Lykkes  Tinde.  „Han  er  nu  gaaet  af  Mode," 
„fortsatte  han,  „og  Tallerkenerne  fandt  ikke  mere  nogen  Af- 
sætning; jeg  fandt  da  paa  at  lade  anbringe  Omskriften: 

„Governor-General  Peter  von  Scholten,  og  de  gaae  nu  al 

„som  varmt  Brud;   Negerne  ville  alle  kjube  dem  og  glæde 
„sig    ved    at    komme  i  Besiddelse  af  et  Billed  af  „Ma 
„Peter",  deres  kjære  General-Gouverneur." 

Tiderne  ere  omskiftelige! 


Sælhundejagt. 


Ljw  af  Fregattens  Officerer  var  bleven  afsendt  paa 
en  Baade-Expedition  til  en  0,  beliggende  temmelig  langt 
fra  Skibet.  Paa  Tilbageveien  kom  han  forbi  en  Klippe, 
høi  og  steil,  men  hvis  ene  Side  dannede  en  jævn  Skraa- 
plan,  der  strakte  sig  lige  ned  til  Søen.  Paa  denne  glatte 
Flade  havde  leiret  sig  Sælhunde  i  utallig  Mængde.  Klippen 
lod  til  at  have  været  Tilflugtssted  for  disse  Dyr  i  Aar- 
hundreder;  de  solede  sig  i  al  Rolighed  og  lode  sig  næppe 
engang  forstyrre  af  det  tæt  forbiroende  Fartøi. 

Ved  Tilbagekomsten  ombord  blev  denne  Klippe  na- 
turligviis  Gjenstand  for  Omtale.  Vel  var  Klippen  nogle 
Miil  borte,  men  Fristelsen  var  ikke  til  at  modstaae,  og 
endeel  af  Fregattens  Officerer  besluttede  at  tage  derhen 
den  paafølgende  Dag  for  at  skyde  Sælhunde. 

Man  henvendte  sig  til  Chefen  om  Fartøi;  naturligviis 
var  Intet  herfor  iveien.  Da  man  meddeelte  ham,  hvad 
den   hjemvendte  Officeer  havde  berettet,   samt  Hensigten 

med  vor  paatænkte  Udflugt,  blev  han  henrykt.  Det  vilde 
blive  storartet,  meente  han,  Ideen  var  ypperlig,  og  D'Hrr. 
Officerer  vilde  da  vel  ikke  have  noget  imod,  at  han  selv 
deeltog  i  Jagtpartiet. 

Det  Hele  antog  nu  strax  et  mere  storslaaet  Præg. 
Officeren,  der  havde  fortalt  om  Sælhundenes  Tilstede- 
værelse, maatte  personlig  afgive  Beretning  til  Capitain 
Bazoche  om,  hvorledes  Forholdene  vare;  eet  Fartøi, 
meente  Chefen,  vilde  ikke  være  tilstrækkeligt;  med  to  eller 
tre  vilde  man  kunne  love  sig  et  langt  større  Udbytte; 
Officererne,  foreslog  han,  burde  være  forsynede  med 
Geværer,  Folkene  derimod  skulde  bevæbnes  med  Baads- 
hager,  men  dog  fremfor  Alt  med  Knipler;  thi  man  havde 
sagt  ham ,  at  den  bedste  Maade ,  paa  hvilken  man  kunde 
nedslaae  Sælhunde,  var  ved  at  give  dem  et  Kølleslag  over 
Næsen.  Tømmermændene  bleve  altsaa  satte  igang  med 
at  forfærdige  Knipler,  Ordre  til  Fartøierne  bleve  givne, 
og  i  stor  Stiil  blev  Alt  forberedt  til  den  omfattende  Plans 
Iværksættelse. 

Samtalen  om  Aftenen  gik  i  naturhistorisk  Retning; 
den  dreiede  sig  om  Robbefangst,  om  Sælhunde,  samt 
om  hvormange  af  disse  man  kunde  antage,  at  der  den 
næste  Dag  vilde  falde  i  vor  Vold.  Chefen  havde  vidt- 
gaaende  Planer  angaaende  Skindene ,  dog  endnu  større  For- 
ventning nærede  han  med  Hensyn  til ,  hvad  der  vilde  kunne 
udbringes  af  Spækket.  Vel  vilde  det  være  forbundet  med  en- 
deel Uleilighed  at  udsmelte  Trannen ,  men  Gallois,  hvis  Ex- 
pedition  han  forøvrigt  ikke  gik  ind  paa  at  omtale ,  havde  jo 
udført  et  langt  mere  omfattende  Foretagende  i  den  Retning. 
Stort  Udbytte  vilde   ganske   sikkert  kunne   indvindes,   og 

muligt   endog,   at    man    ved   Trannens    Realisation   vilde 
kunne  anskaffe  til  hver  Mand  af  Besætningen   et  Par  hvide 

Lærreds  Buxer. 

Næste  Morgen  kom,  og  Forventningerne  vare  paa 
ingen  Maadc  formindskede.  Klokken  5  laae  tre  Fartøier 
beredte;  Alt  var  i  Orden;  nødvendig  Proviant  var  om- 
bord, og  rigelig  vare  Fartoierne  forsynede  med  de  be- 
falede Angrebsvaaben.  Man  satte  fra  Borde,  og,  da  vi 
henad  Formiddagen  naaede  Klippen ,  blev  denne  nøiagtig 
recognosceret.  Sælhundene  laae  der,  rolig  og  trygt,  vist- 
nok i  Tusindviis.  Skraaplanen,  paa  hvilken  de  vare  lei- 
rede,  havde  Form  af  en  Trekant,  med  Basis  lige  nede 
ved  Havet.  Paa  den  slimede  Flade  laae  Dyrene  sammen- 
pakkede ,  det  syntes  endog  som  i  Lag  ovenpaa  hinanden , 
og  Alt  viste  sig  saaledes  at  være  i  høieste  Grad  tilfreds- 
stillende paa  en  forfærdelig  Stank  nær,  naar  man  fra  den 
læ  Side  nærmede  sig  Klippen.  Baadene  bleve  samlede, 
der  blev  holdt  Raad ,  og  efter  Chefens  Anviisning  blev  nu 
en  systematisk  Plan  lagt,  angaaende  hvorledes  Angrebet 
skulde  gaae  for  sig. 

Det  bestemtes ,  at  man  skulde  lande  paa  begge  Sider 
af  Klippen,  noget  bagved  den  Skraaning,  paa  hvilken 
Sælhundene  vare  leirede.  Man  skulde  kravle  op,  Office- 
rerne i  Spidsen ,  indtil  man  var  naaet  op  til  henad  Klippens 
halve  Høide.  Naar  dette  var  skeet,  skulde  man  paa 
givet  Signal  trænge  ind  i  lige  Linie  fra  begge  Sider  og 
saaledes  afskære  den  hele  Trekant  af  de  øverst  liggende 
Sælhunde;  Blodbadet  skulde  her  begynde,  men  man  skulde 
ikke  rette  noget  særligt  Angreb  imod  Sælhundene  neden- 
for den  angivne  Linie,  hvorimod  den  hele  Masse  ovenfor 

denne   skulde  angribes   med  Kraft,  og,   da  Dyrene  vilde 
være    fuldstændig    afskaarne,    maatte    de    ufeilbarlig   alle 

blive  \'ort  Bytte. 

Man  skred  til  Værket  Mandskabet  var  mulig  endnu 
mere  kamplystent  end  Officererne,  Og  efter  endeel  Vanske- 
lighed ved  at  tinde  en  Landingsplads  under  den  temmelig 
stærke  Dønning,  som  altid  findes  paa  disse  Kyster,  kom 
man  endelig  iland,  dog  meget  længer  fjærnet  fra  champ 
de  bataille,  end  man  oprindelig  havde  tænkt  sig.  Iland 
kom  man  imidlertid,  og  nu  begyndte  Klavringen  op  ad 
den  ujævne  Klippe.  Næppe  noget  Ord  blev  vexlet;  med 
spændt  Opmærksomhed  lyttede  man  efter  enhver  Lyd, 
der  kunde  tyde  paa  Bevægelse  blandt  Sælhunde-Massen, 
og  næsten  var  det  lykkedes  os  at  naae  vort  Maal,  da  der 
med  eet  hortes  en  Buldren,  blandet  med  Skrigen  og 
Raaben  af  Mennesker,  som  vare  disse  stedte  i  Livsfare. 
Skyndsomst  søgte  vi  naturligviis  hen  til  Plateauet  og 
kom  her  netop  tidsnok  til  at  see  de  sidste  Sælhunde 
rulle  sig  ud  i  Vandet.  Plateauet  var  tomt,  Sælhundene 
vare  borte,  hvorimod  der  nede  i  Vandet  saaes  flere  af 
vore  Folk,  der  øiensynlig  vare  i  Fare  for  at  drukne. 
At  svomme  er  en  temmelig  sjelden  Færdighed  hos  franske 
Mandskaber,  der  ofte  recruteres  heelt  inde  i  Landet,  og 
noget  ganske  Andet  blev.  der  for  os  at  tænke  paa  end 
at  skyde  Sælhunde.  Matroser  og  Sælhunde  vare  dertil 
saaledes  blandede  imellem  hverandre  udenfor  Klippen,  at 
man  vel  maatte  have  vogtet  sig  for  at  løsne  noget  Skud, 
og  fra  vort  ophøiede  Standpunct  saae  vi  med  Spænding 
Fartøjerne   ile   de  Forulykkede  tilhjælp,  der  hverken  lode 

det  mangle  paa  Raaben  eller  paa  Skrig  i  den  Nød, 
hvori  de  vare  stedte. 

Heldigviis  lykkedes  det  at  faae  dem  Alle  fiskede  op, 
Og,  efterat  det  hele  Selskab  atter  var  kommet  i  Fartøjerne, 
Og  det  første  Indtryk  af  Skuffelse  nogenledes  havde  sat 
sig,  begyndte  man  efterhaanden  at  søge  at  komme  til 
Klarhed  om,  hvorledes  det  egentlig  kunde  være  gaaettil, 
at  de  efterstræbte  Sælhunde ,  der  ved  vor  Nærmelse  syntes 
at  være  saa  trygge,  som  om  de  paa  deres  Leie  skulde 
sove  til  Dommedag,  saa  pludselig  vare  blevne  opskræm- 
mede  og  istedenfor  at  blive  vort  Bytte,  tværtimod  nær 
havde  taget  Livet  af  deres  Angribere. 

Det  viste  sig  da,  at  det  bageste  Mandskab  i  Colon- 
nen,  altsom  vi  møisommeligen  kravlede  op  ad  Klippen, 
ikke  havde  været  istand  til  at  tæmme  sin  Utaalmodig- 
hed.  Istedenfor  at  oppebie  det  aftalte  Signal,  da  den 
samlede  Manøvre  skulde  gaae  for  sig,  vare  Folkene  i 
deres  blinde  Iver  blevne  forledede  til  fra  den  ene  Side  at 
gjøre  et  Indhug  i  Sælhunde-Massen.  I  fuld  Tro  til,  at 
det  vilde  være  en  let  Sag  at  gjøre  det  af  med  Dyrene, 
vare  de  stormede  ind  blandt  disse;  men  her  vare  de 
komne  ind  paa  et  saa  glat  og  slibrigt  Terrain,  at  de 
under  deres  Anstrengelser  med  Baadshager  og  Køller 
havde  mistet  F  odfæste.  De  nærmeste  Dyr  havde  imidler- 
tid mærket,  at  der  var  Fare  paafærde,  en  særegen  Lyd, 
som  en  Slags  Grynten  eller  Gjøen,  havde  gjenlydt  over 
hele  Klippen,  og  i  et  Nu  begyndte  den  hele  Masse, 
ligefra  Toppen  og  nedefter,  at  sætte  sig  i  en  rullende 
Bevægelse.  Folkene  vare  tumlede  overende,  med  Sæl- 
hunde   over    sig   og   med   Sælhunde    under    sig    vare    de 

blevne  rullede  afsted,  indtil  de  plumpede  i  Vandet,  og, 
da  vi  naaede  Plateauet,  var  Alt  forsvundet.  Kun  i  Havet, 
lige  nedenfor  Klippen ,  var  der  endnu  en  Rest  af  Sælhunde 
at  see;  ogsaa  disse  forsvandt,  og  hermed  var  Sælhunde- 
jagten  tilende.  Ikke  en  eneste  Sælhund  blev  Dagens 
Udbytte. 

At  de  Iltre  blandt  Mandskabet,  hvem  denne  haarde 
Skuffelse  maatte  tilskrives,  nær  selv  havde  tilsat  Livet, 
maa  Chefen  have  anseet  for  tilstrækkelig  Straf  og  som 
praktisk  Advarsel  om,  ikke  for  Fremtiden  at  fravige  en 
given  Ordre.  Vist  er  det,  at  intet  ondt  Ord  blev  rettet 
imod  dem.  Ned  ad  Klippen  vare  de  blevne  rullede  i 
Dynd  og  Sliim,  og  i  den  Grad  vare  deres  Klæder  blevne 
gjennemtrængte,  at  end  ikke  det  derpaa  følgende  Bad 
var  istand  til  at  frigjøre  dem  for  den  Stank ,  der  klæbede 
ved  dem.  Der  maatte  endnu  en  extra  Spuling  til,  før 
man  kunde  komme  dem  nær. 

Mr.  Bazoche  var  forstemt,  da  han  kom  ombord; 
han  har  vistnok  tænkt  paa  det  gamle  Ordsprog,  at  man 
ikke  bør  sælge  Bjørnens  Skind,  før  man  har  fældet  Dyret. 


Besøg  i  Danmark. 


i 


December  1825  forlod  Fregatten  „Marie-Thérése" 
Valparaiso,  og  efter  53  Dages  Reise  ankrede  vi  paa  Rio- 
Janeiros  Rhed.  Her  forblev  Fregatten  til  Ankers  i  flere 
Maaneder,  og,  da  det  lod  sig  forudsee,  at  denne  Stille- 
liggen endnu  vilde  vedvare  i  lang  Tid,  opnaaede  jeg- 
Admiralens  Tilladelse  til  med  Briggen  „A  laer  i  ty",  der 
overførte  en  fransk  Diplomat  til  Frankrig,  at  vende  tilbage 
til  Europa. 

I  October  1826,  altsaa  netop  tre  Aar  efterat  jeg 
havde  forladt  Danmark,  ankom  vi  til  Rochefort. 

Efter  et  kort  Ophold  i  Bordeaux  begav  jeg  mig  til 
Paris,  og,  da  det  alt  forlængst  havde  været  mit  Ønske  at 
aflægge  et  Besøg  i  Fædrelandet,  var  jeg  saa  heldig  ved 
Velynderes  Medvirkning  at  opnaae  Tilsagn  om,  at  jeg 
ved  min  Tilbagekomst  atter  kunde  gjøre  mig  Haab  om 
at  blive  gjenoptagen  til  Tjeneste  ombord  i  franske  Skibe. 

Midt    i   December,   efter   en   anstrengende   Landrejse, 

under  hvilken  jeg  blandt  Andet  med  <.\m  almindelige 
Postbefordring  tilbragte  35  Timer  paa  Veien  Ira  Altona 
til  Kiel,  ankom  jeg  til  Kjobenhavn,  og  stor  var  min 
Glæde  ved  etter  saa  lang  Tids  Forløb  paany  at  betræde 
dansk  Grund  og  atter  belinde  mig  blandt  Slægt  og 
Venner. 


I  Begyndelsen  at  Mai  1827  afgik  Orlogsbriggen  „St. 
Jan"  til  Vestindien.  Briggen  havde  Ordre  til  at  anløbe 
Falmouth  for  derfra  at  overføre  øernes  Generalgouverneur 
—  Gen.  Seholten  —  til  St.  Croix,  og,  da  der  saaledes  til- 
bod sig  en  gunstig  Leilighed  for  mig  til  at  gjore  mig  be- 
kjendt  med  de  engelske  Havne  langs  Canalen,  opnaaede 
jeg  Admiralitetets  Tilladelse  til  som  Passageer  at  afgaae 
med  Briggen  til  England. 

Begyndelsen  af  dette  Togt  var  i  en  særlig  Grad 
uheldig.  Faa  Timer  efterat  vi  havde  forladt  Kjøbenhavn, 
blev  Chefen,  Capt.  Schultz,  syg  og  maatte  indlægges  paa 
Hospitalet  ved  Ankomsten  til  Helsingør.  Capt.  Thomsen 
blev  beordret  til  at  overtage  Commandoen  i  hans  Sted; 
men  næppe  vare  vi  komne  Sundet  ud,  før  Briggens 
Xæstcommanderende,  Lieutn.  Bille,  blev  saa  stærkt  an- 
greben af  Rosen  i  Ansigtet,  at  han  i  længere  Tid  maatte 
forblive  indespærret  i  sit  Lukaf.  Ogsaa  Briggens  yngste 
Ofliceer,  Lieutn.  C.  Krieger,  blev  syg,  saa  at  mit  Tilbud 
om  at  dele  Tjeneste  med  den  eneste  tiloversblevne  Offi- 
ceer af  Briggens  Besætning  blev  modtaget  med  Paa- 
skjønnelse. 

Efter  en  lang  og  kjedelig  Fart  over  Nordsøen  naaede 
vi  Portsmouth,  hvorfra  Depecher  fra  Udenrigsministeriet 
skulde  afsendes  til  London.  Opholdet  blev  kun  kort, 
men  var  nær  blevet  skjæbnesvangert,  da  Lodsen  under 
Udseilingen  satte  os  paa  Grund  under  høist  mislige  Om- 
stændigheder.  Det  blæste  en  torebet  Mærsseilskuling,  og 
i  tre  Qvarteer  huggede  Briggen  saa  voldsomt  imod  Grun- 
den, at  der  var  overhængende  Fare  for,  at  Reparation  i 
Dok  og  deraf  følgende  Forhaling  af  Reisen  vilde  blive 
nødvendig.  Briggen  holdt  imidlertid,  og  det  stigende 
Vande  bragte  os  atter  Hot,  hvorefter  vi  et  Par  Dage  se- 
nere ankrede  ved  Falmouth.  Her  tog  jeg  Passage  i  et 
Dampskib,  der  anløb  Dartmouth,  tilbragte  nogle  Dage  i 
Plymouth,  besøgte  Weymouth  og  Portsmouth,  hvorfra  jeg 
med  en  fransk  Æggehandler,  eller  vel  snarere  et  Smugler- 
fartøi,  gik  over  Canalen  til  Cherbourg.  —  Over  Havre 
og  Rouen  gik  Rejsen  derfra  videre  til  Paris. 

Under  mit  Ophold  i  Danmark  var  det  lykkedes  mig 
ved  General  Biilows  Indflydelse  at  opnaae  Premierlieute- 
nants-Charakteer.  Ved  Ankomsten  til  Paris  gik  mine  Be- 
stræbelser ud  paa  at  bringe  det  franske  Marineministerium 
til  at  godkjende  denne  Forfremmelse,  og  blandt  dem,  til 
hvem  jeg  henvendte  mig  i  denne  Anledning,  var  ogsaa 
Admiral  Missiessy,  tidligere  Høistcommanderende  over 
Flaaden  ved  Antwerpen,  og  hvis  Commando  min  Fader 
altsaa  i  flere  Aar  havde  været  underlagt.  Admiralen  var 
i  høieste  Grad  forekommende  imod  mig;  med  stor  Rede- 
bonhed lovede  han  at  skulle  tage  sig  af  Sagen  og  tilføiede 
under  Samtalens  Løb,  at  han  ikke  skulde  undlade  lige- 
overfor  Ministeren   at   fremhæve    min   Tjeneste   i  sin   Tid 

paa  Scheldeflaaden.  Den  velmenende  Admiral  gjorde  sig 
næppe  Kede  for,  at  dennne  Tjeneste  indskrænkede  sig  til, 
at  jeg  i  nogle  Maaneder  som  sex  Aars  Purk  havde  op- 
holdt mig  hos  min  Fader  ombord  i  hans  Flagskib  Linie- 
skibet „Pul tusk",  førend  min  Fader  satte  mig  i  Huset 
hos  en  Søster  af  sig  inde  i  Vogeserne. 

Naturligviis  er  det  mig  ubekjendt,  hvorvidt  den  oven- 
berørte  Tjeneste  lagde  nogen  afgjørende  Lod  i  Vægtskaa- 
len  til  min  Fordeel;  men  vist  er  det,  at  jeg  faa  Dage 
efter  modtog  Ordre  at  begive  mig  til  Toulon,  for  der 
som  lieutenant  de  vaisseau  at  tiltræde  Tjeneste  ombord 
i  et  af  de  Orlogsskibe,  som  ved  den  Tid  vare  under  Ud- 
rustning for  at  afgaae  til  Levanten. 

23  Aar  gammel  fandt  jeg  mig  altsaa  betroet  Com- 
mando  som  Qvarteerchef  i  et  Linieskib  og  blev  samtidig 
dermed  stillet  lige  i  Grad  med  Capitain  i  Hæren,  ifølge 
de  for  den  franske  Krigstjeneste  gjældende  Love. 

Belært  af  tidligere  Erfaring  forespurgte  jeg  mig  i 
Marineministeriet  om  det  Tidspunct,  da  de  anførte  Skibe 
kunde  antages  at  ville  afgaae  til  deres  Bestemmelse.  Man 
svarede,  at  det  hermed  havde  temmelig  lange  Udsigter,  og 
at  der  i  ethvert  Tilfælde  ikke  var  Anledning  for  mig  til 
at  paaskynde  min  Reise.  Jeg  gav  mig  altsaa  god  Tid, 
reiste  til  Montpellier  for  at  besøge  en  Kammerat  fra  „Ma- 
ri e-Thér es e",  besøgte  senereidet  storartede  Marked  i  Beau- 
caire,  hvis  Betydning  i  vore  Dage  vistnok  betydelig  er  af- 
tagen, og  ankom  om  Morgenen  den  30te  Juli  til  Toulon, 
hvor  jeg  naturligviis  strax  meldte  mig  til  vedkommende 
øvrighed  le  Major-Géneral.     Modtagelsen   fra   dennes 

Side  var  imidlertid    langt    fra    at   være  venlig.      Der    var 

ankommen  telegraphisk  Ordre  fra  Paris,  meddeelte  han 
mig,  til  at  paaskynde  Skibenes  Udrustning  til  Levanten 
og  snarest  muligt  at  afsende  dem  til  deres  Bestemmelse; 
man  havde  alt  i  Længere  Tid   ventet  mig,    „og,  var  De 

ikke  ankommen  nu",  fortsatte  han,  „vilde  en  anden  Offi- 
ceer være  bleven  commanderet  til  at  træde  i  Deres  Sted. 
—  Naar  vil  De  være  istand  ti!  at  tiltræde  Tj eneste  om- 
bord"? —  „Om  to  Timer"  —  svarede  jeg,  og  en  Time 
efter  modtog  jeg  Ordre  til  i  Henhold  til  Bestemmelse 
fra  Marineministeriet  som  lieutenant  de  vaisseau  at  træde 
til  Tjeneste  ombord  i  74  Kanonskibet  „Scipio",  der  laa 
seilklart  paa  Rheden.  —  Inden  Middag  havde  jeg  meldt 
mig  til  Tjeneste  i  Skibet,  og  den  paafølgende  Dag,  31te 
Juli   1827,  afgik  vi  til  de  græske  Farvande. 


Linieskibet  „Seipio" 


L, 


linieskibet  „Seipio"  blev  commanderet  af  Mr.  le 
Baron  Milius,  eapitaine  devaisseau.  Denne  Officeer  havde  en 
kun  lidet  tiltalende  Fortid.  Under  det  første  Keiserdømme 
havde  han  været  Chef  for  Fregatten  „Didon",  der  efter  en 
ubetydelig  Fegtning  blev  erobret  af  en  engelsk  Fregat, 
som  det  hed  sig,  fordi  Misfornoielsen  ombord  var  saa 
stor,  at  Mandskabet  foretrak  at  komme  i  et  engelsk 
Fangeskib,  fremfor  at  blive  under  Baron  Milius'  Com- 
mando.  „Didon*  losnede  kun  faa  Skud;  istedenfor  at  an- 
sætte Kuglerne  for  Kanonerne,  kastede  Laderne  dem 
overbord,  og  hverken  med  Trusler  eller  med  Bønner  var 
Mandskabet  at  formaae  til  at  gjøre  Modstand.  Milius  blev 
senere  udvexlet,  kom  til  Paris  og  fremstillede  sig  ved  en 
almindelig  Audients  i  Tuilerierne.  Han  var  stor,  af  et 
imponerende  Ydre  og  tiltrak  sig  Keiserens  Opmærksom- 
hed. Da  Keiseren  paa  Forespørgsel  erfoer,  at  det  var 
Capt.  Milius,  gik  han  hen  til  ham  med  de  Ord:    „Det  er 

dristigt   af  Dem  at   fremstille  Dem  her  for  mig:   De  har 

overgivet  en  af  mine  smukkeste  Fregatter;  forføi  Dem 
bort  og  viis  Dem  ikke  mere  for  mine  øine!"  Faa  Dage 
efter  havde  han  sin  Afsked.  Activitet  og  Dygtighed  kunde 
imidlertid  ikke  frakjendes  Baron  MililiS.  Man  havde  disse 
Egenskaber  behov,  og  Milius  blev  senere  ansat  i  den 
italienske  Marine,  hvor  han  som  Værftchef  i  Venedig  saa 
at  sige  skabte  den  stærke  Flaadeafdeling  i  det  adriatiske 
Hav,  som  forefandtes  ved  Kejserdømmets  Fald. 

Mr.  Milius  besad  mange  af  de  Egenskaber,  der  danne 
en  udmærket  Mand;  kun  var  han  aldeles  blottet  for  den 
Gave  at  behandle  Undergivne.  I  sit  Fag  stod  han  til- 
bage for  Faa,  kun  var  han  Sømand  paa  anden  Maade, 
end  dette  opfattedes  af  den  yngre  Generation;  han  hang 
ved  gamle  Skikke  og  Sædvaner  med  en  forunderlig 
Haardnakkenhed,  lod  haant  om  ethvert  Fremskridt,  der 
var  blevet  gjort  i  de  sidste  femten  eller  tyve  Aar,  siden 
han  sidst  var  tilsøes,  og  saae  som  Følge  heraf  ned  med 
Hingeagt  paa  alle  Officerer  fra  en  nyere  Tid,  paa  hvilken 
Foragt  han  saavist  ikke  ved  nogen  Leilighed  lagde 
Dølgsmaal.  Saarende  ved  enhver  Leilighed  saavel  i 
Mine  som  i  Adfærd,  bestandig  misfornøiet,  heftig,  opfa- 
rende, rastløs,  jog  han  Officerer  og  Mandskab  fra  et  Ar- 
beide  til  et  andet,  uden  System,  alene  tilskyndet  af  Øie- 
blikkets  Indskydelse,  og  i  sin  blinde  Iver  lykkedes  det 
ham  saa  aldeles  at  desorganisere  og  demoralisere  det 
ombordværende  Mandskab,  at  dette  tilsidst,  efterat  jeg 
havde  forladt  Skibet,  bragtes  til  Oprør,  og  at  37  Mand 
af  Besætningen  ved  Krigsret  bleve  dømte  til  haarde  eller 
infam  erende  Straffe. 

8* 

Saaledes  var  Mr.  Milius.  Ved  hans  Side  stod  som 
Næstkommanderende  Mr.  Durbec,  capitaine  de  frégate,  Pro- 
vencaler,  der  talte  Ondt  til  Chefen  om  Officererne  og 
ligeoverfor  Officererne  gav  sit  onde  Lune  Luft  angaaende 
Chefens  Befalinger.  Dette  kunde  naturligviis  ikke  bidrage 
til  at  bringe  større  Fordragelighed  tilveie,  og  „Scipio'' 
vilde  have  været  et  Helvede,  dersom  Livet  i  Officeers- 
messen  ikke  havde  dannet  en  Modsætning  til  al  den 
Ufred  og  Misfornoielse,  der  gjorde  sig  gjældende  udenfor 
dens  Kreds.  Et  Aar  var  jeg  ombord  i  „Scipio":  dets 
Togt  var  lærerigt,  dog  mest  i  negativ  Retning  ved  at 
vise,  hvorledes  Tingene  ikke  skulde  være  —  behageligt  blev 
det  aldrig. 


Ombordragning. 


Hfterat  den  forenede  fransk-engelsk-russiske  Escadre,. 
1 1  Linieskibe  og  endeel  Fregatter  stærk,  en  Tidlang 
havde  krydset  udenfor  Navarino,  i  hvilken  Havn  den 
tyrkisk-ægyptiske  Flaade  havde  samlet  sig,  stod  Admiral 
Rigny  med  underhavende  Skibe  i  September  1827  øst- 
efter. Styrken,  der  var  ham  underlagt,  bestod  af  fire  Linie- 
skibe: „Breslau",  „Trident",  „Provence"  og  „Scipio", 
Fregatten  „Syrene",  hvorombord  Admiralen  havde  sit 
Flag,  tre  andre  Fregatter  samt  endeel  mindre  Fartøier. 
Den  30te  September  om  Aftenen  vare  vi  komne  op  under 
Cerigo,  Vinden  var  skral,  og  til  Escadren  blev  gjort  Sig- 
nal til  at  gjøre  sit  Bedste  for  at  krydse  østefter  i  det 
snevre  Farvand  imellem  øen  Cerigo  og  Servi.  Jeg 
havde  Første-Vagt.  Det  var  just  ikke  nogen  let  Sag 
under  Krydsningen  at  undgaae  Escadrens  andre  Skibe, 
naar  disse   over  den   modsatte   Boug  kom   staaende  ind 

imod  os.  Der  var  fra  Tid  til  anden  Anledning,  som 
Franskmanden  siger,  „de  faire  des  cheveux  gris" ;  men 
efterat  den  combinerede  Flaade  i  August  og  September 
havde  ligget  samlet  og  sammenpakket  udfor  Navarino,  vare 
vi  efterhaanden  blevne  vante  til  at  gaae  fri  af  hinanden 
under  vanskelige  Omstændigheder,  og  med  en  smuk 
Brise  af  OSO.  fortsattes  Krydningen  Natten  igjennem. 

Aflost  fra  min  Vagt  var  jeg  ved  Midnat  kommen 
tilkois,  da  jeg  omtrent  Kl.  2  blev  vakt  ved  et  forfærde- 
ligt Stod.  Min  første  Tanke  var,  at  man  havde  løbet 
Skibet  paa  Land.  I  største  Skynding  kommer  jeg  op 
paa  Dækket  og  skimter  da  lige  for  Agtertrappen  en 
umaadelig  stor,  mørk  Masse,  der  under  forfærdelig  Bragen 
og  Larmen  borttager  Alt,  hvormed  den  kommer  i  Berø- 
relse,  knuser  Røster,  Udenbords- Varerundholter,  og  Jolle- 
boms-Fartøier,  vælter  Skandsekanoner,  efterladende,  hvad 
jeg  senere  fandt  at  være  en  Botelur,  stikkende  ind  igien- 
nem  en  af  Kanonportene,  altsom  den  langsomt  og  maje- 
stætisk sakker  agterud.  Forstyrrelsen  paa  Dækket  var 
næppe  til  at  beskrive,  Alle  skrege  og  raabte  i  Mun- 
den paa  hverandre,  man  troede,  at  Skibet  skulde  synke, 
og,  da  der  ikke  gaves  nogen  ordentlig  Commando  i  Skibet, 
løb  man  om  imellem   hinanden   uden  Maal   eller  Øiemed. 

Baron  Milius  var  imidlertid  kommen  paa  Dækket. 
Ved  slige  fremtrædende  Leiligheder  benyttede  han  en 
„Sprach-Trompet",  en  Raaber,  fem  Fod  lang,  der  havde 
sin  Plads  oppe  paa  Hytten,  og  som  han  holdt  for  Mun- 
den med  begge  Hænder.  Denne  Sprach-Trompet  maatte 
nu  gjøre  Nytte,  og,  havde  Skraal  og  Forstyrrelse  hidtil 
været  almindelig,  saa  blev  Spectaklet  nu  om  muligt  endnu 

værre.  Noget  Lignende  har  jeg  aldrig  oplevet  ombord: 
Man  maa  haw  tjent  under  Provencalere  for  at  kunne 
gjøre  sig  et  Begreb  om,   hvad   de  i  Retning  af  Skrij 

Skraal  kunne  præstere. 

Saameget  fik  vi  at  vide,  at  det  var  Linieskibet  „Pro- 
vence", der  var  lobet  paa  os.  Der  blev  gjort  Signal  for 
Ulempe.  Admiralen  kom  ned  til  os,  og  beundre  maatte 
man,  hvorledes  „Syrene"  i  den  mørke  Nat,  ikkun  fra 
Tid  til  anden  oplyst  ved  Blinkfyr  og  Raketter,  manøv- 
rerede omkring  os  paa  Praieraabs  Afstand  for  at  erfare, 
hvad  der  var  paafærde.  Vor  Stormast  var  knækket  om- 
trent 20  Fod  over  Dækket.  Toppen  stod  vel  endnu; 
men  Reisningen  heldede  i  en  Vinkel  af  10  til  15  Grader 
bagbord  over,  truende  hvert  øieblik  med  at  styrte  ned. 
Belyst  ved  Blinket  af  Blaalys  og  de  opsendte  Raketter 
saae  det  Hele  høist  farligt  ud. 

Naturligviis  bleve  Seilene  paa  Storreisningen  med 
Forsigtighed  opgivne,  Skaaler  bleve  paalagte  Stormasten, 
saa  godt  som  dette  lod  sig  gjøre,  og  Storseilet  blev  beslaaet. 
Man  saae  nu,  at  Reisningen  syntes  at  ville  blive  staaende, 
og  Folk  bleve  sendte  tilveirs  for  at  beslaae  Storemærs- 
seil.  Under  al  den  Uorden  ombord  medtog  dette  en  for- 
færdelig lang  Tid.  Der  blev  raabt  om  at  hale  op,  snart 
i  et  Givtoug,  snart  i  en  Gaarding,  men  Ingen  hørte  efter, 
og  i  Mørket  syntes  Underofficerer  og  Mandskab  at  være 
lige  forvildede.  „Hal  op  i  Storemærse-Buggaarding ! "  lød 
det  fra  Veiret,  —  forgjæves;  „Hal  op  i  Mærse-Buggaar- 
ding!"  lød  det  paany,  men  lige  meget  hjalp  det,  og  efter 
endeel  Gjentagelser  i  forskjellige  Tonarter  lod  endelig  den 
store   Raaber   fra  Hytten   sig  høre:    „Mr.   Durbec,   vil  De 

lade  hale  op  i  Storemærse-Buggaardinger!*  —  Intet 
Svar.  Atter  lud  Chefens  barske  Stemme:  „Mr.  Durbec, 
vil  De  øjeblikkelig  lade  hale  op  i  Mærse-Buggaardinger; 

hvorfor  sorger  De  ikke  for,  at  min  Ordre  strax  bliver 
udfort?"  —  „Fordi  min  Post  er  paa  Bakken",  lød  Svaret, 
„og  jeg  Intet  har  med  Storemærse-Buggaardinger  at  be- 
stille." —  „Deres  Post",  lød  det  fra  den  opirrede  Chef, 
„er  overalt,  hvor  der  er  Fare  paafærde;  De  burde  være  i 
Mærset,  Mr.  Durbec,  under  nærværende  Omstændigheder." 
—  „I  Mærset!"  skreg  den  forbittrede  Næstcommande- 
rende,  hvis  provencalske  Blod  meer  og  meer  kom  i  hef- 
tig Bevægelse,  „I  Mærset?  En  capitaine  de  frégate's 
Post  kan  aldrig  være  i  Mærset;  men  De  er  urimelig,  Mr. 
le  Commandant,  i  denne  Fordring  som  i  alt  Andet."  Der 
begyndte  nu  en  Scene,  hvis  Mage  man  har  Vanskelighed 
ved  at  forestille  sig.  Igjennem  Sprach-Trompeten  sendte 
Chefen  Irettesættelser  forud  til  sin  Næstcommanderende, 
hvilke  denne  fra  Bakken,  igjennem  sin  Raaber,  med  Hef- 
tighed besvarede.  Man  tænke  sig  dette  med  Accompagne- 
ment  af  skrigende  Folk  tilveirs,  af  skraalende  Folk  paa 
Dækket,  i  den  mørke  Nat,  med  Storreisningen  dinglende 
over  Hovedet  paa  os,  truende  hvert  øieblik  med  at  styrte 
ned,  og  man  vil  kunne  forestille  sig  den  grændseløse 
Forvirring,  hvortil  denne  Scene  maatte  give  Anledning. 
Endelig  praiede  Chefen:  „Mr.  Durbec,  De  giver  et  høist 
strafværdigt  Exempel  til  det  hele  Mandskab."  Mr.  Dur- 
bec var  efterhaanden  bleven  rasende.  Forbittret  tilraabte 
han  Chefen:  „Mandskabet  saavelsom  jeg  ere  enige  i,  at 
„vi  aldrig  ere  blevne  behandlede  som  ombord  i  dette 
„fordømte  Skib.    Enhver  føler  sig  ulykkelig,  Mr.  le  Com- 

„mandant,    ved  at  staae  under  Deres  Commanndo, 
„jeg     -".     Her    afbrød    Sprach-Trompeten    den    videre 
Fortsættelse:    wMr,   le  capitaine,   jeg  skal   indberette  Deres 
„Forhold    til    Ministeren,     begiv   Dem    øieblikkelig    ned    i 
„Arrest!" 

Jeg  var  greben  af  Forbauselse!  Aldrig  havde  jeg 
tænkt  mig,  at  noget  Lignende  kunde  foregaae  i  en  Orlogs- 
mand. Der  gaves  imidlertid  ikke  synderlig  Tid  til  vidt- 
gaaende  Betragtninger:  der  var  fuldtop  for  enhver  Offi- 
ceer at  tage  Vare,  og  Natten  gik  hen  med  at  søge  at 
bringe  nogen  Orden  i  al  den  Uorden,  som  fandtes  ombord. 

Ved  Dagningen  fik  vi  Slæbetoug  fra  Linieskibet 
„Breslau",  og  ved  Middag  ankrede  vi  i  Bugten  ved  Servi. 
Om  Aftenen  kom  „Provence"  til  Ankers  i  vor  Nærhed, 
og  det  viste  sig  da,  at  hele  dets  Forskib  var  beskadiget, 
og  at  det  dertil  havde  mistet  sit  Bougspryd,  rimeligviis 
ved,  at  dette  var  tørnet  mod  vor  Stormast  under  Paa- 
seilingen. 

Samtidig  hermed  kom  vi  til  Klarhed  om,  hvorledes 
Paaseilingen  var  gaaet  for  sig.  Med  Bagbords  Halse 
stod  „Scipio"  ind  mod  Cerigo,  da  der  varskoedes  for  en 
Seiler  forude  i  Læ.  Den  vagthavende  Officeer  skynder 
sig  forud,  kan  først  Intet  see,  kan  derefter  ikke  blive 
enig  med  sin  svagsynede  Næstcommanderende  om,  hvor- 
ledes Seileren  ligger,  og  giver  endelig  Ordre  til  at  lægge 
Horet  op.  Imidlertid  er  man  kommen  hinanden  saa  nær, 
at  man  ved  at  falde  af  troer  at  løbe  lige  ombord  i  den 
fremmede  Seiler;  der  bliver  givet  Contraordre,  Roret  bli- 
ver lagt  ned,  og  der  bliver  praiet  til  den  anden  Seiler,  at 
han  skal  falde  af;  denne  raaber,  at  han  ligger  i  Vending; 

man  veed  ikke,  hvad  man  først  skal  gribe  til,  man  griber 
til  slet  Intet,  og  laa  øjeblikke  efter  er  man  ombord  i 
hinanden.  Dette  er  Ombordragningernes  almindelige  Hi- 
storie. 

En  Mærkelighed  var  det,  at  en  Mand  ombord  i 
„Pro vene e",  der  havde  forstukket  sig  paa  det  efter  al 
Sandsynlighed  sikreste  Sted  i  Skibet,  nemlig  inde  i  Vulin- 
gen,  for  at  faae  et  Blund  under  sin  Vagt,  blev  knust  ved 
Ombordragningen ;  dog  endnu  mærkeligere  var  det,  at 
samme  Mand  alt  forlængst  var  bleven  udslettet  af  Skibets 
Ruller  som  afgaaet  ved  Døden,  da  han  var  bleven  for- 
vexlet  med  en  anden  Mand,  der  udfor  Algier  var  død  af 
Feber.  Dette  synes  just  ikke  at  tale  for  synderlig  Orden 
ombord  i  det  omhandlede  Linieskib. 

Med  Resten  af  Escadren  fortsatte  Admiral  Rigny 
Reisen  østerefter,  og  de  to  havarerede  Skibe  bleve  over- 
ladte til  sig  selv.  Inden  Admiralen  forlod  os,  var  imid- 
lertid en  Commission  bleven  nedsat  for  at  undersøge 
Skibene,  og  samtidig  dermed  var  der  givet  Ordre  til,  at 
det  mindst  beskadigede  Skib  skulde  udbedres  paa  det 
andet  Skibs  Bekostning.  Med  Spænding  imødesaae  vi 
naturligviis  Resultatet  af  denne  Undersøgelse.  Heldigviis 
faldt  den  ud  til  vor  Fordeel.  Det  første,  vi  reqvirerede 
fra  „Provence",  var  dens  Stormast,  og  et  vanskeligt  og 
besværligt  Arbeide  begyndte  nu  for  os  paa  Servi's  aabne 
Rhed  med  at  udtage  Stumpen  af  vor  knækkede  Mast  og 
med  at  indsætte  den  nye  med  de  ufuldkomne  Midler, 
der  stode  til  vor  Raadighed.  Efter  14  Dages  Forløb 
vendte  Admiralen  tilbage;  vi  vare  da  atter  seilklare,  og 
den    13de   October    stode    vi    med    ham    og    den   øvrige 

Escadre  vesterefter  mod  Navarino.     Ogsaa  „Provence* 

forloJ  Servi    ved    samme   Tid.     Med    en  Storstang  som 

Varemast  og  en  anden  Stang  som  I  kigspryd  saae  den 
heelt  havareret  ud.  Den  sendtes  til  Toulon  for  at 
reparere. 

Chefens  næsten  daglige  Omqvæd,  lige  siden  vi  forlode 
Toulon,  havde  været:  „Ikke  en  Eneste  er  der,  som 
tager  sig  af  Tjenesten  herombord,  aldrig  har  jeg  troet  at 
kunne  træffe  en  Officeersbesætning  saa  blottet  for  al 
Kundskab  til  sit  Fag.  Ingen  er  her,  som  kan  staae 
mig  bi,  selv  maa  jeg  være  overalt,  see  Alt,  gjøre  Alt; 
det  er  ikke  til  at  holde  ud!"  Om  mig  havde  han  faaet 
den  Idee,  at  mit  skarpe  Syn  især  var  fremtrædende  om 
Natten.  Han  betragtede  mig  som  en  Slags  Albino. 
Som  Følge  heraf  blev  jeg,  til  min  Ærgrelse,  ikke  sjelden 
kaldet  paa  Dækket  ifølge  Chefens  Ordre  efter  min  Natte- 
vagt, naar  man  troede  at  skimte  Land  eller  øine  Fyr. 
Jeg  troer,  at  jeg  tilfredsstillede  ham;  thi  den  jævnlige  Ud- 
purring  vedblev,  og  mulig  kan  denne  supponerede  Natte- 
seen  have  bidraget  til  at  hæve  mig  i  Baron  Milius1  Om- 
dømme. 

Naar  han  om  Natten  kom  paa  Dækket,  var  hans 
første  Spørgsmaal  til  den  vagthavende  Officeer:  „Hvor  er 
Admiralen?"  Derpaa  fulgte  Spørgsmaal  om  de  øvrige 
Skibe  i  Escadren,  og  vee  den  Officeer,  som  ikke  var 
istand  til  at  udpege  den  Seiler,  som  Spørgsmaalet  gjaldt! 
Var  et  eller  andet  af  Escadrens  Skibe  blevet  tabt  af  Sigte, 
kunde  det  aldrig  falde  ham  ind,  at  Skylden  herfor  kunde 
ligge  hos  dette  Skib,  der  kunde  være  kommet  bort  fra 
sin  Post;  Feilen  maatte  nødvendig  ligge  i  Mangel  paa  til- 

horlig  Opmærksomhed  fra  den  vagthavende  Officeeis  Side, 
o^  Omkvædet  begyndte  da  forfra,  blandet  med  Jamren 
Og  Beklagelse. 

Efter  Ombordragningen  med  „Provence"  blev  det 
om  muligt  endnu  værre.  En  Nat  kommer  han  paa 
Dækket;  min  Ven  Godin  har  Vagt.  Han  gjør  nøiagtig 
Rede  for  de  forskjellige  Skibe,  indtil  Mr.  Milius  spørger 
om  „Breslau",  hvortil  Godin  svarer,  at  den  er  ude  af 
Sigte.  Naturligviis  giver  Mr.  Milius  sin  Forbittrelse  Luft, 
medens  han  i  Kikkerten  speider  efter  det  bortkomne 
Linieskib;  med  eet  opdager  han  en  svag  Lysning  i  Ho- 
rizonten  og  udraaber:  „Er  det  ikke,  som  jeg  siger,  maa 
„jeg  ikke  see  Alt!  Der  er  jo  „Breslau"  henne  i  Sydost/ 
Godin  sætter  Kikkerten  for  Øiet,  seer  hen  i  den  angivne 
Retning  og  finder  ud,  at  det  ikke  er  nogen  Lysning  fra 
„Breslau",  man  seer,  men  derimod  den  opgaaende  Maane. 
„Maanen!"  udbryder  Mr.  Milius,  „Maanen!",  og  med 
Tanken  henvendt  paa  Maanen  spadserer  han  i  nogen 
Tid  op  og  ned  ad  Hytten.  Lysningen  kommer  imidler- 
tid nærmere,  rimeligviis  har  det  været  Skinnet  af  en  Nat- 
huuslampe,  der  er  kommet  til  Syne,  og  efter  nogen  Tids 
Forløb  viser  Omridset  sig  af  det  store  Skib.  der  alt  mere 
og  mere  nærmer  sig  for  at  søge  sin  Post.  Denne  Til- 
dragelse glemte  Mr.  Milius  aldrig.  Naar  han  jamrede  sig 
over  at  maatte  gjøre  Alting  selv,  at  Ingen  forstod  sin 
Gjerning,  hed  det  jævnlig  i  Fortsættelse  deraf:  „Men 
„hvorledes  skulde  det  vel  kunne  gaae  i  et  Skib  som  dette, 
„hvor  Ingen  uden  jeg  er  istand  til  at  see.  Der  er  nu 
,,Mr.   Margon"   —  vagthavende  Officeer  paa  Bakken,   da 

„Provence"  seilede  paa  <>s  -  „han  er  blind  paa  begge 
„Øine;  Mr,  Vandockum,  han  seer  kun  om  Natten,  og 
,saa    Mr.    Godin!     Nei    det   er   altfor   galt,    Mr.   Godin 

tager  Linieskibet  „B  resi  au"  an  for  Maanen!"  Denne 
Tirade  maatte  Godin  ofte  høre  gj  en  taget  i  Messen;  selv 
var  han  altid  den  Første  til  at  lee  ad  denne  mærkelige 
Feiltagelse. 


Mr.  Godins  Endeligt. 


v« 


ed  ,,Scipio"'s  Ankomst  til  Toulon  afgik  Godin  fra 
Skibet  og  blev  ansat  ved  Værftet.  En  mørk  og  uhyggelig 
Aften  i  Januar  Maaned  sad  jeg  i  al  Ro  og  nød  min 
Kaffe  i  Café  de  la  marine,  da  min  Ven  Godin,  indsvøbt 
i  en  stor  Kappe,  traadte  ind.  Jeg  søgte  at  overtale  ham 
til  at  drikke  Kaffe  med  mig,  men  dertil,  meente  han,  var 
der  ikke  tilstrækkelig  Tid,  da  han  skulde  ind  at  rondere 
paa  Værftet.  Jeg  kj endte  hans  Smag  og  foreslog  ham 
dog  idetmindste  at  tage  et  Glas  „Absinthe" ;  dette  meente 
han  kunde  gjøres  af  i  en  Fart;  jeg  troer  endogsaa,  at 
han  fandt  Tid  til  at  tømme  to  Glas,  hvorefter  han  trykkede 
mig  i  Haanden,  sagde,  at  det  havde  været  ham  en  ud- 
mærket Hjertestyrkning,  og  begav  sig  afsted  for  at  røgte 
sin  tjenstlige  Gjeming. 

I  Porten  til  Værftet  eller  Arsenalet  stod  en  Gefreider 
med  en  stor  Lanterne  tilligemed  to  Mand  af  Vagtmandskabet 

og  ventede  paa  Lieutenanten.     Ved   hans  Ankomst  satte 

Ronden  sig  i  Bevægelse,  Lanternen  forrest,  saa  Lieute- 
nanten, medens  de  to  Mand  sluttede  Toget.  Regnen 
faldt  nL\\  strømmeviis,  og  haarde  Vindstød  bebudede 
Mistralens  Komme.  Man  var  naaet  over  en  Bro,  der 
istedenfor  fast  Gelænder  havde  lave  Opstandere  med  løse 
Kjæder  imellem,  som  forhen  ved  Indgangen  til  det  konge- 
lige Theater,  og  i  Mørket  søgte  man  hen  imod  den 
nærmeste  Bygning,  som  kunde  afgive  noget  Læ  imod 
Blæsten,  da  Gefreideren  pludselig  spørger:  „Hvor  er 
Lieutenanten?"  De  to  Mænd  komme  til,  ogsaa  de  havde 
tabt  Lieutenanten  af  Syne;  ved  Lanternens  Skin  leder 
man  efter  Lieutenanten ;  men  ingensteds  er  han  at  finde. 
Man  søger  tilbage  til  Vagten,  afgiver  Melding,  Mandskab 
bliver  sendt  ud  i  alle  Retninger,  men  forgjæves.  Først 
den  paafølgende  Dag  fandtes  den  ulykkelige  Godin,  ind- 
svøbt i  sin  Kappe,  som  Liig  i  Canalen,  der  fra  Havnen 
fører  ind  igjennem  Toulons  Værft.  Det  maa  antages,  at 
han  den  foregaaende  Aften,  da  han  med  Kappen  sluttet 
om  sig  gik  over  Broen,  ved  et  Vindstød  er  bleven  svungen 
hen  til  den  ene  Side,  at  han  i  Mørket  er  kommen  Randen 
for  nær,  er  snublet  over  den  hængende  Kjæde,  der  skulde 
tjene  til  Gelænder,  og  er  derved  falden  i  Vandet.  Vinden 
har  overdøvet  hans  Anskrig,  Kappen  har  nemmet  hans 
Bevægelser,  og  Resultatet  var  en  brat  og  uventet  Ende 
paa  hans  Liv. 

Aldrig  tænker  jeg  paa  Godins  Endeligt,  uden  at 
dertil  knytter  sig  Erindringen  om  hans  venlige  Afsked 
fra   mig   hiin    Aften    i  Café   de   la   marine.      Bevidstheden 

om,  at  han  skyldte  mig  sin  sidste  Nydelse  her  i  Livet, 
har  altid  staaet  for  mig  som  en  tilfredsstillende  Tanke, 
og  hvor  ubetydelig  Tingen  end  er  i  sig  selv,  har  jeg 
dog  jævnlig  forestillet  mig,  at  Godin  sendte  mig  Tak 
tor  den  sidste  Venlighed,  som  i  denne  Verden  blev  ham 
tildeel. 


Navarino-Slaget. 


o 


mbord  i  Linieskibet  „Scipio"  deeltog  jeg  i  Slaget 
ved  Navarino  den  20de  Oetober  1827. 

Paavirket  af  den  Enthusiasme,  der  overalt  gjenlød 
for  Grækenlands  Frihed,  afsluttedes  den  6te  Juli  1827 
en  Tractat  i  London  imellem  Frankrig,  England  og  Rus- 
land, med  det  Formaal  at  bringe  den  fortvivlede  Kamp 
tilende,  der  alt  i  flere  Aar  havde  bragt  Skarer  af  unge 
Mænd  fra  saagodtsom  alle  Europas  Lande  til  som  Frivillige 
at  stille  sig  under  det  græske  Banner.  Grækernes  Sag 
kunde  ved  det  anførte  Tidspunct  ansees  for  tabt.  Paa 
nogle  Fæstninger  nær  var  næsten  hele  Morea  i  Tyrkernes 
Vold;  Uenighed  imellem  Grækerne  indbyrdes  lammede 
ethvert  af  deres  Foretagender,  og,  medens  man  i  Europa 
høit  priste  de  græske  Anfareres  Frihedsfølelse  og  Fædre- 
landssind,  viste  der  sig  hos  mange  af  disse  en  Egenkjærlighed 
og  en  Hensynsloshed,  <.\cv  selv  hos  deres  Undergivne 
maatte    svække    den    Tillid,    paa   hvilken    hine   Anføreres 

Adkomst  til  Magten  saagodtsom  udelukkende  var  begrundet. 
I   Forbindelse  med  disse  forkastelige  Egenskaber  viste  der 

sig  ofte  en  Letsindighed,  der  især  under  Tyrkernes  Be- 
lejring af  Athen  traadte  frem  paa  en  oprorende  Maade. 
Fra  de  philhelleniske  Comiteer,  der  flere  Steder  og  navnlig 
i  Schweiz  havde  dannet  sig,  var  der  over  Triest  og  andre 
1  [avne  blevet  tilsendt  de  beleirede  Grækere  saavel  Klædnings- 
stykker som  Ammunition  og  Levnetsmidler,  hvilke  Gjen- 
stande  ved  Skibenes  Ankomst  til  Piræus  bleve  overleverede 
til  de  græske  Forere.  I  Athen  var  der  Mangel  paa  disse 
Fornødenheder,  men  endnu  storre  Mangel  paa  dem  var 
der  blandt  Tyrkerne,  der  stode  udenfor  og  beleirede  Staden. 
Under  disse  Omstændigheder  ovede  enkelte  Førere  saa 
ringe  Control,  at  en  ikke  ubetydelig  Deel  af  de  modtagne 
(•aver  blev  solgt  til  Tyrkerne.  Desværre  viser  denne 
Handel,  at  den  gængse  Opfattelse  af  de  græske  Forhold 
snarere  var  bygget  paa  historiske  Minder  end  paa  den 
ikke  altid  tiltalende  Virkelighed.  Utvivlsomt  have  de 
forskjellige  Regjeringer  været  velbekjendte  med  de  lidet 
opmuntrende  Tilstande  i  Grækenland;  men  den  offentlige 
Mening  udtalte  sig  saa  stærkt,  at  Regjeringerne  tilsidst 
fandt  sig  bevægede  til  at  give  efter. 

Som  Folge  af  Londoner-Tractaten  afsendtes  en  Flaade- 
Afdeling  fra  franske  Havne  til  Levanten.  „Scipio"  ud- 
gjorde en  Deel  af  denne  Escadre,  og  i  Følge  med  Linie- 
skibet „Provence"  forlode  vi  Toulon  ved  Juli  Maaneds 
Slutning.  Vi  an  lob  Milo  —  hvor  den  franske  Consul 
Mr.  Brét  henrykt  viste  os  en  nylig  opgravet  og  af  ham 
for  den  franske  Regjerings  Regning  tilkjøbt  Statue,  den 
siden  af  Alle    beundrede    Venus  de  Milo  —    og   sam- 


ledes  i  Naussa  paa  Øen  Paros  med  den  øvrige  fra  Brest 
udsendte  Hovedstyrke,  Linieskibene  „Breslau"  og  „Tri- 
denta.  Paa  hvilken  Maade  vi  skulde  træde  op  til  Fordeel 
for  Grækerne,  vedblev  imidlertid  at  være  en  Gaade,  næppe 
alene  for  os,  men  rimeligviis  næsten  i  lige  Grad  for  de 
nøie  contraherende  Magter  selv,  som  i  London  havde 
afsluttet  den  Tractat,  der  havde  bragt  os  til  de  græske 
Farvande. 

Denne  herskende  Tvivl  bragte  os  til  med  Længsel 
Og  Utaalmodlghed  at  imødesee  Fregatten  „Sy rene "' s 
Komme,  ombord  i  hvilket  Skib  Contre-Admiral  de  Rigny's 
Flag  ved  den  Tid  vaiede.  Admiral  Rigny  havde  alt  i 
flere  Aar  været  Commanderende  for  den  franske  Station 
i  Levanten ;  baade  for  Sømandsdygtighed  og  som  Leder 
af  Diplomatiens  Traade,  hvad  Orienten  angik,  havde  han 
alt  dengang  erhvervet  sig  et  bekjendt  Navn,  og  ved  hans 
Ankomst  antoge  vi,  at  det  store  Spørgsmaal  skulde  løses, 
om  vor  Nærværelse  betød  Krig  eller  blot  skulde  indskrænke 
sig  til  en  fredelig  Demonstration. 

Admiralen  kom;  men,  som  det  saa  ofte  gaaer,  Gaaden 
løstes  ikke.  Escadren  blev  beordret  til  at  holde  krydsende 
imellem  Kysten  af  Morea  og  øerne,  og  kort  efter  gaves 
Ordre  til  at  staae  vesterefter  hen  imod  Navarino.  Her 
stødte  vi  til  den  engelske  Flaades  Division,  3  Linieskibe 
►g  nogle  Fregatter  stærk,  og  underlagde  os  Sir  Edward 
Codrington,  der  førte  sit  Flag  ombord  i  Linieskibet  „Asia". 
Vi  vare  saaledes  7  Linieskibe  samlede,  da  vi  den  24de 
September  for  første  Gang  fik  den  tyrkisk-ægyptiske  Flaade 
isigte  under  Sapienza-Øerne,  tæt  østenfor  Navarino,  iværk 
med  at  krydse  østerefter. 

Ligesom   Stormagterne   havde   ogsaa   Tyrkerne    ved 

denne  Tid  gjort  en  stor  Anstrengelse  for  at  fore  Græker- 
krigen  tilende.  Foruden  Tropper  havde  Mehemet-Ali, 
Vice-Konge    i  Ægypten,  i  dette  Øiemed  fra   Alexandrien 

afsendt  en  Plaade,  der  paa  Øerne  i  ArchipelagUS  skulde 
fuldføre  det  Udryddelsesværk,  som  det  var  lykkedes  Ibrahim 
Pascha,  Vice-Kongens  Søn,  allerede  tildeels  at  gjennemføre 
paa  selve  Morea,  Denne  samlede  Flaade  —  tyrkisk- 
ægyptisk- tunesisk  —  eller  idetmindste  en  større  Deel  af 
den ,  var  det  nu ,  vi  mødte  paa  dens  Vei  til  Hydra,  og 
det  lod  sig  forudsee,  at,  forsaavidt  Expeditionen  lykkedes, 
vilde  Hydra  blive  udsat  for  samme  ulykkelige  Skjæbne 
som  tidligere  var  overgaaet  Scios,  hvor  Grusomheder  bleve 
udøvede,  der  selv  under  denne  Krig  kunde  ansees  for 
enestaaende. 

Man  indseer,  at  Gaaden,  der  allerede  havde  givet 
Anledning  til  fuldt  op  af  Væddemaal  og  af  Gisninger 
iblandt  os,  her  truede  med  at  blive  lost.  I  to  Dage  for- 
bleve  vi  i  umiddelbar  Nærhed  af  den  tyrkiske  Flaade. 
Man  kan  tænke  sig,  med  hvor  stor  Interesse  vi  betragtede 
disse  tyrkiske  Skibe,  der  undertiden  vare  os  saa  nær,  at 
tiere  af  dem  om  Natten  endog  kom  ind  i  vor  Linie. 
Enkelte  svære  Fregatter,  byggede  i  Livorno  og  Marseille, 
udmærkede  sig  ved  sjelden  Skjønhed,  kun  vansiredes  de 
Heste  af  de  sværere  Skibe  ved  at  have  et  Fartøi  opheist 
tværs  under  Blinderaaen.  Alle  manøvrerede  de  slet,  og 
sikkert  antager  jeg,  at,  dersom  det  var  kommet  til  Fegtning, 
vilde  vi  have  vundet  en  afgjørende  Seier. 

Der  blev  underhandlet;  Admiral  Rigny  lob  med 
„Syrene"    ind    til    Xavarino,    og    ved    hans    Bestræbelser 

lykkedes  det  at  bringe  en  Overeenskomst  tilveie  med 
[brahim-Pascha,  [følge  hvilken  Foretagendet  imod  Hydra 
blev  opgivet.  Ibrahim  var  en  Mand  med  fremragende 
Dygtighed,  ubøielig,  stolt  som  alle  tyrkiske  Befalingsmænd, 
og  paa  Admiral  Rigny's  Forlangende  om,  at  han  skulde 
sende  de  ægyptiske  Skibe  tilbage  til  Alexandrien,  gav  han 
et  bestemt  Afslag.  Aldrig,  om  man  end  anvendte  Magten, 
vilde  han  indvillige  heri,  og  heller  vilde  han  vove  det 
Yderste  end  forlade  Morea  uden  paa  sin  Faders  udtrykkelige 
Befaling.  Man  forestillede  ham,  at  ligeoverfor  den  Styrke, 
hvorover  man  raadede,  vilde  ethvert  Foretagende  til- 
søes  fra  hans  Side  være  frugtesløst;  at,  naar  Stor- 
magterne i  Alexandrien  lagde  Spørgsmaalet  om  Krig  eller 
Fred  i  Vægtskaalen ,  vilde  Mehemet-Ali  ikke  kunne  vægre 
sig  ved  at  udstede  Ordre  til  den  ægyptiske  Styrkes  Hjem- 
kaldelse, og  omsider  lykkedes  det  at  bringe  den  anførte 
Overeenskomst  istand,  ifølge  hvilken  den  tyrkiske  Flaade 
skulde  vende  tilbage  til  Navarino.  Samtidig  hermed  for- 
pligtede Ibrahim  sig  til  uden  Ophold  at  forlange  nye 
Forholdsordrer  fra  Alexandrien,  samt  endvidere  til  ikke 
førend  saadanne  nye  Ordrers  Modtagelse  at  benytte  sin 
Flaade,  hverken  til  nogetsomhelst  Foretagende  imod  Re- 
bellerne eller  til  noget  fjendtligt  Skridt  imod  de  allierede 
Magters  Styrke. 

Russerne,  4  Linieskibe  og  3  Fregatter  stærke,  under 
Ledelse  af  Contre-Admiral  Haydn,  der  førte  sit  Flag- 
ombord  i  „Azof",  stødte  kort  Tid  efter  til  os.  Endnu 
nogen  Tid  efter  forbleve  vi  udenfor  Navarino;  men,  efterat 
( »vereenskomsten  vel  var  afsluttet,  ansaaes  den  samlede 
Flaades  Tilstedeværelse  ikke  længer  for  at  være  nødvendig, 

idetmindste  foreløbigen;  enkelte  Krydsere  bleve  tilbage  for 

at  iagttage,  hvad  vi  allerede  kaldte  „Fjendens"  Bevægelser, 
hvorefter  Russerne  begave  sig  til  Malta  og  Admiral 
Codrington  til  Zante,  som  dengang  var  en  engelsk  Besiddelse, 

medens  Admiral  Rigny  med  Hovedstyrken  af  den  franske 
ådre  stod  osterefter. 

Da  var  det,  under  Krydsning  i  det  smalle  Farvand 
imellem  Servi  og  øen  Zerigo,  at  Linieskibet  „Provence" 
om  Natten  lob  ombord  i  „Scipio",  ved  hvilken  Ombord- 
ragning  „Provence"  foruden  andre  Havarier  mistede  sit 
Bugspyd,  og  „Scipio"  fik  sin  Stormast  knækket.  Vor 
Skade  blev  vel  som  tidligere  anført  udbedret  ved,  at 
„Provence"  afgav  sin  Stormast  til  os,  hvorefter  dette 
Skib  i  havareret  Tilstand  blev  sendt  tilbage  til  Toulon; 
men  man  kan  tænke  sig,  hvor  haardt  det  maa  have 
tynget  paa  Admiral  Rigny  netop  paa  dette  Tidspunct  at 
see  sin  Styrke  formindsket  ved  Tabet  af  en  saa  vigtig 
Deel  af  den  ham  underlagte  Escadre. 

Imedens  „Scipio  "  '  s  Udbedring  gik  for  sig  paa  Servi"s 
Rhed,  og  Stormagternes  Plaade  var  spredt  øster-  og  vester- 
paa,  løb  en  tyrkisk  Division  ud  fra  Navarino  og  styrede 
op  imod  Bugten  ved  Korinth,  hvor  Cochrane  havde  søgt 
at  bringe  Grækerne  Hjælp.  Tyrkiske  Skibes  Udløben  fra 
Navarino  maatte  ansees  som  et  Brud  paa  den  sluttede 
Overeenskomst;  ved  Underretning  herom  løb  Admiral 
Codrington  med  „Asia"  og  et  Par  tilstedeværende  Fre- 
gatter øieblikkelig  ud  fra  Zante,  han  traf  de  tyrkiske  Skibe 
noget  søndenfor  Patras,  og  med  Magt  tvang  han  dem 
-til  at  vende  tilbage  til  Navarino. 

Denne  Begivenhed  bragte  de  forenede  Magters  Flaader 


til  skyndsomst  paany  at  samle  sig  for  Navarino.     Ved 

vor    Ankomst    dertil,    ved    Midten   af   October,  var  den 

engelske  Og  den  russiske  Escadre  alt  paa  Stedet,  Og  en 
streng  Blocade  blev  nu  haandhævet  for  Indløbet  til  denne 
Havn.  Piere  østerrigske  Orlogsmænd,  som  vilde  søge 
derind,  bleve  afviste,  Flaadens  Smaaskibe  krydsede  om 
Natten  saagodtsom  i  Havneløbet,  og  hver  Dag  stode  vi 
i  Linie  lige  ind  under  Fæstningsværkerne  og  udførte  vore 
Manøvrer.  Det  var  en  streng  Tid  for  de  vagthavende 
Qvarteerchefer,  især  ombord  i  et  Skib,  der  alt  havde  prøvet, 
hvad  en  Ombordragning  havde  at  betyde.  Omgiven  af 
Linieskibe  og  Fregatter,  i  mørke  October-Nætter ,  var  det 
næsten  et  Under,  at  Paaseilinger  ikke  fandt  Sted,  om  man 
end  ganske  sikkert  ikke  sjelden  kom  sin  For-  eller  Agter- 
mand endeel  nærmere  end  meget  nær.  Flere  Gange  kom 
man  næsten  til  at  berøre  hinanden;  men  af  Ulykker  fore- 
faldt der  heldig viis  dog  ingen. 

Spændingen  imellem  Tyrkerne  og  den  udenfor  liggende 
Flaade  tiltog  imidlertid  med  hver  Dag.  En  engelsk  Fregat, 
der  blev  sendt  ind  til  Navarino  for  at  underhandle,  blev 
saagodtsom  afviist,  og  Conferencer  ombord  i  „Asia" 
imellem  vor  Flaades  Admiraler  bleve  alt  hyppigere  og 
hyppigere.  Under  vore  daglige  Manøvrer  vare  vi  istand 
til  at  følge,  hvad  der  foregik  inde  paa  Navarinos  Rhed, 
og  vi  saae  der,  hvorledes  Tyrkerne  fortøiede  deres  Skibe 
i  Orden,  ankrede  dem  med  Spring,  kort,  syntes  at  gjøre 
Alt  færdigt  til  Forsvar  i  paakommende  Tilfælde.  Man 
kunde  efterhaanden  forudsee,  at  Gaaden  snart  maatte 
blive  løst  enten  paa  den  ene  eller  paa  den  anden  Maade. 

Aarstiden  var   vidt  fremrykket;    at   holde  Blocaden  i 

lang  Tid  paa  samme  Maade  SOITI  hidtil  lod  sig    vanskelig 

udfore,  og  endelig  den  18de  October  om  Aftenen  Klokken 
10,  efter  en  langvarig  Kaadslagning  ombord  hos  Admiral 
Codrington,  lob  „Sy  rene '''s  Tender,  Skonnertbriggen 
BAlcyonnea,  os  agtenom  og  praiede  til  Chefen  ifølge 
Admiralens  Ordre,  at  det  var  Hensigten  den  paafølgende 
Dag  at  staae  ind  med  Escadren  til  Navarino. 

Naturligviis  blev  denne  Meddelelse  modtagen  med 
Enthusiasme;  dog  hermed  var  endnu  ikke  Gaaden  lost, 
om  det  end  var  let  at  forudsee,  at,  naar  de  tvende 
Flaader  kom  i  saa  umiddelbar  Nærhed  af  hinanden,  vilde 
et  enkelt  Skud  fra  en  af  Siderne  kunne  blive  Signal  til 
en  afgjorende  Kamp,  hvis  Følger  kunde  strække  sig  langt 
ud  over  Moreas  Grændser.  Ogsaa  synes  dette  Hensyn 
længe  at  have  afholdt  Admiral  Codrington  fra  at  tage 
nogen  endelig  Beslutning,  der  kunde  medføre  et  saa  over- 
ordentligt Ansvar;  det  hedder  sig,  at  det  først  var  efter 
Modtagelsen  af  en  Depeche  fra  Lord-High-Admiral  Her- 
tugen af  Clarence,  senere  Kong  William  IV,  „the  sailor 
King" ,  at  han  bestemte  sig  til  at  staae  ind  med  Flaaden 
til  Navarino,  idet  Hertugen,  der  tidligere  havde  været 
tilsoes  under  Sir  Edwards  Commando,  i  Marginen  af 
denne  Depeche  skal  have  skrevet  med  Blyant:  „Go 
on  Ned!"  Dette  Vink,  udgaaet  fra  Marinens  Høist- 
commanderende,  skal  have  været  afgjørende  for  den  engelske 
Admirals  Beslutning. 

Meddelelsen  fra  „Alcyonne"  foer  som  en  elektrisk 
Gnist  igjennem  hele  Skibet,  øieblikkelig  blev  der  purret 
ud,  man  gik  iværk  med  at  rydde  Batterierne,  der  blev 
viist  Spring  agterfra  og  fastgjort  til  Sværankerne,  og  Alt 

blev  gjort  færdigt  til  Slag.  Jeg  troer,  at  Mr.  Milius, 
idetmindste  blandt  de  franske  Chefer,  var  den  Eneste,  der 

i  Nattens  Løb  i  alle  Enkeltheder  beredte  sig  paa  denne 
Mulighed.  1  Activitet  stod  Mr.  Milius  ikke  tilbage  for 
Nogen. 

Den    l(Me  var  det  Stille.     Flaaden   laa  ubevægelig, 

Og  vi  vare  henviste  til  Gisninger,  der  naturligviis  bleve 
fremsatte  i  stort  Antal.  Cheferne  kaldtes  ombord  til 
Admiralen,  Skibenes  Poster  bleve  dem  anviste,  og  der 
blev  givet  Ordre  til,  at  intet  Angreb  maatte  finde  Sted, 
medmindre  Tyrkerne  begyndte  Fjendtlighederne.  F"or 
det  Tilfælde,  at  en  Kamp  skulde  udvikle  sig,  og  tyrkiske 
Skibe  linder  denne  skulde  overgive  sig,  blev  der  paa 
c\cn  Hoistcommanderendes  Vegne  givet  streng  Befaling 
til,  at  intet  tyrkisk  Skib  maatte  besættes,  selv  om  det 
skulde  stryge  sit  Flag,  da  ingen  Krig  var  erklæret,  og  det 
saaledes  kunde  forudsees,  at  Sporgsmaalet  om  Priser 
senere  kunde  medføre  særegne  Vanskeligheder  —  kun 
maatte  det  første  Kanonskud,  der  faldt,  ansees  som  Signal 
til  Fjendtlighedernes  Begyndelse,  og  Enhver  maatte  da 
gjøre  sit  Bedste. 

Dagen  den  19de  syntes  aldrig  at  skulle  faae  Ende. 
Den  20de  om  Morgenen  endnu  Stille;  men  ved  Middag 
sprang  en  let  Brise  op  fra  Syd-Ost;  Slag-Orden  blev 
dannet,  den  engelske  Division  forrest,  dernæst  de  franske 
Skibe,  agterst  Russerne,  hver  Admiral  i  Spidsen  for  sin 
Fscadre,  Fregatter  og  mindre  Skibe  i  Læ  af  Linien. 

Klokken  1  blev  gjort  Signal  til  klart  Skib,  og  for 
første  Gang  hørte  jeg  Trommen  lyde  med  Alvor  og  Be- 
tydning. 

Det  var  et  stolt  Syn  i  hiin  Tid  at  see  et  Linieskib 
beredt  til  at  gaae  en  Fegtning  imøde;  Alt,  hvad  der  til 
daglig  Brug  belemrer  Dækkene,  saasom  Skodder,  Lukafer, 
ja  selv  Skodderne,  der  danne  Chefens  Kahyt,  er  fjernet, 
fra  For  til  Agter  har  man  fri  Udsigt  over  den  lange 
Række  Kanoner,  der  truende  peger  ud  imod  Fjenden. 
Kanonbesætningerne  staae  opstillede  langs  Siderne  af 
deres  Kanoner,  beskjæftigede  med  at  fjerne  Alt,  hvad  der 
kan  nemme  Skydningens  Hurtighed  eller  medføre  nogen 
Afbrydelse  af  den;  Kugler  og  Projectiler  ere  opstablede 
i  Kanonernes  Nærhed,  brændende  Lunter  ere  fordeelte 
for  at  være  paa  rede  Haand,  om  der  skulde  blive  Brug 
for  deres  Anvendelse,  og  iborde  seer  man  anbragt  ved 
hver  Kanon  Pistoler,  Huggerter,  Entrebiler  m.  m.,  til 
Brug,  om  det  skulde  komme  til  Entring.  Uagtet  den 
forventningsfulde  Spænding,  der  er  præget  i  Alles  Miner 
og  Bevægelser,  ere  Ro  og  Orden  herskende  over  det 
Hele,  og  selv  den  mindst  Begeistrede  vilde  blive  betagen 
ved  Indtrykket  af  den  Kraft ,  som  80  Kanoner  og  7i  I 1 
Mands  Besætning,  samlede  indenfor  Linieskibets  begrændsede 
Rum,  ere  istand  til  at  udvikle  ligeoverfor  enhver  af  For- 
tidens Modstandere.  Vistnok  er  det,  at  et  Pandserskib  i 
vore  Dage  er  en  stærkere  Krigsmaskine,  men  imponerende 
som  de  fordums  Linieskibe  med  deres  to  eller  tre  Rækker 
Kanoner  er  det  ikke.  Her,  som  i  saameget  Andet  paa 
Søen,  er  det  Poetiske  traadt  tilbage  for  den  jernhaarde 
Modstandskraft. 

Bugten  ved  Navarino  danner  en  stor  og  rummelig 
Rhed,  der  ved  øen  Sphacteria  er  beskyttet  mod  alle 
Vinde.      Indløbet,  knap  en  Qvartmiil  bredt,    har  paa  den 

østre  Side  Fæstningen  Navarino,  og  paa  den  vestre  Side, 
paa  Spidsen  af  Øen  Sphacteria,  var  der  opkastet  For- 
skandsnlnger.  Inde  i  Bugten,  lige  for  Indløbet,  havde 
Tyrkerne  fortøiet  deres  Skibe  med  Spring  i  tre  Linier  i 
Form  af  en  Halvmaane;  i  forreste  Linie  havde  de  ankret 
deres  sværeste  Skibe:  3  Linieskibe,  2  raserede  dito, 
3  ()<  I  Kanons  Fregatter  foruden  Fregatter  af  mindre 
Størrelse,  samt  Brandere.  Den  næste  Kække  bestod  af 
et  stort  Antal  Fregatter  og  Corvetter:  ialt  flere  end  60  Or- 
logsmænd, medens  Transportskibe  m.  m.  dannede  den 
tredie  Linie  bagved  Orlogsmændenes,  i  det  Hele  mere  end 
100  Seilere. 

Med  en  Fart  at  3  til  4  Miil  stode  vi  ind,  og  uhindret 
passerede  den  engelske  Division  Fæstningsværkerne.  *) 
Som  yngst  lieutenant  de  vaisseau  førte  jeg  Commandoen 
paa  Bakken  over  Dæksbatteriet  og  havde  herved  Leilighed 
til  frit  at  oversee  Alt,  hvad  der  foregik.     Ogsaa  „Syrene" 


*)  Engelske  Skibe:  Liniesk.  Asia,  Vice-Adm.  Codrington.  Liniesk. 
Genoa.  Liniesk.  Albion.  Fregat  Dartmouth.  Fregat  Cambrian. 
Fregat  Glasgow.  Sværcorvet  Talbot.  Corvet  Rose.  Briggerne 
Mosquito,  Philomee  og  Brisk.     Kutter  Nind. 

Franske  Skibe:  60  Kan.  Fregat  Syrene,  Contre-Admiral  Rigny. 
Linieskib  Scipio.  Linieskib  Trident.  Linieskib  Breslau.  Fregat 
d'Armide.  Skonn.  Alcyonne.  Skonn.  Daphne. 
Russiske  Skibe:  Liniesk.  Azof,  Contre-Adm.  Haydn.  Liniesk. 
Gangoot.  Liniesk.  Ezechiel.  Liniesk.  Alexander  Xevsky.  Fre- 
gat Constantin.  Fregat  Pravornoa.  Fregat  Helena.  Corvet 
Castor. 

Tyrkisk  Styrke:  'A  Linieskibe.  2  raserede  do.  3  60  Kan. 
Fregatter.  14  44  do.  do.  29  Corvetter.  13  Brigger.  41  Trans- 
portskibe. 

kom  ind,   uden  at  der  blev  skudt  paa  den,  dernæst  fulgte 

Ipio",     Tyrker  Stode  samlede  i  Klynger  udenom  Nava- 

rinos  Fæstningsværker  for  at  betragte  de  forbiseilende  Skibe, 

Og  Alt  fremstillede  sig  saaledes  som  fredeligt  i  boieste 
Grad  —  da  faldt  der  nogle  Geværskud  i  umiddelbar  Nærhed 
af  os.  Den  engelske  Fregat  „Dartmouth"  var  ankret  op 
tæt  ved  en  tyrkisk  Brander  og  havde  sendt  et  Partøi  for 
at  bringe  den  til  at  fjerne  sig.  Ved  at  see,  hvorfra  disse 
Geværskud  kom ,  opdagede  jeg  Fregattens  Fartøi  langs  Siden 
af  Branderen  og  „Dartmouth" 's  Officeer  falde  dræbt  ned 
fra  Branderens  Faldreb,  som  han  netop  havde  været  iværk 
med  at  bestige.  Det  forekom  mig,  at  Blodet  rullede 
hurtigere  i  mine  Aarer,  det  syntes,  at  Gaaden  nu  maatte 
blive  løst,  og  med  spændt  Opmærksomhed  fulgte  jeg  den 
videre  Udvikling.  „Dartmouth"  sendte  strax  et  Fartøi, 
det  andet  tilhjælp;  forgjæves  søgte  de  at  entre;  endnu  en 
Midshipman  og  et  Par  Mand  saae  jeg  falde  saarede  ned 
fra  Branderens  Reling,  —  alt  dette  foregik  i  næppe  et 
Pistolskuds  Afstand  fra  os.  „Dart  m  o  u  t  h "  sagte  nu  selv  at 
komme  sine  Fartoier  tilhjælp ;  en  Række  rødkjolede  Marinere, 
opstillede  langs  Fregattens  Kobrygge,  begyndte  en  levende 
Ild  imod  Branderen,  og  kort  efter  stod  Røgen  op  af  denne; 
rimeligviis  var  den  bleven  antændt  for  ikke  at  falde  i 
Angribernes  Hænder. 

Med  Moie  vare  vore  Folk  under  alt  dette  blevne 
afholdte  fra  at  bruge  Kanonerne;  da  faldt  der  et  Skud 
inde  paa  Rheden,  uvist  fra  hvem,  og  i  samme  øieblik 
gjenlød  over  hele  Bugten  Braget  af  henved  tusinde  løsnede 
Kanoner.  Enhver  rettede  sin  Ild  imod  den  Fjende,  der 
var  ham  nærmest,  og  i  et  øieblik  var  Kampen  almindelig. 


I fgsaa  Fæstningen  Navarino  begyndte  nu  at  beskyde 
de  sidste  af  de  forbiseilende  Skibe.  Kæmpende  maatte 
de  søge  deres  Ankerplads,  og  det  var  ligeledes,  efterat 
Kampen  var  i  fuld  Gang,  at  „Scipio"  Klokken  tre  Efter- 
middag, under  fortsat  Brug  af  sine  Kanoner,  ankrede  paa 
k.\cu  Skibet  anviste  Plads. 

Den  engelske  Division  havde  indtaget  en  Stilling  tværs 
for  Tyrkernes  Centrum,  omtrent  midt  inde  i  Bugten. 
..Syrene",  i  hvis  Nærhed  vor  Post  var  osanviist,  var  søgt 
ind  i  en  Klynge  af  Fjendens  svære  Fregatter  henne  imod 
Navarino,  og  „Trident"  ankrede  op  tæt  agtenfor  os.  Ved 
en  feil  Manøvre  var  dette  Skib  nær  raget  ombord  i  os, 
og  dets  altfor  store  Nærhed  var  os  under  Fegtningen 
ofte  til  meget  Besvær.  Russerne  toge  Post  noget  vestligere 
og  længere  inde  i  Bugten,  saa  at  vor  Flaade  kom  til  at 
danne  en  Halvcirkel,  omsluttet  af  den  Halvmaane  eller 
Hestesko,  som  fremkom  ved  Ordningen  af  de  tyrkiske 
Skibe.  Afstanden  imellem  de  Kæmpende  var  kun  ringe; 
paa  flere  Steder  var  man  ved  Tilfældighed  eller  Overlæg 
endog  kommen  ind  i  Tyrkernes  Rækker,  og  ingensteds 
havde  man  nogen  enkelt  Fjende  at  kæmpe  imod,  man 
blev  beskudt  af  deres  Skibe  saavel  i  første  som  i  anden 
Linie.  „Seipio"  havde  Navarinos  Fæstning  paa  den  ene 
Side  og  Fjendens  Skibe  paa  den  anden  at  rette  sit  Angreb 
imod,  og  navnlig  var  der  et  af  disse,  et  raseret  Linieskib, 
hvis  Ild  syntes  at  ville  blive  „Syrene"  farlig,  imod  hvilket 
„Seipio  "'s  Ild  fornemmelig  blev  rettet.  Den  første  Masts 
Fald  ombord  i  dette  Skib  forekom  mig  som  en  betydnings- 
fuld Begivenhed  under  Slagets  Tummel  og  bragte  mig 
til  at  juble  over  vore  Kanoners  Virkning.     Jeg  blev  sendt 

ned  paa  underste  Batteri  for  at  meddele  denne  Begivenhed, 
Og  begeistrede  l\aab  af  „Vive  le  Roi"  gjenlnde  over  hele 
Skibet.  Efter  halvanden  Times  Modstand  maatte  dette 
Skib  bukke  under;  dets  Agterskib  var  ved  „Syrene" 's  og 
vore  Kugler  blevet  ødelagt  og  gjennemboret  med  store 
Aabninger,  dets  tvende  andre  Master  bleve  nedskudte,  og 
snart  efter  gik  der  Ild  i  Skibet.  Med  sit  Flag  vaiende 
sprang  det  i  Luften  senere  under  Bataillen,  som  var  det 
for  at  kundgjore  Meddelelsen  om  vor  tiltegtede  Seier. 

Samtidig  med  „Syrene"  kom  Admiralens  Tender, 
Skonnertbriggen  „Alcyonne"  ind  paa  Rheden  og  ankrede 
omtrent  midt  i  Bugten  i  Nærheden  af  en  tyrkisk  Brander.  Da 
Fegtningen  begyndte,  angreb  „Alcyonne"  denne  Brander; 
den  overgav  sig,  og  „Alcyonne"  vilde  netop  til  at  bringe 
den  afveien,  da  Linieskibet  „B  resi  au"  ,  under  dets  An- 
luvning  for  at  ankre,  seilede  ombord  i  Tenderen.  Fra 
et  Linieskibs  Hytte  gives  ikke  stor  Agt  paa  en  Skonnert- 
brig, og  denne  blev  stedet  i  største  Fare  ved,  at  Linie- 
skibets Anker  hang  ned  lige  over  dens  Bak  og  efter  al 
Sandsynlighed  maatte  have  ført  „Alcyonne"  tilbunds, 
om  man  havde  udført  den  givne  Ordre  til  at  lade  Ankeret 
falde.  Praien  fra  Skonnerten  hindrede  heldigviis  denne 
Begivenhed;  „Breslau" '  s  Relings-Anker  havde  imidlertid 
viklet  sig  saa  fast  ind  i  Skonnertens  Reisning,  at  man 
havde  Vanskelighed  ved  at  faae  den  fra  sig,  og  Følgen 
blev,  at  „Alcyonne"  blev  slæbt  afsted,  bort  fra  sin 
Brander,  og  at  Linieskibet  forfeilede  sin  Ankerplads. 
Under  disse  Omstændigheder  maatte  man  see  ud  for  at 
suge  det  Sted,  hvor  Linieskibet  kunde  antages  at  ville 
gjore  størst  Nytte;    man   var   kommen  endeel   ned   i  Læ, 

henimod  den  russiske  Eskadre,  og,  da  det  russiske  Ad- 
miralskib syntes  at  være  haardt  betrængt  af  flere  tyrkiske 
Skibe,  der  beskøde  det  langskibs,  lykkedes  det,  sandsynlig- 
vis sum  Følge  af  Manøvreofficerens,  senere  Admiral 
(maréchal)  Bruats  Beslutningsraskhed,  at  bringe  Skibet  til- 
ankers  imellem  Admiralens  Skib  og  dets  nærmeste  An- 
gribere og  derved  at  undsætte  det  fra  overhængende 
Fare.  Efter  Slaget  begav  Admiral  Haydn  sig  ombord  til 
..Breslau"'s  Chef,  Mr.  de  la  Brétonniére,  omfavnede 
ham  og  kaldte  ham  sin  Redningsmand;  kort,  den  uhel- 
dige Maade,  paa  hvilken  „B  resi  au"  havde  søgt  sin  oprin- 
delig befalede  Ankerplads,  førte  til  et  for  Mr.  de  la  Bré- 
tonniére og  for  den  franske  Division  i  det  hele  høist  glim- 
rende Resultat. 

Da  Branderen  saae  sig  fri  for  „Alcyonneu,s  Nær- 
hed, søgte  den  paa  sin  Side  at  komme  til  Nytte.  Den 
blev  antændt,  med  et  stort  Fartøi  forude  bugserede  Mand- 
skabet den  fremad,  og,  da  Vinden  bar  ned  imod  „Scipio", 
nærmede  den  sig  hurtig  henimod  os.  Vi  søgte  at  skyde 
den  isænk,  men  forgjæves.  Vi  stak  ud  paa  vor  Kjæde 
Og  bestræbte  os  for  at  bakke  os  agterud,  saa  at  den 
kunde  gaae  os  foranom,  men  uden  Nytte;  Tyrkerne 
bleve  ved  at  bugsere.  En  heftig  Geværild  blev  rettet 
imod  Fartøiet  for  at  tvinge  Mandskabet  til  at  afstaae  fra 
sit  Forehavende,  men  ufortrødent  vedbleve  de  at  roe 
fremad,  indtil  Branderen  med  Stumpen  af  sin  Stormast 
havde  indviklet  sig  imellem  Blinderaaen  og  vort  Bug- 
spryd —  forst  da  opgave  de  deres  Anstrengelser  og 
kom  langs  Siden.  Baadens  Besætning  var  13  Mand, 
af  disse   var   kun    een  Mand    usaaret!     De    havde   udført 

deres  Forsæt  med  en  Ihærdighed,  der  var  heltemodig  og  en 
bedre  Skjæbne  værdig. 

Branderen  laa  altsaa  i  lys  Lue  foran  vor  Boug.  Vore 
Seil  vare  ikke  beslaaede,  Klyverbommen  og  den  hele 
Sprydreisning  blev  antændt,  Gallionen  ligesaa,  og  vor 
Stilling  blev  i  høi  Grad  kritisk.  Førte  af  Vinden  stode 
Luerne  ind  ad  Kiwisene  paa  underste  Batteri  med  en 
saadan  Voldsomhed,  at  de  naaede  Haandlangeren  ved 
den  forreste  Kanon,  der  sorgløs  kom  fra  Oplangnings- 
lugen  med  sit  fyldte  Koggers  under  Armen:  Kardusen 
blev  antændt,  tolv  Mand  ved  Kanonen  bleve  saarede,  og 
der  fremkaldtes  derved  et  øieblik  en  formelig  Panik  paa 
Batteriet,  hvor  det  hele  Mandskab  styrtede  agterefter  og 
troede,  at  Skibet  skulde  springe  i  Luften.  Paa  Dækket 
anstrengte  man  sig  med  Pumper  og  Sprøiter;  men  be- 
standig greb  Ilden  mere  og  mere  om  sig;  kun  med 
største  Vanskelighed  kunde  man  for  Heden  komme  til  at 
bortkappe  de  antændte  Ender,  der  førte  op  til  Reisningen. 
Var  Ilden  naaet  op  til  de  ikke  beslaaede  Seil,  vilde  Ski- 
bets Redning  have  været  umulig. 

Under  saadanne  Omstændigheder  seer  man  ikke  sjel- 
den  en  Selvopoffrelse  lægge  sig  for  Dagen,  som  maa 
opvække  Beundring.  Her  saae  man  Matroser  styrte 
sig  lige  i  Ilden  for  at  bortkappe  vor  Blinderaa,  der  for- 
nemmelig holdt  Branderen  fæstet  til  Skibet.  Flere  af 
disse  modige  Folk  døde  af  deres  Brandsaar  faa  Dage 
efter  under  uhyre  Lidelser. 

Disse  Folks  Anstrengelser  og  Hjælpen  af  tililende 
Fartoier  fra  nogle  engelske  Fregatter  samt  fra  „Trident" 
skyldte  „Scipio''   sin  Frelse.     Blinderaaen    faldt,  det  lyk- 

kedes  Fartøierne  at  faae  Branderen  bugseret  noget  forefter, 

saa  at  dens  Mast  kunde  gaae  fri  af  vort  Spryd,  Og  det 
brændende  Skrog  drev  derefter  ned  i  Læ,  hvor  det  om- 
sider opbrændte  ved  Kysten.  Havde  der  været  Krudtlad- 
ning i  Fartøiet,  vilde  vi  sandsynligviis  være  blevne  ode- 
lagte. 

Medens  Forskibet  saaledes  stod  i  Flamme,  standsede 
Ilden  intet  øieblik  fra  vore  Batterier,  og  heftig  blev  Sla- 
get fortsat  over  hele  Bugten.  „Syrene"  fegtede  tappert, 
Fregatten  „Armida",  Capitain,  senere  Viceadmiral  Hugon, 
var  søgt  ind  imellem  endeel  tyrkiske  Skibe  og  udmærkede 
sig  ved  den  Maade,  paa  hvilken  Fregatten  blev  ført  i 
Ilden.  Det  samme  var  Tilfældet  med  den  engelske  Cor- 
vet  „Rose".  I  Slagets  Hede  drev  et  Par  svære  tyrkiske 
Skibe  ombord  i  hinanden;  senere,  henad  Kl.  5,  viste  der 
sig  at  være  Ild  i  flere  Skibe  af  Fjendens  Linie,  og  Sla- 
gets Udfald  kunde  ved  denne  Tid  ansees  for  at  være  af- 
gjort. Fegtningen  vedblev  imidlertid  uafbrudt,  og  noget 
efter  Kl.  o  modtog  „Scipio"  Ordre  fra  den  engelske  Ad- 
miral til  fortrinsviis  at  rette  sin  Ild  imod  F'æstningen 
Navarino.  Alt  før  vi  ankrede,  havde  vi  begyndt  at  be- 
skyde dette  Fort,  der  var  os  nær,  samtidig  med  at  vi 
rettede  vor  Ild  imod  de  nærmest  liggende  Skibe,  og  snart 
bragtes  Navarino  til  Taushed.  Ogsaa  i  andre  Dele  af 
Bugten  sagtnedes  Ilden  efterhaanden ;  Kl.  6  kan  man  an- 
tage, at  den  ophørte  aldeles. 

Rheden  afgav  da  et  vildt  og  særegent  Skue.  Røgen, 
der  under  Slaget  havde  gjort  det  umuligt  at  gjøre  sig 
Rede  for,  hvad  der  foregik  paa  længere  Afstand,  havde 
fortrukket  sig,  Mørket   var  faldet  paa,   og   sex   til   syv   af 

Fjendens  sværeste  Skibe,  der  stode  i  Flammer,  udbredte 
et  rodligt  Skjær  over  hele  Bugten,  ved  hvilket  man  kunde 
gjøre  sig  et  Begreb  om  den  Ødelæggelse,  der  havde  fun- 
det Sted  i  Fjendens  Rækker.  Afmastede  og  brændende 
Skibe  laae  imellem  hinanden,  andre  Skibe  vare  drevne 
eller  havde  forsætlig  sat  sig  paa  Land  for  at  redde  Mand- 
skaberne, en  Mængde,  deriblandt  to  Linieskibe  og  endeel 
Fregatter,  havde  strøget  for  deres  Modstandere,  kort,  den 
talrige  tyrkiske  Flaade  var  knust,  og  vi  havde  tilfegtet  os 
en  afgjørende  Seier. 

Skjondt  det  er  noget  prosaisk,  titstaaer  jeg,  at  min 
forste  Bestræbelse,  efterat  forholdsviis  Ro  ved  Skydnin- 
gens Ophor  begyndte  at  indtræde,  var  at  søge  at  tilfreds- 
stille min  Hunger  og  Tørst.  Vel  vare  Rationfadene  paa 
hakket  blevne  fyldte  med  Viin  og  Vand  til  Mandskabets 
Vederkvægelse,  forend  Slaget  begyndte;  men  under  An- 
strengelserne for  at  faae  Branderens  Ild  slukket,  vare 
Pumperne,  naar  Vandet  skortede,  blevne  fyldte  med  Ra- 
tionfadenes Indhold.  Ferskvandspumper  til  Dækket  vare 
dengang  endnu  ikke  blevne  almindelige,  og  jeg  kan  sige, 
at  den  større  Deel  af  „Scipio"'s  Mandskab  vansmægtede, 
da  man  omsider  gav  sig  Tid  til  at  hale  Vand  op  fra 
Lasten.  Det  var  forresten  egent  at  see,  hvor  Vinen 
skummede,  naar  en  Straale  fra  Sprøiterne  blev  rettet  mod 
det  brændende  Bougspryd  eller  andre  faste  Gjenstande  — 
slukke  gjorde  det  vel  ikke,  men  Ilden  blev  dog  dæmpet, 
indtil  den  saa  betimelige  Bistand  kunde  ydes  os. 

Der  forløb  nu  nogle  Timer  i  Bekymring  og  Æng- 
stelse. Hvorledes  var  det  gaaet  de  andre  Skibe?  Hvor- 
vidt   vare    Venner    eller    Kammerater    forblevne    uskadte 

under  den  stedfundne  Kamp?  Ethvert  Fartøi,  der  kom 
ombord,  blev  bestormet  med  Spørgsmaal,  og  til  vor  store 
Glæde  kunde  vi  efterhaanden  slutte  os  til,  at  Tabet  ombord 
i  vore  .Skibe  ikke  var  saa  stort,  som  der  havde  været 
Anledning  til  at  vente.  Navnlig  faldt  en  Steen  mig  fra 
Hjertet,  da  jeg  erfoer,  at  min  Ven,  E.  Suenson,  Lieute- 
nant  ombord  i  „Alcyonne",  befandt  sig  vel.  Næstcomman- 
derende  derombord,  Mr.  Dubourdieu,  senere  Viceadmiral, 
havde  faaet  et  Been  bortskudt,  men  forøvrigt  syntes  Ta- 
bet af  Officerer  og  Mandskab  kun  at  være  forholdsviis 
ringe.  Ombord  hos  os  havde  vi  særlig  at  beklage  vore 
ulykkelige  forbrændte  Folk,  der  i  Lazarethet  vaandede  sig 
under  Lægernes  Behandling.  Indhyllede  i  Plaster  af  hvidt 
Lærred  over  det  hele  Legeme,  med  Huller  for  Øjne, 
Næse  og  Mund,  saae  de  Ulykkelige  ud,  som  vare  de 
maskerede,  eller  rettere,  som  vare  de  allerede  afgaaede 
ved  Døden. 

Henad  Aften  lod  Admiral  Codrington  forespørge  om- 
bord i  alle  Skibe,  hvorvidt  de,  naar  Landbrisen  indfandt 
sig,  vilde  være  istand  til  at  staae  ud  af  Bugten.  Flaa- 
dens  Havarier  paa  Master  og  Ræer  vare  af  den  Betyden- 
hed,  at  dette  ikke  lod  sig  udføre.  Tyrkerne  havde  sigtet 
for  høit,  og  Reisningerne  havde  lidt  mere  end  Besæt- 
ningerne. 

Vi  forbleve  altsaa  liggende,  uvisse  om,  hvorvidt  Tyr- 
kerne i  Nattens  Løb  vilde  fornye  Slaget.  Mandskaberne 
sov  ved  Kanonerne.  Udmattede  af  Arbeide  og  Anstren- 
gelse, sorte  af  Røg  og  Krudtdamp,  laae  Folkene  henstrakte 
paa  Dækket  i  Grupper,  svagt  belyste  af  de  tændte  Batteries- 
lanterner.      Hvilken   Contrast    med    det  Liv,    som   havde 

rørt  sig  for  faa  Timer  siden!  En  Maler  vilde  have  fun- 
det fuldt  op  af  Motiver,  der  vilde  have  vakt  Interesse.  I 
enkelte  af  Grupperne  blev  der  samtalet  om  et  eller  andet 
Mærkeligt,  som  i  Dagens  Løb  var  forefaldet;  sikkert  et 
der  af  mange  blevet  tænkt  paa  Hjemmet  og  paa  den 
Glæde,  det  vilde  blive  ved  Hjemkomsten  at  fortælle  om 
Dagens  Begivenheder. 

De  brændende  Fregatter  sprang  i  Luften,  en  efter 
en,  med  voldsomme  Brag.  En  lysende  Søile  steg  op  til 
en  betydelig  Høide,  her  udviklede  Søilens  Top  sig  i 
Form  af  en  Champignon,  Stumper  og  Stykker,  synlige 
for  øiet,  bleve  førte  tilveirs  og  spredte  omkring  i  alle 
Retninger,  saa  paafulgte  et  Drøn,  og  dermed  var  øde- 
læggelsens Værk  tilende.  Det  var  et  storartet  Skue. 
Senere  viste  det  sig,  at  endnu  flere  tyrkiske  Skibe  vare 
ved  at  gaae  op  i  Flammer,  og  hen  ad  Natten  fløi  ogsaa 
disse  i  Veiret.  Landbrisen  kom,  og  med  den  opstod 
ogsaa  Bekymring  for,  at  vor  Flaade  kunde  blive  angreben 
af  fjendtlige  Brandere;  skarpt  Udkig  blev  holdt,  Fartøier 
holdtes  beredte  langs  Siden  for  at  fjerne  dem,  om  saa- 
danne  skulde  nærme  sig,  —  da  lød,  noget  efter  Midnat, 
gjentagne  Skud  inde  i  Bugten  i  den  russiske  Escadres 
Nærhed.  I  et  Nu  var  al  Soven  ophørt,  og  al  Samtale 
forstummet.  Man  foer  til  Kanonerne,  man  speidede  i  den 
Retning,  hvorfra  Skuddene  kom,  men  den  mørke  Nat 
skjulte  Alt;  først  senere  oplystes  det,  at  Skuddene  hidrørte 
fra  Russerne,  der  havde  fyret  imod  en  tyrkisk  Fregat, 
som  med  kappede  Touge  og  forladt  af  sit  Mandskab 
drev  omkring  i  Bugten.  Saaledes  hengik  Natten.  Morte- 
nen   kom,    og  Landvinden   ophørte.     Det  viste  sig  da  til 

vor  Overraskelse,  at  Tyrkerne,  efterat  have  sat  de  fleste 

af  deres  Skibe  paa  Land,  satte  Ild  paa  Resterne  af  deres 
FTaade,  rimeligviis  af  Frygt  for,  at  deskulde  falde  i  vore 
Hænder.  Det  Indre  af  Bugten  blev  nu  et  Ildhav.  Lykke- 
lige kunde  vi  prise  os,  at  Tyrkerne  ikke  fattede  deres 
fortvivlede  Beslutning  nogle  Timer  tidligere:  Landbrisen 
førte  lige  ned  imod  os,  og,  havde  Fjenden  ved  dennes 
Begyndelse  ladet  50  eller  flere  brændende  Skibe  drive  af- 
sted for  Vinden,  er  det  rimeligt,  at  mange  af  os  aldrig 
vilde  være  komne  tilbage  fra  Navarino.  Flaadens  Stilling 
hiin  Nat  var  i  højeste  Grad  kritisk.  At  Admiral  Codring- 
ton  havde  Følelsen  heraf,  derom  vidner  hans  Forespørgsel 
den  foregaaende  Aften.  Den  vundne  Seier  kunde  lettelig 
have  beredt  de  allierede  Flaaders  Undergang. 

Det  var  et  vidunderligt  Skuespil  at  see  de  antændte 
tyrkiske  Skibe  efterhaanden  springe  i  Luften.  Flere  af 
Skibene  bleve  antændte  tilveirs,  rimeligvis  i  Mærsene. 
Som  kæmpemæssige  Lys  stode  Reisningerne  i  Lue, 
Flammerne  udbredte  sig  nedefter  og  lyste  som  mægtige 
Blus  eller  Fakler.  Altsom  Skrogene  brændte,  omspænd- 
tes Kanonerne  af  Ilden,  de  bleve  da  glødende,  og  som 
sidste  Livsyttring  faldt  der  da  Skud  i  alle  Retninger.  Til- 
sidst  fandt  Flammerne  Vei  til  Krudtmagasinet,  Skibet 
hævedes,  Masterne  faldt  for-  og  agterover,  et  forfærde- 
ligt Brag  paafulgte,  og  Alt  var  forbi. 

Man  vænner  sig  til  Alt.  Istedenfor  at  et  Skib,  der 
springer  i  Luften,  under  almindelige  Omstændigheder  vilde 
have  fængslet  Alles  Blikke,  blev  dette  efterhaanden  for  os 
en  saa  almindelig  Begivenhed,  at  det  næppe  hos  nogen 
ombord  tiltrak   sig  særlig  Opmærksomhed.     Opad  Dagen 

fandt  man  det  næppe  Umagen  værd  at  see  ud  over  ku- 
lingen for  at  betragte  Røgsøilen,  der  steg  op  samtidig  med 
et  Skibs  Sprængning,  og  længe  efter,  at  de  sidste  Skibe 
vare  gaaede  i  Luften,  flod  endnu  de  brændende  Skibs- 
skrog omkring  —  ved  at  miste  endeel  af  den  Vægt,  der 
tyngede  dem,  vare  de  komne  flot  og  bleve  af  Yinden 
drevne  bort  fra  de  Klipper,  paa  hvilke  de  vare  landsatte. 

Blandt  de  Skibe,  der  saaledes  ødelagdes,  var  et  tyr- 
kisk Linieskib  og  flere  Fregatter  med  tunesisk  Flag, 
der  saa  godt  som  ikke  havde  været  i  Ilden.  En  af  disse, 
af  udmærket  Skjønhed,  førte  den  tunesiske  Admirals  Flag. 
Et  andet  udmærket  smukt  Skib,  den  60-  Kanons  Fregat 
„Guerriére,  bygget  i  Marseille  og  udrustet  med  over- 
ordentlig Luxus  for  at  stilles  til  Ibrahim-Paschas  personlige 
Raadighed,  blev  landsat  paa  Klipperne  ved  øen  Sphacterie. 
Tyrkerne  tilføiede  sig  paa  denne  Dag  langt  større  Tab, 
end  selve  Fegtningen  havde  medført  Dagen  iforveien. 
Af  deres  Flaade  blev  kun  tilbage  en  Fregat  og  enkelte 
mindre  Skibe  i  tjenstdygtig  Stand;  foruden  disse  henlaae 
endnu  forskudte,  afmastede  og  ude  af  Stand  til  videre 
Brug  Skrogene  af  to  Linieskibe,  et  Par  afmastede  Fregatter 
og  nogle  mindre  Orlogsmænd,  en  ringe  Levning  af  en 
saa  betydelig  Styrke. 

Der  gaves  nu  Tid  til  nøiere  at  undersøge  vort  Skibs 
Tilstand.  De  Dødes  og  Saaredes  Antal  beløb  sig  til  42, 
deriblandt  en  Officeer,  der  var  bleven  ramt  af  Stumpen 
af  en  Kugle,  sønderslaaet  ved  at  slaa  an  imod  en  Jern- 
støtte paa  underste  Batteri.  Vor  Reisning  havde  lidt  be- 
tydelig: et  Skud  var  gaaet  igjennem  Fokkemasten,  For- 
stangen   og    Krydsraaen    vare    splintrede    af   Kugler    og 


gjorte  ubrugelige,  Bugsprydsreisningen  var  saagodtsom 
afbrændt,  det  staaende  og  lobende  Gods  var  sønderskudt 
og  vore  Seil   haardt  medtagne.     Flere  Gange  havde  der 

været  Ild,  ikke  alene  i  Tallierebene  Og  i  Hosterne,  men 
paa  selve  Batterierne  —  med  Hensyn  til  Ud  vare  vi 
særlig  uheldige  —  dette  havde  dog  ikke  medført  nogen 
Standsning  i  Kanonernes  Betjening,  og  alene  fra  „Scipio" 
viste  det  sig,  at  der  var  blevet  affyret  et  Antal  af  1  ~){ * > 
Skud  imod  Fjenden.  Flaadens  Tab  i  sin  Heelhed  beløb 
sig  til  177  Døde,  blandt  hvilke  Chefen  for  det  engelske 
Linieskib  „Genoa",  og  475  Saarede.  Tyrkernes  Tab 
kan  uden  at  overvurderes  antages  at  have  beløbet  sig  til 
henved  8000  Mand.  I  det  øieblik,  de  skulde  knuse 
Grækerne,  mistede  de  deres  Flaade,  deres  bedste  Matroset- 
og  hermed  Midlerne  til  at  gaae  angrebsviis  tilværks.  De 
nødsagedes  til  udelukkende  at  tænke  paa  Forsvar,  og 
sikkert  maa  det  erkj endes,  at  Slaget  ved  Navarino  red- 
dede Grækernes  Sag.  At  en  Throne  paa  denne  Dag  skulde 
blive  grundlagt,  der  senere  skulde  bestiges  af  en  Prinds 
af  det  danske  Kongehuus,  var  man  dengang  langt  fra 
at  ane. 

Dagen  efter  Slaget  erindrer  jeg,  at  jeg  ombord  i 
„Alcyonne"  med  fornøiet  Sind  spiste  Messens  sidste  til- 
bageværende Høns  til  Middag  i  Suensons  og  andre  Kamme- 
raters Selskab.  Naturligviis  var  der  lutter  Jubel  og  Glæde. 
Samme  Dag  benyttede  jeg  en  Leilighed,  der  gaves,  til 
over  Ancona  at  afsende  Brev  saavel  til  Forældrene  som 
til  Admiralitetet  og  til  Kammerherre  Juel,  vor  Minister  i 
Paris.  Disse  Breve  vare  de  første,  der  i  Kjøbenhavn  gav 
Meddelelse  om  Slaget,    ligesom  ogsaa  Juel  igjennem  dem 

tik  den  første  Underretning,  der  naaede  ham  om  den  t il— 

fegtede  Seier.  Senere  meddeelte  han  mig,  hvor  behageligt 
det  havde  været  ham  at  kunne  optræde  med  Efterret- 
ninger fra  sikker  Kilde,  hidrørende  fra  en  dansk  Officeer, 
der  havde  deeltaget  i  Slaget. 

„Asia"  og  endnu  et  engelsk  Linieskib  saavelsom 
„Syrene",  havde  mistet  deres  Mesansmaster,  og  fem  Dage 
forblev  Flaaden  paa  Navarinos  Rhed,  for  saavidt  muligt 
at  udbedre  den  lidte  Skade.  Den  25de  October  stode  vi 
ud  af  Bugten  uden  at  blive  beskudte  fra  de  fjendtlige 
Kotningsværker;  en  „Ordre  du  jour"  fra  Admiral  Rigny, 
i  hvilken  han  roste  det  udviste  Mod,  blev  oplæst,  og  under 
rungende  Raab  af  „Vive  le  Roi!"  løb  vi  agtenom  den 
engelske  Admiral  og  Admiral  Rigny,  der  imidlertid 
havde  heist  sit  Flag  ombord  i  Linieskibet  „Trident". 
Ogsaa  vor  Chef  holdt  fra  Hytten  en  Tale  til  det  samlede 
Mandskab;  jeg  troer,  at  det  var  første  Gang,  han  erkjendte, 
at  der  dog  fandtes  nogen  Dygtighed  blandt  hans  Under- 
givne. Talen  sluttede  han  med  tre  Gange  at  gjentage 
Raabet:  „Vive  la  République!"  En  Officeer  trak  ham  i 
Ærmet  og  tilhviskede  ham:  „Vive  le  Roi".  Nu  kom 
Raabene  „Vive  le  Roi"  igang,  og  under  disse  Raab  vendte 
Mr.  Milius  sig  om  og  sagde:  „Der  seer  man,  hvad  gammel 
Vane  fører  med  sig." 

Ogsaa  fra  Admiral  Codrington  udgik  en  Dagsbefaling, 
der  særlig  fremhævede  den  eendrægtige  Samvirken  blandt 
de  allierede  Magters  Skibe,  der  havde  sikkret  et  saa  af- 
gjørende  Resultat.  „Menederen  Ibrahim",  hed  det  i  dette 
temmelig  lange  Actstykke,    „havde   lovet   ikke   at  forlade 

tNavarino  og  ikke  at  gjøre  Modstand  imod  de  allierede 
„Magters  Flaade;  han  har  skammelig  brudt  sit  givne  Ord.u 

„Cheferne  for  de  forbundne  Magters  Styrke  havde 
„lovet  at  ødelægge  den  tyrkiske  og  ægyptiske  Flaade, 
„dersom  et  eneste  Kanonskud  blev  rettet  imod  deres 
„Flag,  og  med  de  kjække  Mænds.  Bistand,  der  staae  under 
„deres  Commando,  have  de  bogstavelig  opfyldt  dette 
„Løfte;  af  en  Flaade,  der  talte  flere  end  60  Orlogsmænd, 
„ere  kun  een  Fregat  og  14  mindre  Skibe  tilbage,  istand 
„til  at  stikke  i  Søen  —  —  — ." 

Flaaden  opløstes.  I  Følge  med  Linieskibet  „Breslau", 
„Syrene"  og  „Alcyonne"  ble  ve  vi  sendte  til  Toulon  for 
at  udbedre  de  stedfundne  Havarier.  Reisen  blev  ligesaa 
rig  paa  Savn  og  Møisommeligheder,  som  den  var  haard 
og  langvarig.  40  Dage  medgik,  inden  vi  naaede  fransk 
Havn;  fra  de  andre  Skibe  bleve  vi  skilte;  under  Sar- 
dinien borttog  Søen  Resten  af  vor  Gallion  samt  det  Op- 
staaende  langs  Kobryggen.  Vedvarende  Storm  og  be- 
standig Modvind  gjorde  denne  Reise  til  en  af  de 
ubehageligste,  som  jeg  nogensinde  har  oplevet.  Endelig 
naaede  vi  Toulon;  her  fik  vi  25  Dages  Quarantaine,  og 
mere  end  to  Maaneder  hengik  saaledes,  førend  vi  frit 
kunde  bevæge  os  paa  Frankrigs  Jordbund. 

Ved  vor  Ankomst  til  Frankrig  overraskedes  vi  paa 
en  lidet  behagelig  Maade  ved  at  erfare,  med  hvilken 
Kulde  Efterretningen  om  Slaget  ved  Navarino  var  bleven 
modtagen  af  Regjeringskredsene  saavel  i  Frankrig  som  i 
England.  Med  Harme  læste  vi  i  Aviserne,  at  Lord  Wel- 
lington ved  Modtagelsen  af  Efterretningen  om  vor  Kamp 
havde    betegnet    denne    Tildragelse    som     „an    untoward 

accident".     Ogsaa  hos  den   franske  Regjering  syntes  en 

lignende  Anskuelse  at  gjøre  sig  gjældende,  og  vist  er  det, 
at  ved  vor  Ankomst  til  Toulon  vare  Forfremmelser  og 
Decorationer  kun  enkeltviis  og  høist  sparsomt  blevne 
Officerer  og  Mandskab  tildeel.  Atter  her  synes  imidlertid 
den  offentlige  Mening  at  være  gaaet  af  med  Seiren.  Man 
nødsagedes  til  at  erkjende,  at  Seiren  ved  Navarino  var 
„un  événement  glorieux",  og  Forfremmelser  og  Hæderstegn 
udebleve  da  ikke  længer.  Til  Skibscheferne  regnede  det 
med  Ordener  fra  hver  af  de  tre  forbundne  Magter: 
Admiral  Rigny  udnævntes  til  Viceadmiral,  Mr.  le  Baron 
Milius  forfremmedes  til  Contreadmiral,  og  ved  Quaran- 
tainens  Slutning  indtraadte  som  Følge  heraf  en  Forandring, 
der  vistnok  af  Alle  ombord  blev  hilset  med  uskrømtet 
Glæde:  Mr.  Milius  fratraadte  Commandoen  af  Skibet. 


Den  ægyptiske  Fregat  „Guerriére". 


-Lifter  Kampen  ved  Navarino  var  det  nødvendigt 
for  „Scipio"  at  faae  en  ny  Krydsraa.  Tømmermændene 
havde  fuldt  op  at  gjøre  med  at  udbedre  vore  andre  Havarier 
paa  Skrog  og  Reisning,  og  Mr.  Milius  besluttede  derfor  at 
lade  hente  en  Mærseraa  fra  en  af  de  landsatte  Fregatter, 
der  kunde  antages  at  ville  være  brugelig  i  det  anførte 
Øiemed.  En  60 -Kanons  Fregat  laa  paa  Klipperne  ved 
øen  Sphacterie;  et  Fartøi  blev  bevæbnet  og  gjort  klart 
til  at  gaae  derombord  under  Commando  af  Mr.  Guézennec, 
lieutenant  de  vaisseau,  og,  da  det  forekom  mig  at  kunne 
have  Interesse  at  see  det  Indre  af  en  tyrkisk  Orlogsmand, 
erholdt  jeg  Chefens  Tilladelse  til  at  ledsage  Guézennec 
paa  denne  Expedition. 

Afstanden  til  det  landsatte  Skib  var  temmelig  stor. 
Som  vi  nærmede  os,  kjendtes  det  at  være  Fregatten 
„Gue  rrié  re",  bygget  i  Marseille  for  Vice-Kongen  af  Ægyp- 
tens Regning.  Paa  de  steilt  nedgaaende  Klipper  laa  Fregatten 

ikke  mere  end  nogle  enkelte  Favne  fra  Land.  Ad  Fald- 
rebet vare  vi  ikke  istand  til  at  komme  op,  og  vi  maatte 
derfor  krybe  ind  ad  en  Kanonport  paa  Batteriet  for  at 
komme  ombord.  Hvilket  Syn  fremstillede  sig  her  tor  os! 
Besætningen  var  flygtet  iland  til  den  tætved  liggende 
Kyst;  men  de  Saarede  havde  de  ladet  blive  tilbage,  og 
over  Dynger  af  Faldne  og  Saarede  maatte  man  bogstavelig 
bane  sig  Vei.  Endogsaa  Kahytten  laa  fuld  af  Døde. 
Sprungne  Kanoner,  lemlæstede  Mennesker,  Spor  af  Ild 
og  ødelæggelse  i  alle  Retninger  —  forfærdeligt  var  Alt, 
hvorhen  man  end  rettede  øiet. 

Vi  naaede  op  paa  Dækket;  Ødelæggelsen  var  her 
om  muligt  endnu  større.  Nogle  Saarede  forsøgte  med 
Moie  at  krybe  bort,  da  vi  nærmede  os;  siden  bade  de 
os  ved  Tegn  om  noget  Vand ;  dette  var  den  eneste  Veder- 
kvægelse, vi  vare  istand  til  at  yde  dem.  Om  den  Grad, 
i  hvilken  dette  Skib  var  forskudt,  kan  man  vanskelig 
gjøre  sig  nogen  Forestilling.  Siden  var  gjennemboret 
med  store  Huller,  Dækket  var  i  Ordets  strengeste  Betydning 
opfyldt,  bedækket  med  et  Lag  af  Splinter,  af  nedfaldet 
Gods  og  med  Stumper  af  ødelagte  Rundholter;  væltede 
Carronader  med  sprængte  Broge  laae  midtskibs,  andre 
vare  sprungne,  og  rundt  om  disse  saaes  Sporene  af  Jern- 
stumper, der  havde  udbredt  Død  og  Ødelæggelse  til  alle 
Sider.  Ligesom  paa  Batteriet  laae  her  Faldne  og  Saarede 
i  forfærdelig  Mængde  imellem  hverandre,  saa  at  vi  ansloge 
disses  samlede  Antal  til  ikke  mindre  end  200  Mand. 
Indtrykket  var  af  den  Beskaffenhed,  at  jeg  aldrig  vil  kunne 
glemme  det,  og  endnu  50  Aar  efter,  da  jeg  nedskriver 
dette,  staaer  det  Hele  for  mig  som  et  saa  gruopvækkende 


L57 

Skue,    at    jeg    kun    modstræbende    lader   Tanken    dvæle 
derved. 

Den  Pragt,  hvormed  Skibet  var  udstyret,  tjente  end- 
yderligere  til  at  fremhæve  det  ødelæggelsesværk,  der  var 
gaaet  for  sig.  Kanoner  med  polerede  Nøddetræes  Raperter, 
forsynede  med  smukt  forarbejdede  Kingebolte  af  Bronze 
som  paa  kostbare  Meubler,  Messing-Forsiringer  og  Prydelser 
i  det  Uendelige,  kort,  overalt  en  Luxus,  der  tydede  hen 
paa  Fregattens  særegne  Bestemmelse,  nemlig  som  omtalt 
at  stilles  til  Ibrahim-Paschas  personlige  Raadighed,  saa  at 
Skibet  under  det  bevægede  Felttog  kunde  ansees  som  hans 
egentlige  Hjem. 

Foremærseraa  var  snart  sat  i  Vandet;  man  kappede 
Seilet  fra,  overskar  Rakke  og  Dreiereb,  derefter  den  ene 
Toplent,  og  Maalet  for  vor  Sendelse  var  dermed  opnaaet. 
Enkelte  Folk  af  vor  Besætning  havde  under  dette  Arbeide 
benyttet  Leiligheden  til  at  søge  ned  paa  Banjerne,  de 
vare  rimeligviis  her  stødte  paa  Paschaens  private  Aflukker; 
thi  op  paa  Dækket  bragte  de  en  Mængde  Sager  af  be- 
tydeligt Værd,  saasom  guldbroderede  Dragter,  Pibe-Mund- 
stykker  af  Rav  med  kostbar  Emaille  og  dertil  en  Kumme 
af  drevet  Guld,  sex  eller  otte  Tommer  i  Gjennemsnit,  der 
senere  af  Mr.  Milius  blev  tilstillet  Hertuginden  af  Angouléme. 
Endnu  er  jeg  i  Besiddelse  af  en  af  Ibrahim-Paschas  ved 
denne  Leilighed  erobrede  Dragter,  ligesom  ogsaa  af  en 
Pibe,  der  utvivlsomt  maa  have  tilhørt  Paschaen  selv. 
Blandt  en  Mængde  Vaaben,  der  fandtes  spredte  paa  Dækket, 
bemægtigede  jeg  mig  to  Geværer  —  disse  ere  mine 
materielle  Erindringer  om  Navarino.  Geværerne,  prydede 
med  Halvmaanen  og  med  Sølvbeslag,  vare   særlig  smukt 

udstyrede,   jeg  forærede  det  ene  til   min  Ven  Lieutenant 

Suenson,  men  beklager  kun,  at  dette  ikke  var  i  brugbar 

Stand,  da  en   Kugle  var  gaaet  tværs  ind  i  Løbet. 

Paa  Batteriet  agter  sad  en  Tyrk,  Benene  overkors, 
lænet  op  imod  Kahyts-Skoddet.  Hans  rige  Paaklædning 
tydede  paa,  at  han  maatte  have  indtaget  en  høi  Stilling 
ombord.  Hans  Saar  gjorde  det  umuligt  for  ham  at  reise 
sig;  men  ligeoverfor  os  vedligeholdt  han  ikkedestomindre 
en  stolt  og  ædel  Holdning.  Han  var  en  smuk,  yngre 
Mand.  Vi  tilbøde  ham  at  tage  ham  med  os  i  vort  Fartøi, 
men  ukjendte  med  hinandens  Sprog  vare  vi  vel  næppe 
istand  til  at  gjore  os  forstaaelige.  Ogsaa  ham  bragte  vi 
Vand  til  at  læske  sig  ved  og  forlode  ham  opfyldte  af 
Medfølelse  og  Medlidenhed. 

Fartøiet  satte  af  med  vor  Raa  paa  Slæb.  Vinden 
var  frisket  op  til  en  stiv  Kuling,  og  længe  vare  vi  under- 
veis,  inden  vi  naaede  „Scipio".  Et  nedbrændt  Skrog,  der 
flød  om  i  Bugten,  saae  vi  drive  paa  Land  i  „Guerriére"'s 
umiddelbare  Nærhed;  rimeligviis  er  dette  Skrog  kommet 
til  at  tørne  imod  Fregatten,  denne  er  derved  bleven  ført 
bort  fra  de  Klipper,  paa  hvilke  den  hvilede,  og  et  øieblik 
efter  saae  vi  den  kæntre  over  ud  fra  Land  og  derefter 
forsvinde  i  Dybet.  Næppe  var  jeg  den  Eneste,  som  blev 
rystet  ved  dette  Syn.  Vi  havde  jo  bevæget  os  blandt 
de  Saarede  derombord,  vi  havde  været  Vidne  til  deres 
Jammer,  og  nylig  havde  vi  jo  forladt  dem  med  den 
Forvisning,  at  den  reddede  Deel  af  Besætningen  vilde 
afhente  dem,  saasnart  Mulighed  gaves;  men  nu  vare  vi 
altfor  langt  borte  til  at  kunne  yde  dem  Hjælp.  Skibe, 
der  laae  ankrede  i   mindre  Afstand,    saae  Saarede    slæbe 

sig  op  i  Vantene,  altsom  Skibet  sank,  saae  dem  udstrække 
deres  Arme   imod   sig  for  at  anraabe  om  Bistand;   man 

forsøgte   at  komme  dem   tilhjælp,   Fartøier  ilede  til,  men 

for   silde    —  Alle   forsvandt   de  med  Skibet,    og  ikke    en 

Eneste  blev  reddet  af  de  Ulykkelige,  som  befandt  sig  ombord. 

Saaledes    endte    Fregatten    „Guerriere",     et  af    de 

smukkeste  Skibe,  hvis  Dæk  jeg  nogensinde  har  betraadt. 


„Scipio^s  Mandskab. 


Ve, 


ed  Ankomsten  til  Toulon  maatte  „Scipio"  i  Dok. 
Lasten  blev  brudt,  Alting  blev  taget  ud  af  Skibet,  og  som 
Følge  heraf  bleve  Folkene  indqvarterede  iland.  Arbejds- 
kraften viste  sig  imidlertid  med  hver  Dag  at  blive  mindre ; 
flere  og  flere  af  Mandskabet  mødte  ikke  ombord,  og 
omsider  tiltog  Tallet  af  de  Udeblivende  i  den  Grad,  at 
der  var  enkelte  Dage,  hvor  af  Skibets  Besætning  paa  over 
600  Mand  ikke  90  mødte  ved  Morgen-Mønstringen.  Man 
kunde  næsten  have  været  fristet  til  at  troe,  at  Udeblivelserne 
fandt  Sted  efter  en  Slags  regelmæssig  Omgang;  thi  senere 
paa  Dagen  kom  endeel  tilstede,  medens  Andre  forsvandt; 
men  kun  langsomt  og  trevent  slæbte  Skibets  Arbeider  sig 
fremad. 

For  at  raade  Bod  paa  dette  Onde  blev  det  befalet, 
at  det  hele  Mandskab  skulde  forblive  ombord  om  Natten, 
og  de  nødvendige  Foranstattninger  bleve  trufne  i  dette 
Oiemed;    ligemeget  hjalp   det,    Ondet   vedblev   at   tiltage. 

Det  er  hændet,  at  der  ved  Aftenmønstring  ikkun  var  6, 
skriver  sex,  Mand  af  Besætningen  ombord  i  Skibet.  Hvor- 
ledes dette  er  gaaet  til,  da  den  eneste  Udgang  fra  Værftet 

var  igjennem  Porten  til  Arsenalet,  hvor  Vagt  og  Betjente 
i  Mængde  forrettede  Tjeneste,  var  og  er  mig  vedblivende 
uforklarligt.  En  stor  Deel  af  Arbeidet  ombord  maatte 
udfores  af  „forcats",  Galeislaver,  lænkede  to  og  to  til 
hinanden ,  og  hvis  Mængde  derfor  aldrig  blev  opgivet 
efter  deres  Antal,  men  parviis.  Man  begjærede  50  Par 
og  fik  100  Mand. 

Denne  Tilstand,  en  Følge  af  Interregnum  i  Commandoen 
og  af  den  alt  længe  herskende  Slappelse  og  Uorden  om- 
bord, kunde  ikke  vedvare.  Saasnart  som  det  lod  sig 
gjøre,  blev  „Scipio"  udlagt  paa  Toulons  Indre-Rhed,  og 
her  meente  man,  at  Mandskabet  uden  Vanskelighed  maatte 
kunne  holdes  ombord ;  men  om  Natten  bemægtigede  Folkene 
sig  Skibets  Fartøier  og  listede  sig  bort  med  disse,  saa 
at  man  den  paafølgende  Dag  maatte  opsøge  Fartøierne 
paa  forskjellige  Steder  i  Bugten.  En  lieutenant  de  vaisseau 
og  nogle  Cadetter  skiftedes  til  at  have  Inspections-Vagt 
ombord.  Min  Tour  kom  altsaa  ogsaa,  og  belært  af,  hvad 
der  tidligere  Nætter  var  foregaaet,  forekom  det  mig  at 
være  en  Ambitions-Sag  at  forhindre  al  Bortrømning,  saa- 
længe  jeg  var  den  Ansvarhavende  for  Skibet.  Mod  Aften 
lod  jeg  alle  Fartøierne  føre  hen  til  Skibets  Boier,  det 
sidste  Fartøi  blev  opheist  under  Jollebommene,  og  saaledes 
antog  jeg  at  være  fuldkommen  sikkret.  Ved  at  rundere, 
efterat  Mørket  var  faldet  paa,  opdagede  jeg  imidlertid, 
heelt  inde  under  Gillingen,  en  „ration" ,  lille  Baad,  hvis 
Hensigt    øiensynlig    maatte     være    at     bringe    Folk    fra 

il 

Skibet  ud  til  vore  i  Afstand  fortøiede  Fartøier.     Baadens 

luer  var  ikke  at  tinde,  altsaa  blev  ogsaa  rafiouen  ført  ud 
til  Boierne,  Laaringsfartøiet  blev  atter  opheist,  og  til 
endyderligere  Sikkerhed  forblev  jeg  selv  paa  Dækket  til 
henad  Midnat.  Det  var  de  første  Dage  af  Februar  Maaned, 
Natten  var  bælgmørk,  og  en  stiv  Kuling  havde  sat  Søen 
noget  i  Bevægelse.  Da  hortes  med  eet  Angestskrig  og  Raab 
om  Hjælp  nede  fra  Vandet,  forude  ved  Skibets  Boug. 
Man  kom  til  med  Lanterner,  og  man  tænke  sig  min 
Forundring,  da  jeg  opdagede  en  Slags  Flaade,  paa  hvilken 
en  halv  Snees  Mand  af  Besætningen,  havde  til  Hensigt  at 
lade  sig  drive  iland.  Skaffeborde  og  Bænke  havde  de 
sat  ud  ad  Bougporten  og  stablet  disse  ovenpaa  hinanden, 
indtil  de  antoge,  at  Bærekraften  var  tilstrækkelig;  de  gave 
sig  derefter  paa  Veien ;  men  Soens  Bevægelse  havde 
bragt  deres  skrøbelige  Flaade  til  at  skilles  ad,  og  med 
Møie  tik  vi  dem  frelst  fra  at  drukne.  Da  Morgenen  kom, 
laae  vore  Fartoier  urørte  ved  Boierne,  men  den  mistænkelige 
ratiou  var  forsvunden;  noget  videre  om  den  blev  aldrig 
senere  oplyst. 

Mr.  Bougainville,  eapitaine  de  vaisseau ,  overtog  ved 
denne  Tid  Commandoen  af  Skibet.  Krigsretter  bleve 
nedsatte,  og  en  Mængde  af  Folkene  blev  idømt  Kjøl- 
haling,  Tamp  eller  en  i  den  franske  Marine  dengang 
gængse  Straf,  en  Art  Spidsrod,  der  i  Lovsproget  be- 
nævntes:   „courrir  la  bouline". 

Denne  Straf,  egen  i  sin  Slags,  fortjener  nærmere 
Omtale.  En  Leider  eller  Ende  Tougværk  blev  strakt  fra 
For  til  Agter  paa  Dækket;  langs  denne  Leider  vandrede 
en    Kous,    og  .il  denne   blev  Delinqventen   fastgjort.     En 

Trommeslager  blev  stillet  foran  ham,  to  Mand  under 
Gevær  bagefter,  og  under  Trommeslag  blev  Synderen 
lort  frem   Og  tilbage  Jet  idømte  Antal  Gange.      Langsmed 

Touget  eller  I. cideren  var  opstillet  et  bestemt  Antal  Folk 
paa  hver  Side,  der  med  Seisinger  skulde  tildele  Delinqventen 
Slag,  altsom  han  i  langsom  Marehc  drog  dem  forbi.  Man 
havde  imidlertid  tænkt  sig,  at  enkelte  af  disse  Slag  kunde 
ramme  den  Paagjældendes  Hoved,  og  at  dette  kunde 
medføre  skadelige  Følger;  for  at  afværge  dette  havde 
Loven  derfor  bestemt,  at  en  Kurv,  i  Form  af  en  Tørve- 
kurv,  der  naaede  heelt  ned  til  Skuldrene,  skulde  sættes 
over  den  Afstraffedes  Hoved,  og  saaledes  udstyret,  med 
Trommeslageren  foran,  der  angav  Takten,  og  med  de  to 
Gefreidere,  der  sluttede  Toget,  drog  nu  Processionen 
forbi,  og  naturligt  er  det,  at  fast  alle  Slag  bleve  rettede 
imod  Kurven,  saa  at  den  hele  Straf  blev  en  fuldstændig 
Komedie. 

Eiheller  Kjølhalingen  havde  det  Afskrækkende  ved 
sig,  som  man  almindelig  tillægger  denne  Straffemaade. 
Forbryderen  blev  nemlig,  ifølge  de  gjældende  Forskrifter, 
ingenlunde  halet  under  Kjølen,  men  kun  dyppet  et  vist 
Antal  Gange  i  Vandet.  Et  svært  Lod  blev  bundet  Delinqventen 
om  Benene,  han  blev  heist  op  under  Fokkeraaen,  og  det 
idømte  Antal  Gange  blev  Jollen,  i  hvilken  han  var  opheist, 
kastet  los,  hvorefter  den  Dømte  atter  strax  igjen  blev 
opheist  paa  samme  Side  under  Raaen,  indtil  det  idømte 
Antal  Gange  af  denne  saakaldte  Kjølhaling  var  præsteret. 
Sandsynligviis  ere  disse  Straffe,  af  hvilke  den  første  især 
altid  var  til  stor  Morskab  for  Mandskabet,  forlængst  af- 
skaffede   i    den   franske   Marine;    men   saameget   mere   er 

der  Anledning  til  at  omtale  dem  netop  her,  hvor  Erindringer 

om  en  svunden  Tid  ere  Gjenstand  for  Omtale. 

Mr.  Bougain ville  var  en  elskværdig  Personlighed,  men 
han  besad  ikke  den  Kraft  og  endnu  mindre  den  Udholdenhed, 
som  vilde  have  været  nødvendig  for  at  raade  Bod  paa 
de  Onder,  der  under  Mr.  Milius'  Commando  havde  fæstet 
Kod  hos  Mandskabet.  Demoralisationen  vedblev  stadigen 
at  tiltage,  og,  som  alt  tidligere  berørt,  blev  Oprør  og 
Straf  den  endelige  Følge  af,  at  Vægelsind  og  Svaghed 
vare  blevne  satte  i  Spidsen  for  et  Mandskab,  der  tildeels 
var  blevet  udskrevet  fra  det  Indre  af  Landet,  og  som  kun 
lidet  egnede  sig  til  Livet  ombord. 


Capitain  Bougainville. 


M, 


.r.  le  Baron  de  Bougainville,  capitaine  de  vaisseau, 
var  tiltalende  og  vindende  ved  sin  Fremtræden  og  stod 
saaledes  i  skarp  Modsætning  til  Baron  Milius,  hvem  han 
afløste  i  Commandoen  af  Linieskibet  „Scipio".  I  en  Salon 
maa  Mr.  de  Bougainville  have  været  indtagende.  Han 
var  vittig,  belæst,  „plein  d' esprit"  og  af  den  Slags  Fransk- 
mænd, der  ved  Forekommenhed  og  Elegance  i  Manerer 
gjøre  et  høist  behageligt  Indtryk.  Skyggesiderne  vare 
Magelighed  og  en  høi  Grad  af  Egoisme,  hvilken  sidste 
Egenskab  han  forøvrigt,  som  alt  tidligere  berørt,  havde 
tilfælles  med  saagodtsom  alle  de  franske  Skibschefer,  med 
hvilke  jeg  er  kommen  i  Berøring.  Ombord  i  Fregatten 
„Thétis",  som  Capitain  Bougainville  førte  under  en  Ver- 
dens-Omseiling,  og  som  vi  i  sin  Tid  mødte  inde  i  Sydhavet , 
blev  der  hver  Aften  trukket  en  Ende  Toug  tværs  over 
Skandsen  foran  Mesansmasten ,  og  agtenfor  denne  var 
det  kun  i   høist  paatrængende  Tilfælde   tilladt  at  komme, 

ikke  at  forstyrre  Chefens  Søvn;   Fregatten  gik 
Følge    heraf    jævnlig    med    Seilene    paa    Storreisningen 

forkeert  indbraste  om  Natten.  Ogsaa  ombord  i  „Scipio" 
forsøgte  man  at  gjennemføre  noget  Tilsvarende;  men  man 
var  her  under  Commando,  og  Admiralens  Ordrer  grebe 
ikke  sjelden  forstyrrende  ind  i  Forholdsregler  af  denne 
Beskaffenhed. 

Mr.  Bougainville  holdt  af  at  more  sig  og  fandt  paa 
alt  Muligt  for  at  tilfredsstille  denne  Tilbøielighed.  Vi 
blokerede  Navarino,  den  ene  Dag  hengik  som  den  anden, 
og  Opjagningen  af  et  Skib  eller  Meddelelser  fra  en  forbi- 
seilende Orlogsmand  vare  saagodtsom  det  Eneste,  der  fra 
Tid  til  anden  afbrød  den  trættende  Eensformighed.  En 
Dag  fik  vi  en  Seiler  i  Sigte,  som  vi  stode  ned  imod. 
Den  viste  sig  at  være  en  daarlig  udhalt  Brig,  og  paa 
Forespørgsel  erfore  vi,  at  den  hørte  hjemme  i  Marseille. 
Det  næste  Spørgsmaal  gjaldt,  hvorfra  den  kom.  „Que 
nous  venons  d'Alessandrie"  var  Svaret,  udtalt  i  provencalsk 
Dialekt.  „Hvormange  Dages  Reise?"  „Soixanté  jours!" 
Man  tænke  sig  to  Maaneder  for  at  naae  hen  til  Morea; 
det  var  næsten  forbausende.  „Vous  n'avez  done  rien  de 
nouveau  en  fait  de  politique?"  praiede  Chefen."  —  Qué 
dité?"  blev  der  spurgt  fra  Briggen;  Chefen  gjentog  sit 
Spørgsmaal  i  forkortet  Form,  og  ombord  i  Briggen  hørte 
vi  Skipperen  kalde  paa  Mr.  Bonassé,  rimeligviis  Styr- 
mandens Navn,  for  at  sige,  at  han  strax  skulde  bringe 
Papirerne  op  paa  Dækket.  Ivrig  gav  han  sig  iværk 
med  at  gjennemblade  disse;  naturligviis  troede  vi,  at  han 
søgte  efter  nogle  gamle  Aviser,  indtil  han  som  Svar  paa 
vor   Chefs  Spørgsmaal   tilraabte    os:      „N'a  des  pots    en 

terre,  n'a  des  pats  en  fer,  mais  des  påts-litiques,  n*en  a 
pas  du  tout."  Dette  var  altfor  morsomt.  Mr.  Bougainville 
spurgte  paany  og  fik  Skipperen  til  at  gjentage  Forklaringen 

om  Ladningens  Indhold.  Mr.  Bougainville  jublede,  vi 
Andre  vare  Færdige  ved  at  briste  af  Latter,  og  med  et 
„å  la  bonne  heure!"  blev  det  Briggen  tilladt  uforstyrret 
at  fortsætte  sin  videre  Reise  til  Hjemstedet.  Har  denne 
varet  endnu  40  Dage,  som  da  „Scipio"  nyligen  vendte 
hjem  fra  Morea  til  Toulon,  vil  Skipperen  i  intet  Tilfælde 
kunne  have  gjort  sig  til  af  nogen  hurtig  Overfart. 

Mr.  Bougainville  kjedede  sig.  Paa  Blocade-Stationen 
laae  vi  samlede  med  endeel  Skibe,  blandt  hvilke  det  engelske 
Linieskib  „Ocean",  og  en  Dag  spiste  Chefen  for  Corvetten 
„Victorieuse",  Capitain  Lasusse,  ombord.  Alt  ved  Middag 
havde  man  seet  Fregatten  „Fleur  de  Lys",  Capitain, 
senere  Viceadmiral  Lalande,  komme  op  Syd  fra;  Brisen 
var  imidlertid  svag,  og  først  henad  Aften  lykkedes  det 
„Fleur  de  Lys"  at  naae  hen  i  Nærheden  af  os.  Det 
var  blevet  aldeles  Stille,  Mørket  var  faldet  paa,  og  i 
Aftendæmringen  laae  de  forskjellige  Skibe  hinanden  saa 
nær,  at  man  endog  fra  Tid  til  anden  kunde  høre  tale 
fra  det  ene  Skib  til  det  andet.  I  al  Magelighed  nøde 
Mr.  Bougainville  og  Mr.  Lasusse  deres  Cigar  paa  Hytten, 
da  der  blev  varskoet  for  et  Fartøi,  som  man  antog 
maatte  komme  fra  „Fleur  de  Lys".  Pludselig  fik  Mr. 
Bougainville  et  Indfald:  i  Raaber  anraabte  han  Fartøiet 
paa  Engelsk:  „Boat  ahoy!"  J  Fartøiet  holdt  man  paa 
Aarerne,  og  en  Stemme,  som  man  kunde  kjende  at  være 
Capitain  Lalande's,  fremkom  med  Undskyldning  i  Anledning 
af  den  skete  Feiltagelse,  da  han  havde  staaet  i  den  For- 

mening,  at  det  var  Linieskibet  „Scipio",  han  roede  hen 
imod.  Paa  Engelsk  blev  han  viist  hen  til  det  andet 
Linieskib;  han  roede  nu  hen  imod  dette  og  blev  der 
atter  anraabt  med:  „Boat  ahoy!"  Vi  hørte  nu  en  Sam- 
tale blive  fort  imellem  Capitain  Lalande  og  den  engelske 
vagthavende  Officeer,  hvis  Resultat  blev  Overbevisningen 
om,  at  Skibet,  han  var  ved,  virkelig  var  „Ocean",  og 
at  Skibet,  ved  hvilket  han  havde  været,  var  „Scipio". 
Capitain  Bougainville  fandt  alt  dette  i  hoi  Grad  fornøieligt; 
han  fandt  den  Stilling  pikant,  i  hvilken  Capitain  Lalande 
var  bleven  bragt  ved  hans  Praieraab,  han  lo  hjertelig 
over  alle  de  Undskyldninger,  vi  kunde  høre,  at  Capitain 
Lalande  henvendte  til  „Ocean",  da  han  paany  satte  sin 
Cours  hen  imod  os,  og  morede  sig  kostelig  over  det 
Hele  —  men  Glæden  fik  en  brat  Ende,  da  Capitain 
Lalande,  forbittret  i  høieste  Grad,  traadte  ombord.  Hans 
første  Udbrud  var,  at  enten  maatte  man  være  fuld  eller 
gal  ombord  i  dette  Skib.  En  Udfordring  paafulgte,  og 
næppe  vilde  disse  „udmærkede  Løier"  være  endte  paa 
nogen  fredelig  Maade,  dersom  ikke  Capitain  Lasusse  og 
andre  franske  Skibschefer  vare  traadte  mæglende  imellem. 
Snart  kom  der  ogsaa  andre  Grunde  til,  der,  Capitain 
Bougainville's  lette  Sind  uagtet,  maatte  vække  Alvor  og 
Bekymring  hos  ham  som  Skibsehef.  Under  et  længere 
Ophold  i  Poros,  ligeoverfor  Athen,  var  en  ondartet  Feber 
udbrudt  ombord.  Uagtet  alle  anvendte  Midler  greb  den 
mere  og  mere  om  sig,  og  snart  vare  begge  Skibets  Batterier 
optagne  af  Syge.  Henved  200  Mand  bleve  efterhaanden 
angrebne,  Dødelighed  begyndte  at  indfinde  sig  i  foruroligende 
Grad,  og  Admiralen  fandt  det  under  disse  Omstændigheder 

nødvendigt,  at  Skibet  blev  sendt  tilbage  til  Frankrig. 
Jeg  beredte  mig  altsaa  paa  Hjemrejsen,  og  efter  henved 
fem  Aars  Tjeneste  ombord  i  Iranske  Skibe  havde  jeg  alt 
besluttet  ved  Ankomsten  til  Toulon  at  sige  den  franske 
Marine  Farvel  og  vende  tilbage  til  mit  P'ædreland.  Da 
overraskedes  jeg  ved,  igjennem  min  Chef,  at  modtage 
Tilbud  fra  Admiral  Rigny  om  at  træde  over  paa  Linie- 
skibet „Conquérant",  hvorombord  Admiralens  Flag  nylig 
var  blevet  heist.  Et  saadant  Tilbud  kunde  ikke  andet 
end  være  i  høieste  Grad  smigrende  for  mig.  Hjemreisen 
til  Danmark  blev  opgiven,  og  under  Modon  sagde  jeg 
Farvel  til  „Scipio",  som  umiddelbart  derefter  styrede  Cours 
imod  Toulon. 

Afskeden  fra  dette  Skib  var  mig  ikke  tung,  paa  eet 
Glandspunct  nær  havde  Uheld  fulgt  „Scipio"  under  dets 
hele  Togt,  og  Mindet  om  det  Aar,  som  jeg  tilbragte  der- 
ombord,  vil  altid  staae  for  mig  med  mørke  og  afskrækkende 
Farver. 


Overgang  til  „Conquérant". 


JYLit  Indtog  ombord  i  „Conquérant"  skeete  igjennem 
en  Kanonport  paa  underste  Batteri.  Mit  Gods  blev  langet 
ombord,  og  jeg  fandt  mig  henflyttet  til  et  Skib,  der  alt 
længe  havde  opvakt  min  Beundring.  Endnu  staaer  Erin- 
dringen levende  for  mig  om  det  øieblik,  da  jeg  betraadte 
dette  Skib:  det  forekom  mig,  at  jeg  aandede  i  en  anden 
Atmosphære,  Alt  omkring  mig  tydede  paa  Orden,  Disciplin 
og  Velvillie,  jeg  følte  mig  som  et  andet  Menneske,  en 
Art  Begeistring  kom  over  mig,  og  sikkert  maa  Glæde  og 
Tilfredshed  have  været  at  læse  i  mit  Ansigt,  da  jeg  paa 
Hytten  fremstillede  mig  for  den  commanderende  Admiral. 

Le  chevalier  Henry  de  Rigny,  Vice- Admiral ,  var 
dengang  i  en  Alder  af  omtrent  45  Aar.  Lidt  under 
Middelhøide  af  Væxt,  med  et  uanseligt  Udvortes,  var  han 
simpel  og  naturlig  i  sin  Optræden;  ulig  Franskmændene 
i  Almindelighed  skyede  han  til  daglig  Brug  den  Glands 
og  de  Former,    med   hvilke  franske  Admiraler   pleiede  at 

omgive  sig;  dog  fremgik  det  strax  af  hans  gjennem- 
trængende  Blik  og  af  hans  kløgtige  Ansigtstræk,  blandt 

hvilke  Jen  spidse  Næse  var  fremtrædende,  at  man  i  ham 

ikke  havde  med  nogen  almindelig  Mand  at  gjore.  Et 
listigt  Udtryk,  forenet  med  en  hoi  Grad  af  Ro,  var  udbredt 
over  ham;  men,  blev  hans  Sind  forst  sat  i  Bevægelse, 
blev  han  opfarende,  hensynsløs,  og  hans  Heftighed  kj endte 
da  undertiden  ingen  Grændse.  Indsmigrende  i  høi  Grad, 
naar  han  vilde  behage,  var  Admiral  Rigny  bestemt,  naar 
han  vilde  sætte  noget  igjennem,  vedholdende  i  sine  Planer 
og  uden  Frygt  for  at  paatage  sig  stort  Ansvar.  Med 
disse  Egenskaber  forenede  han  en  sjelden  Fiinhed  og 
Tact,  og  han  var  saaledes  vel  skikket  til  at  varetage  sit 
Lands  Interesser  i  Levanten  under  denne  Periode,  da 
forstyrrede  Forhold  i  enhver  Retning  frembøde  sig  i  rigeligt 
Maal.  Man  blev  saaledes  ved  denne  Tid  Vidne  til  det 
Særsyn,  at  Russerne  bekrigede  Tyrkerne  i  det  Sorte  Hav, 
hvor  de  indtoge  Varna,  medens  de  søndenfor  Darda- 
nellerne  optraadte  paa  den  fredeligste  Maade  af  Verden 
og  som  Venner  viste  deres  Flag  i  de  vigtigste  tyrkiske 
Havne;  England  saae  man,  i  Modstrid  med  dets  Traditioner, 
optræde  fjendtlig  imod  Tyrkiet,  og,  hvad  Politiken  angaaer, 
syntes  saaledes  Alt  at  være  vendt  op  og  ned  paa  i  disse 
Egne. 

Under  Keiserdømmet  havde  Admiral  Rigny  været 
ansat  ved  „Marins  de  la  garde",  og  i  1809  commanderede 
han  paa  Schelde-Floden  Fregatten  „Euridice".  I  1825 
forlod  han  Toulon  med  sin  Stander  heist  ombord  i  Fre- 
gatten „Syrene".  „Det  hedder  sig,  at  jeg  ikke  er  Sø- 
officeer",  sagde  han  til  Fregattens  Chef,  Mr.  Robert,   „jeg 

vil  overbevise  om  det  Modsatte,  og  selv  paatager  jeg  mig 
Fregattens  Organisation".  „Syrene"  blev  under  hans 
Hænder  et  Mønster  paa  god  Orden  ogpaa  et  vel  manøvreret 
Skib.  En  talrig  Escadre  blev  ham  underlagt.  De  franske 
Orlogsmænds  Virksomhed  strakte  sig  over  hele  Levanten, 
Og  der  ydedes  Beskyttelse  imod  græske  Sørøvere,  som  øvede 
de  største  Grusomheder  imod  Enhver,  der  faldt  i  deres 
Vold.  Ved  Ipsara  og  ved  Seios  reddede  de  Franske 
mangen  Grækers  Liv,  og,  da  Athenen  maatte  overgive 
sig  til  Tyrkerne,  optraadte  Admiral  Kigny  som  Mellem- 
handler paa  en  smuk  Maade,  der  ikke  var  forbunden  med 
ringe  personlig  Fare.  Ogsaa  blev  hans  Virksomhed  paa- 
skjønnet.  Efterat  være  vendt  tilbage  til  Frankrig  blev 
han  i  1830  sat  i  Spidsen  for  Marinen  som  Minister,  og 
senere  tog  han  Sæde  i  det  franske  Ministerium  som 
Udenrigsminister.  Ligesaasnart  jeg  vel  var  kommen  om- 
bord i  „Conquérant",  blev  der  brast  fuldt,  og  Coursen 
sat  ind  imellem  Sapienza-Oerne  for  at  opjage  et  mistænkeligt 
Skib.  Aldrig  vilde  man  i  „Scipio"  have  vovet  sig  ind  i 
dette  dengang  tildeels  ukj endte  Farvand.  Ved  at  søge 
de  snevreste  Løb  og  knibe  tæt  om  Pynterne  troede  det 
jagede  Skib  at  kunne  undgaae  os;  men  med  forbausende 
Dristighed  blev  Jagten  fortsat,  og  med  henved  9  Miles 
Fart  vare  vi  snart  paa  Siden  af  ham.  Skipperen  kom 
ombord;  det  syntes  at  være  hans  Hensigt  at  ind- 
smugle Provisioner  til  Morea;  en  Brig  blev  beordret  til 
at  følge  ham  50  Miil  tilsøes. 

Dette  var  mine  første  Timer  ombord  i  „Conquérant" ; 
de  efterlode  et  varigt  Indtryk.  Med  hver  Dag  for- 
øgedes min  Beundring  af  den  Maade,  hvorpaa  dette  Skib 

blev  commanderet,  jeg  følte  mig  hædret  ved  at  være 
derombord,  og  endnu  den  Dag  [dag  nærer  jeg  den  Over- 
bevisning,   at    „Conquérant"    var    det     smukkeste   og 

stolteste  Skib,  som  dengang  flød  paa  Havet. 

Det  var  en  misundelsesværdig  Stilling  at  være  om- 
bord i  „Conquérant".  Mandskabet  var  udsøgt,  idet  alle 
mindre  duelige  Folk  stedse  bleve  ombyttede  med  udvalgte 
Matroser  fra  Skibe,  der  vendte  hjem  til  Frankrig;  en 
behagelig  Tone  herskede  saavel  blandt  Skibets  Officerer 
indbyrdes  som  i  Forholdet  til  de  Commanderende,  og, 
skjøndt  Tjenesten  var  streng,  undertiden  endog  meget 
streng,  da  vi  kun  vare  syv  tjenstgjørende  Officerer  om- 
bord, forekom  Alt  at  blive  ledet  af  en  usynlig  Haand 
og  at  være  ordnet  paa  en  saadan  Maade,  at  man  næppe 
engang  blev  vaer,  at  der  fandtes  Commanderende  om- 
bord. Admiralskibet  var  dertil  Midtpunctet  for  den  store 
Mængde  Orlogsmænd,  som  ved  denne  Tid  færdedes  i  Le- 
vanten; man  var  de  Første,  der  modtoge  Efterretninger, 
man  kunde  nogenledes  følge  de  forskjellige  Skibes  Be- 
vægelser og  Virksomhed,  og  selv  paa  det  materielle  Liv- 
havde  de  hyppige  Forbindelser  i  alle  Retninger  en  synlig 
Indflydelse,  idet  vort  Bord  prangede  med  Frembringelser 
og  Frugter  fra  alle  Levantens  Havne,  medens  man  om- 
bord i  mangen  anden  Orlogsmand  var  reduceret  til  brune 
Bønner  og  Skibskost.  Under  „Scipio"'s  40  Dages  Reise 
fra  Morea  til  Toulon  gaves  der  ikke  en  eneste  Mund- 
fuld ferske  Provisioner  ombord  i  Skibet,  saa  at  saavel 
Chef  som  Officerer  under  hele  Reisen  maatte  leve  af  salt 
Kjød  og  Pandekager. 


Navarinos  Rhed. 


A, 


.dmiral  Codrington  havde  begivet  sig  til  Alexan- 
dria for  hos  Mehemet-Ali  at  udvirke  Ibrahim  Paschas  og 
den  ham  underlagte  Styrkes  Tilbagekaldelse.  En  Tractat, 
ved  hvilken  dette  Forlangende  opfyldtes,  blev  underskreven, 
og  samme  Dag,  som  Underretning  herom  naaede  os, 
modtog  Admiralen  Efterretning  om,  at  et  Armeecorps  under 
General  Maison  var  blevet  indskibet  i  Toulon  for  at 
afgaae  til  Morea.  Disse  tvende  Efterretninger  forandrede 
aldeles  Sagernes  Stilling.  Tractaten  med  Mehemet-Ali 
og  de  ægyptiske  Troppers  Tilbagekaldelse  vilde  af  sig  selv 
have  medført  Moreas  Rømning.  Der  kom  nu  et  nyt 
Element  til:  franske  Troppers  Ankomst  kunde  let  give 
Anledning  til  et  nyt  Sammenstød,  og  det  var  kjendeligt, 
at  Admiral  Rigny  modtog  Meddelelsen  om  disse  Troppers 
Ankomst  med  synlig  Utilfredshed. 

Navarinoslaget,  der  havde  gjort  det  muligt  for  Russerne, 
uden    Indsigelse    fra  Stormagternes    Side,    at    gaae    over 

Pruth  og  at  falde  ind  i  Tyrkiet,  vedblev  at  staae  som  en 
uheldbringende  Begivenhed  for  den  engelske  Regjering. 
Admiral  Codrington  blev  tilbagekaldt,  og  under  hans  Fra- 
værelse i  Alexandrien,  medens  Underhandlingerne  med 
Mehemet-Ali  stode  paa,  indtraf  Linieskibet  „Wellesley"  for 
Navarino  med  Admiral  Maleolm,  der  skulde  afløse  ham. 
Malcolm  vilde  ikke  udsætte  sig  for  Quarantaine,  og  den 
første  Raadslagning  imellem  ham  og  Admiral  Kigny 
foregik  derfor  paa  afmærket  Afstand  paa  en  lille  0  i  Nær- 
heden af  Sapienzerne  under  Overværelse  af  en  Quarantaine- 
betjent,  der  skulde  vaage  over  den  tilbørlige  Afstands 
Overholdelse  imellem  de  to  Admiraler.  Ved  Admiral  Co- 
dringtons  Tilbagekomst  samledes  alle  Admiralerne  paa 
Zanthe  Rhed.  Tætved  hinanden  ankrede  her  Linieskibene 
„Asia",  „Conquérant",  „Wellesley"  og  „Azof",  hvert 
med  sit  Viceadmiralsflag  vaiende  fra  Fortoppen ;  et  lignende 
Møde  hører  ganske  vist  til  Sjeldenhederne. 

Efter  Tractatens  Afslutning  med  Mehemet-Ali  kunde 
Navarino  ikke  længer  betragtes  som  nogen  fjendtlig  Havn. 
Admiral  Maleolm  med  „Wellesley",  „Conquérant", 
„B resi  au"  og  flere  franske  og  engelske  Skibe  stode  derind, 
»g  vi  saae  nu  Resterne  af  den  Flaade,  der  havde  været  bestemt 
til  at  skulle  fuldstændiggjøre  Grækenlands  Undertvingelse. 
Disse  Rester  vare  saa  godt  som  Intet.  Et  Linieskib,  i  hvilket 
man  havde  sat  Nødmaster,  med  store  Aabninger  i  Siden,  et 
Par  forskudte  Fregatter  og  nogle  Transportskibe  var  det 
Hele.  Medens  der  saaledes  over  Vandet  saagodtsom 
Intet  var  tilbage,  frembød  det  Indre  af  Bugten  derimod  et 
vidunderligt  Skue,  naar  man  i  klart  Veir  var  istand  til 
at   see   ned   under   Vandfladen.      Solstraalerne  belyste   da 

med  brogede  Farver  Skrogene  af  forbrændte  Skibe,  store 

Og    smaa    imellem    hvenindre,     liggende    paa    den    hvide 
Sandbund.     Enkelte  Skibe   laae   kæntrede    med  Bredsiden 
iveiret,   med   Kanonerne    endnu    stikkende    ud    igjennem 
Portene   og  pegende   lodret    op   imod    Luften;    andre, 
det  var  de  fleste,   vare  sprængte  fra  hinanden,   saaledes 
at   Overskibet    var    ført    bort    fra   Underskibet,    og    hele 
Lasten  med  dens  Apteringer    viste  sig  da  for  Øiet,   som 
man  undertiden  seer  Modeller,  paa  hvilke  man  fremviser 
Skibets  indre  forskjellige  Dele.     I  de  forskjellige  Apteringer 
saae    man    Tougene    regelmæssig    opskudte    paa    Toug- 
brixerne,    Vandfadene   stuvede    med    fuldkommen   Orden 
paa  deres  Plads,   Kuglerne  i   de  for  dem  bestemte  Rum, 
kort,  en  heel    undersøisk   Verden   udfoldede   sig   for  den 
Nysgjerriges   Blik.      Mange   af  disse   Gjenstande    ere  vel 
alt  nu  borttagne;  men,  ligesom  man  i  vore  Dage  optager 
Vrag,   der   i   Aarhundreder   have  ligget  paa   Havbunden, 
saaledes  kan  det  forudsees,  at  man  endnu  i  mange  Tider 
fra    Dybet    vil    opfiske    forskjelligartede    Gjenstande,    der 
ligesom   de   udgravede  Minder    om    Grækenlands    Oldtid, 
hvilke    vi   see  paa    med   Beundring,    i    kommende   Dage 
ville    blive  betragtede   med   Interesse  som   hidrørende   fra 
en  Begivenhed,  hvorfra  Grækenlands   gjenvundne  Frihed 
er  udgaaet. 


Ankomst  af  Admiral  Maisons  Expedition. 


Ve, 


ed  Slutningen  af  August  1828  ankom  til  Morea 
General  Maison  tilligemed  den  første  Convoi  med  franske 
Tropper  ombord,  henved  9000  Mand,  til  Grækernes  Under- 
støttelse. Det  er  alt  anført,  at  Admiral  Rigny  ikke  bi- 
faldt Armeecorpsets  Udsendelse;  da  Convoien  kom  tilsyne, 
saae  man,  hvorledes  Blodet  kom  i  Bevægelse  hos  ham; 
han  blev  heftig  og  var  næppe  til  at  komme  nær.  Endog 
hans  Adjutant,  Le  Ray,  lieutenant  de  vaisseau,  lige  af- 
holdt af  Admiralen  og  af  Alle  ombord,  gik  det  ud  over; 
med  sin  vante  Frimodighed  tog  han  flere  af  Capitainerne 
i  Forsvar:  „Toujours  l'avocat  des  mauvaises  causes",  var 
Admiralens  Svar  —  snarere  en  Roes  end  en  Dadel 
under  forhaandenværende  Omstændigheder.  Convoien, 
fandt  Admiralen,  var  ikke  tilbørlig  samlet,  den  førte  ikke 
tilstrækkelig  Seil.  Fartøier  bleve  satte  i  Vandet  for  at  roe 
ombord  i  de  os  nærmest  liggende  Skibe,  hvor  vore  Folk 
entrede  tilveirs,  gjorde  Seil  los  og  fore  saaledes   omkring 

fra  det  ene  Skib  til  det  andet.  Hvad  der  endmere  for- 
øgede Admiralens  Ærgrelse  var,  at  de  convoierende  Or- 
logsmænd laae  spredte  og  havde  ladet  sig  drive  for  langt 
ned  i  Læ,  hans  Utaalmodighed  var  i  stadig  Tiltagende, 
altsom  det  viste  sig  umuligt  for  Orlogsmændene  at  komme 
op:  der  blev  skudt,  det  regnede  med  Signaler,  og  vist 
er  det,  at,  dersom  Fæstningen  Koron  havde  begyndt  at 
skyde  paa  Convoien,  hvilket  ikke  kunde  ansees  for  nogen 
Umulighed,  da  den  ikke  var  i  ægyptiske,  men  i  tyrkiske 
f  kender,  vilde  de  Krigsskibe,  der  skulde  afgive  Beskyttelse, 
ikke  have  været  istand  til  at  yde  nogensomhelst  Bistand. 
Under  disse  Omstændigheder  var  det  magtpaaliggende 
for  „Conquérant"  at  komme  saa  nær  ind  under  Koron 
som  muligt.  Noget  søndenfor  denne  Fæstning  ligger  en 
hoi  Klippe,  Venetico,  adskilt  fra  Fastlandet  ved  et  smalt 
og  bugtet  Løb;  dette  Løb  dannede  en  Gjenvei,  ad  hvilken 
man  kunde  naae  hen  lige  ind  under  Fæstningens  Ka- 
noner, og  Admiralen  spurgte  vor  ombordværende  Lods, 
om  han  kunde  løbe  „Conquérant"  derigjennem.  Lodsens 
Svar  var  en  bestemt  Benegtelse.  „Da  veed  jeg  dog,  at 
„svære  Skibe  tidligere  ere  løbne  indom  Klippen",  yttrede 
Admiralen.  „Vel  muligt",  svarede  Lodsen,  „men  næppe 
„Skibe  af  „Conquéranf's  Dybgaaende,  og  jeg  kan  ikke 
„paatage  mig  Lodsningen  igjennem  Løbet."  Et  Par 
Gange  spadserede  Admiralen  op  og  ned  ad  Hytten,  og 
med  eet  blev  Ordre  givet  til  at  sætte  Coursen  indenfor 
den  omhandlede  Klippe.  Officerer  bleve  sendte  tilveirs 
og  ud  paa  Klyverbommen  for  at  holde  Oie  med  hvidt 
Vand,  om  saadant  skulde  vise  sig;  fra  Veiret  blev  der 
varskoet,  snart  Styrbord  og  snart  Bagbord,  „Conquérant" 


179 

lystrede  Roret  som  en  Jolle,  og  vi  kom  virkelig  igjennem: 

det    er   noget   nær   den   dristigste   Seilads,    jeg   har   været 
Vidne  til. 

Under  alt  dette  var  Messens  Spisetid  indtruffen. 
Efter  Bordet  samlede  den  civile  Deel  af  Messemedlem- 
mernc  sig  paa  Dækket,  og  i  al  Ro  gave  de  sig  til  at 
ryge  deres  vante  Cigar  agtenfor  Varerundholterne.  En 
paafaldende  Modsætning  dannede  de  til  al  den  Bevægelse, 
der  herskede  ombord,  de  vare  som  uberørte  af  Alt,  hvad 
der  foregik  omkring  dem.  Pludselig  hørtes  Admiralens 
Stemme:  „Naar  Alle  ere  i  fuldt  Arbeide,  er  det  mig  imod 
„at  see  Enkelte  paa  Dækket,  som  Intet  tage  sig  for;  hvem 
„er  de  Herrer,  som  ryge  paa  Kobryggen?  —  —  —  jeg 
„ønsker,  at  De  Herrer  ville  gaae  ned  paa  Batteriet  —  — 
„jeg  vil  ikke,  at  man  skal  ryge  paa  Dækket."  En 
uheldig  Ombrasning  bragte  ved  samme  Tid  Admiralens 
Sind  end  yderligere  i  Bevægelse;  en  Underlæge,  der  ikke 
havde  fattet  Admiralens  Ord,  vedblev  rolig  at  staae  med 
sin  Cigar  i  Munden,  Ansigtet  vendt  imod  Hytten,  hvorfra 
den  heftige  Stemme  havde  ladet  sig  høre,  og  ikke  istand 
til  at  give  sin  Harme  Luft  hverken  ligeoverfor  General 
Maison,  hvis  Ankomst  havde  oprørt  hans  Sind,  eller  for 
Skibscheferne,  over  hvis  Manøvrer  han  ærgrede  sig,  syn- 
tes hele  Admiralens  Vrede  med  eet  at  gaae  ud  over  den 
ulykkelige  Doctor.  „Jeg  troer,  at  han  seer  paa  mig!" 
udbrød  han  med  Heftighed;  „han  seer  virkelig  paa  mig!" 
fortsatte  han  med  skingrende  Stemme,  og  „Monsieur, 
„rendez  vous  å  la  fosse  aux  lions!"  —  Stedet,  hvor 
Cadetter  og  Ligestillede  holdes  i  Arrest  —  gjenlød  derefter 
over  hele  Skibet.    Endnu  tredie  Dagen  efter  var  jeg  nede 

i  fosse  aux  lions  at  se  til  vor  arresterede  Doctor,  og  det 
forbittrede  Udraab:  „Je  vois  qu'il  me  regarde!"  har  ofte 
senere  i  Tankerne  gjenlydt  for  mine  øren. 

Om  Natten  ankrede  vi  ved  Panidgi  inde  i  Kala- 
mattabugten,  og  efterhaanden  kom  Convoiens  Skibe 
tilankers  omkring  os.  Stedet  var  udseet  til  Trop- 
pernes Landsætning,  og  næste  Morgen  begyndte  Udskib- 
ningen. Ikkun  Skibenes  Fartøier  havdes  til  Raadighed 
hertil,  og  den  første  Dag  naaede  man  kun  at  sætte  3<  I  *  I 
Mand  iland.  Tropperne  vare  ankomne  til  Morea  med 
den  Overbeviisning,  at  de  kom  til  et  forpestet  Land,  de 
betraadte  altsaa  Kysten,  veludrustede  med  Advarsler  om 
ikke  at  nærme  sig  nogen  Græker,  ikke  at  udsætte  sig  for 
vaade  Fødder,  ikke  at  spise  Frugt,  kort,  med  Formaninger 
af  enhver  Art  for  at  undgaae  de  Farer,  som  man  i  alle 
Retninger  forestillede  sig  at  være  omgiven  af;  endnu  i  Far- 
tøierne  anbefalede  Compagnicheferne  deres  Underhavende 
den  størst  mulige  Forsigtighed,  og  heelt  overraskede  bleve  de 
ved  at  see  vore  Folk  springe  i  Vandet  til  op  over  Læn- 
derne, give  sig  af  med  de  enkelte  Grækere,  der  havde 
indfundet  sig  for  at  falbyde  Varer,  og  med  stor  Begjer- 
lighed  nyde  baade  Viindruer  og  Vandmeloner,  som  de 
havde  tilforhandlet  sig.  Soldaternes  Forsigtighedsregler 
holdt  ikke  længe  Stand,  ligesaalidt  som  saameget  Andet, 
der,  ifølge  vore  Matrosers  Mening,  ikke  vilde  have 
været  muligt  for  Andre  end  „troupiers"  at  finde  paa. 

Tropperne  leirede  sig  paa  en  Høi,  tæt  ved  den  lille 
Flod  Nisib's  Udløb,  og  den  næste  Dag  blev  den  øvrige 
Styrke  landsat.  Mærkeligt  var  det,  at  denne  Division 
ankom  til  Morea  uden  Skyts  og  saa  at  sige  aldeles  uden 

Munition,  der  først  indtraf  med  <.\cn  næste  Transport 
nogle  faa  Dage  senere.    Havde  der  viist  sig  nogen  Fjende, 

vilde  Troppernes  Stilling  ikke  have  været  uden  Pare. 
Ikke  Andre  end  de  faa  handlende  Grækere  kom  imidlertid 
tilsyne;  men  ikkedestomindre  læstes  senere  i  de  franske 
Aviser  om  den  Begeistring,  hvormed  de  franske  Sol- 
dater vare  blevne  modtagne  ved  deres  Landstigning  paa 
den  classiske  Jord.  Man  læste  om  det  imponerende  Skue, 
de  afgave  ligeoverfor  det  jublende  Folk,  om  Skjønheden 
af  den  Kyst,  som  de  havde  betraadt,  hvilket  derefter 
blev  skildret  med  levende  Farver  —  i  Virkeligheden  ind- 
skrænkede denne  feeagtige  Kyst  sig  til  en  lav,  sandet 
Strandbred  med  nogle  enkelte  lauriers-rose  (Nerium)  — 
„et  c'est  ainsi  que  Ton  écrit  lnistoire!" 

Efter  nogen  Tids  Forløb  ankom  den  anden  store 
Convoi  med  Tropper,  og  Styrken  blev  herved  bragt  op 
til  henved  12,000  Mand,  blandt  hvilke  et  Regiment  Ca- 
valleri.  Eiheller  til  at  bringe  Hestene  i  Land  havde  vi 
andre  Midler  end  vore  Baade;  Hestenes  Landsætning  fra 
disse  var  vanskelig,  og  man  foretrak  derfor  at  fire 
Hestene  i  Vandet,  at  gjøre  dem  fast  agter  til  Fartøiet  og 
saaledes  at  bugsere  dem  svømmende  ind  til  Kysten. 
Mange  druknede  under  denne  Svømmetour.  Ogsaa  mig 
tilfaldt  der  et  Fartøi,  som  skulde  føre  Heste  iland;  belært 
af  Erfaringen  og  for  at  undgaae,  at  Hestens  Hoved 
kunde  komme  under  Vand,  lod  jeg  Hovedet  med  Næse- 
borene opefter  binde  fast  til  Fartøiets  Reling,  hvorefter  vi 
med  fire  eller  sex  Heste  langs  Siden  forsigtig  roede  ind  imod 
Strandbredden.  Almindelig  viste  Hestene  sig  flinke,  naar 
de  paa  denne  Maade  naaede  Land;  men  jeg  tilstaaer,    at 


182 


enkelte  gave  stærk  Anledning  til  Bekymring,  naar  de  ved 
Ankomsten  til  Kysten  ubevægelige  og  med  alle  fire  Been 
udstrakte  maatte  hales  op  langs  det  fladt  opgaaende  Sand. 
Rytteren  kom  da  til,  kjælede  for  sin  Hest,  tiltalte  den, 
dreiede  paa  Halen,  og  pludselig  foer  Dyret  op,  satte  i 
strakt  Galop  hen  langs  Strandbredden,  fulgt  af  Mængdens 
Raab  og  Bifaldsyttringer.  Mulig  har  min  Methode  ikke 
været  kunstmæssig,  men  vist  er  det,  at  ikke  nogen  Hest 
druknede  under  min  Behandling. 


Forhandlinger  med  Ibrahim  Pascha. 


IZifterretningen  om  den  ægyptiske  Convois  Nær- 
melse,  der  skulde  føre  Ibrahim-Paschas  Styrke  tilbage  til 
Alexandrien,  bragte  „Conquérant"  fra  Kalamattabugten 
ind  til  Navarino.  Ved  Convoiens  Ankomst  blev  jeg  sendt 
ombord  til  den  Commanderende,  der  førte  sit  Flag  om- 
bord i  en  udmærket  smuk  60-Kanons  Fregat,  bygget  i 
Livorno.  Jeg  blev  behandlet  med  Udmærkelse,  Soldates- 
quen,  hen  ved  100  Mand  i  hvide  Munderinger,  halvsnevre 
Underklæder  og  Baret  paa  Hovedet,  stod  opstillet  for 
at  gjøre  Honneurs,  og  med  Capitano-Bey  røg  jeg  en 
Pibe,  magelig  hvilende  paa  en  af  Kahyttens  Divaner. 
Der  blev  budt  mig  en  Miniaturkop  fortrinlig  Mokka-Kaffe, 
baaren  frem  i  et  Guldbæger,  besat  med  Perler,  og  herpaa 
vendte  jeg  tilbage  til  „Conquérant"  vistnok  ikke  stort 
klogere  af  min  Samtale  med  den  høitstaaende  ægyptiske 
Officeer,  om  Besøget  end  ikke  havde  havt  ringe  Interesse 
for  mig. 

Forholdet  imellem   det  franske  Armeecorps  og    I 
kerne,  der  stode  i  den  nærliggende  Fæstning  Koron,    var 
af  en  særegen  Beskaffenhed.    Efter  Navarino-Slaget  maatte 

Franskmænd  og  Tyrker  betragte  hinanden  som  Fjender; 
men  paa  den  anden  Side  var  ingen  Krigserklæring  bleven 
udstedt,  og  under  den  eiendommelige  Stilling,  som  fulgte 
heraf,  kunde  en  uventet  Tilfældighed  fremkalde  et 
Sammenstod,  der  efter  al  Rimelighed  paany  vilde  medføre 
Fjendtligheders  Udbrud.  Naturligviis  vilde  Intet  have 
været  kjærere  end  dette  for  de  franske  Tropper,  der  vare 
komne  til  Morea  med  Forventning  om  at  skulle  vinde  baade 
Laurbær  og  Decorationer,  og,  da  man  saagodtsom  daglig 
søgte  at  give  Tyrkerne  Anledning  til  Angreb,  maatte 
Spændingen  naturligviis  med  hver  Dag  tiltage.  Under 
disse  Omstændigheder  var  det  derfor  en  Selvfølge,  at  man 
med  levende  Interesse  imødesaae  Resultatet  af  en  Sammen- 
komst, der  var  berammet  at  skulle  finde  Sted  ombord 
hos  den  engelske  Commanderende  imellem  Ibrabim-Pascha 
—  som  i  den  Anledning  var  vendt  tilbage  fra  Patras  til 
Navarino  —  den  Høistcommanderende  for  det  franske 
Armeecorps,  General  Maison,  samt  Admiralerne  Malcolm 
og  Rigny.  Det  kunde  forudsees,  at  denne  Conference 
vilde  faae  en  afgjørende  Indflydelse  paa  de  franske  Trop- 
pers Optræden  ligeoverfor  den  ægyptiske  Occupations- 
hær,  ligesom  og  paa  Frankrigs  Forhold  til  Grækenland  i 
det  Hele,  og  som  Eølge  heraf  følte  man  sig  ømfindtlig 
berørt  ved,  at  en  Sammenkomst,  der  stod  i  saa  nær 
Forbindelse  med  Frankrigs  Interesser,  skulde  tinde  Sted 
ombord  i  det  engelske  Admiralskib. 

Aftenen   før  den   til   Mødet  fastsatte  Dag  havde  jeg 

Første-Vagt.  Admiralens  Adjutant,  Le  Ray,  forblev  længere 
paa  Dækket  end  sædvanlig,  seent  paa  Aftenen  blev 
det  meldt,  at  et  tyrkisk  Partøj  nærmede  sig,  og  efter  Le 
Ray's  Anviisning  blev  der  gjort  Anstalt  til  at  modtage 
Partøiet  med  usædvanlige  Hoflighedsbeviscr,  og  ombord 
traadte  tre  Tyrker,  der  bleve  forte  ind  til  Admiralen. 
Længe  varede  Besøget.  Med  synlig  Forekommenhed 
bleve  Tyrkerne  ved  Midnat  atter  ledsagede  til  Faldrebet, 
og  der  blev  rettet  Anmodning  til  mig  om  ikke  at  tale 
om  det  natlige  Besøg.  En  af  Tyrkerne  var  Ibrahim- 
Pascha,  der  kom  for  at  forhandle  med  Admiral  Rigny 
om  de  forskjellige  Spørgsmaal,  som  kunde  forudsees  at 
ville  blive  Gjenstand  for  Forhandling  den  næste  Dag 
under  den  med  Spænding  imødeseete  fælles  Sammenkomst. 
Denne  Conference  varede  fra  Klokken  otte  om  Mor- 
genen til  ud  paa  Eftermiddagen.  Ibrahim  klagede  over 
den  udfordrende  Maade,  paa  hvilken  man  optraadte  lige- 
overfor hans  Tropper:  man  kjendte  den  ringe  Mandstugt, 
der  herskede  iblandt  disse,  ligeoverfor  en  fjendtlig  Armee 
vilde  man  selv  i  den  bedst  disciplinerede  Hær  vanskelig 
kunne  forhindre  et  enkelt  Skud  fra  at  falde,  hvormeget 
mindre  da  fra  hans  Tropper,  og  et  saadant  Skud  vilde 
kunne  medføre  uberegnelige  Følger.  Han  erklærede  sig 
forøvrigt  villig  til  at  forlade  Morea  med  de  ægyptiske 
Tropper,  dog  kun  paa  egne  Skibe  eller  paa  saadanne, 
som  vare  fragtede  af  den  ægyptiske  Regjering;  men  han 
erklærede  samtidig  dermed,  at  han  ikke  kunde  raade  over 
Fæstningerne  Navarino,  Koron,  Modon  og  Patras,  paa 
hvilke  Storherrens  Flag  vaiede,  og  som  vare  besatte  af 
tyrkiske  Tropper. 

Dette  sidste  Punct  havde  nær  bragt  Forhandlingerne 
til  at  strande.  Ibrahim  var  imidlertid  urokkelig.  Heller 
vilde  han  falde  ved  disse  Fæstningers  Forsvar  end  god- 
villig overgive  dem;  med  Ære  vilde  han  forlade  Morea, 
og  i  denne  Beslutning  stod  han  fast,  uanseet  alle  Fore- 
stillinger og  Indvendinger. 

Ved  at  see  hen  til  de  Besætningers  Beskaffenhed, 
som  skulde  forblive  tilbage  i  de  omhandlede  Fæstninger, 
kom  man  tilsidst  overeens  om  dette  Punct,  og  øieblikkelig 
blev  en  Corvet  afsendt  til  det  franske  Hovedqvarteer  for 
at  forebygge  Fjendtligheders  Udbrud,  om  saadanne  ikke 
allerede  vare  indtraadte. 


Forhør  over  græske  Slaver. 


Ve, 


ed  Midten  af  September  begyndte  de  ægyptiske 
Troppers  Indskibning.  Atter  her  maatte  vi  udføre  det 
meste  Arbeide,  og  uafbrudt  Patrouillering,  saalænge  Mørket 
stod  paa,  gjorde  Tjenesten  endnu  strengere.  Man  frygtede 
for,  at  græske  Slaver  i  Smug  skulde  blive  førte  bort  om 
Natten,  og  enhver  Baad,  der  rørte  sig,  blev  bragt  ombord 
til  den  Commanderende.  Med  Lammeskind  i  Tolle- 
gangene  listede  vi  os  omkring,  og  ved  den  mindste  Be- 
vægelse paa  Rheden  opstod  et  uventet  Røre,  idet  useete 
Fartøier  fra  andre  Skibe,  som  lydløst  snege  sig  frem, 
med  eet  fore  løs  henimod  det  Sted,  hvorfra  Lyden  hørtes. 
Oftest  viste  det  sig  da,  at  det  var  et  af  vore  egne  Far- 
tøier, man  havde  været  saa  heldig  at  opjage;  dog  jævn- 
lig bleve  ogsaa  Fartøier  fra  Zante  eller  Korfu  opbragte, 
der  istedenfor  at  smugle  Grækere  bort  førte  Faar  ind  for 
at  udbyde  dem  tilsalg;  disse  vare  da  høist  velkomne 
Ladninger  for  Flaadens  Mandskaber. 

Denne  Frygt  for,  at  græske  Fanger  skulde  blive 
bortførte  som  Slaver,  spillede  overhovedet  en  stor  Rolle 
ved  denne  Tid.  Til  Ibrahim  var  der  blevet  stillet  den 
Fordring,  at  ingen  Græker  skulde  kunne  medtages  til 
Ægypten,  uden  ifølge  eget,  utrykkelig  udtalt  ønske;  frit 
og  uhindret  skulde  enhver  Græker  kunne  tage  sin  Be- 
stemmelse, og,  for  at  dette  skulde  kunne  opnaaes,  maatte 
Valget  nødvendigviis  foregaae  i  Overværelse  af  Vidner, 
henhørende  til  de  forskjellige  Nationer,  som  havde  Interesse 
i  Spørgsmaalets  Afgjørelse.  En  Art  Commission  blev  i 
dette  øiemed  dannet;  den  var  ikke  alene  talrig,  men 
egen  i  sit  Slags  og  bestod  af  en  Drogman  eller  Tolk  af 
hver  Nation,  tre  Skibschefer  og  endeel  Lieutenanter;  og 
selv  præsiderede  Ibrahim  i  egen  Person  i  denne  Forsam- 
ling. Blandt  Lieutenanterne  var  jeg  bleven  beordret  til 
Medlem  tilligemed  en  anden  af  Flagskibets  Officerer. 
Moderne  afholdtes  i  et  faldefærdigt  Træskuur  paa  en  Skrænt 
nær  Strandbredden,  tæt  nordenfor  Navarino,  og  med 
Møie  var  Localets  Møblement  blevet  bragt  op  til  tre 
Stole  med  defecte  Been,  en  Slags  Divan  og  nogle  Tæpper. 
Paa  disse  sade  eller  laae  Commissionens  Medlemmer, 
oftest  rygende  af  en  lang  Chibuk,  idet  de  heri  stadig 
fulgte  Paschaens  Exempel.  Forretningernes  Førelse  fandt 
Sted  i  de  mest  forskelligartede  Tungemaal;  der  taltes 
Tyrkisk,  Fransk,  Arabisk,  Engelsk  og  Græsk  imellem 
hinanden,  ofte  paa  engang,  og  uden  Undtagelse  var  der 
ingen  af  de  Tilstedeværende,  der  tilfulde  forstod  mere 
end  en  ubetydelig  Deel  af,  hvad  der  i  denne  høist  blandede 
Samling  blev  forhandlet. 

Møderne  strakte    sig    over    et  længere  Tidsrum,   og 

ikke  lidet  skuflet  blev  man  ved,  at  saagodtsom  alle  de 
Slaver,  der  efterhaanden  bleve  afhørte,  erklærede  at  ville 

følge  med  deres  1  lerrer  til  Ægypten.  Natlirligviis  vilde 
enhver  Grækerven  saavel  i  Frankrig  som  i  England  finde, 
at  Commissionen  kun   slet  havde  røgtet  sit  Hverv,   naar 

dette  blev  Resultatet  af  dens  Virksomhed,  og  man  be- 
gyndte da,  imod  gjentagne  Protester  fra  Ibrahims  Side, 
at  bruge  Overtalelse  for  at  formaae  Grækerne  til  at  blive 
tilbage  i  deres  Fædreland.  Ogsaa  dette  var  forgjæves. 
Aldeles  vilkaarlig  traf  man  den  Bestemmelse,  at  Børn 
under  tolv  Aar,  der  som  saadanne  kunde  antages  ikke 
at  have  Modenhed  til  at  fatte  nogen  selvstændig  Beslut- 
ning, alle  skulde  holdes  tilbage,  og  med  eet  angave  selv 
de  mindste  Børn  sig  at  være  tretten  Aar  eller  derover. 
Heraf  opstod  de  naragtigste  Scener.  Døbesedler  gaves 
naturligviis  ikke,  og  Commissionens  Medlemmer  maatte 
votere  om  enhver  Mindreaarigs  Alder.  Ofte  satte  Børnene 
sig  ligefrem  til  Modværge,  naar  man  forklarede  dem  den 
med  dem  tagne  Bestemmelse,  og  ikke  sjelden  maatte  de 
med  Magt  føres  ned  til  Skibenes  Fartøier,  der  laae  lige 
ved  Commissionslocalet  for  strax  at  kunne  føre  dem  om- 
bord i  vore  Skibe.  Altsom  Skuffelsen  tiltog,  gjorde  en 
bitter  Stemning  sig  mere  og  mere  gjældende.  Ibrahim 
maatte  hvert  Øieblik  høre,  at  man  fra  hans  Side  ikke 
gik  redelig  tilværks,  at  Grækerne  alene  ved  Frygt  for 
deres  Herrers  Hevn  bleve  afholdte  fra  at  udtale  deres 
sande  Ønske,  og  en  Dag,  da  man  saae  en  udenfor  staaende 
ægyptisk  Soldat  gjøre  nogle  Tegn,  som  formodedes 
at  være  rettede  til  en  Slavinde,  hvem  Spørgsmaalet  om 
at  blive  eller  tage  bort   var  forelagt   til  Besvarelse,    blev 

der  raabtj  at  man  her  havde  et  tydeligt  Beviis  for,  at  det 
kun  var  ved  Trusler,  at  Grækerne  bleve  bragte  til  at 
træffe  deres  unaturlige  Valg.  Ibrahim  tik  i  det  samme 
øie  paa  den  Anklagede,  han  foer  op  fra  sit  Sæde,  drog 
sit  Sværd  og  styrtede  ud  imod  den  Skyldige,  der  sikkert 
vilde  have  bødet  med  sit  Hoved,  dersom  ikke  Flaadens 
Officerer  vare  ilede  til  og  betimelig  vare  traadte  imellem. 
Ibrahim  var  imidlertid  i  høieste  Grad  bleven  opegget, 
hans  Taalmodighed  var  udtømt  ligeoverfor  de  hensyns- 
løse og  uretfærdige  Bebreidelser,  der  rettedes  imod  ham, 
og  i  Commissionen  saae  man  ham  ikke  mere.  Hans 
Plads  blev  indtagen  af  hans  Secretair,  Baschy  Effendi, 
understøttet  af  hans  Tolk  Aaron. 

Af  400  græske  Slaver,  der  bleve  fremstillede  for 
Commissionen,  var  der  foruden  Børnene,  som  ved  Tvang 
bleve  holdte  tilbage,  ikkun  sex,  der  erklærede  heller  at 
ville  blive  tilbage  i  deres  Fædreland  end  at  drage  bort 
med  deres  Herrer.  Man  skjonne  heraf,  hvorvidt  de  da 
gængse  Forestillinger  om  Grækernes  Friheds-  og  Fædre- 
landskærlighed vare  Frugten  af  levende  Indbildningskraft 
eller  af  Kjendskab  til  de  virkelige  Forhold!  For  Ibrahim 
var  dette  Resultat  en  stor  Triumph;  han  kunde  medrette 
gjøre  sig  til  deraf  ligeoverfor  de  mangehaande  hadefulde 
Beskyldninger,  som  den  franske  og  engelske  Presse  ved 
den  Tid  kappedes  om  at  rette  imod  ham. 

Denne  Mand,  der  nogle  Aar  senere  udmærkede  sig 
som  Feltherre  i  Lille-Asien,  var  ikke  nogen  smuk  Tyrk. 
Han  var  snarere  under  end  over  Middelhøide,  bredskuldret, 
stærkt  bygget,  undersætsig  med  noget  Anlæg  til  Corpulence. 
Han  havde  grove  Træk,  og  hans  Skjæg,  denne  Tyrkernes 

Prydelse,  var  tyndt,  stygt  og  ujævnt,  som  var  det  blevet 
mølædt.  Til  sine  Tider  var  Ibrahim  munter  i  høi  Grad 
Og  dertil  en  stor  Ven  af  Champagne.  Uagtet  han  ved 
sit  Ydre  ikke  tiltrak  sig  særlig  Opmærksomhed,  var  han 
ikkedestomindre,  hvor  han  traadte  frem  som  Pascha,  en 
imponerende  Skikkelse,  Forstandighed  og  Kraft  lyste  ud 
af  ham,  og  om  sin  Dygtighed  afgav  han  Vidnesbyrd  ved 
senere  at  arbeide  videre  paa  det  af  hans  Fader  Mehemed- 
Ali  grundlagte  Værk,  hvilket  Ægypten  skylder  den  frem- 
ragende Stilling,  som  dette  Land  indtager  i  vore  Dage. 


De  ægyptiske  Troppers  Indskibning 


LJe  ægyptiske  Tropper,  som  i  vore  Fartoier  bleve 
satte  ombord  i  deres  Skibe,  vare  de  usleste  Skabninger 
af  Verden.  Spinkle  og  smaa  vare  de  saa  udmattede, 
at  de  kun  med  Anstrengelse  vare  istand  til  at  bære  deres 
Vaaben.  Aldrig  har  jeg  nogensinde  seet  et  sørgeligere 
Billed  paa  menneskelig  Elendighed.  Ankomne  til  Navarino 
efterat  have  sultet  i  tiere  Dage  bleve  de  næppe  engang 
her  istand  til  at  faae  deres  Hunger  tilfredsstillet.  Ofte  var 
det  kun  med  Moie,  at  de  slæbte  sig  ned  til  vore  Fartoier, 
og  ikke  faa  af  dem  døde,  førend  de  naaede  ud  til  det 
Skib,  der  skulde  modtage  dem.  Alene  i  „Conquéranf's 
Fartoier  havde  vi  tre  saadanne  Dødsfald  —  Beviser  paa 
deres  forfærdelige  Elendighed. 

I  den  Tid,  der  var  hengaaet,  siden  vi  sidst  besøgte 
Navarino,  havde  Tyrkerne  opfisket  endeel  Metalkanoner, 
henved  300  i  Tallet,  fra  deres  opbrændte  Skibe.  Disse 
Kanoner  havde  de  bragt  ombord  i   deres  eneste  tilbage- 

blevne  forskudte  Linieskib,  og  foruden  1200  Mand  Sol- 
dater, som  nu  bleve  forte  derombord,  blev  et  betydeligt 
Antal  Heste,  5  til  600  Stykker,  tilhørende  <.\cn  ægyptiske 
Hær,  endyderligere  stuvet  ombord  i  samme  Linieskib.  I 
dets  Side  var  der,  ved  at  borthugge  Tømrcnc  imellem  to 
Kanonporte,  blevet  udhugget  Porte,  eller  store  Aab- 
ninger,  igjennem  hvilke  Hestene  bleve  indtagne.  Udskib- 
ningen fra  Land  fandt  Sted  fra  en  Landgangsbro  lidt 
nordenfor  Navarino.  En  Barkas  eller  et  andet  af  vore 
større  Fartøier  blev  lagt  tværs  for  Enden  af  denne  Bro, 
ad  hvilken  Hestene  efterhaanden  bleve  førte  ud,  en  ægyptisk 
Soldat  steg  ned  i  Bunden  af  Fartøiet,  han  tog  fat  i  Hestens 
Bidsel,  medens  to  Andre  lagde  et  Reb  om  Hestens  Bag, 
og  ved  et  pludseligt  Ryk  blev  Hesten  hovedkulds  styrtet 
ned  i  Baaden  fra  en  Høide  af  fem  til  sex  Fod.  Naturligviis 
faldt  Hesten  snart  paa  Knæene,  snart  paa  Siden,  men, 
mærkværdigt  nok,  ikke  en  eneste  tog  Skade  ved  denne 
primitive  Behandling.  Anderledes  gik  det  derimod  ved 
Hestenes  Indskibning  ombord  i  Linieskibet;  ogsaa  her  antog 
man,  at  Forsynet  vilde  tage  dem  under  sin  Beskyttelse; 
Selen,  hvori  Hestene  opheistes,  blev  lagt  skjødesløst  om 
dem,  den  smøgede  sig  jævnlig  af,  og,  da  Hesten,  naar 
dette  indtraf,  faldt  ned  i  Fartøiet,  ofte  fra  en  Høide  af  tolv 
til  femten  Fod,  var  den  i  Almindelighed  død  paa  Stedet. 
Tiden  nærmede  sig,  da  Linieskibet  i  Forening  med 
en  Transport  Tropper  skulde  afgaae  til  Alexandrien;  men 
bestandig  vedbleve  de  store  Porte  eller  Aabninger  i 
Skibssiden  at  gabe  os  imøde.  Admiralen  ansaae  det  for 
sin  Pligt  at  komme  Skibet  tilhjælp  og  tilbød  at  sende 
vor    Flaades    Tømmermænd    og    1  laandværkere    ombord 

bord    for   at    tilstoppe    saavel   disse   Aabninger   som 

underste  Battenes  Porte,  af  hvilke  flere  ikke  engang  kunde 
lukkes.  Svaret  var  en  Taksigelse  til  Admiralen  for  Til- 
budet, men  at  Aarstiden  endnu  ikke  var  saa  langt  frem- 
rykket, at  nogen  Fare  var  forhaanden,  at  man  nok  vilde 
være  istand  til  at  hjælpe  sig  selv,  og  at  Allah  i  ethvert 
Tilfælde  vilde  tage  Skibet  under  sin  beskjermende  Vare- 
tægt. Under  Candia  tik  man  en  Storm:  Skibet  fyldte, 
og  med  Skibet  sank  Mennesker,  Heste  og  Kanoner  —  kun 
en  ringe  Deel  af  Besætningen  blev  bjerget.  Af  Heste 
reddedes  kun  to,  tilhørende  Soliman-Bey,  (Oberst  Selve), 
fransk  Officeer  fra  det  første  Keiserdømmes  Tid,  der  efter 
Napoleons  Fald  var  traadt  over  i  ægyptisk  Tjeneste. 


Ibrahim  Pascha. 


L 


.ndskibningen  af  de  ægyptiske  Tropper  medtog  en 
heel  Maaned.  Af  al  Magt  søgte  man  at  paaskynde  deres 
Afreise,  og  flere  Conferencer  fandt  i  den  Anledning  Sted 
ombord  i  „Conquérant"  imellem  vor  Admiral,  General 
Maison  og  Ibrahim-Pascha.  „Man  ønsker,  at  jeg  skal 
„paaskynde  mine  Troppers  Indskibning",  sagde  denne, 
„sørg  for,  at  Skibe  blive  mig  tilsendte  for  at  afhente  dem, 
„og  fra  min  Side  skal  Alt  blive  gjort  for  intet  øieblik  at 
„forhale  Moreas  Rømning.  Denne  Forsikkring  haaber  jeg 
„vil  være  fyldestgjørende ,  og  Hensigten  med  Mødet,  vi 
„atholde,  vil  ved  denne  min  Erklæring  være  opnaaet, 
„Sagen  har  alt  voldet  mig  saamegen  Sorg  og  saamange 
„Bryderier,  at  jeg  kun  modstræbende  beskjæftiger  mig  med 
„den,  lad  os  derfor  tale  om  andre  Ting,  og  lad  os  saa 
„faae  noget  Champagne!" 

Under  et  senere  Møde  kom  Sygeligheden  iblandt  de 
franske  Tropper   under  Omtale.      Ibrahim  bemærkede,   at 

Stedet,  man  havde  valgt  til  Leir  ved  den  lave,  nordlige 
Kyst  af  NavarinoBugten ,  tidligere  havde  været  benyttet 
til  Begravelses-Plads,  at  det  derfor  var  usundt,  og  at 
dette  maatte  betragtes  som  naturlig  Aarsag  til  de  udbrudte 
Sygdomme.  „Jeg  har  ondt  ved  at  skafte  mine  Syge 
endog  Tag  over  Hovedet" ,  bemærkede  General  Maison, 
„Du  kunde  overlade  mig  Navarino,  og  jeg  vilde  der  være 
„istand  til  at  indrette  Hospitaler  til  de  Syges  bedre  For- 
„pleining."  Ibrahim,  til  hvem  denne  Anmodning  var 
rettet,  blev  med  eet  alvorlig:  „Er  det  som  Ven  eller  som 
„Commanderende  for  en  fjendtlig  Armee,  at  Du  forlanger 
„Navarino?"  spurgte  han.  „Naturligviis  som  Ven",  yttrede 
General  Maison.  Svaret  lod  vente  paa  sig;  men  efter 
nogle  øieblikkes  Betænkning  optog  Ibrahim  paany  Sam- 
talen: „Jeg  har  en  Bon  til  Dig,  General  Maison."  — 
„Og  den  er?"  —  „Giv  mig  dit  Ord  paa,  at  Du  vil  opfylde 
„den!"  —  „Med  Fornøielse!"  yttrede  Generalen;  „Alt, 
„hvad  der  staaer  i  min  Magt,  vil  jeg  gjøre  for  Dig."  — 
„Nei,  jeg  forlanger  et  ubetinget  Løfte",  vedblev  Ibrahim, 
„giv  mig  dit  Æresord!"  Naturligviis  satte  denne  Be- 
gjering  General  Maison  i  den  største  Forlegenhed.  Admiral 
Rigny  var  alt  tidligere  bleven  betænkelig,  da  General 
Maison  rettede  Anmodningen  til  Ibrahim  om  Indrømmelsen 
af  den  af  Tyrkerne  besatte  Fæstning,  han  forudsaae,  at 
denne  Anmodning  kunde  lede  til  en  Afbrydelse  af  det 
gode  Forhold,  som  det  var  magtpaaliggende  at  vedlige- 
holde, hans  Frygt  var  nu  ved  at  gaae  i  Opfyldelse,  men 
han  kj endte  Tyrkerne  og  raadede  General  Maison  til 
aabent  og  tillidsfuldt  at  gaae  ind  paa  Ibrahims  Forlangende. 
Samtidig   hermed   er  det   rimeligt,   at   General  Maison    er 

bleven  paavirket  af  Ibrahims  vindende  ( Optræden  under 
alle  den  sidste  Tids  Forhandlinger,  og  Æresordet  blev 
givet.  „Jeg  takker  Dig!*  udbrød  Ibrahim  med  glæde- 
straalende  Mine.  „Jeg  har  Intet  at  forlange  af  Dig;  Til- 
„troen,  Du  har  viist  mig,  glæder  mit  Sind,  det  smigrer 
„mig  at  have  vundet  din  Tillid,  og  jeg  haaber  at  have 
„vundet  en  Ven,  Navarino  er  Storherrens,  den  kan  jeg 
„ikke  give  Dig;  men  forlang  lorøvrigt  af  mig,  hvad  Du 
„vil,  der  ikke  strider  imod  Ære  og  Pligt,  Alt  skal  da 
strax  blive  opfyldt!" 

Med  beundringsværdig  Standhaftighed  bar  Ibrahim 
al  den  Ulykke  og  al  den  Modgang,  som  i  dette  Tidsrum 
rammede  ham.  Den  Urokkelighed,  hvormed  han  til 
det  Yderste  blev  den  Beslutning  tro,  ikke  at  ville  rømme 
Morea  som  Følge  af  Magten,  men  kun  ifølge  sin  Faders 
Mehemet-Ali's  Befaling,  sætter  ham  i  et  smukt  Lys,  og 
man  studser  ved  at  see  Ibrahim  i  al  denne  Tid  blive 
fremstillet  for  det  store  Publicum  som  en  Barbar,  som 
et  Uhyre,  blottet  for  enhver  af  Menneskehedens  bedre 
Egenskaber. 

I  Løbet  af  September  afgik  flere  Transporter  med 
ægyptiske  Tropper  til  Alexandrien.  Tropperne,  der  skulde 
afgaae  med  den  sidste  Convoi,  indtraf  efterhaanden  til 
Navarino  fra-  de  forskjellige  Dele  af  Morea  og  med  dem 
en  Mængde  Heste,  tilhørende  det  ægyptiske  Cavalleri. 
Man  var  i  stor  Forlegenhed  for  Heste  til  det  franske 
Armeecorps,  og  det  blev  foreslaaet  Ibrahim  at  sælge  endeel 
af  de  omtalte  Heste  til  Armeens  Brug.  „Yi  sælge  aldrig 
hverken  Heste  eller  Yaaben  i  Krigstid" ,  erklærede  han , 
„det  strider  imod  Koranens  Bud."  —  „Men  hvad  ville  I  da 

„gjøre  med  dom?"  spurgte  man.  —  „Vi  ville  tage  med 
„os  saamange,  som  vi  kunne  rumme.'4  —  „Og  hvad 
„gjore  I  saa  med  de  øvrige?"  —  „Dem  lade  vi  løbe" , 
„var  Ibrahims  Svar.  „Men  saa  kunne  vi  jo  sætte  os  i 
„Besiddelse  af  dem,  naar  Du  og  dine  Tropper  ere  bort- 
„ seilede."  —  „I  ville  være  ligesaa  beføiede  dertil  som 
„enhver  Anden",  gjensvarede  Ibrahim,  og  for  at  vise  sin 
gode  Yillie  lod  han  Hestene  holdes  samlede  i  en  Klynge, 
indtil  han  med  sine  sidste  Soldater  forlod  Moreas  Grund. 
En  fransk  Afdeling  omringede  da  Hestene  og  bemægtigede 
sig  dem.  Henved  6(30  Heste  faldt  saaledes  uden  Bekost- 
ning eller  mindste  Uleilighed  i  Franskmændenes  Hænder  — 
men  Koranens  Bud  var  opfyldt! 

Til  Ære  for  Ibrahim-Pascha  blev  en  stor  Revue  af- 
holdt over  samtlige  franske  Tropper  kort  førend  hans 
Afseiling  til  Ægypten.  Dette  Syn  vakte  hans  Beundring, 
og  til  de  Omkringstaaende  udtalte  han  den  Beslutning, 
at  han  ved  sin  Hjemkomst  vilde  bestræbe  sig  for  at  ud- 
danne den  ægyptiske  Armee  overeensstemmende  med, 
hvad  han  her  saae  for  sig.  Ved  Ibrahims  Hjemkomst 
var  en  af  de  første  Foranstaltninger  til  denne  Beslutnings 
Iværksættelse  en  Ordre  til  samtlige  ægyptiske  Militaire, 
at  de  skulde  barbere  sig.  Et  Aar  efter  afholdt  Ibrahim 
en  Revue  ved  Cairo  over  flere  Regimenter  af  de  efter 
nyt  Mønster  omdannede  Tropper.  Med  Tilfredshed  red 
han  igjennem  Rækkerne,  men  standsede  ligeoverfor  en 
Mand,  der  bar  sit  Skjæg  i  fuldkommen  ubeskaaren  Form. 
„„Kjender  Du  ikke  min  Befaling?"  spurgte  Paschaen.  „Jo", 
„svarede  Soldaten,  „men  tre  Gange  har  jeg  valfartet  til 
„Mekka,  jeg  har  badet  mit  Skjæg  i  den  hellige  Flod,  og 

„heller  end  at  miste  mit  Skjæg  giver  jeg  Afkald  paa 
Livet11,  Iler  viste  der  sig  at  være  en  begyndende  Confliet; 
Ibrahim  løste  den  paa  tyrkisk  Viis:  ingen  Bebreidel.se,  ingen 
Irettesættelse  kom  over  hans  Læbe;  men  Soldaten  skød 
lian  ned  paa  Stedet.  Man  gik  jo  op  til  de  Saliges  Hjem, 
og  Hourierne  stodc  rede  til  at  modtage  den  Troende. 

Østerlændernes  Opfattelse  er  ikke  den  samme  som 
Vest-Europæernes,  man  kan  ikke  lægge  samme  Maalestok 
til  Grund  for  Bedømmelsen  af  deres  Handlinger:  Religion, 
Sæder,  Tankegang,  Alt  er  forskjelligt;  men  noget  Storartet 
er  der  hos  den  fremragende  Tyrk,  der  uvilkaarlig  leder 
Tanken  hen  til  østerlandske  Æventyr,  hvor  Ridderlighed 
og  Despoti  gaae  Haand  i  Haand  med  hinanden.  Ibrahim 
var  en  Typus  for  en  heelstøbt  Tyrk,  saavel  Østerlændernes 
bedre  som  disses  slettere  Egenskaber  vare  fremtrædende 
hos  ham,  han  ragede  op  over  Mængden.  En  almindelig 
Følelse  af  Agtelse  fra  de  Franskes  Side  fulgte  ham,  da 
han  forlod  Morea,  og  sikkert  vil  hans  Navn  finde  en 
hæderlig  Plads  blandt  de  dygtige  og  udmærkede  Mænds> 
som  Ægypten  i  vor  Tid  har  frembragt. 


Indtagelse  af  Patras. 


Jl  aa  Dage  efter,  at  de  sidste  ægyptiske  Tropper  havde 
forladt  Morea,  faldt  Fæstningerne  Navarino,  Modon  og 
Koron  i  de  Franskes  Hænder.  Der  løsnedes  ikke  et  Skud, 
og  deres  Overgivelse  var  en  fuldkommen  Komedie.  Ved 
Navarino  opstod  en  Slags  Strid  imellem  Skildvagterne 
paa  Volden  og  de  Angribende,  om  hvem  der  først  skulde 
skyde,  og,  medens  dette  stod  paa,  trængte  transke  Sol- 
dater ind  ad  en  Aabning  i  Muren,  hidrørende  fra  den 
Tid,  da  Tyrkerne  selv  havde  bemægtiget  sig  Fæstningen, 
og  som  ikke  senere  var  bleven  istandsat.  I  Modon  havde 
den  commanderende  Pascha  med  Benene  overkors  taget 
Plads  paa  Volden  ovenover  Fæstningsporten.  Fra  dette 
ophøiede  Sæde  besvarede  han  Opfordringen  om  at  over- 
give sig  med  et  bestemt  Afslag,  medens  samtidig  dermed 
Matroser  og  Soldater  fra  en  anden  Side  entrede  Fæst- 
ningen og  besatte  dens  Volde;  da  Paschaen  blev  dette 
vaer,    udbrød  han  med  den  største  Sindsro:     „Saa  er  jo 

al  videre  Forhandling  unyttig",  og  faa  Øieblikke  efter 
vaiedé  det  hvide  Flag,  istedenfor  den  tyrkiske  Halvmaane, 
Fra  Fæstningen. 

Koron,  der  ligger  paa  en  temmelig  høi  Klippe,  maatte 
indsluttes  i  nogen  Tid,  før  Overgivelse  fandt  Sted.  benne 
Fæstning  egnede  sig  saavelsom  Modon  ved  sin  Be- 
liggenhed til  stærk  Modstand;  men  Forholdene  vare  af 
en  ganske  særegen  Beskaffenhed,  saa  at  Ingen  vilde  paa- 
tage sig  Ansvaret  for  at  gjøre  det  første  Skud.  I  Modon 
forefandtes  en  Mængde  Kanoner,  næsten  alle  uden  Affutage 
og  i  en  høist  bedrøvelig  Stand. 

Der  blev  nu  kun  Patras  tilbage  i  Tyrkernes  Vold. 
To  Fæstninger  findes  her  nær  hinanden,  nemlig  selve 
Patras  med  sit  Castel,  der  dominerer  Byen,  og  det  saa- 
kaldte  Moreas  Castel,  halvanden  Miil  nordligere,  der  ligger 
paa  en  lav  og  flad  Sandtunge  ved  Indløbet  til  Bugten 
ved  Korinth.  Castellet  er  opført  for  at  forsvare  dette 
Indløb,  og  det  beskyttes  ved  en  dyb  Grav  over  hele  Land- 
tungens Brede.  Fortet,  eller  Fæstningen,  er  ikke  alene 
stærkt  ved  sin  Beliggenhed;  men,  forskjelligt  fra  de  alt 
nævnte  Fæstninger  paa  Morea,  var  det  vel  vedligeholdt 
og  dertil  i  fuldkommen  Forsvarsstand. 

En  Convoi  med  30  i  I  Mand,  under  Commando  af 
General  Schneider,  blev  afsendt  for  at  bemægtige  sig 
disse  Tyrkernes  sidste  Tilflugtssteder.  Uden  Sværdslag 
blev  en  Capitulation  afsluttet,  ifølge  hvilken  Castellet  ved 
selve  Patras  blev  rømmet  af  Tyrkerne.  Man  kunde 
imidlertid  være  fristet  til  at  troe,  at  Begjerlighed  efter  at 
indsende  Beretning  om  Patras's  Indtagelse  havde  bragt 
General   Schneider   til    aldeles    at   oversee   det    nordligere 

beliggende  Castel,  idet  den  afsluttede  Capitulation  ind- 
rømmede  Patras's  Besætning  Ret  til  at  begive  sig,  hvorhen 

den  fandt  forgodt.  En  Selvfølge  var  det,  at  den  trak  sig 
ind  i  det  nærliggende  Fort,  hvis  Garnison  herved  blev 
bragt  op  til  7C0  eller  8m  Mand. 

Efter  Besættelsen  af  Patras  fulgte  naturlig viis  Opbud 
til  Moreas  Castel  om  at  overgive  sig.  Med  den  forøgede 
Besætning  saae  man  sig  imidlertid  her  istand  til  at  for- 
svare sig.  Overtalelser  og  Trusler  løde  forgjæves,  og 
selv  med  Muligheden  af  aabenbar  Krig  for  øie  maatte 
man  bekvemme  sig  til  at  gjøre  Brug  af  Magten.  Et 
natligt  Angreb  med  3  Stykker  Feltskyts  blev  frugtesløst  — ■ 
Tyrkerne  hørte  vel  næppe  engang  den  imod  dem  rettede 
Canonade,  da  et  frygteligt  Uveir  netop  den  Nat  brød  løs, 
og  imod  Forventning  saae  man  sig  nødsaget  til  at  skride 
til  en  formelig  Beleiring.  Med  de  faa  Ingenieurtropper, 
der  havdes  til  Raadighed,  begyndte  man  at  opkaste  Løbe- 
grave; men  langsomt  skrede  Arbeiderne  fremad,  og  nær 
var  endog  General  Schneider  ved  selv  at  blive  tagen  til 
Fange,  da  han  under  en  Recognoscering  kun  skyldte  sin 
Hests  Hurtighed,  at  han  ikke  faldt  i  Tyrkernes  Hænder. 

Ved  Efterretningen  om  General  Schneiders  lidet  heldige 
Fremgang  besluttede  General  Maison  sig  til  personlig 
at  lede  Foretagenderne  imod  den  beleirede  Fæstning. 
Henved  300  Mand  bleve  indskibede  i  Navarino,  og  i 
Folge  med  Linieskibet  „B  re  si  au",  et  Par  Fregatter  samt 
endeel  Transportskibe  afgik  vi  ved  Midten  af  October  til 
Patras.  Ved  vor  Ankomst  blev  der  strax  gjort  Forberedelser 
til  Angreb  saavel  fra  Sø-  som  fra  Landsiden,  og  Alt  fik 
nu  et  livligt  og  interessant  Udseende. 

Det  viste  sig  imidlertid  snart,  at  Angreb  fra  Snen 
maatte  opgives:  ^\cn  rivende  Strøm,  der  løber  igjennem 
det  smalle  Stræde,  som  her  adskiller  Morea  fra  Fastlandet, 
de  „smaa  Dardaneller"  kaldet,  i  Forbindelse  med  den 
steilt  nedgaaende  Grund  samt  voldsomme  Kastevinde  fra 
Bjergene  gjorde  det  umuligt  for  Skibe  at  fortøie  sig  tværs 
for  Fæstningen;  Flaadens  Midler  bleve  altsaa  stillede  til 
Hærens  Raadighed  for  at  paaskynde  de  begyndte  Arbeider, 

Beleiringen  blev  nu  fremmet  med  al  mulig  Kraft. 
( Iveralt  saac  man  Hænder  iværk  med  at  flette  Skandse- 
kurve,  Jordsække  bleve  fyldte,  ombord  forfærdigede  vi 
Stormstiger,  og  Alt  blev  forberedet  til  at  sætte  sig  i  Be- 
siddelse af  Fæstningen  med  stormende  Haand. 

Da  Armeecorpset  manglede  Beleiringsskyts,  bleve  Ka- 
noner satte  iland  saavel  fra  de  franske  Skibe  som  fra 
den  engelske  Fregat  „Blonde",  der  befandt  sig  paa  Rheden. 
Fra  „Conquérant"  afgaves  to  24  pundige  Kanoner  til 
Breehebatteriet ,  som  det  d.  29.  October  lykkedes  at  op- 
føre i  120  Alens  Afstand  fra  Fæstningens  Mure.  Comman- 
doen  af  disse  Kanoner  blev  mig  anbetroet,  og  under  mig 
blev  beordret  en  anden  af  „Conquérant "  's  Officerer, 
Mr.  Jullou,  enseigne  de  vaisseau. 

Paa  Brechebatteriet  var  der  opstillet,  lige  tilvenstre 
af  mig,  to  Kanoner  fra  den  engelske  Fregat,  under  en 
Lieutenants  Commando;  tilhøire  to  18  pundige  Kanoner 
fra  „B  resi  au",  og  saa  fremdeles  fra  andre  Orlogsmænd, 
ialt  13  Stykker  Skyts.  Noget  længer  tilbage  fandtes  et 
Morteerbatteri ,  og  atter  noget  østligere  andre  Batterier, 
monterede  ligesom  Brechebatteriet  med  Skibskanoner,  saa 
at  der  ved  Dagningen  d.  30te  var  rettet  imod  Fæstningen 

lait  40  Stykker  Skyts.  Den  nævnte  Dag  var  bestemt  til 
almindeligt  Angreb,  og  i  det  klare  Maaneskin  afgave  Løbe- 
gravene Natten  før  Angrebet  et  hoist  eiendommeligt 
Skue.  Enkelte  Kanoner  vare  endnu  ikke  monterede,  og 
saavidt  muligt  lydløst  arbeidede  man  paa  at  taae  dem 
anbragte  paa  den  dem  anviste  Plads;  andre  Steder  var 
man  ivrig  beskjæftiget  med  at  lægge  Jordsække  tilrette, 
samt  med  at  udbedre  Trancheen.  Matroser  bleve  ind- 
exercerede  i  Brugen  af  deres  Kanoner  paa  det  uvante 
Underlag,  samtidig  med  at  Ingenieur-Officerer  gave  An- 
viisning  om  Maaden,  hvorpaa  en  Breche  fordeelagtigst 
og  hensigtsmæssigst  kunde  skydes  i  Fæstningsmuren. 
De  ulykkelige  Englændere,  der  ikke  kunde  gjøre  sig  for- 
staaelige,  skulde  hvert  Øieblik  vises  tilrette  og  redes  ud 
af  en  eller  anden  Forlegenhed,  hoiere  Officerer  inspicerede, 
Ronder  og  Afløsninger  droge  igjennem  Løbegravene  med 
korte  Mellemrum,  Adjutanter  bragte  Ordrer  til  de  forskjellige 
Afdelinger,  kort,  der  herskede  en  taus,  men  rastløs  Virk- 
somhed, medens  i  umiddelbar  Nærhed  af  os  enkelte  Com- 
pagnier,  der  toge  sig  ud  som  Masser  af  ubevægelige  Fi- 
gurer, med  Oiet  og  tildeels  med  Geværpiberne  rettede 
imod  den  foran  os  liggende  Fæstning,  stode,  belyste  af 
Maanens  Skin,  rede  til  at  afslaae  ethvert  Udfald,  som 
Tyrkerne  maatte  finde  paa  at  gjøre  imod  os.  Det  Hele 
var  en  forunderlig  Blanding  af  tilsyneladende  Ro  og  af 
militaire  Forberedelser,  af  Taushed  og  Activitet,  der  i  en 
ganske  særegen  Grad  maatte  gjøre  Indtryk  paa  den,  der 
som  jeg  var  opdragen  til  Virksomhed  i  en  heel  forskjellig 
Retning. 

Ved   Midnat  gjorde  General  Maison  ,   ledsaget  af  en 

talrig  Stab,  en  Ronde  igjennem  Løbegravene.  Vor  Ammuni- 
tion var  nedgravet  i  kort  Afstand  bagved  vore  Kanoner; 
Generalen   undersøgte,    hvorvidt   Dækningen,    bestaaende 

at  et  Tag  af  (irene  og  opkastet  Jord,  kunde  ansees  for 
tilstrækkelig,  han  fandt  Alt  i  Orden,  og  snart  efter  søgte 
jeg  Hvile,  henstrakt  paa  nogle  Krudtkasser,  stolende  paa, 
at  enhver  Bevægelse  fra  Fjendens  Side  itide  vilde  blive 
iagttaget  af  de  fremskudte  Poster,  der  fandt  Ly  i  ned- 
gravede Huller  imellem  os  og  den  maanebelyste  Fæstning. 

Alt  før  Dagens  Frembrud  bleve  de  Grene  og  Forhug- 
ninger  borttagne,  der  skjulte  vore  Batterier.  Som  Tiden 
skred  frem,  blev  Alt  mere  og  mere  levende,  talrige  In- 
fanteri-Colonner  opstilledes  i  Løbegravene  i  Nærheden  af 
vort  Brechebatteri,  Artilleristerne  klyngede  sig  om  deres 
Kanoner,  og  med  spændt  Forventning  speidede  man  efter 
den  Raket,  der  skulde  give  Signalet  til  det  forventede 
Angreb. 

Klokken  sex  steg  den  længselsfuldt  imødeseete  Raket 
i  Veiret,  og  øieblikkelig  begyndte  Ilden  fra  vore  Batterier. 
Det  var  interessant  at  see  Virkningen  af  vore  Kugler.  I 
den  korte  Afstand  vare  vi  istand  til  med  stor  Nøiagtighed 
at  skyde  en  horizontal  Linie  i  Fæstningsmuren,  saa  langt 
nede  som  Jordsmonnet  vilde  tillade  det,  derefter  blev  der 
skudt  to  verticale  Linier  i  Muren,  og,  naar  denne  var 
tilstrækkelig  gjennemboret,  vare  eet  eller  to  Skud,  rettede 
imod  Midten  af  det  udskaarne  Stykke,  istand  til  at  bringe 
den  hele  Masse  til  at  styrte  ud  efter,  saaledes  at  der  derved 
blev  dannet  en  Skraaplan,  ad  hvilken  de  stormende  Co- 
lonner  kunde  bane  sig  Vei.  En  Tidlang  forsvarede  Tyrkerne 
sig    kraftig.      Deres    Artilleri    var    imidlertid    mangelfuldt 

Skuddene  usikkre.  Geværilden  derimod  var  vel  ruttet, 
og,  ikke  tik  Tyrkerne  Øie  paa  Nogetsomhelst,  der  rakte 
op  over  den  opkastede  Dækning,  uden  at  det  strax  ble\' 
gjennemboret  af  en  eller  flere  Kugler.  Endeel  Mandskab 
faldt  eller  blev  saaret  i  Løbegravene;  men  Tabet  var  dog 
ikke  betydeligt. 

Det  blæste  haardt,  en  af  mit  Mandskabs  Hatte  blæste 
af  og  førtes  af  Vinden  hen  langs  Marken;  uden  at  man 
anede  det,  foer  Eieren  afsted  efter  sin  tabte  Eiendom.  1 
samme  Nu,  som  Tyrkerne  fik  øie  paa  ham,  ramtes  han 
af  en  Kugle  i  Benet  og  styrtede  overende,  heldigviis  var 
han  istand  til  at  kaste  sig  ned  i  en  Fordybning,  da  ellers 
sikkert  Flere  vilde  være  blevne  rammede  under  Forsøg 
paa  at  komme  ham  tilhjælp. 

Henved  Klokken  10  vare  store  Brecher  skudte  i 
Fæstningens  Mure;  Tropperne,  der  alt  længe  med  Utaal- 
modighed  havde  været  Vidne  til  den  fortsatte  Artilleri- 
kamp, beredte  sig  til  at  bryde  frem,  det  afgjørende  øieblik 
var  forhaanden  —  da  et  hvidt  Flag  fra  Fæstningens 
Volde  standsede  enhver  videre  Fremrykning.  Man  kan 
ikke  tænke  sig  noget  mere  Overraskende,  end  hvad  der 
foregik  i  samme  Øieblik:  i  samme  Minut,  som  Skydningen 
ophørte,  viste  sig  for  os  langs  den  hele  Muur,  som 
vendte  ud  imod  os,  en  tætsluttet  Kreds  af  brogede  Tyrke- 
skikkelser; det  var  som  en  storartet  Decorationsforandring 
paa  et  Theater.  Parlementairer  bleve  afsendte,  den  nød- 
vendige Forhandling  fandt  Sted,  og  efter  nogen  Vægring 
overgav  man  sig  paa  Naade  og  Unaade.  Besætningen 
blev  afvæbnet  og  Fæstningen  tagen  i  Besiddelse. 

General  Maison   vilde  være  den  Første,   der  trængte 

ind  igjennem  den  nedskudte  Breche.  Hans  Kok  og  to 
af  hans  Tjenere  vare  imidlertid  komne  ham  i  Forkjøbet. 
Indigneret  herover  kaldte  lian  dem  tilbage  Og  fugtlede 
dem  med  egen  Haand.  Dette  er  den  eneste  Leilighed,  ved 
hvilken  General  Maison  trak  sin  Kaarde  under  dette  Felttog. 

Ved  at  trænge  ind  i  Fortet  fandt  man  Tyrkerne  be- 
skjæftigede,  som  om  aldeles  Intet  var  foregaaet.  I  en 
Hytte  paa  Volden,  der  paa  dette  Sted  var  undermineret 
af  vore  Kugler,  fandt  man  flere  Tyrker,  der  i  al  Ro  vare 
iværk  med  at  tillave  deres  „pilau" ;  udenfor  Kaffehuset 
sade  Andre,  som  sædvanligt  med  Benene  overkors,  ifærd 
med  at  ryge  deres  Chibuk;  Samtalen  imellem  disse 
var  ligesaalidet  levende  som  til  daglig  Brug,  og  Intet 
tydede  hverken  paa  Overraskelse  eller  Bekymring.  Selv- 
beherskelse er  Tyrkens  Stolthed,  Intet  bør  kunne  bringe 
ham  ud  af  hans  vante  Fatning. 

En  af  Generalens  Adjutanter,  Mr.  Dillon,  havde  alt 
længe  attraaet  at  komme  i  Besiddelse  af  en  smuk  tyrkisk 
Sabel.  Den  befalede  Afvæbning  af  Castellets  Besætning 
forekom  ham  at  tilbyde  en  ypperlig  Leilighed  til  at  faae 
sit  ønske  opfyldt,  og  efter  en  Tidlang  at  have  betragtet 
de  Forbigaaendes  Sabler,  af  hvilke  han  fandt  nogle  for 
tunge,  andre  for  lange,  standsede  han  endelig  foran  en 
stadselig  Tyrk,  der  med  sædvanlig  Rolighed  begav  sig  hen 
til  det  Sted,  hvor  Vaabnene  skulde  afleveres.  Ved  Tegn 
søgte  han  at  gjøre  Tyrken  begribelig,  at  han  skulde 
overlade  ham  sin  Sabel.  Tyrken  viste  sig  høflig  i  høi 
Grad,  han  pegede  paa  den  rige  Sølvbesætning,  foreviste 
ham  Klingen,  men  gav  sig  derefter  til  at  fortsætte  sin 
Vei ,  da  Mr.   Dillon  for  at  gjøre  sig  forstaaelig  tog  Penge 

frem  for  derved  at  betegne,  at  han  ønskede  Sablen  til- 
kjøbs.  Der  gik  nu  et  Lys  op  for  Tyrken,  han  greb  i 
Lommen,  tog  en  fyldt  Pung  frem,  lod  Pengene  rasle  for 
Mr.  Dillons  Øren  og  forlod  ham  uden  at  værdige  ham 
andet  end  det  betegnende  „Yoc",  der  for  Tyrken  inde- 
holder en  bestemt  Afviisning.  Et  Qvarteer  efter  var  rime- 
ligviis  Sablen  afleveret  til  rette  Vedkommende;  men  at 
sælge  den  —  dette  var  under  en  høibaaren  Tyrks  Værdighed. 

Dagen  derpaa  vare  vore  Kanoner  atter  indskibede, 
og  den  følgende  Dag  forlode  vi  Patras.  Forfærdelige 
Regnskyl  paafulgte.  Løbegravene  bleve  fyldte  med  Vand, 
og  stor  Møie  havde  de  Skibe,  hvorombord  der  ikke  herskede 
den  samme  Activitet  som  i  „Conquérant",  med  at  faae 
deres  Kanoner  slæbte  til  Stranden  og  derfra  ombord  i 
Skibene. 

Med  Patras's  Indtagelse  forsvandt  det  sidste  tyrkiske 
Flag  fra  Moreas  Grund.  Det  var  ikke  Grækernes  egne 
Bestræbelser,  der  hidførte  dette.  Almindelig  Begeistring  i 
Europa  for  Frihedssagen,  den  Higen  efter  Popularitet  hos  de 
ledende  Kredse  i  Frankrig  og  i  England,  der  bragte  disse 
til  at  slutte  sig  til  den  herskende  Bevægelse,  samt  endelig 
kløgtig  Beregning  fra  Ruslands  Side,  hvis  Politik  gik  ud 
paa  Tyrkiets  Svækkelse,  disse  vare  de  Factorer,  som 
Grækenland  skyldte  sin  endelige  Befrielse.  Ikke  engang 
Kanontordenen  fra  Navarino  var  istand  til  at  vække 
Grækerne  af  deres  Uvirksomhed.  Fra  Navarinoslaget 
indtil  Ægypternes  Rømning  af  Landet  hengik  der  et  Aat, 
og  i  al  denne  Tid  lode  Grækerne  uden  Modstand  Fjen- 
dens usle  og  forhungrede  Tropper  forsyne  sig  af  deres 
Marker   med    den   Føde,   som    ikke   længer    ad    Søveien 

kunde  blive  dem  tilbragt.  Enkelte  heltemodige  Bedrifter 
kastede  vel  et  lysende  Skjær  over  Grækernes  første  Friheds- 
bestræbelser;  men  indre  Splid  lammede  derefter  i  mange 
Aar  enhver  Anstrengelse  fra  de  sande  Fædrelandsvenners 
Side.  Denne  Splid  kan  dog  lykkeligviis  under  en  regel- 
mæssig og  forstandig  Rcgjerings  Indflydelse  i  vore  Dage 
ansees  for  at  være  forstummet,  eller  idetmindste  kan  det 
haabes,  at  den  har  mistet  sin  truende  Charakteer. 

redive  Aar  efter  Felttoget  paa  Morea  var  jeg  be- 
fuldmægtiget Minister  i  London,  Orsinis  Attentat  imod 
Keiser  Napoleons  Liv  havde  bragt  Misstemning  tilveie 
imellem  Frankrig  og  England,  og  denne  førte  til,  at 
( reneral  Pélissier,  Hertug  af  Malakoff,  blev  udnævnt  til 
Ambassadeur  ved  det  engelske  Hof. 

Malakoff  var,  selv  afseet  fra  hans  militaire  Egen- 
skaber, en  Mand  af  Betydning.  En  Glorie  omgav  ham 
siden  Sebastopols  Fald;  han  havde  ført  den  engelske 
Armee  til  Seier,  og,  efterat  det  første  uhyggelige  Indtryk 
havde  lagt  sig,  som  Udnævnelsen  af  en  Marschal  til  at 
repræsentere  Frankrig  under  de  daværende  Omstændig- 
heder førte  med  sig,  kom  Malakoff  til  at  spille  en  Rolle 
saavel  i  det  engelske  Selskabsliv  som  i  sin  nye  Værdig- 
hed overhovedet.  Han  var  imidlertid  barsk,  heftig, 
bydende,  uopdragen  og  savnede  dertil  aldeles  de  Former, 
som    gjøre    sig    gjældende    i    de    høiere    Selskabskredse. 

Hans  Omgivelser  skjælvede  for  ham,  og  for  de  Fleste  var 
han  vanskelig  at  komme  tilrette  med,  saa  at  han  i  daglig 
Omgang  saavist  ikke  har  været  nogen  elskværdig  Per- 
sonlighed. I  enhver  Retning  sporede  man,  at  han  var 
uddannet  i  Felten:  i  Eet  og  Alt  var  han  Soldat. 

Første  Gang,  jeg  traf  sammen  med  den  nye  Am- 
bassadeur,  er  det  naturligt,  at  jeg  lod  mig  forestille  for 
ham.  Jeg  udtalte,  at  det  glædede  mig  saameget  mere  at 
gjøre  hans  Bekjendtskab,  som  jeg  i  sin  Tid  havde  gjort 
Tjeneste  ombord  paa  franske  Skibe  og  bevarede  smukke 
Erindringer  om  Frankrig  og  de  der  tilbragte  Ungdomsaar. 
„Hvor  har  De  tjent?"  spurgte  Marschallen  paa  sin  korte 
og  tildeels  frastødende  Maade.  Jeg  fortalte  ham,  at  jeg 
først  havde  været  paa  Togt  i  Sydhavet  og  senere  havde 
tjent  i  Middelhavet  under  General  Maisons  Expedition  til 
Morea.  „Der  var  jeg  med",  faldt  han  mig  i  Ordet,  „paa 
hvad  Skib  var  De?"  —  „Paa  „Conquérant",  Admiral- 
skibet." —  „Der  var  jeg  ofte  ombord",  afbrød  han  mig 
atter,  „vi  maae  altsaa  have  seet  hinanden  før."  Jeg  yttrede, 
at  dette  var  høist  rimeligt,  men  at  det  var  vanskeligt 
efter  saa  mange  Aars  Forløb  at  mindes  den  Mængde 
Officerer,  man  dengang  traf  sammen  med.  „Hvad  Stil- 
ling beklædte  De?"  spurgte  Marschallen  videre.  —  „Lieute- 
nant  de  vaisseau."  —  „Jeg  var  dengang  Capitain",  fort- 
satte han,  „altsaa  samme  Grad;  j'ai  done  fait  un  meilleur 
avancement  que  vous  —  jeg  har  altsaa  senere  havt  et 
hurtigere  Avancement  end  De."  Jeg  bemærkede,  at  der 
endda  var  Anledning  for  mig  til  at  være  ret  veltilfreds; 
men  at  det  jo  ikke  var  Enhver,  som  kunde  indtage 
Malakoff.     Dette  morede  ham.     „I  ethvert  Tilfælde",   ud- 

brød  han,  „ere  vi  da  gamle  Krigskammerater,"  og  som 
„ancien  camerade  de  guerre"  opstod  der  fra  dette  øieblik 
en  venskabelig  Tilslutning  fra  Marschallens  Side,  som 
ingensinde  fornegtede  sig.  Aldrig  modte  jeg  ham  i  Hyde- 
park,  hvor  han  saavelsom  jeg  jævnlig  toge  os  en  Spad- 
seretour,  uden  at  han  kom  for  at  sige  sin  ancien  came- 
rade de  guerre  nogle  venlige  Ord;  hver  Uge,  undertiden 
liere  Gange  om  Ugen,  tandtes  hans  Visitkort  paa  vort 
Bord,  stort  i  Format  i  Modsætning  til  ham  selv,  der  var 
lille;  kort,  han  var  uudtømmelig  paa  Opmærksomheder, 
Alt  paa  Campagnen  til  Moreas  Vegne. 

En  Aften  var  jeg  sammen  med  Malakoff  paa  et  stort 
Bal  hos  Lord-mayor  i  Mansion-house.  Jeg  havde  hilst 
paa  His  Lordship  saavelsom  paa  Lady  Mayoress  og  trak 
mig  tilbage  noget  efter  Midnat  for  at  begive  mig  til  min 
Vogn,  da  en  Stemme  kaldte:  „Amiral,  ou  allez  vous?" 
Det  var  Marschallen.  Jeg  forklarede,  at  min  Tjenestepligt 
var  opfyldt,  og  at  jeg  nu  fandt  Tiden  passende  til  at 
vende  hjemefter.  Han  spurgte:  „Har  De  faaet  Aftens- 
mad?" Leende  forsikkrede  jeg,  at  det  aldrig  faldt  mig  ind 
ved  slige  Leiligheder  at  søge  Aftensbordet,  og  at  det  i 
ethvert  Tilfælde  vilde  være  saagodtsom  umuligt  at  bane 
sig  Vei  igjennem  Trængselen,  der  belemrede  Trappen  op 
til  Spisesalen.  „Lad  os  prøve,  kom  med  mig!",  og  der- 
med satte  han  sig  i  Bevægelse  opad  Trinene,  der  førte 
til  den  festlig  udsmykkede  Spisesalon.  Jeg  fulgte  ham. 
Saavidt  Trængsel  og  Crinoliner  tillode  det,  søgte  man  at 
gjøre  Plads  for  Malakoff;  men  paa  en  af  Trappens  Af- 
satser var  Menneskemængden  for  stor,  og  vi  maatte 
vente.      Fra   dette  Sted   havde  man  Udsigt  over  Dandse- 

salen  og  over  den  brogede  Vrimmel,  dev  bevægede  sig  i 
en  stor  tilstødende  Salon.  Det  morede  Generalen  at 
gjøre  sine  Bemærkninger,  og  ved  Synet  af  en  ældre, 
stadselig  Dame,  straalende  med  Diamanter,  udbrød  han: 
„Seer  De  den  Lady,  klædt  i  Guult?  Jeg  har  ikke  kunnet 
„blive  fri  for  hende  hele  Aftenen:  hun  har  klæbet  sig  ved 
,,mig  som  en  Burre,  det  har  været  en  sand  Gjentagelse 
„af  Beleiringen  af  Malakoff!*'  Sagen  var,  at  ikke  faa 
ældre  Lady-dowagers  lagde  an  paa  at  vinde  Marschallens 
Haand:  Alle  vilde  de  være  Madame  la  Duchesse  de 
Malakoff. 

Endelig  naaede  vi  op  i  Spisesalen;  vi  stillede  os  op 
ved  et  af  de  lange  rigtbesatte  Borde,  og  med  glubende 
Appetit  faldt  Marschallen  over  Aftensmaden.  Herrer  og 
Damer  samledes  efterhaanden  for  nærved  at  betragte 
Seierherren  ved  Sebastopol,  og  kort  efter  henvendte  en 
af  Ordensmarschallerne  sig  til  Ambassadeuren  for  at  med- 
dele ham,  at  endeel  ladies  and  gentlemen  ønskede  at 
bevidne  ham  deres  Høiagtelse.  Med  et  Stykke  Skinke  i 
Haanden  gjorde  Marscallen  omkring,  bukkede,  udtalte  sin 
Beklagelse  over,  ikke  at  kunne  takke  i  deres  eget  Sprog 
for  den  Ære,  der  vistes  ham,  og  gav  sig  derefter  til  at 
fortsætte  det  afbrudte  Maaltid.  Et  Øieblik  efter  havde 
nye  Skuelystne  indfundet  sig,  og  samme  Scene  gjentoges; 
det  var  det  Latterligste  af  Verden  at  see  den  høit  smigrede 
Marschal,  der  dog  var  halv  fortrædelig  over  de  gjentagne 
Afbrydelser,  med  et  Fasanbeen  i  den  ene  Haand  og  feg- 
tende  med  en  Kniv  i  den  anden,  gjøre  Buk  og  Compli- 
menter   til   det    om    ham   samlede  Publicum.      Endnu    en 


214 


tredie  Gang  maatte  han  gjore  omkring  for  at  hilse  paa 
den  forsamlede  Mængde  —  han  var  øiensynlig  Dagens 
Løve. 

„Lad  os  komme  bort",  „Allons  nous  en!"  sagde 
han  endelig  til  mig,  og  kort  efter  vare  vi  paa  Veien,  jeg 
til  Lowndes-Square  og  han  til  Albert-gate,  hvor  den  rige- 
lige souper  udentvivl  har  bragt  ham  til  at  drømme  om 
guulklædte  ladies,  om  Posteier  og  Agerhøns,  men  frem- 
for alt  vistnok  om  Soldater  og  Feltliv,  Alt  i  Forbin- 
delse med  den  Hyldest,  for  hvilken  han  havde  været 
Gjenstand. 

Malakoff  var  under  Middelhøide,  bredskuldret,  kraftig 
og  stærkt  bygget.  De  fyldige  sorte  øjenbryn  over  de 
mørke  Øine  stode  i  god  Overeensstemmelse  med  hans 
mørke  Ansigtsfarve,  men  contrasterede  forøvrigt  i  paa- 
faldende  Grad  med  hans  tætte  graa  Haar,  som  han  bal- 
kort afklippet,  og  som  stod  om  hans  Hoved  som  Svine- 
børster. I  Begyndelsen  antog  man  ham  i  England  for 
en  ret  og  slet  Militair;  senere  maatte  man  anerkjende,  at 
der,  uagtet  alle  hans  Vagtstuemanerer,  boede  endeel  Mere 
hos  ham.  Historierne  om  ham,  som  dengang  vare  i 
Omløb,  ere  utallige.  Et  Par  kunne  mulig  have  Interesse, 
om  de  end  kun  staae  i  løs  Forbindelse  med  det  Emne, 
som  jeg  har  foresat  mig  at  behandle. 

Nogen  Tid  efter,  at  det  var  blevet  Malakoff  foreslaaet 
at  overtage  Ambassadeurposten  i  England,  indfandt  han 
sig  hos  Keiseren  og  erklærede,  at  han  saae  sig  nødsaget 
til  at  frabede  sig  denne  Ansættelse;  han  vilde,  sagde  han, 
i  London  træffe  sammen  med  de  orleanske  Prindser,    han 

havde  i  Africa  staaet  under  Aumale's  Commando, 
det  vikle  være  ham  umuligt  at  fornegte  dejt  Baand, 
derved  var  blevet  knyttet  imellem  dem.  Keiseren  be- 
roligede ham  med  den  Erklæring,  at  han  ærede  den  Hen- 
givenhed, der  bandt  ham  til  hans  tidligere  general  en  chef, 
men  at  han  imidlertid  i  dette  som  i  alt  Andet  stolede 
paa  hans  Tact  og  savoir-faire,  og  at  han  derfor  ikke  tog 
i  Betænkning  forud  at  billige  de  Skridt  fra  Marschallens 
Side,  til  hvilke  hiint  venskabelige  Forhold  maatte  give 
Anledning. 

Kort  efter  kom  Malakoff  til  London;  i  en  soirée  traf 
han  sammen  med  Hertugen  af  Aumale:  denne  aabnede 
Armene  imod  ham,  Marschallen  gik  ham  imøde,  og  i 
den  forsamlede  Mængdes  Overværelse  omarmede  de  hin- 
anden. Af  velvillige  Aander  blev  denne  Scene  naturligviis 
strax  meddeelt  Grev  Walewsky,  daværende  Udenrigs- 
minister, denne  var  slet  stemt  imod  Malakoff  og  tilskrev 
ham  et  bittersødt  Brev,  i  hvilket  det  hed,  at  han,  Walewsky, 
kunde  forestille  sig,  hvor  ubehageligt  det  stedfundne  Møde 
maatte  have  været  for  Marschallen,  at  han  fuldtvel  vidste 
at  vurdere  det  Venskab,  der  bandt  ham  til  flere  af  de 
fordrevne  Prindser,  men  at  det  ikkedestomindre  som  Frank- 
rigs Repræsentant  maatte  paaligge  ham  at  lægge  Baand 
paa  sine  Følelser,  og  at  han  ikke  kunde  andet  end  beklage, 
hvad  der  var  forefaldet. 

Dette  Brev  bragte  Marschallen  i  Harnisk.  Hans  Om- 
givelser fortalte,  at  han  i  flere  Timer  som  Rasende 
spadserede  op  og  ned  ad  Gulvet.  Tilsidst  pakkede  han 
Udenrigsministerens    Brev    i    Convolut    til    Keiseren    og 

tilskrev  denne:  „Grev  Walewsky  har  tilstillet  mig  ved- 
Jagte  Skrivelse;  jeg  beder  Deres  Majestæt  om  at  ville  be- 
„svare  den.'' 

Malakoff  faldt  en  Dag  af  Hesten,  just  som  han  i 
Dronningens  Følge,  under  en  stor  Revue  ved  Aldershott, 
red  hen  langs  Fronten  af  de  opstillede  Tropper.  Man 
fortabte  sig  i  Undskyldninger  over  den  Hest,  der  var 
bleven  stillet  til  hans  Raadighed,  hvortil  han  kun  be- 
mærkede, at  han  var  en  maadelig  Rytter.  „Men  hvor- 
ledes førte  De  da  Commandoen  paa  Krim?"  —  „J'allais 
en  voiture,  jeg  kjørte",  var  Marschallens  Svar. 

Istedenfor,  at  man  om  enhver  Anden  vilde  have  læst 
den  næste  Dag  i  Aviserne  en  nøiagtig  Beretning  om, 
hvad  der  saaledes  havde  tildraget  sig  i  Dronningens 
Følge,  rimeligviis  ledsaget  af  forskelligartede  Bemærk- 
ninger, fandtes  intet  Ord  i  nogetsomhelst  Blad  om 
Uheldet,  der  var  tilstødt  Hertugen  af  Malakoff.  Bedre 
end  mangen  langt  vigtigere  Begivenhed  afgiver  dette 
Beviis  for  det  Hensyn,  man  tog  til  den  franske  Marschal. 
Uagtet  al  hans  Kantethed  saae  man  op  til  ham;  han  be- 
handledes med  særlig  Opmærksomhed. 

Mit  Forhold  til  Malakoff  var  mig  ikke  alene  høist 
behageligt,  men  endog  til  Nytte  under  min  Minister- 
virksomhed i  London.  Skade,  at  en  saa  fremragende 
Mand  som  Malakoff  kun  faa  Aar  efter  skulde  blive  sit 
Fædreland  berøvet.  Det  lykkedes  hverken  nogen  Lady 
eller  nogen  Marchioness  at  vinde  ham,  hvorimod  han 
til  min  store  Overraskelse  senere  blev  gift  med  en  Slægt- 
ning af  Keiserinde  Eugénie.    Han  efterlod  kun  en  Datter, 

saa  at  Titelen  med  ham  gik  i  Graven.  Lidet  anede 
man  ved  hans  Død,  hvor  tungt  Frankrig  vilde  komme 
dl  at  savne  en  Mand  som  ham,  der  i  kritiske  Oie- 
blikke  muligen  kunde  have  Udøvet  en  afgjørende  Ind- 
flydelse paa  Begivenhedernes  Gang  og  paa  sit  Fædrelands 
Skjæbne. 


Mr.  Follain. 


M, 


.r.  Follain,  lieutenant  de  vaisseau,  var  tjenst- 
gørende Officeer  ombord  i  Linieskibet  „Conquérant".  En 
Dag  paa  hans  Vagt  skulde  en  mistænkelig  Seiler  opjages. 
Det  blæste  stivt,  Bramseilene  kunde  netop  føres,  og 
Folkene  stode  med  Fald  og  Skjøder  i  Hænderne,  klare  til 
skyndsomst  at  bjerge  Seilene  i  paakommende  Tilfælde. 
Admiralen  var  paa  Dækket;  med  stigende  Interesse  be- 
tragtede han,  hvorledes  Linieskibet  vandt  ind  paa  den 
forfulgte  Seiler.  Skummet  væltede  op  for  Bougen,  Bram- 
ræerne bugtede  sig,  læ  Vant  hang  slappe,  det  knagede 
i  Reisningen,  og,  da  et  Vindkast  foer  hen  over  os,  og 
Skibet  krængede  over,  meente  Follain,  at  det  yderste  øie- 
blik  var  kommet  og  commanderede:  „Lad  løbe  Bramseil!" 
—  „Lad  staae!"  raabte  Admiralen  med  heftig  Stemme, 
og  en  skarp  Irettesættelse  paafulgte  til  den  vagthavende 
Officeer  for  at  have  givet  Befaling  til  at  mindske  Seil 
uden   hans  Ordre.     Follain    udtalte  Frygt  for,    at  Bram- 

Stængerne  skulde  gaæ  overbord.  Admiralen  overfusede 
ham  med  haarde  Ord,  og  en  uhyggelig  Secne  forefaldt 
paa  1  lytten  i  de  tilstedeværende  Officerers  samt  det 
omkringstaaende  Mandskabs  Overværelse. 

Den  næste  Dag  fremstillede  F\)llain  sig  for  Admiralen. 
1  Ian  beklagede  sig  over  den  haarde  Medfart,  der  var 
bleven  ham  tildeel,  og  haabede,  at  Admiralen  vilde  til- 
bagekalde enkelte  Udtryk  om  Uduelighed  og  Mangel  paa 
Sømandsblik,  som  vare  faldne  den  foregaaende  Dag.  Ad- 
miralens Svar  gik  ud  paa,  at,  dersom  han  ikke  var  til- 
freds ombord  i  „Conquérant",  kunde  han  søge  om  at 
blive  afløst,  det  vilde  staae  ham  frit  at  gaae  tilbage  til 
Frankrig. 

Follain  var  en  ærekjær  Officeer.  Han  skjulte  ikke, 
hvor  dybt  han  følte  sig  krænket.  En  Tidlang  hengik, 
vistnok  en  sørgelig  Tid  for  ham ;  thi  det  var  iøinefaldende, 
at  en  indre  Kamp  tyngede  paa  hans  Sind.  En  Formiddag 
savnede  vi  ham  ved  Frokosten;  man  søgte  i  hans  Lukaf 
og  fandt  ham  badet  i  Blod  —  han  havde  skudt  sig  en 
Kugle  for  Panden. 

Det  oplystes,  at  han  om  Morgenen  havde  sendt 
sin  Oppasser  efter  en  af  Skibets  Pistoler,  med  denne 
havde  han  rettet  det  dræbende  Skud  lidt  over  den  høire 
Tinding.  Kuglen  var  imidlertid  ikke  trængt  igjennem: 
den  laa  fladtrykt  udenpaa  Hjærneskallen,  og  to  Dage 
levede  Follain  endnu.  I  første  øieblik  troede  Lægen  at 
at  kunne  frelse  hans  Liv;  men  snart  viste  det  sig,  at 
Hjerneskallen  var  kløvet.  Follains  Dødskamp  var  gri- 
bende: han  var  utrøstelig  ved  Visheden  om  at  skulle  gaae 
bort  herfra,   han   var  utrøstelig  ved  Tanken   om   en  kjær 

ters  Fremtid,  hvis  eneste  Støtte  han  hidtil  havde  været, 
Og  han  erkj endte,  at  han  ikke  havde  havt  Ret  til  at  raade 
over  sin  Tilværelse. 

Follain  blev  begravet  i  Smyrna.  Ifølge  katholsk 
Skik  tilfaldt  det  mig  at  bære  den  ene  Flig  af  hans  Lig- 
klæde, da  han  blev  stedet  til  Jorden.  Som  Kjætter  kunde 
jeg  have  undslaaet  mig  herfor;  men  ved  Graven  vige 
Hensyn  af  den  Art,  og  jeg  følte  Tilfredsstillelse  ved  at 
vise  en  Kammerat  den  sidste  Ære  og  ved  fra  Gravens 
Rand  at  bringe  ham  mit  sidste  Farvel. 


S  m  y  r  n  a. 


.Forholdene  havde  medført  Overanstrengelse  for 
„Conquérant"'s  Besætning;  det  franske  Armeecorpses 
Landsætning  og  senere  de  ægyptiske  Troppers  Indskibning 
havde  medført  haardt  og  vedvarende  Arbeide.  Usundt 
Klima  om  Efteraaret  kom  hertil,  og  Sygelighed  udbrød 
blandt  Mandskabet.  En  ondartet  typhoid  Feber  greb  om 
sig,  de  Syges  Antal  steg  efterhaanden  til  imellem  250 
og  300  Mand,  og  det  velorganiserede  Skib  blev  et  sandt 
Hospital.  Under  disse  Omstændigheder  maatte  der  gribes 
til  kraftige  Forholdsregler  for  at  skaffe  Mandskabet  den 
nødvendige  Pleie  og  Ro,  og  Admiral  Rigny  besluttede  at 
afgaae  til  Smyrna. 

Vi  løb  østenom  Scios,  hvorfra  Duften  af  Oranger 
førtes  os  imøde,  om  Natten  krydsede  vi  igjennem  det 
snevre  Løb  imellem  Scios  og  Pompes-øerne,  en  Seilads 
saa  dristig,  at  jeg  tilbragte  den  større  Deel  af  Natten  paa 
Dækket  for  at  være  Vidne  dertil,  vi  passerede  det  mægtige 


Cap  CarabournoUj  stode  paa  Bøsseskuds  Afstand  forbi 
Smyrnas  Castel,  der  forsvarer  Indløbet  til  Bugten,  og 
saae  her  for  OS  de  Kæmpekanoner,  bestemte  til  at  ud- 
skyde Steenkugler,  der  som  affældige  Redskaber  gabede 
os  imode.  Ved  Slutningen  af  November  ankrede  vi  paa 
Smyrnas  Rhed  imellem  en  Stimmel  af  Orlogs-  og  Koffardi- 
mænd  af  alle  Nationer. 

Vort  første  Foretagende  var  at  indrette  et  Hospital 
iland,  til  hvilket  de  haardest  angrebne  af  vore  Syge  bleve 
indbragte.  Læger  bleve  afgivne  fra  Skibet,  og  det  Hele 
stilledes  under  Tilsyn  af  en  af  Skibets  Officerer.  Med 
de  Syges  Bedring  gik  det  imidlertid  kun  langsomt  fremad, 
og  henved  tre  Maaneder  tilbragte  vi  ved  Smyrna,  førend 
Mandskabets  Helbred  atter  var  fuldkommen   gjenoprettet. 

Smyrna  er  et  interessant  Punct.  Man  behøver  blot 
at  ankre  paa  Rheden  for  at  komme  til  Erkjendelse  heraf. 
Den  Forskjellighed  af  Flag,  der  vaie  fra  de  Hundreder 
af  Skibe,  som  altid  her  findes  samlede,  giver  strax  det 
Hele  et  livligt  og  kosmopolitisk  Præg.  Forunderlig  klædte 
Skikkelser  trænge  sig  ombord,  Sprogforvirringen  antager 
en  ukjendt  Høide,  nye  Skikke  og  Sædvaner  gjøre  sig 
gjældende  i  alle  Retninger,  man  fængsles  af  de  uvante 
Omgivelser  og  føler,  at  man  betinder  sig  i  en  anden 
Verdensdeel. 

Fra  Rheden  afgiver  Smyrna  et  eiendommeligt  Skue. 
Amphitheatralsk  reiser  Staden  sig  i  en  jævn  Skraaning 
opad  de  omgivende  høie  Bjerge,  Skove  af  Cypresser  om- 
give Byen,  og  paa  denne  mørke  Baggrund  fremtræde 
Minareter  og  Kupler,  som  for  at  minde  om,  at  Islam  her 
har  plantet  sit  Banner ;  de  røde  Tage  danne  en  forunderlig 


Modsætning  til  hine  gracieuse  og  elegante  Bygninger,  men 

det  Mele  gjør  et  tiltalende  Indtryk.  Den  store  By  i  sin 
mørke  Ramme  har  noget  Mystisk  ved  sig;  man  aner 
en  hidtil  ukjendt  Vegetation  og  sporer  noget  Nyt  ved  Alt, 
hvad  der  fremstiller  sig  for  øiet. 

Forbindelser  med  alle  Verdens  Dele  gjøre  Smyrna 
til  en  Stad,  der  er  egen  i  sit  Slags.  Den  Forskjellighed 
af  Dragter,  blandt  hvilke  man  uden  særlig  at  gjøre  sig 
Rede  derfor  kommer  til  at  udgjore  et  Led,  er  i  høieste 
Grad  paafaldende  for  Enhver,  der  betræder  denne  Deel  af 
den  asiatiske  Jordbund.  Armenieren,  der  iført  sin  røde 
Kofte  og  sin  firkantede  sorte  Hue  i  Bazaren  udsælger 
sin  Rosenolie  eller  stiller  sine  Chaillis  og  persiske  Tæpper 
tilskue,  staaer  i  en  lige  saa  stor  Modsætning  til  Europæeren 
med  sin  snevre  Klædning  og  sin  cylindriske  Hat,  som 
Tyrken  med  sin  Turban  og  sin  brogede  Paaklædning  til 
Paschaen  med  den  høie,  sorte,  pyramideagtige  Lamme- 
skinds Hue,  der  bedækker  hans  Hoved.  Grækere,  Russere, 
Jøder,  Tatarer  og  Ægyptere  have  hver  sin  særskilte 
Dragt  og  Hovedbedækning,  og  hertil  kommer  endnu,  at 
der  selv  hos  de  forskjellige  Nationaliteter  gives  Afskyg- 
ninger, der  saa  at  sige  altid  adskille  sig  fra  hinanden  ved 
Hovedtøiets  Form  eller  Farve,  saa  at  man  af  disse  til- 
nærmelsesvis kan  slutte  sig  til  Bærerens  Stilling  eller 
Biographi.  Levantineren,  der  har  opnaaet  et  eller  andet 
Consulats  Beskyttelse,  bærer  saaledes  en  stor,  hvid, 
tiirkantet  Ballon  paa  Hovedet,  saa  at  han  ikke  vil  kunne 
forvexles  med  andre  Dødelige;  en  grøn  Turban  bæres  af 
enhver  Muselmand,  der  gjør  sig  til  af  at  henhøre  til  Pro- 
phetens  Slægt,  kort,  Hovedtøjernes  Farver,   Form   og  Be- 

tydning  danner  et  særskilt  Studium  for  Enhver,  der  nogen- 
sinde vil  sætte  sig  ind  i  Forholdene.  I  Smyrna  overgaaer 
man  altsaa  sig  selv  i  Retning  af  Hovedbedækninger. 

Tyrken  vandrer  omkring,  bevæbnet  til  Tænderne; 
han  fører  et  heelt  Arsenal  med  sig:  Sabel,  Pistoler,  Dolk, 
Patrontasker,  undertiden  dertil  Yatagan  og  Gevær.  Han 
værdiger  næppe  en  forbigaaende  Giaur  noget  Blik,  end- 
mindre  viger  han  afveien  for  ham  i  de  smalle,  smudsige 
Gader.  Jøden  lusker  omkring  i  sin  sorte  Kutte  og  er 
oppe  til  Alt,  hvorved  der  kan  fortjenes  Penge;  han  er 
Commissionair,  Veiviser,  Tolk,  og  sees  ned  paa  af  Alle. 
Vi  havde  engang  paa  Veien  til  Bazaren  engageret  en 
Jøde,  der  fulgte  os  i  Hælene.  Underveis  mødte  vi  en 
Tyrk  med  en  vældig  Byrde  paa  Nakken,  og  øieblikket  efter 
hørte  vi  et  forfærdeligt  Spectakel:  det  var  Jøden,  der  fik 
Stokkeprygl,  og  som  Tyrken  paa  denne  Maade  tvang  til 
at  lette  ham  den  Byrde,  der  var  ham  for  tung  at  bære. 
Om  Jøden  skraalte  for  Stokkepryglene,  eller  fordi  han  gik 
glip  af  den  Fortjeneste,  han  ved  os  havde  lovet  sig,  vil 
jeg  lade  usagt ;  men  den  Stærkeres  Ret  maatte  han  under- 
kaste sig.  Alene  at  spadsere  om  i  Smyrnas  Gader  uden 
noget  særligt  Maal  eller  Bestemmelse  er  for  den  Ny- 
ankomne en  Nydelse,  der  næsten  kan  sættes  ved  Siden  af 
enhver  anden  Morskab,  som  Smyrna  er  istand  til  at  yde. 

Bazaren  er  naturligviis  det  Sted,  der  her  som  i 
alle  tyrkiske  Byer  fremfor  Alt  drager  den  Fremmede  til 
sig.  Man  maa  imidlertid  ikke  ved  Bazar  tænke  sig  Noget, 
der  i  fjerneste  Maade  kan  sammenlignes  med,  hvad  vi 
Europæere  betegne  som  Samling  af  elegante  Boutikgader. 
Fortløbende  Træskure  af  stor  Udstrækning,  gjennemskaarne 

paa  Kryds  og  tværs  af  snavsede,  smalle,  uregelmæssige 

('.yder  eller  Stræder,    OVer    hvilke    der    hist  Og  her   er  ud- 
bredt   Seil    for    at    bryde  den   brændende  Sols    Straaler: 

dette  er  Smyrnas  Bazar,  eller  var  det,  da  jeg  besøgte 
disse  Egne.  Hvert  Haandværk  eller  Art  Varer  har  i  denne 
sit  særskilte  Qvarteer,  saa  at  man  i  en  Gyde  finder  lutter 
Skomagere,  i  en  anden  lutter  Kobbersmede  og  tæt  derved, 
naar  man  dreier  om  et  Hjerne,  Boutiker,  der  ved  Kost- 
barheden og  Usædvanligheden  af  deres  Indhold  tildrage  sig 
Opmærksomhed.  Ud  til  Strædet  eller  Passagen  er  Bou- 
tikens  hele  Forside  aaben ,  en  bred  Disk  danner  Grændsen 
imellem  Boutikkens  Indre  og  Publicum,  og  paa  denne 
Disk  sidder  almindelig  Eieren  selv,  fordybet  i  sine  Be- 
tragtninger, rygende  af  sin  lange  Pibe  eller  sin  Nargileh. 
Dette  er  idetmindste  Tilfældet  i  den  fornemmere  Deel  af 
Bazaren,  hvor  bløde  og  med  Guld  indvirkede  persiske 
Stoffer  falbydes  samtidig  med  tyrkiske  Tæpper,  ægte 
Shawler,  Perler,  Ædelstene,  Chaillis,  og  et  Udvalg  af 
østerlandske  Frembringelser,  der  fremkalde  Beundring  ved 
deres  Rigdom  og  Mangfoldighed.  At  beskrive  disse  under- 
tiden vidunderlig  smukke  Frembringelser  kan  her  ikke 
være  Tale  om,  kun  vil  jeg  anføre,  at  det  dog  især  var 
de  fine,  vævede  Uldtøier,  blødere  end  Silke  og  lette  som 
Duun,  der  fremfor  Alt  tiltalte  mig.  øiet  frydes  ved  Synet 
af  al  denne  Kunstfærdighed,  man  svælger  i  Lugt  af  Pa- 
stiller og  duftende  Essentser,  indtil  man  med  eet  rives  ud 
af  den  beundrende  Stemning,  enten  ved  at  løbes  omkuld 
af  en  Lastdrager,  der  segner  under  Byrden  af  en  uhyre 
Vægt,  eller  ved  at  udsættes  for  at  blive  knuust  af  forbi- 
dragende Kameler,  der  bundne  til  hinanden,  ti  eller  tolv- 
lo 

i  Række,  med  en  Driver  og  et  Æsel  i  Spidsen,  maje- 
stætisk fortsætte  deres  \  ei  uden  at  ændse  mulige  Forhin- 
dringer. Varerne,  hvormed  disse  Lastdyr  ere  belæssede, 
optage  ofte  hele  Gydens  Brede,  og  hyppig  nødsages  man 
til  at  s,  >-c  Frelse  i  en  eller  anden  Boutik,  naar  man 
horer  Æslets  varslende  Klokke  nærme  sig. 

Af  egentlige  Forlystelser  gaves  der  saagodtsom  ingen 
i  Smyrna.  Jævnlig  nød  man  sin  Frokost  ved  Karavane- 
broen, over  hvilken  Tilførselen  af  Varer  fra  det  hele  Østen 
(inder  Sted,  og  hvor  altsaa  Kameler  i  lange  Rækker  og 
Mennesker  af  baade  kjendte  og  ukjendte  Folkeslag  daglig 
strømme  forbi  i  broget  Blanding.  Fra  Tid  til  anden  til- 
bragte vi  nogle  Timer  i  tyrkisk  Bad,  hvor  vi  først  grun- 
dig bleve  „masserede",  hvorefter  hvert  enkelt  Ledemod 
lige  fra  den  lille  Finger  indtil  Albue  og  Skulder  blev 
bragt  til  at  knække  paa  en  beundringsværdig  Maade.  I  en 
halv  bedøvet  Tilstand  strakte  man  sig  derefter  hen  paa 
et  elegant  indrettet  Leie,  hvor  man  snart  faldt  i  en  blid 
Slummer.  Den  Kop  Kaffe  og  den  Chibuk,  hvormed  man 
efter  en  halv  Times  Dvale  blev  vækket,  henhører  til 
de  største  Nydelser,   som  jeg   i  den  Retning  har  kjendt. 

I  flere  Consulers  og  enkelte  græske  Kjobmænds  Huse 
var  man  en  velkommen  Gjæst,  og  man  kunde  da  i  disses 
Familier  finde  nogle  af  de  vidtberømte  græske  Skjønheder, 
som  det  i  selve  Grækenland  aldrig  er  lykkedes  mig  at 
træffe  paa.  En  egen  Skik  finder  Sted  ved  slige  Aften- 
visiter,  idet  Berettigelsen  til  at  holde  Fødderne  ind  under 
det  nedhængende  Bordtæppe,  „Tandouren",  ene  og  alene 
er  Damerne  forbeholdt,  saa  at  det  vilde  være  i  høieste 
Grad  pr  iltningende,   om   nogen  mandlig  Besøgende  vilde 

tillade  sig  denne  Frihed.  Ogsaa  var  det  en  Egenhed  ved 
disse  Aftenbesøg,  at  man  altid  maatte  føre  en  Lygte  med 
sig.  Smyrnas  Gader  vare  ikke  oplyste,  og  ved  Politi- 
anordning var  det  derfor  paabudt,  at  Ingen  efter  et  an- 
givet Klokkeslæt  maatte  vise  sig  paa  Gaden  uden  Lanterne. 
Den  Vrimmel  af  bevægelige  Lys,  som  dette  hidførte 
om  Aftenen,  afgav  et  livligt  og  interessant  Skue;  men 
flere  Gange  hændtes  det  de  Officerer  fra  Escadren,  der 
ikke  førte  det  befalede  Lys  med  sig,  at  blive  optagne  af 
Politiet,  og  de  løslodes  først  efter  Reclamation  fra  den  ved- 
kommende Consul.  Opholdet  i  en  tyrkisk  Vagtstue  skil- 
dredes som  lidet  tiltrækkende. 

Fra  Tid  til  anden  oplevede  man  et  Bal  i  Casino, 
Evropæernes  Klub,  hvor  der  da  blev  dandset  med  Liden- 
skab ofte  til  heelt  ud  paa  Morgenen.  Dragterne  ud- 
mærkede sig  ved  saadanne  Leiligheder  ligeså  ameget  ved 
Elegance  som  ved  Forskjellighed,  da  ikke  faa  græske 
Damer  her  saaes  iførte  deres  nationale  Pynt.  Uagtet  al 
den  derved  udfoldede  Rigdom,  og  hvor  smukke  end 
enkelte  af  dem  i  Virkeligheden  vare,  kunde  de  dog  ikke, 
naar  jeg  saae  tilbage,  naae  op  til  Sammenligning  med 
Limanerinderne  med  deres  graciøse  Holdning ,  deres  til- 
trækkende Ydre  og  deres  nydelige  Fod.  Paa  disse  Soiréer 
dannede  Munderinger  fra  alle  Europas  Lande  en  rig  Af- 
vexling,  og  det  var  ikke  alene  Guldbroderierne  og  Co- 
stumerne,  der  tiltrak  sig  Opmærksomheden,  men  i  endnu 
høiere  Grad  de  nationale  Typer,  som  her  fandtes  repræ- 
senterede. 

Dansk  Consul  i  Smyrna  var  dengang  Mr.  de  Jongh. 
Han  var  en  dannet,   kundskabsrig  og  elskværdig  Person- 

lighed;  men  hans  Orm  var  Forfængelighed,  og  et  Dane- 
brogskors  var  hans  Ønskers  Maal.  Han  henvendte  sig  til  mig 
med  Anmodning  om  at  interessere  mig  hos  den  høie 
Regjering  tor,  at  denne  Naadesbeviisning  kunde  blive  ham 
tildeel.  Man  tænke  sig  tilbage  til  de  Tider,  og  man  fore- 
stille sig  en  Secondlieutenant  blive  anmodet  om  Ridder- 
kors! Jeg  henviste  ham  til  Major,  senere  General  Hansen, 
som  dengang  var  Adj utant  hos  Frederik  VI.  og  nylig  fra 
Morea  ankommen  til  Smyrna.  En  Ridetour  til  Bournabah 
blev  ordnet,  og  efter  endt  Frokost  aabnede  Mr.  de  Jongh 
sit  Hjerte  for  ham.  Det  var  pudsigt  at  høre  Major 
Hansen,  efterat  vi  havde  forladt  Selskabet,  udtale  sin 
Ærgrelse  til  mig  over  endogsaa  her  at  blive  plaget  med 
Anmodninger  af  denne  Beskaffenhed.  Jeg  søgte  at  stille 
ham  tilrette,  og  efterat  have  været  ombord  for  at  gjore 
Toilette  mødte  jeg  Klokken  sex  hos  de  Jongh,  der  havde 
indbudt  Major  Hansen  og  mig  til  Middag. 

Det  vakte  strax  min  Opmærksomhed  ved  min  Ind- 
trædelse i  Huset,  at  Alt  bar  et  sjelden  festligt  Præg:  de 
to  Janitscharer  i  Forhallen  vare  iførte  pyntelige  Dragter, 
Værelserne,  man  kom  igjennem,  vare  pragtfuldt  oplyste, 
og,  da  jeg  traadte  ind  i  Salonen,  langs  hvis  ene  Side 
ligeoverfor  Døren  der  var  anbragt  et  ophøiet  Trin  eller 
Divan,  var  det  et  fuldstændigt  Theatertableau,  der  her 
viste  sig  for  mig.  Midt  paa  Divanen  stod  Mr.  de  Jongh 
omgiven  af  sin  Familie,  Kone  og  Datter  lænede  sig  op 
til  ham,  de  mindre  Børn  stode  i  beundrende  Stilling  paa 
Siderne,  det  Hele  tog  sig  ud  som  Frontespicen  paa  en 
monumental  Bygning.  Belyst  af  en  matbrændende  Lampe 
under  Loftet  var  der  noget  Mystisk   eller  Gaadefuldt   ved 

Jol  Hele,  Og  endnu  uforklarligere  blev  det  mig,  da  Mr. 
de  Jongh  fra  sit  ophøiede  Standpunct  traadte  mig  imøde 
med  et  mindst  en  halv  Alen  langt,  hvidt  DanebrogS- 
baand  med  tilhorende  Orden  dinglende  i  Knaphullet. 
Under  Frokosten  i  Bournabah  var  Udnævnelsen  til  Dane- 
brogsridder  indtruffen,  og  ved  et  besynderligt  Træf  af 
Skjæbnen  fandtes  de  Jonghs  ivrige  ønske  at  være  opfyldt, 
netop  medens  Major  Hansen,  gnaven  og  ærgerlig,  med 
Møie  havde  lagt  Baand  paa  sin  Uvillie  og  Utaalmodighed. 


Efterhaanden  gjenvandt  Mandskabet  sin  Helbred. 
Opholdet  i  Smyrna  var  blevet  benyttet  til  Forbedringer 
af  forskjellig  Art,  og  „Conquérant"  kneisede  paa  Rheden 
fuldkomnere  end  nogensinde.  Det  Indtryk,  jeg  modtog,  da 
jeg  første  Gang  traadte  ombord,  var  under  min  Tjeneste 
i  Skibet  blevet  alt  mere  og  mere  befæstet:  „Conquérant" 
var  blevet  mit  Ideal,  det  stod  og  staaer  bestandig  for  mig 
som  Mønster  for  en  Orlogsmand,  og  endnu  erindrer  jeg 
den  Følelse  af  Stolthed,  der  undertiden  kom  over  mig, 
naar  jeg  alene  og  overladt  til  egne  Tanker  roede  om- 
bord med  det  skjønne  Skib  for  Oie.  Jeg  kan  sige,  at 
„Conquérant"  var  min  eneste  Lidenskab  i  Smyrna. 


Tilbagereise  til  Toulon. 


v 


i  forlode  Smyrna  i  Februar  1829.  Grækenland 
var  befriet,  Capo  d'Istria  havde  som  Præsident  overtaget 
Regjeringen,  og  Admiral  Rignys  Hverv  kunde  hermed 
ansees  for  afsluttet.  Man  begyndte  at  tænke  paa  Hjem- 
reisen. Vi  besogte  endnu  nogle  græske  Havne  og  øer, 
blandt  hvilke  Ægina,  hvis  smukke  Jupiters-Tempel  op- 
fyldte mig  med  Beundring,  og  i  Marts  1829  tiltraadte 
„Conquérant"  Tilbagereisen  til  Toulon.  I  Navarino  satte 
jeg  for  sidste  Gang  Foden  paa  Moreas  Grund.  Uden 
Sorg  sagde  jeg  Grækenland  Farvel.  Mindeværdige  Aar 
havde  jeg  vistnok  tilbragt  ved  disse  Kyster;  men,  hvad 
selve  Landet  og  Befolkningen  angaaer,  da  var  Indtrykket, 
de  efterlode,  ingenlunde  tiltalende.  Jeg  har  alt  i  det  Fore- 
gaaende  paa  flere  Steder  omtalt  den  Demoralisation  og 
Mangel  paa  Fædrelandskærlighed ,  som  ved  de  Tider  frem- 
traadte  hos  Grækerne  under  de  farligste  Former.  Grusom- 
hederne,   der    udovedes    af   dem    som   Sorovere,    gjorde 

Billedet  end  mørkere,  og  den  Elendighed,  der  overalt  viste 
sig   for  Øiet,   kunde  saavist  hverken    virke  opmuntrende 

eller  paa  no^cn  tiltalende  Maade.  Paa  Ægina,  som  vi 
sidst  besøgte,  tandtes  en  Mængde  Ipsarioter,  som  vare 
flygtede  dertil,  de  beboede  Huler,  tildeels  udgravede  i 
selve  Ityen,  og  lignende  Exempler  paa  den  hoieste  Grad 
af  menneskelig  Elendighed   fandtes  saagodtsom  allevegne. 


Hjemad  gik  det,  og  under  de  hyppige  Discussioner, 
der  altid  forefalde  ombord,  angaaende  naar  man  vil  komme 
i  Havn,  indgik  jeg  Væddemaal  med  en  af  Skibets  Officerer 
om,  at  vi  endnu  ikke  den  25de  April  vilde  være  i  Toulon. 
Den  25de  om  Morgenen  laae  vi  i  Stille  under  Monaco, 
og  Chancerne  vare  mig  altsaa  gunstige.  Om  Formid- 
dagen sprang  imidlertid  en  frisk  Brise  op  af  Syd-Ost; 
Farten  tiltog  opad  Dagen  til  10  eller  11  Miil,  og,  hvis 
dette  vedblev,  maatte  Væddemaalet  blive  tabt.  Jeg  stolede 
imidlertid  paa  Landbrisen  henad  Aften  og  optog  endnu 
forskjellige  Væddemaal  med  Kammerater,  som  morede  sig 
over  min  Feilregning.  Landbrisen  udeblev  imidlertid, 
med  strygende  Fart  gik  vi  indenom  Hyéres-øerne,  ethvert 
Haab  om  at  vinde  Væddemaalene  syntes  at  maatte  op- 
gives, da  vi,  ved  at  staae  ud  igjennem  det  smalle  Løb, 
der  adskiller  Hyéres-øerne  fra  Fastlandet,  pludselig  fandt 
os  hensat  i  Blik-Stille.  En  stærk  Dønning  satte  ind  imod 
de  lodrette  Klipper,  vi  vare  ikke  mere  end  lVa  Kabel- 
længde fra  Land,  og  med  eet  maatte  enhver  Gisning  og 
Forventning    om    inden    faa   Timer    at   komme    tilankers 


vige  for  Bekymring,  fremkaldt  ved  Skibets  farefulde  Stilling. 
Fartøier  bleve  satte  i  Vandet  for  at  bugsere;  men  et  80 
Kanonskib  lader  sig  ikke  let  slæbe  afsted,  og  Dønningen 
var  desuden  saa  stærk,  at  al  Anstrengelse  fra  Fartøjernes 
Side  blev  frugtesløs.  Det  var  blevet  mørkt,  Seilene  hang 
Og  klapprede  mod  Reisn ingen,  ved  hver  Overhaling  knagede 
Og  bragede  det  i  Skodder  og  Forbindinger,  Larmen  af 
Brændingen  overdøvedes  kun  nu  og  da  af  Raabene: 
»Vive  le  Roi!"  med  hvilke  Fartøiernes  Mandskaber  søgte 
at  opmuntre  hinanden ;  det  lysnende  Skjær  af  Brændingen 
omgav  os  —  aldrig  har  jeg  været  nærmere  ved  at  forlise 
end  under  de  Timer,  vi  tilbragte  i  denne  hjælpeløse  Til- 
stand. 

I  min  Skrivepult  henlaae  nogle  Guldstykker;  i  al 
Stilhed  gik  jeg  ned  fra  Dækket  og  tog  dem  i  min  Lomme. 
Det  var  ikke  for  at  redde  Pengene;  thi  der  fandtes  Gjen- 
stande  i  Pulten,  paa  hvilke  jeg  satte  langt  større  Priis; 
men,  naar  Skibet  blev  drevet  ind  paa  Klipperne,  der 
ragede  høit  over  os,  meente  jeg,  at  Guldstykkerne  kunde 
komme  mig  selv  eller  Kammerater  til  Nytte.  Det  er  den 
eneste  Gang,  at  en  slig  Tanke  er  kommen  over  mig. 
At  Skibet  vilde  blive  ført  ind  paa  Land,  var  min  instinct- 
mæssige  Følelse,  og  næppe  gaves  der  Nogen  ombord,  der 
ikke  var  sig  den  overhængende  Fare  bevidst. 

Taus  gik  Admiralen  op  og  ned  ad  Hytten  paa  den 
Side,  der  vendte  ind  mod  Kysten;  han  har  ganske  vist 
tænkt  paa  det  Sørgelige  ved,  om  hans  heldige  Virksomhed 
skulde  ende  med  hans  Flagskibs  Forliis. 

At  ankre  kunde  der  ikke  tænkes  paa,  da  vi  ved  at 
svaie   op   ufeilbarlig   maatte    tørne   imod   Klipperne;   ikke 

den  mindste  Vind  rørte  sig.  Henved  tre  Timer  forbleve 
vi  i  denne  fortvivlede  Stilling.  Man  maa  have  befundet 
sig  under  lignende  Omstændigheder  for  at  kunne  fore- 
stille sig,  under  hvilken  Spænding  disse  Timer  hengik. 
Endelig  kom  der  et  Vindpust,  netop  tilstrækkeligt  til  at 
føre  os  nogle  Kabellængder  frem;  havde  denne  Luftning 
været  lidt  mindre  gunstig,  vilde  endda  Skibet  have  været 
fortabt.  „I  mindre  end  300  Alens  Afstand",  for  at  bruge 
Skibs-Journalens  Ordlyd,  kom  vi  Forbjerget  forbi,  men 
hermed  var  endda  ikke  al  P'are  overstaaet;  noget  efter 
opkom  der  imidlertid  en  lille  Brise,  og  d.  26.  April,  en 
halv  Time  efter  Midnat  ankrede  vi  paa  Toulons  Rhed. 

Væddemaalene  vare  vundne,  men  næppe  vil  Nogen 
ombord  glemme  den  høie,  sorte,  afskrækkende  Klippe- 
Pynt,  der  bærer  det  provencalske  Navn:  „Escampe  Ba- 
rilo",  frit  oversat:   „Stedet,  hvor  Tønderne  skvulpe  over." 


Quarantaine. 


Q, 


,uarantainens  Eensformighed  blev  afbrudt  paa  for- 
skjellig  Maade,  saa  at  den  blev  saa  behagelig,  som  en 
25  Dages  Quarantaine  overhovedet  kan  blive.  Jævnlig 
bragtes  der  Admiralen  Serenader  under  hans  Kahyts- 
vinduer,  i  Messen  gaves  der  Festiviteter  blandt  Officererne 
indbyrdes,  og  af  Mandskabet  blev  der  opført  Maskerader 
og  Costumeballer  efter  en  stor  Maalestok.  Skandsen  var 
ved  slige  Leiligheder  ryddet  og  festlig  oplyst,  et  udmærket 
italiensk  Musikcorps,  som  —  for  at  benytte  den  gængse 
Udtryksmaade  ombord  —  Kongen  af  Neapel  havde  „foræret" 
Admiralen,  gjorde  ved  slige  Fester  stormende  Lykke,  og 
Folkenes  Higen  efter  at  optræde  costumerede  lader  sig 
næppe  beskrive.  Hele  Baadsladninger  af  Dragter  ble  ve 
bragte  ombord  fra  Land,  og  paa  det  Bal,  der  afsluttede 
Rækken  af  disse  Forlystelser,  indfandt  Admiral  Codrington 
sig  „en  personne",  kjørende  i  et  Badekar  med  Negerkusk 
og  Kareth-Lanterner.      Officererne  havde  sammenskudt  et 

Pengebeløb,  af  hvilket  Caféer  vare  fremstaaede,  Forfrisk- 
ninger ombares  af  coquette  og  nydelige  Cafetieres,  en 
rigelig  Mængde  af  behændige  Clowns  og  morsomme 
Polichineller  oplivede  Scenen ,  og  med  en  Tilsætning  af 
Herrer  og  Damer  af  alle  Aldere  og  af  alle  Nationer  af- 
gave  disse  Baller  et  fornoieligt  Skue,  der  holdt  den  Deel 
af  Mandskabet,  som  ikke  selv  deeltog  i  Lystigheden,  fæng- 
slet i  Vantene  som  Tilskuere  indtil  seent  efter  Midnat. 

Det  er  den  franske  Matroses,  og  man  kan  sige  den 
franske  Nations  brillante  Side,  at  der  ved  slige  Leiligheder, 
hvor  Disciplinens  Baand  tildeels  blive  løsnede,  hverken  er 
Tale  om  Raahed,  Drukkenskab  eller  Brud  paa  den 
Sømmelighedsfølelse,  som  man  udelukkende  pleier  at  til- 
lægge den  „finere  Verden".  Franskmanden,  især  Syd- 
boen,  fødes  med  en  Tact,  der  afspeiler  sig  i  Væsen  og 
Manerer,  saa  at  han  ofte  i  saa  Henseende  kommer  til  at 
staae  nærmere  ved  de  Klasser,  der  kunne  glæde  sig  ved 
en  omhyggelig  Opdragelse ,  end  mangen  Anden ,  der 
har  læst  baade  Græsk  og  Latin.  Vore  nordiske  Folkeslag 
afgive  bedre  og  mere  udholdende  Matroser,  men  som  Op- 
trædende i  Costume-  og  Maskedragt  staae  de  afgjort  tilbage. 

Omsider  fik  Quarantainen  Ende.  Saasnart  den  røde 
Vimpel  var  bleven  halet  ned  fra  Fortoppen,  gik  Admiralen, 
iført  sin  daglige  Dragt,  iland  i  sin  Gig,  og  strax  efter 
satte  Chefen  af  fra  Skibet  i  sin  hvide,  med  Forgyldning 
prydede  Chefslup.  En  talrig  Mængde  havde  samlet  sig 
ved  Havnen  for  at  modtage  den  Mand,  der  havde  ført 
det  franske  Flag  til  Ære  og  Seier,  man  stimlede  hen  til 
det  Sted,  hvor  det  forgyldte  Fartøi  styrede  mod  Land, 
og  virkelig  tog  Chefen,  Mr.  Morice,  sig  brillant  ud,   roet 

at*  Sluproere  i  Stadsdragt,  og  selv  straalende  med  Ordens- 
baand  og  Decorationer.  Enkelte,  der  kjendte  Admiral 
Rigny,  saae  imidlertid  snart,  at  han  ikke  befandt  sig  i 
den  forgyldte  Baad,  de  gjenkjendte  ham  i  den  mere  be- 
skedne Gig,  roet  af  sex  Mand  med  en  lille  Dreng  som 
Quarteermester,  og  udpegede  ham  for  Mængden.  Massen, 
der  var  samlet,  vilde  imidlertid  ikke  gaa  ind  herpaa  eller 
lade  sig  vise  tilrette  —  fra  forskjellige  Grupper  lød  det: 
„c'est  son  domestique",  denne  Mening  fandt  Tilslut- 
ning hos  den  store  Fleerhed  af  de  Tilstedeværende,  og  Mr. 
Morice  blev  modtagen  med  Acclamation  som  Seierherre 
ved  Navarino,  skjøndt  han  først  Aaret  efter  Slaget  var 
ankommen  til  Middelhavet. 


Hyemrejse  til  Danmark. 


H, 


.enved  sex  Aar  havde  jeg  været  ansat  i  fransk 
Tjeneste;  en  øiensygdom,  som  jeg  havde  paadraget  mig 
ved  anstrengende  Observationer,  tyngede  mit  Sind;  jeg 
trængte  til  Pleie  og  Ro  og  besluttede  at  vende  tilbage  til 
Danmark.  Kammerater  og  Venner  i  Toulon  sagde  jeg 
Farvel,  og  i  Begyndelsen  af  Mai  1829  ankom  jeg  til 
Paris.  Et  nyt  Liv  begyndte  her  for  mig.  En  Mængde 
Danske  fandt  jeg  her  samlet,  blandt  hvilke  Kammeraterne 
E.  Dirckinck,  Irminger  og  Flensborg,  og  snart  var  Alt 
ordnet  for  at  gjøre  Opholdet  i  Verdensstaden  saa  nj'ttigt 
og  behageligt  som  muligt.  I  Forening  med  E.  Dirckinck 
fulgte  jeg  Forelæsninger  i  College  de  France  af  Villemain, 
Andrieux,  men  dog  fremfor  Alle  af  Guizot  over  l' esprit 
de  l'histoire,  der  ved  den  Tid  vakte  en  ualmindelig  Opsigt. 
Guizots  Foredrag  høre  til  det  mest  Opvækkende  og  Be- 
lærende, jeg  har  hørt,  de  have  efterladt  et  varigt  Indtryk 
hos    mig,    og  30  Aar  efter   kunde   jeg  udtale    dette    for 

Guizot  selv,  som  jeg  dengang  traf  sammen  med  i  Cirklerne 
i  London.  Ved  at  fure  Tanken  tilbage  udbrod  han: 
„Hine  vare  de  lykkeligste  Aar  af  mit  Liv". 

Det  oplivende  Element  i  vor  danske  Kreds  i  Paris 
var  Artilleri-Lieutenant  Bendz,  „tykke  Bendz" ,  som  vi 
kaldte  ham,  en  høitbegavet  Personlighed,  Enthousiast  for 
Alt,  hvad  der  var  stort  og  skjønt  Taglioni  begeistrede 
ham:  naar  vi,  som  jævnlig  hændtes,  sade  ved  Siden  af 
hinanden  under  en  Balletforestilling,  hvor  denne  Dandsens 
Dronning  fremtraadte,  kneb  han  mig  hvert  øieblik  i 
Armen  og  udbrød:  „Er  det  ikke  deiligt!"  Jovist  var  det 
fuldendt  og  henrivende,  men  derfor  behøvede  han  dog 
ikke  at  knibe  saa  haardt. 

Var  Bendz  genial,  da  var  saavist  vort  daværende 
Gesandtskab  i  Paris  ikke  plaget  af  denne  Egenskab. 
Slettere  repræsenteret  har  vel  Danmark  ingensinde  været, 
og  dette  vil  sige  meget.  Kammerherre  Juel,  hed  det  sig, 
sendte  i  hiin  Tid  glimrende  franske  Rapporter  hjem,  ud- 
skrevne af  et  eller  andet  obscurt  Blad,  som  var  kjendt 
af  Faa  eller  Ingen.  Mr.  de  Koss,  som  var  Legations- 
secretair,  opsporede  Bladet,  og  under  Forseglingen  fandt 
han  Leilighed  til  at  indsmugle  den  trykte  Original-Avis  i 
Convoluten.  Juel  gik  af,  og  Koss  blev  Chargé  d'Affaires. 
Han  var  et  bukkende  Væsen,  og  Bukkene  bleve  na- 
turligviis  dybere  og  dybere,  alt  efter  den  Tiltaltes 
Plads  i  Rangforordningen.  Efter  en  officiel  Modtagelse 
spurgte  engang  Louis  Philippe:  „Mais  quel  mine  a-t-il  ce 
ministre  de  Danemarc?  Je  ne  l'ai  jamais  vu" ;  man  for- 
klarede, at    Mr.  de   Koss  jo   nylig   havde   havt  den  Ære 

at  fremstille  sig  for  Hans  Majestæt.  Kongen  gjentog  sin 
Paastand  og  tilføiede:  ,je  n'ai  jamais  vu  que  son  derriére". 

Flere  Maaneder  forblev  jeg  i  Paris.  Admiral  Rigny 
havde  tilsagt  mig  at  ville  begjere  Æreslegionens  Kors  til 
mig  som  Anerkjendel.se  af  mit  Forhold  ved  Indtagelsen 
af  Moreas  Castel,*)  og  Forfængelighedsfølelse  bragte  mig 
til  i  Paris  at  oppebie  Udfaldet  af  Admiralens  Bestræbelser. 
Benaadet  med  Ludvigskorset,  eller  rettere  med  1' ordre  du 
mérite  militaire  siden  Navarinoslaget ,  ambitionerede  jeg 
at  være  i  Besiddelse  af  begge  Frankrigs  Ridderordener 
ved  min  Hjemkomst  til  Danmark.  I  August  Maaned 
modtog  jeg  endelig  den  Udnævnelse,  paa  hvilken  Admiral 
Rigny  havde  forberedet  mig,  og  for  et  Øieblik  syntes 
det  Mørke  at  sprede  sig,  hvormed  min  i  Aareviis  for- 
trykte Stemning  havde  omgivet  mig.  Jeg  saae  Frem- 
tiden i  et  straalende  Farveskjær  —  naar  man  er  ung, 
er  man  tilbøielig  til  at  see  Alt  i  det  skjønneste  Lys. 

Ved  Afskeden  fra  Admiral  Rigny  rettede  han  det 
Spørgsmaal  til  mig:  „Qu'allez  vous  faire  en  Danemarc." 
Dette  Spørgsmaal  havde  ofte  paatrængt  sig  mig  og  op- 
fyldt mig  med  Bekymring,  naar  jeg  saae  hen  til  de  den- 
gang stedfindende  Forhold  i  vor  Marine.  Ved  Spørgs- 
maalet  berørte  Admiralen  en  veemodig  Streng  hos  mig,  og 
bevæget  indskrænkede  jeg  mig  til  at  svare:   „Me  guérir." 


*)  „Le  lieutenant  de  vaisseau  Lefévre  de  la  Didon,  les  enseignes 
de  vaisseau  —  —  —  enfin  le  lieutenant  de  la  marine  Danoise 
Wandocum  se  sont  particuliérement  distingués  dans  l'attaque  et 
la  reddition  du  chateau  de  Morée." 

(Précis  historique  de   la  marine  Francaise,  Paris   1845,  Tome 
1.  pag.  503). 

Dette  var  mit  Program:  Alt  i  Fremtiden  maatte  blive 
afhængigt  deraf. 

Jeg  troer,  dersom  min  Helbredstilstand  havde  til- 
ladt mig  at  gjøre  Skridt  i  saa  Henseende,  at  det  kunde 
være  lykkedes  mig  at  blive  optagen  i  den  franske  Marine. 
Son  af  en  tidligere  fransk  Admiral,  Deeltager  i  tvende 
Kampe  under  fransk  Flag,  understøttet  af  den  altformaaende 
Admiral  Rignys  velvillige  Interesse,  vilde  jeg  i  den  franske 
Marine  som  lieutenant  de  vaisseau  have  opnaaet  en  Stil- 
ling, langt  mere  lovende  end  den,  der  ved  min  Hjem- 
komst som  Secondlieutenant  ventede  mig.  Forbilledet, 
min  Fader  havde  givet  mig  ved  at  foretrække  Comman- 
deur-Capitains  Stillingen  i  sit  Fædreland  fremfor  Admirals- 
Chargen  i  Frankrig,  stod  imidlertid  altid  for  mig,  og 
aldrig  har  jeg  fortrudt  at  have  fulgt  min  Faders  hæderlige 
Exempel.  At  jeg  ofte  senere  er  kommen  tilbage  til  Drøf- 
telsen af  dette  Emne,  tilstaaer  jeg  oprigtig,  især  naar  en 
eller  anden  tidligere  fransk  Kammerats  hurtige  Forfrem- 
melse bragte  mig  til  at  anstille  Sammenligning;  men 
ingensinde  har  jeg  tabt  af  Syne,  at  jeg  i  Frankrig  var 
og  vilde  altid  vedblive  at  være  en  Fremmed.  Jeg  har 
ikke  ondt  ved  nu  at  udtale  den  Overbeviisning,  at  mit 
Valg  var  det  rette,  om  det  end  dengang  kostede  mig 
baade  Møie  og  Overvindelse  at  komme  til  klar  Erkj en- 
delse angaaende  et  for  min  Fremtid  saa  vigtigt  Spørgs- 
maal. 

Over  Epinal,  Amsterdam  og  Hamborg  vendte  jeg 
tilbage  til  mit  Hjem  og  hilste  min  Hjemstavn  med  Hen- 
rykkelse. Flere  Aar  hengik  imidlertid,  forend  jeg  nogen- 
lunde kom  over  den  knugende  Svaghed,   der  nær   havde 


241 
bragt  mig  til  Fortvivlelse.     Forsynet  har  imidlertid  været 

mig  gunstigt:  jeg  har  siden  bevæget  mig  under  mange 
interessante  og  betydningsfulde  Forhold;  men  stedse 
vil  jeg  mindes  med  Glæde  de  indholdsrige  Ungdoms- 
aar,  jeg  tilbragte  i  Frankrig,  og  tænke  med  Taknem- 
melighed tilbage  paa  al  den  V  elvillie  og  alt  det  Venskab, 
som  der  i  saa  fuldt  Maal  blev  mig  tildeel. 

